
în 1880, Lev Nikolaevici Tolstoi începe să critice în scrierile sale Biserica 
Ortodoxă, acuzând-o că e preocupată numai de ritualuri şi dogme, fără 
să-i pese de învăţătura originară a lui Isus. Deşi cenzura împiedică publi¬ 
carea cărţilor în care îşi exprimă aceste idei, poziţia lui Tolstoi e bine¬ 
cunoscută, ceea ce face ca în 1901 Sinodul Bisericii Ortodoxe Ruse să-l 
excomunice. în scrisoarea de răspuns la decizia Sinodului, Tostoi spune: 
„Am început prin a iubi credinţa mea ortodoxă mai mult decât liniştea 
mea, apoi am iubit creştinismul mai mult decât biserica mea, acum însă 
iubesc adevărul mai mult decât orice pe lume. Şi chiar şi acum pentru 
mine adevărul se suprapune cu creştinismul, aşa cum îl înţeleg eu“. Tolstoi 
moare în 1910, după ce refuzase ferm să se întoarcă în sânul Bisericii. E 
înmormântat fără fast într-o pădure lângă Iasnaia Poliana. 

PREFAŢĂ 


Evanghelia pe scurt este, aşa cum remarcă autorul însuşi în 
primele rânduri ale Cuvântului înainte, „un extras dintr-o lucrare 
mai amplă, care există în manuscris, dar a cărei publicare nu este 
îngăduită în Rusia". 

Lucrarea mai amplă la care face referire Tolstoi, şi pe care 
el o vede ca pe un tot unitar, a fost publicată în cele din urmă, în 
volume separate, mai întâi în Elveţia, şi cuprinde următoarele 
titluri: 

- Ispoved [„Spovedanie", scrisă între 1879 şi 1880], M. Elpidine, 
Geneva, 1884 (titlul iniţial este cel indicat în Cuvântul înainte 
al autorului); trad. rom. Anca Irina Ionescu, Spovedanie, Herald, 
Bucureşti, 2016; 

- Kritika dogmaticeskogo bogoslovia [„Critica teologiei dog¬ 
matice", 1880], 2 voi., M. Elpidine, Geneva, 1891-1896; 

- Soedinenie i perevod cetîrioh Evanghelii [,,0 unificare şi tra¬ 
ducere acelor patru Evanghelii", scrisă între 1880 şi 1881], 3 voi., 
M. Elpidine, Geneva, 1892—1894; 

- V cem moia vera ? [„în ce constă credinţa mea?", 1884], M. Elpi¬ 
dine, Geneva, 1886. 1 

Evanghelia pe scurt este un text care a rezultat din partea a treia 
a operelor enumerate mai sus şi, potrivit unei note a ediţiei ruse 


1. Cf L. Tolstoy, The Gospel in Brief, Croydon/Walter Scott, London, 
1896, „Note" [Nota editorului], pp. v-vi. 

online, are o istorie interesantă. 1 Neputând fi tipărită în Rusia, 
lucrarea a circulat multă vreme în copii manuscrise şi litografii. 

O primă ediţie (parţială) tipărită a apărut în traducere engleză 
în anul 1885, cuprinzând însă doar Cuvântul înainte şi intro¬ 
ducerile la fiecare capitol, omiţându-se retraducerea şi parafra¬ 
zarea versetelor evanghelice corespunzătoare. 2 

Prima ediţie completă a Evangheliei pe scurt a apărut în 
Elveţia 3 , în limba rusă, fiind, din păcate, tipărită după o copie 
deficitară şi cuprinzând numeroase greşeli de tipar 4 . De aceea, 
pentru traducerea românească am preferat să pornim de la 
ediţia în limba germană 5 , practic prima ediţie de încredere. 


Cele patru mari lucrări menţionate, precum şi Evanghelia 
pe scurt nu puteau apărea în Rusia din cauza opoziţiei cenzurii 
ţariste, care, încă din secolul al XVI-lea, veghea la ortodoxia tu¬ 
turor publicaţiilor realizate în ţară sau importate din străinătate 
şi care, cu timpul, şi-a extins activitatea şi în domeniul politic şi 
moral. La sfârşitul secolului al XlX-lea, în perioada în care scria 
Tolstoi, puteau fi interzise sau revizuite de cenzură nu numai 
orice publicaţii ce aduceau atingere bunelor moravuri sau auto- 


1. Cf. N.N. Guseva, „Kommentarii. Istoria pisania i peceatania", în 
Lev Nikolaevici Tolstoi, Kratkoe izlojenie Evanghelia, ed. online, 
http://tolstoy-lit.ru/tolstoy/religiya/kratkoe-izlozhenie-evangeliya/ 
kommentarii.htm, accesată la 20.03.2017. 

2. Sub titlul „The Spirit of Christ’s Teaching (A Commentary on 
the Essence of the Gospel)“, în Leo Tolstoy, Christ’s Christianity, Kegan 
Paul, Trench & Co., London, 1885, pp. 315-384, care mai cuprindea şi tradu¬ 
ceri din Spovedanie şi în ce constă credinţa mea. 

3. Kratkoe izlojenie Evanghelia, M. Elpidine, Geneva, 1890. 

4. Cf. N.N. Guseva, loc. cit. 

5. Kurze Auslegung des Evangeliums, trad. F.W. Ernst, Steinitz, Berlin, 
1891. Această ediţie a fost urmată de o replică un an mai târziu: Kurze 
Darlegung des Evangelium, trad. P. Lauterbach, Reclam, Leipzig, 1891. 

rităţii statului, ci şi cele care nu corespundeau învăţăturilor Bise¬ 
ricii Ortodoxe sau tradiţiilor şi riturilor liturgice ale acesteia; 
mai mult, aceste exigenţe nu se aplicau doar lucrărilor religioase, 
ci şi operelor literare, ştiinţifice sau artistice. 1 Aşa se face că lucră¬ 
rile cenzurate ale lui Tolstoi au putut vedea lumina zilei şi în 
Rusia abia după Revoluţia din 1905, în urma căreia, deşi ţarul 
îşi menţinea puterea autocratică, cetăţenilor le-au fost acordate 
unele drepturi democratice. 

Motivele pentru care aceste lucrări fuseseră cenzurate sunt 
aceleaşi cu cele care au dus la ruperea lui Tolstoi de Biserica 
Ortodoxă, în care fusese botezat. De obicei se vorbeşte despre 
„afurisirea" sau „excomunicarea" marelui scriitor, însă hotărârea 
Sfântului Sinod din 1901 referitoare la Tolstoi nu foloseşte ex¬ 
plicit cei doi termeni, ci doar constată că acesta s-a desprins 
intenţionat de comuniunea cu Biserica, aşa cum a declarat şi 
scriitorul însuşi, în mai multe rânduri. Documentul bisericesc 
îl numeşte totuşi „învăţător mincinos" (Ijeucitel), deoarece îşi fo¬ 
loseşte talentul pentru a răspândi, în scris şi prin viu grai, idei 
care se opun învăţăturii Bisericii: îl tăgăduieşte pe Dumnezeul 
personal şi viu în Sfânta Treime, neagă dumnezeirea lui Isus 
Hristos, naşterea lui din Fecioară, nu recunoaşte viaţa de după 
moarte şi răsplata, respinge lucrarea Sacramentelor (Tainelor), 
dispreţuind mai ales Sfânta Euharistie. 2 

Deşi, stricto sensu, nu a fost vorba de afurisire sau excomu¬ 
nicare, prietenii şi familia au perceput hotărârea Bisericii în 


1. Cf. Benjamin Rigberg, „The Tsarist Press Law, 1894-1905“, Jahrbiicher 
fur Geschichte Osteuropas. Neue Folge, voi. 13, fasc. 3 (sept. 1965), pp. 331-343, 
aici 333. 

2. Hotărârea Sfântului Sinod al Bisericii Ortodoxe Ruse din 20-22 
februarie 1901, apud Martin George, „Lev Tolstoj - nichtchristlich oder 
christlich, konfessionslos oder orthodox?", în Reinhard Flogaus, Jennifer 
Wasmuth (eds), Orthodoxie im Dialog. Historische und aktuelle Perspektiven. 
Festschriftfur Heinz Ohme, De Gruyter, Berlin/Boston, 2015, pp. 197-250, 
aici 215-216. 

acest sens. încă din timpul vieţii sale, chiar unii teologi orto¬ 
docşi i-au luat apărarea, iar ulterior numeroase publicaţii de 
specialitate au dezbătut problema credinţei lui Tolstoi, încer¬ 
când să lămurească dacă marele scriitor mai putea fi numit 
creştin sau nu. în 2001, stră-strănepotul lui, Vladimir Tolstoi, 
a cerut reanalizarea „excomunicării" lui Lev Tolstoi, care avu¬ 
sese loc cu o sută de ani în urmă. Purtătorul de cuvânt al 
Patriarhiei Moscovei a răspuns atunci că ideile lui Tolstoi sunt 
şi azi „la fel de eretice ca şi în timpul vieţii sale [...]. Cei care -1 
citesc trebuie să fie tari în credinţă, fiindcă pe cei care nu sunt 
aceste «învăţături» i-ar putea ispiti [...]. Nimeni nu va şterge 
motivele anticreştine" din lucrările lui Tolstoi, iar autorul „nu 
le mai poate corecta acum" 1 . 

* 


într-adevăr, convingerile lui Tolstoi enumerate în hotărârea 
Sfântului Sinod nu corespund învăţăturii Bisericii Ortodoxe 
(de altfel, nici a celei catolice şi, măcar în parte, nici a celor pro¬ 
testante) . De aceea, Evanghelia pe scurt reprezintă interpretarea 
foarte personală a lui Tolstoi a învăţăturii lui Isus Hristos. Ver¬ 
setele din Evanghelie redate în fiecare capitol nu sunt, de cele 
mai multe ori, o simplă traducere, ci o traducere explicativă, o 
parafrazare sau o dezvoltare a acestor pasaje, de fiecare dată 
astfel încât să ilustreze modul în care înţelege Tolstoi învăţătura 
lui Hristos. 

Este adevărat că autorul poate fi criticat, iar aceasta nu doar 
referitor la ortodoxia convingerilor sale, ci şi în privinţa modului 
cum pune problema în general: în Cuvântul înainte consideră, 
de pildă, că, timp de mai bine de 1800 de ani, toţi gânditorii care 
au încercat să interpreteze creştinismul au eşuat, în afară de el! 

Cu toate acestea, cititorii de toate convingerile ar avea de 
câştigat citind această lucrare, deoarece modul în care proce- 


1. National Catholic Reporter, 9.3.2001, p. 8. 

dează Tolstoi dovedeşte că mesajul lui Isus Hristos are ceva 
de spus şi celor care nu se regăsesc în structurile bisericeşti vizibile. 

Pe de o parte, dacă situaţia Bisericii şi a teologiei ruseşti 
din secolul al XlX-lea era aşa cum reiese din Cuvântul înain¬ 
te al autorului, atunci orice om informat, educat şi sincer de 
azi - indiferent de credinţă - ar trebui şi el să ia atitudine în 
multe privinţe. 

Pe de altă parte, şi creştinii angajaţi, care mărturisesc cu con¬ 
vingere toate învăţăturile negate sau ignorate de Tolstoi, ar tre¬ 
bui să fie interpelaţi de problemele pe care le pune el, mai ales 
în ce priveşte relaţia dintre confesiunile creştine, dialogul inter- 
religios şi raportul dintre autorităţile bisericeşti şi restul lumii. 
Evanghelia pe scurt aduce în prim-plan învăţătura lui Isus şi nece¬ 
sitatea urmării acesteia de către creştini. în fond, la ce i-ar folosi 
unui creştin să-şi însuşească diferitele subtilităţi ale dogmelor 
referitoare la Dumnezeu Unul şi întreit, la cele două naturi ale 
lui Hristos, la relaţia dintre har şi libertatea omului ş.a.m.d., 
dacă aderarea la aceste mistere sublime s-ar reflecta doar în repe¬ 
tarea mecanică a unor ritualuri şi în respectarea unor obiceiuri 
(de pildă, culinare)? 

Tolstoi se află, într-un fel, la extrema cealaltă: face abstracţie 
de dogmele Bisericii, dar susţine în mod radical urmarea învă¬ 
ţăturii lui Hristos ca o cale a desăvârşirii. Sperăm ca apariţia 
acestui volum să dea naştere unor reflecţii, în toată libertatea, 
asupra locului învăţăturii Evangheliei în viaţa personală şi în 
societate. 


Wilhelm Tauwinkl 




CUVÂNT ÎNAINTE AL AUTORULUI 
LA SCURTA TÂLCUIRE A EVANGHELIEÎ 


Această scurtă tâlcuire a Evangheliei este un extras dintr-o 
lucrare mai amplă, care există în manuscris, dar a cărei publicare 
nu este îngăduită în Rusia. 

Lucrarea amintită cuprinde patru părţi: 

1. O expunere a cursului vieţii mele personale şi a dezvoltării 
mele spirituale, care m-a adus la convingerea că în învăţătura 
creştină se află adevărul. 

2. O expunere a învăţăturii creştine, potrivit interpretărilor 
Bisericii în general, ale Apostolilor, ale conciliilor şi ale aşa-nu- 
miţilor Părinţi ai Bisericii, precum şi dovada incorectitudinii 
acestor interpretări. 

3. O cercetare a învăţăturii creştine, nu pe temeiul acestor 
interpretări, ci pe temeiul celor care au ajuns până la noi din învă¬ 
ţătura lui Hristos, al celor atribuite lui şi înscrise în Evanghelii, 
alături de o traducere a celor patru Evanghelii şi de o unificare 
a acestora într-un tot unitar. 

4. O expunere a adevăratului înţeles al învăţăturii creştine, 
a motivelor pentru care a fost greşit interpretată şi a consecin¬ 
ţelor pe care trebuie să le suporte, în mod necesar, propovădui- 
rea acestei învăţături. 

Această scurtă tâlcuire a Evangheliei este un extras din Par¬ 
tea a treia a lucrării complete. Am întreprins armonizarea celor 
patru Evanghelii după sensul învăţăturii. în vederea acestei ar¬ 
monizări, n-am avut nevoie aproape deloc să mă desprind de 

succesiunea în care au fost alcătuite Evangheliile, astfel încât 
în unificarea mea nu numai că nu apar mai multe, ci mai de¬ 
grabă mai puţine deplasări ale fragmentelor Scripturii decât 
în majoritatea armonizărilor care-mi sunt cunoscute şi în Tetra- 
evanghelul publicat la noi de Greciulevici 1 . 

La Evanghelia după Ioan, în armonizarea mea n-au avut 
loc nici un fel de rearanjări, ci a fost explicată în întregime, în 
ordinea care apare în original. 

împărţirea Evangheliei în douăsprezece sau în şase capitole 
(unind câte două capitole într-unul singur) a rezultat de la sine, 
din înţelesul învăţăturii. 

înţelesul cuvintelor care descriu diferitele capitole este urmă¬ 
torul: 

1. Omul este fiul Izvorului primar veşnic, un fiu al Tatălui, 
nu după trup, ci după duh. 

2. De aceea trebuie omul să-i slujească, în duh, acestui Izvor 
primar. 

3. Viaţa tuturor oamenilor izvorăşte din Izvorul dumnezeiesc 
primar şi este, ea însăşi, sfântă. 

4. De aceea trebuie omul să-i slujească acestui Izvor primar 
în viaţa tuturor oamenilor. Aceasta este voinţa Tatălui. 

5. Omul doar slujind voinţei Tatălui vieţii are viaţa adevărată, 
adică cea raţională. 

6. De aceea, pentru adevărata viaţă nu este nevoie ca omul 
să-şi satisfacă propria voinţă. 

7. Viaţa vremelnică, trupească, este doar hrana adevăratei 
vieţi, materialul vieţii raţionale. 

8. De aceea, viaţa cea adevărată este în afara timpului, este 
doar în prezent. 


i. Vitalie, pe nume de mirean Vasili Vasilievici Greciulevici (1823-1885), 
episcop ortodox rus de Moghilău (Belarus), care a publicat o prezentare 
comparativă cronologică a celor patru Evanghelii: Izlojenie Evanghelskoi 
istorii po rukovodstvu podrobnogo sravnitelnogo obzora Cetveroevangheliia, 
Strannik, Sankt-Petersburg, 1861 (n. tr.). 

9. Iluzia vieţii în timp - a vieţii trecute şi a celei viitoare - îi 
ascunde omului viaţa cea adevărată, viaţa în prezent. 

10. De aceea trebuie omul să se străduiască să anihileze ilu¬ 
zia vieţii în timp — în trecut şi în viitor. 

11. Viaţa cea adevărată nu este doar în afara timpului - o viaţă 
în prezent ci şi o viaţă în afara personalităţii - o viaţă comună 
tuturor oamenilor. 

12. De aceea, cel care trăieşte în prezent şi în viaţa de comu¬ 
niune cu toţi oamenii este unit cu Tatăl, Izvorul primar şi Te¬ 
meiul vieţii. 

Două câte două capitole succesive sunt legate între ele 
printr-o relaţie de cauză şi efect. Pe lângă cele douăsprezece capi¬ 
tole, tâlcuirii i se mai adaugă: o introducere din Capitolul I al 
Evangheliei lui Ioan, în care redactorul vorbeşte, pornind de 
la sine, despre înţelesul întregii învăţături, precum şi o încheiere 
dintr-o epistolă a aceluiaşi redactor (scrisă probabil înaintea 
Evangheliei), în care este cuprinsă concluzia generală ce se des¬ 
prinde din toate cele de mai sus. Introducerea şi încheierea nu 
alcătuiesc o parte esenţială a învăţăturii, ci sunt doar consideraţii 
generale referitoare la ansamblul învăţăturii. Deşi atât introdu¬ 
cerea, cât şi încheierea ar putea fi lăsate deoparte fără vreo pier¬ 
dere pentru înţelesul învăţăturii (cu atât mai mult cu cât aceste 
două părţi cuprind afirmaţii ale lui Ioan şi nu ale lui Isus însuşi), 
totuşi le-am păstrat, pentru că, într-un mod simplu şi raţional 
de a înţelege învăţătura lui Hristos, aceste două părţi, sprijinin- 
du-se reciproc şi slujind la confirmarea întregii învăţături, spre 
deosebire de interpretările neobişnuite ale Bisericii, oferă cea mai 
simplă indicaţie a oricărui înţeles în care trebuie concepută 
învăţătura. 

La începutul fiecărui capitol, pe lângă o scurtă descriere a 
conţinutului, am introdus şi cuvintele corespunzătoare respecti¬ 
vului capitol din acea rugăciune pe care Isus a învăţat-o uceni¬ 
cilor săi. 

După ce mi-am încheiat scrisul, spre mirarea şi bucuria mea, 
am găsit că aşa-numita Rugăciune Domnească nu este altceva 
decât întreaga învăţătură a lui Isus în forma cea mai concisă şi 
prezentată în aceeaşi succesiune în care ordonasem diferitele 
capitole, şi că fiecare expresie a rugăciunii corespunde înţele¬ 
sului si succesiunii cuvintelor din ordinea mea. 


1. Tatăl nostru, 

2. care eşti în ceruri, 

3. sfinţească-se numele tău, 

4. vie împărăţia ta, 

5. facă-se voia ta, precum în cer, 

6. aşa şi pe pământ. 

7. Pâinea noastră cea de toate zilele 
dă-ne-o nouă 

8. astăzi. 

9. Şi ne iartă nouă greşelile noastre, 
precum şi noi iertăm greşiţilor 
noştri. 

10. Şi nu ne duce pe noi în ispită, 

11. ci ne mântuieşte de rău. 

12. Căci a ta este împărăţia şi puterea 
şi mărirea. 


Omul este fiul lui Dumnezeu. 
Dumnezeu este Izvorul primar spiri¬ 
tual veşnic al vieţii. 

Fie ca acest Izvor primar al vieţii 
să fie păstrat sfânt. 

Fie ca puterea lui să se întrupeze 
în toţi oamenii. 

Fie ca voinţa acestui Izvor primar 
veşnic să se împlinească la fel ca în 
El însuşi; 

asemenea şi în trup. 

Viaţa vremelnică este hrana vieţii 
celei adevărate. 

Viaţa cea adevărată este în prezent. 
Fie ca iluziile şi rătăcirile trecutului 
să nu ne ascundă această viaţă ade¬ 
vărată 

şi să nu ne îndrume pe căi greşite. 
Astfel, să nu domnească nici un rău, 
ci să domnească puterea, forţa şi 
raţiunea ta. 


în expunerea exhaustivă a Părţii a treia, care se află în manu¬ 
scris, Evanghelia după cei patru Evanghelişti este tradusă şi in¬ 
terpretată în întregime, fără vreo omisiune. în schimb, în tâlcuirea 

de faţă, următoarele fragmente sunt lăsate deoparte: zămislirea, 
naşterea lui Ioan Botezătorul, trimiterea lui la închisoare şi tăie¬ 
rea capului, naşterea lui Isus, genealogia lui, fuga în Egipt, minu¬ 
nile lui Isus de la Cana şi Cafarnaum, izgonirea diavolilor, 
mersul pe mare, blestemarea smochinului, vindecarea bolnavilor, 
învierea lui Hristos şi referirea la profeţiile care s-au împlinit 
în viaţa lui Hristos. 

Aceste fragmente au fost lăsate deoparte în scurta tâlcuire 
de faţă fiindcă nu cuprind învăţături, ci doar ilustrează eveni¬ 
mente care au avut loc înainte, în timpul şi după activitatea 
de învăţătură a lui Isus, astfel încât nu contribuie cu nimic la 
tâlcuirea învăţăturii, ci, dimpotrivă, doar o îngreunează şi o fac 
mai complicată. Indiferent cum le privim, aceste fragmente nu 
conţin nici contraziceri ale învăţăturii, nici vreo confirmare a 
acesteia. Singura însemnătate a acestor fragmente pentru creş¬ 
tinism consta în aceea că dovedeau dumnezeirea lui Isus celor 
care nu voiau să creadă în aceasta. Pentru un om care nu are 
înţelegere faţă de puterea de convingere a naraţiunilor despre 
minuni şi care, pe lângă aceasta, a dobândit convingerea privind 
dumnezeirea lui Isus deja din învăţătura lui, aceste fragmente 
devin, de la sine, de prisos. 

în scrierea completă am lămurit fiecare deviere de la tradu¬ 
cerea uzuală, fiecare explicaţie inserată şi fiecare omisiune, 
fundamentând acest lucru prin compararea diferitelor moduri 
de a citi Evanghelia, prin examinarea contextelor, precum şi prin 
consideraţii filologice şi de alt gen. în această scurtă tâlcuire, 
atât dovezile privind concepţia greşită a Bisericii şi respingerile 
acesteia, cât şi observaţiile exhaustive, însoţite de citate, se spri¬ 
jină pe principiul că interpretările, adesea foarte lungi, la fiecare 
fragment în parte nu constituie dovada principală a corectitu¬ 
dinii concepţiei privind adevăratul înţeles al învăţăturii creştine. 
Dovada principală în favoarea corectitudinii acestei concepţii 
se află, dimpotrivă, în caracterul unitar, claritatea, simplitatea 



l6 EVANGHELIA PE SCURT 


şi integralitatea învăţăturii şi în acordul ei cu simţământul lăun¬ 
tric al oricărui om care caută adevărul. în ce priveşte, în gene¬ 
ral, deosebirile tâlcuirii mele faţă de textul autorizat de Biserică, 
cititorul nu trebuie să uite că ideea, atât de familiară nouă, potrivit 
căreia cele patru Evanghelii în întregime, cu toate versetele şi 
literele lor, ar fi cărţi sfinte intangibile se bazează, pe de o parte, 
pe o eroare grosolană şi, pe de alta, pe o înşelăciune grosolană. 
Cititorul nu trebuie să uite că Isus n-a scris niciodată El însuşi 
vreo carte, asemenea lui Platon, Philon sau Marc Aureliu, ba 
nici măcar nu şi-a transmis învăţătura, asemenea lui Socrate, 
unor oameni ştiutori de carte, educaţi, ci le-a vorbit acelor oameni 
fără educaţie pe care i-a întâlnit în viaţa lui, şi că abia după 
multă vreme de la moartea lui oamenii au ajuns la ideea că ceea 
ce a spus El era foarte important şi că ar fi, desigur, oportun, să 
se scrie câte ceva din cele spuse şi săvârşite de El, precum şi că 
abia cu aproape o sută de ani mai târziu au început să scrie ceea 
ce au auzit de la El. Cititorul nu trebuie să uite că existau foarte 
multe astfel de înscrisuri, dintre care multe s-au pierdut, multe 
aveau numeroase lacune, iar creştinii le-au folosit pe toate şi în¬ 
cetul cu încetul le-au ales pe cele care li s-au părut cele mai bune 
şi mai raţionale, că Bisericile, alegându-le pe cele mai bune din¬ 
tre aceste Evanghelii, potrivit proverbului „nu e pădure fără 
uscături", şi în ceea ce au ales din întreaga literatură imensă 
despre Hristos au trebuit să preia unele astfel de uscături; că 
în Evangheliile canonice există tot atât de multe fragmente im¬ 
perfecte ca şi în Evangheliile apocrife 1 , respinse, şi că în Evan¬ 
gheliile apocrife se pot găsi unele lucruri bune. 


i. Scrierile „canonice" ale Noului Testament sunt cele folosite în sluj¬ 
bele bisericeşti, prin urmare socotite de inspiraţie divină; în schimb, „apo¬ 
crifele", alcătuite în aproximativ aceeaşi perioadă cu cele canonice, se 
referă, ca şi acestea din urmă, la viaţa şi învăţătura lui Isus şi ale apos¬ 
tolilor, dar nu au fost acceptate de Biserică în canonul scrierilor inspirate, 
incluse în Biblie (n. tr.). 

Cititorul nu trebuie să uite că, desigur, învăţătura lui Hristos 
poate fi sfântă, şi nu un anumit număr de versete şi litere, şi că 
este imposibil ca anumite cărţi despre care oamenii au consi¬ 
derat că sunt sfinte să devină sfinte de la un capăt la celălalt doar 
printr-o asemenea părere. Doar cititorul nostru rus educat poate 
ignora, mulţumită cenzurii ruseşti, munca seculară a criticii 
istorice, menţinându-şi părerea naivă că Evangheliile după 
Matei, Marcu şi Luca au fost puse în scris, de către un presupus 
redactor, aşa cum sunt ele, fiecare separat şi fiecare în întregime. 
Cititorul nu trebuie să uite că o asemenea părere, care ignoră 
toate cuceririle ştiinţei în acest domeniu, în anul 1890 are cam 
aceeaşi valoare ca şi, în secolul trecut, părerea că soarele se învâr¬ 
teşte în jurul pământului. Cititorul nu trebuie să uite că Evan¬ 
gheliile sinoptice 1 , în forma sub care au ajuns la noi, sunt rodul 
unui proces de devenire lent, bazat pe compilaţii şi completări, 
şi un produs al reprezentărilor miilor de diferite minţi omeneşti, 
dar nu un produs al Duhului Sfânt, care a vorbit prin Evanghe- 
lişti. Cititorul nu trebuie să uite că părerea potrivit căreia Evan¬ 
gheliile, în forma lor de astăzi, ar fi o realizare a Apostolilor şi 
ucenicilor lui Isus este un basm, care nu numai că nu stă în 
picioare în faţa criticii, dar nici nu are absolut nici un alt temei 
decât dorinţa unor oameni evlavioşi ca astfel să stea lucrurile 
în realitate. De-a lungul veacurilor, Evangheliile au fost selectate, 
extinse şi explicate; cele mai vechi transcrieri ale Evangheliilor 
care au ajuns până la noi provin din secolul al IV-lea şi au scriere 
continuă, fără semne de punctuaţie, drept care chiar după seco¬ 
lele al IV-lea şi al V-lea erau susceptibile de cele mai diferite 
lecţiuni, astfel încât au fost numărate în jur de cincizeci de 


1. Evangheliile „sinoptice'* sunt cele după Matei, Marcu şi Luca, ele 
prezentând evenimentele şi viaţa lui Isus într-o optică similară; au o 
structură comparabilă, iar textele lor prezintă numeroase relaţii între 
ele. Evanghelia după Ioan se deosebeşte net, din aceste puncte de vedere, 
de cele sinoptice (n. tr.). 

mii de astfel de lecţiuni diferite. Toate acestea trebuie, desigur, 
avute în vedere de cititor, ca să nu se mărginească la părerea 
atât de obişnuită la noi potrivit căreia Evangheliile au ajuns la 
noi, de la Duhul Sfânt, în forma în care se prezintă actualmente. 
Cititorul trebuie să ţină seama că nu doar că nu este deloc 
condamnabilă eliminarea din Evanghelie a pasajelor de prisos 
şi explicarea unora prin intermediul altora, ci, dimpotrivă, că 
este condamnabil şi nelegiuit a nu face acest lucru şi a considera 
un anumit număr de versete şi litere drept sfinte şi intangibile. 

Pe de altă parte, îl rog pe cititorul acestei tâlcuiri a Evan¬ 
gheliei din partea mea să ţină seama că, deşi eu nu consider 
Evangheliile drept cărţi sfinte care au venit la noi coborând din 
cer ca o moştenire a Duhului Sfânt, totuşi nu privesc aceste Evan¬ 
ghelii nici ca pe nişte simple monumente istorice ale literaturii 
religioase. înţeleg atât concepţia teologică, cât şi cea istorică a 
Evangheliilor; totuşi, eu însumi am o altă concepţie despre ele 
şi, de aceea, îl rog pe cititor ca, citind tâlcuirea mea, să nu se 
rătăcească nici în punctul de vedere bisericesc, nici în cel istoric, 
foarte apreciat, în ultima vreme, printre oamenii educaţi - un 
punct de vedere pe care eu nu mi-1 asum şi pe care-1 găsesc tot 
atât de imperfect ca şi pe celălalt. Nu consider creştinismul 
nici ca revelaţie exclusiv dumnezeiască, nici ca simplu fenomen 
istoric; consider creştinismul mai mult ca învăţătură ce dă 
vieţii un sens. N-am fost călăuzit la creştinism nici prin cercetări 
teologice, nici prin unele istorice, ci, dimpotrivă, datorită fap¬ 
tului că eu, ca om de cincizeci de ani, după ce mi-am pus mie 
însumi şi înţelepţilor păturii mele sociale întrebarea privind 
ce sunt eu, de fapt, şi în ce constă sensul vieţii mele, şi, după 
ce am primit ca răspuns: „Eşti o legătură întâmplătoare între 
atomi, iar viaţa însăşi n-are nici un sens şi este un rău“ - ajun¬ 
gând astfel la disperare şi voind să mă sinucid, apoi, mai departe, 
amintindu-mi că mai demult, în copilărie, când încă mai cre¬ 
deam, viaţa avusese totuşi un sens pentru mine, şi că marea 
masă a oamenilor din jurul meu, care sunt credincioşi şi neîntinaţi 

de bogăţie, duc o viaţă adevărată, plină de sens -, am început 
să mă îndoiesc de corectitudinea acelui răspuns care-mi fusese 
dat de înţelepciunea tovarăşilor mei egali ca stare socială, 
începând, din acel moment, să înţeleg acel răspuns pe care-1 
dă creştinismul oamenilor ce trăiesc viaţa cea adevărată. Am 
început să studiez acel creştinism pe care l-am văzut aplicat în 
viaţă şi am început să-l compar cu izvorul său. Izvorul învă¬ 
ţăturii creştine era constituit de Evanghelii, iar în Evanghelii 
am găsit explicat acel sens al vieţii care constituie nucleul exis¬ 
tenţei tuturor oamenilor ce trăiesc o viaţă adevărată. Totuşi, 
studiind creştinismul, am găsit, odată cu acest izvor de apă cura¬ 
tă a vieţii, dejecţiile şi noroiul care i s-au adăugat în mod nele¬ 
gitim şi care mie îmi ascundeau puritatea acelei vieţi; pe lângă 
înalta învăţătură creştină am găsit, strâns legată de ea, învăţătura 
bisericească şi evreiască, străină de ea şi absurdă. Mă aflam în 
situaţia unui om căruia i s-a dat un sac cu gunoi urât mirositor 
şi care abia după multă luptă şi muncă istovitoare află că în 
acest sac plin de murdărie se ascund, de fapt, perle scumpe; el 
înţelege că nu este vinovat de repulsia faţă de murdăria urât 
mirositoare şi că acei oameni care au cules şi au păstrat aceste 
perle împreună cu gunoiul nu numai că nu sunt vinovaţi, ci, 
dimpotrivă, merită iubire şi respect. Totuşi, nu ştie ce ar putea 
face cu aceste lucruri scumpe, pe care le-a găsit printre dejecţii 
şi noroi. Iar eu m-am aflat în această situaţie chinuitoare până 
m-am convins că perlele nu crescuseră împreună cu gunoiul şi 
că puteau fi curăţate de acesta. 

Nu cunoscusem Lumina şi credeam că nu există adevăr în 
viaţă; totuşi, când m-am convins că oamenii trăiesc doar în virtu¬ 
tea Luminii, am început să caut izvorul acesteia şi l-am găsit 
în Evanghelii, în ciuda interpretărilor greşite ale Bisericilor. Iar 
ajungând la Izvorul Luminii, am fost orbit de aceasta şi am 
primit răspunsuri depline la întrebările despre sensul vieţii mele 
şi al vieţii celorlalţi oameni - răspunsuri care corespundeau pe 
deplin cu toate răspunsurile cunoscute mie, date de alte popoare 

la aceste întrebări, şi care, după părerea mea, mai şi întreceau 
aceste răspunsuri. 

Căutam un răspuns la întrebarea vieţii, nu la o întrebare 
teologică sau istorică şi, de aceea, mi-era cu totul indiferent dacă 
Isus Hristos este Dumnezeu sau nu, de la cine purcede Duhul 
Sfânt ş.a.m.d., şi la fel de puţin important şi de prisos mi-era 
să ştiu când şi de către cine a fost pusă în scris Evanghelia şi 
dacă o parabolă sau alta i-ar putea fi atribuită lui Hristos sau 
nu. Pentru mine avea importanţă doar acea Lumină ce lumi¬ 
nează omenirea de o mie opt sute de ani, care şi pe mine m-a 
luminat şi mă luminează; în schimb, cum ar trebui să numesc 
Izvorul acestei Lumini, de ce natură este şi cine a aprins-o - 
acestea îmi erau cu totul indiferente. 

Am început, deci, să privesc această Lumină şi să cercetez 
tot ce-i stătea împotrivă şi, cu cât ajungeam mai departe pe acest 
drum, cu atât mai puţin îndoielnică mi-era diferenţa dintre ade¬ 
văr şi minciună. La începutul muncii mele nutream încă în¬ 
doieli, făceam încă încercări cu explicaţii forţate; totuşi, cu cât 
ajungeam mai departe, cu atât mai neclintită şi mai clară deve¬ 
nea chestiunea, cu atât mai neîndoielnic adevărul. Mă aflam în 
situaţia unui om care adună fragmentele unui stâlp ornamentat 
făcut bucăţi. La început ne mai putem îndoi dacă o bucată 
ţine de picior sau de braţ; totuşi, dacă picioarele sunt deja res¬ 
taurate, atunci fragmentul respectiv în mod sigur nu mai face 
parte din picioare, şi dacă, pe lângă aceasta, bucata ruptă se po¬ 
triveşte, cu toate contururile, într-o spărtură existentă, atunci 
nu încape îndoială unde-i este locul. Cu cât am înaintat în 
muncă, cu atât mai clar simţeam acest lucru, iar dacă nu sunt 
nebun, atunci şi cititorul trebuie să simtă acelaşi lucru citind 
interpretarea mea cea mare la Evanghelie, în care fiecare teză 
este confirmată concomitent prin legături filologice, prin com¬ 
pararea variantelor şi a contextelor, precum şi prin acordul cu 
ideea fundamentală. 

Mi-aş putea încheia cuvântul înainte aici, dacă Evangheliile 
ar fi nişte cărţi abia descoperite şi dacă învăţătura lui Hristos 
n-ar fi fost supusă unei serii de interpretări greşite, vreme de o 
mie opt sute de ani. Or, pentru ca adevărata învăţătură a lui Isus 
să fie înţeleasă corect, aşa cum trebuie să o fi înţeles El însuşi, 
este absolut necesar să cunoaştem cauzele principale ale acelor 
interpretări greşite care au pervertit învăţătura şi, dintre acestea, 
principalele artificii care au ajuns să fie aplicate. Cauza princi¬ 
pală a acestor interpretări greşite, care au desfigurat învăţătura 
lui Hristos atât de mult, încât doar cu greu mai poate fi recu¬ 
noscută sub învelişul gros care o acoperă, constă în faptul că, 
din vremea lui Pavel, care nu înţelesese corect învăţătura lui 
Hristos şi care nici măcar n-o cunoştea sub forma în care a fost 
exprimată mai târziu în Evanghelia după Matei, această învă¬ 
ţătură a fost pusă în legătură cu învăţătura tradiţiei farisaice, 
şi astfel, cu toate învăţăturile Vechiului Testament. Pavel este 
numit, de obicei, Apostolul Neamurilor, Apostolul care protes¬ 
tează. Şi chiar era, de fapt, însă doar referitor la lucruri de supra¬ 
faţă, cum ar fi circumcizia ş.a. Totuşi, învăţătura despre tradiţie, 
despre legătura Vechiului Testament cu cel Nou, a trecut în 
creştinism prin intermediul lui Pavel, iar această învăţătură 
despre tradiţie, acest principiu al tradiţiei era cauza principală 
a pervertirii şi a înţelegerii greşite a învăţăturii creştine. 

Din vremea lui Pavel începe acel „Talmud" creştin, calificat 
drept învăţătură creştină, iar învăţătura lui Hristos nu mai trece 
drept unitară, dumnezeiască şi completă, ci drept una dintre 
verigile lanţului de revelaţii care începe cu crearea lumii şi se 
continuă în Biserică până în ziua de astăzi. 

Aceşti falşi interpreţi îl numesc pe Isus „Dumnezeu", însă 
recunoaşterea dumnezeirii lui nu-i obligă absolut deloc să acorde 
cuvintelor şi învăţăturii pe care i-o atribuie lui Dumnezeu o 
importanţă mai mare decât cuvintelor Pentateuhului, Psalmilor, 
Faptelor Apostolilor, Epistolelor, Apocalipsului sau chiar decât 
hotărârilor conciliilor şi scrierilor Părinţilor Bisericii. 

Aceşti falşi interpreţi nu îngăduie nici o altă concepţie des¬ 
pre învăţătura lui Isus Hristos decât cea care concordă cu toate 
revelaţiile precedente şi ulterioare, astfel încât scopul lor nu 
constă în explicarea însemnătăţii învăţăturii lui Hristos, ci doar 
în găsirea, în Scripturile ce se contrazic unele pe altele, în Pen¬ 
tateuh, Psalmi, Evanghelii, Epistole, Faptele Apostolilor, pe 
scurt, în toate cele socotite în Sfânta Scriptură, a unui înţeles, 
pe cât posibil mai puţin contradictoriu. 

Este evident că, având un asemenea punct de vedere, înţe¬ 
legerea învăţăturii lui Hristos este de neconceput. însă tocmai 
pornind de la acest punct de vedere greşit trebuie explicate nenu¬ 
măratele divergenţe de păreri în modul de a privi Evanghelia. 

Este limpede că numărul unor asemenea explicaţii, care 
au ca scop nu adevărul, ci potrivirea a ceea ce nu poate fi potri¬ 
vit, adică Vechiul şi Noul Testament, poate fi cu totul nelimitat, 
şi astfel se întâmplă şi în realitate. Iar pentru a da unei asemenea 
potriviri aparenţa adevărului sunt aduse în ajutor mijloace 
exterioare, cum ar fi minunile, revărsarea Duhului Sfânt şi 
altele asemenea. 

Cineva a realizat şi realizează această potrivire şi concordanţă 
în felul său, iar altcineva consideră apoi că potrivirea lui ar fi 
continuarea revelaţiei Duhului Sfânt. Aşa stau lucrurile cu Epis¬ 
tolele lui Pavel, ca şi cu hotărârile conciliilor, care încep cu 
formula: „Ne-a plăcut nouă şi Duhului Sfânt"; tot astfel se în¬ 
tâmplă cu rânduielile papilor şi ale sinoadelor, cu concepţiile 
arianilor, ale pavlicienilor şi ale tuturor celorlalţi falşi interpreţi, 
care consideră că prin gura lor vorbeşte Duhul Sfânt. Toţi aceştia 
se folosesc, pentru confirmarea adevărului potrivirii lor, de acelaşi 
artificiu grosolan, prezentând-o nu ca pe rodul propriilor 
cugetări, ci cape o manifestare a Duhului Sfânt. 

Fără a întreprinde o analiză a acestor diferite religii, dintre 
care fiecare se numeşte pe sine cea adevărată, trebuie totuşi să 
observăm măcar că, în modul comun de a proceda, prin care în¬ 
treaga mulţime a aşa-numitelor Scripturi ale Vechiului şi Noului 

Testament sunt considerate la fel de sfinte şi intangibile, există 
o barieră de netrecut, ridicată chiar de ele, care le împiedică să 
înţeleagă învăţătura lui Hristos, iar din această rătăcire se poate 
naşte o diversitate nesfârşită de secte care se duşmănesc între 
ele, ba chiar trebuie să se nască în mod necesar. 

Doar potrivirea numărului neobişnuit de mare de revelaţii 
este posibilă în această diversitate nesfârşită de forme; dim¬ 
potrivă, tâlcuirea învăţăturii unei singure Persoane, privită ca 
Dumnezeu, nu poate fi realizată de nici o sectă. învăţătura lui 
Dumnezeu, care a coborât pe pământ, nu poate fi concepută 
într-un mod diversificat. Dacă Dumnezeu a coborât pe pământ 
pentru a le vesti oamenilor adevărul, atunci trebuia ca măcar 
să descopere adevărul în aşa fel încât să-l înţeleagă toţi; or, 
dacă n-a făcut astfel, atunci nu era Dumnezeu, iar dacă adevă¬ 
rurile dumnezeieşti sunt astfel încât nici Dumnezeu însuşi nu 
le poate face inteligibile oamenilor, atunci nici măcar oamenii 
nu pot face aceasta. 

Dacă Isus nu este Dumnezeu, ci un mare om, cu atât mai 
puţin învăţătura sa poate da naştere unor secte. în fond, învă¬ 
ţătura unui mare om este mare doar datorită faptului că exprimă 
în mod inteligibil şi clar ceea ce alţii au exprimat în mod nein¬ 
teligibil şi neclar. 

Ceea ce nu poate fi înţeles în învăţătura unui mare om nu 
este nici mare, şi, de aceea, nici învăţătura unui om mare nu 
poate da naştere unor secte. învăţătura unui mare om este 
mare tocmai datorită faptului că-i uneşte pe toţi în adevărul 
unic, comun tuturor. Numai o interpretare care consideră că 
ar fi o revelaţie a Duhului Sfânt, iar toate celelalte ar fi o min¬ 
ciună - numai o astfel de interpretare poate produce ură, dând 
naştere aşa-numitelor secte. Oricât ar putea spune şi sectarii 
unei confesiuni oarecare că ei nu condamnă confesiunea dife¬ 
rită, că se roagă pentru unirea acesteia cu propria lor confesiune 
şi că nu simt ură faţă de nimeni, toate acestea sunt totuşi neade¬ 
vărate. începând din vremea lui Arie, nu a existat nici măcar o 

singură dogmă care să nu-şi fi avut originea în acuzaţia de min¬ 
ciună a dogmei opuse. 

Afirmaţia potrivit căreia enunţul unei anumite dogme ar 
fi un enunţ divin, un enunţ al Duhului Sfânt, dovedeşte cel mai 
înalt grad de trufie şi de prostie; cea mai înaltă trufie pentru 
că nu există cuvânt mai trufaş decât că ceea ce am spus eu a 
spus Dumnezeu însuşi prin intermediul meu, iar cea mai înaltă 
prostie pentru că nu există nimic mai prostesc decât a răspunde 
pretenţiei unui om că Dumnezeu ar vorbi prin gura lui: „Nu, 
nu prin gura ta, ci prin gura mea vorbeşte Dumnezeu, iar mai 
precis vorbeşte exact opusul celor pe care le vorbeşte Dumnezeul 
tău.“ Cu toate acestea, toate conciliile, toate mărturisirile de 
credinţă, toate Bisericile folosesc exact acest limbaj şi tocmai 
aici şi-a avut şi încă îşi mai are şi astăzi originea tot răul care a 
fost pricinuit şi încă se mai pricinuieşte în lume în numele 
credinţei. Pe lângă acest rău fizic, sectele mai suferă totuşi şi 
de o altă carenţă, lăuntrică, ce le dă un caracter necinstit, 
nehotărât şi neclar. 

Această carenţă constă în faptul că toate sectele, pretinzând 
că propria lor interpretare greşită este cea din urmă revelaţie a 
Duhului Sfânt, care a trecut şi trece asupra Apostolilor şi 
asupra presupuşilor aleşi, nu exprimă nicăieri într-o formă 
directă, precisă şi definitivă în ce ar consta această revelaţie a 
Duhului Sfânt, în timp ce totuşi îşi bazează credinţa, pe care 
o numesc credinţă a lui Hristos, pe această presupusă revelaţie 
continuă. 

Toţi sectarii care admit o revelaţie a Duhului Sfânt admit, 
asemenea mahomedanilor, trei revelaţii; la mahomedani sunt 
cele trei revelaţii prin Moise, Isus şi Mahomed, iar la credincioşii 
Bisericii, Moise, Isus şi Duhul Sfânt. Insă potrivit credinţei ma¬ 
homedane, Mahomed este ultimul profet; abia el a explicat corect 
revelaţia lui Moise şi a lui Isus şi este el însuşi ultima revelaţie, 
care încununează toate revelaţiile precedente şi pe care orice 
drept-credincios o are în minte până în ziua de azi. în schimb, 

altfel stau lucrurile cu credinţa Bisericilor: şi aceasta are, ase¬ 
menea credinţei mahomedane, trei revelaţii: cea a lui Moise, cea 
a lui Hristos şi cea a Duhului Sfânt; totuşi, ea nu se numeşte, 
după ultima revelaţie, „credinţa-Duhului-Sfânt", ci consideră 
că fundamentul ei ar fi învăţătura lui Hristos. Astfel, aceste 
Biserici îşi vestesc, de fapt, propriile lor învăţături, dar ca auto¬ 
ritate a lor îl desemnează totuşi pe Hristos. 

Aceşti credincioşi-ai-Duhului-Sfânt, care consideră drept 
ultimă revelaţie, care luminează toate revelaţiile precedente, 
când pe Apostolul Pavel, când un conciliu sau altul, când papii, 
când mesajele patriarhilor, când anumite revelaţii personale 
ale Duhului Sfânt, ar trebui, pentru corectitudine, să-şi numeas¬ 
că credinţa şi după purtătorii respectivei ultime revelaţii, iar 
dacă această ultimă revelaţie este exprimată la Părinţii Bisericii, 
într-un mesaj al patriarhilor răsăriteni, în enciclicele papale, 
în Syllabus 1 , în Catehismul lui Luther sau al lui Filaret, aceste 
nume ar trebui să strălucească în fruntea confesiunilor amintite, 
dat fiind că, în fond, cea din urmă revelaţie, care serveşte la lumi¬ 
narea tuturor celor precedente, devine întotdeauna revelaţia 
principală. Totuşi, acest lucru nu se întâmplă niciodată; dimpo¬ 
trivă, toţi aceşti sectari consideră, vestindu-şi învăţătura lor, 
cu care Hristos n-are absolut nimic de a face, că Hristos este cel 
care a vestit aceste învăţături. Astfel, potrivit învăţăturii lor, reiese 
că Hristos însuşi a vestit că ar fi răscumpărat, prin sângele său, 
neamul omenesc, care căzuse prin Adam, că în Dumnezeu sunt 
trei Persoane, că Duhul Sfânt a coborât asupra Apostolilor şi, 
prin impunerea mâinilor, a trecut asupra stării preoţeşti, că pen¬ 
tru fericire sunt necesare şapte Sacramente ş.a.m.d. Rezultă 

1. Syllabus complectens praecipuos nostrae aetatis errores („Listă cu¬ 
prinzând principalele erori ale timpului nostru"), document publicat 
de Papa Pius al IX-lea în 1864, în care sunt condamnate 80 de idei teolo¬ 
gice, filozofice, politice şi sociale considerate contrare învăţăturii Bisericii 
(n. tr.). 

că toate acestea ţin de învăţătura lui Hristos, în timp ce în învă¬ 
ţătura lui Hristos nu poate fi găsită nici măcar o singură aluzie 
la toate aceste lucruri. Aceşti falşi interpreţi ar trebui să-şi 
numească învăţătura şi credinţa învăţătură şi credinţă a Duhului 
Sfânt, dar nu creştină, dat fiind că poate fi desemnată credinţă 
creştină numai aceea care consideră revelaţia lui Hristos, ajunsă 
la noi în Evanghelii, drept ultimă revelaţie, ceea ce este aşa şi 
nu poate fi altfel, chiar potrivit propriilor cuvinte ale lui Hristos: 
„Pe nimeni să nu numiţi învăţător în afară de Hristos." S-ar putea 
crede că această chestiune este atât de simplă, încât nici nu 
merită să vorbim despre ea; însă oricât de ciudat ar putea părea, 
ea nu este încă recunoscută pe deplin până în ziua de azi. în loc 
ca toate forţele să se îndrepte spre a elibera învăţătura lui Hristos 
de unificările artificiale, nejustificate de nimic, cu Vechiul Testa¬ 
ment şi de completările arbitrare la învăţătura lui care s-au 
făcut în numele Duhului Sfânt şi încă se mai fac, toate eforturile 
se orientează spre găsirea unui sens pe cât posibil profund în 
orice astfel de unificare. în mod straniu, în această eroare se în¬ 
tâlnesc cele două tabere ostile ale adepţilor Bisericii şi ale istorio¬ 
grafilor liber-cugetători ai creştinismului. Cei dintâi, legaţi de 
Biserică, care-1 numesc pe Isus a doua Persoană în Sfânta Treime, 
nu-i concep învăţătura altfel decât în contextul acelor presupuse 
revelaţii ale celei de-a treia Persoane, pe care le regăsesc în Vechiul 
Testament, în hotărârile conciliilor şi în scrierile Părinţilor 
Bisericii, şi propovăduiesc lucrurile cele mai ciudate dintre toate, 
asigurând că aceasta ar fi credinţa lui Hristos. Ceilalţi, care nu-1 
recunosc pe Isus drept Dumnezeu, nici ei nu-i concep învăţătura 
aşa cum ar fi vestit-o el, ci aşa cum este concepută de Pavel şi 
de ceilalţi interpreţi. Aceşti falşi interpreţi, care nu-1 consideră 
pe Isus Dumnezeu, ci om, îi răpesc lui Isus cel mai natural drept 
omenesc: cel de a purta răspunderea pentru propriile sale 
cuvinte, nu pentru cuvintele falşilor săi interpreţi. Străduindu-se 
să explice învăţătura lui Isus, îi atribuie lucruri la care el nu s-a 

gândit niciodată în viaţa lui. Reprezentanţii acestei şcoli de 
interpreţi ştiinţifici - începând cu Renan, cel mai popular dintre 
ei - n-au considerat că merită osteneala să separe ceea ce a învă¬ 
ţat Hristos însuşi de ceea ce i-au atribuit pe nedrept interpreţii 
săi şi, socotind că nu merită osteneala să-i cerceteze învăţătura 
nici măcar puţin mai profund decât credincioşii Bisericii, 
încearcă să explice sensul venirii lui Isus şi al răspândirii învă¬ 
ţăturii lui pornind de la evenimentele vieţii lui Isus şi de la 
împrejurările timpului său. 

Şi totuşi, ar trebui să admitem că istoricii sunt cel mai puţin 
îndreptăţiţi să comită această eroare. Problema pe care trebuie 
să o rezolve constă în următoarele: acum o mie opt sute de ani 
a apărut un oarecare om sărac şi a spus ceva. A fost biciuit şi răs¬ 
tignit şi toată lumea l-a uitat, aşa cum se uită milioane de cazuri 
asemănătoare, iar timp de două veacuri lumea n-a auzit nimic 
despre El. S-a dovedit însă că cineva a păstrat în amintire ce a 
spus El şi le-a povestit mai departe unui al doilea şi unui al trei¬ 
lea. Şi astfel, chestiunea a ajuns mereu mai departe, şi miliarde 
de oameni înţelepţi şi nechibzuiţi, învăţaţi şi analfabeţi nu pot 
scăpa de gândul că numai acest Om era Dumnezeu. Cum poate 
fi explicat acest fapt neobişnuit? Credincioşii Bisericii spun că 
acest lucru s-a întâmplat tocmai pentru că Isus era Dumnezeu. 
Atunci, pentru ei, totul este de înţeles. Or, dacă nu era Dum¬ 
nezeu - cum se poate explica faptul că tocmai acest om simplu 
este recunoscut de toţi drept Dumnezeu? 

Iar învăţaţii acestei şcoli caută, cu cea mai mare grijă, să pună 
laolaltă toate detaliile privind evenimentele vieţii acestui Om, 
fără să observe că, oricât de multe detalii găsesc (de fapt, în reali¬ 
tate, n-au găsit absolut nimic în afară de ceea ce relatează Iosif 
Flaviu şi Evangheliile), dacă reconstruiesc ei înşişi întreaga viaţă 
a lui Isus până la cele mai neînsemnate întâmplări şi precizează 
chiar şi când a mâncat Isus ceva sau altceva şi unde a înnoptat 
la o anumită dată, totuşi întrebarea privind motivul pentru care 
El şi tocmai El a avut o asemenea influenţă asupra oamenilor 

ar rămâne fără răspuns. Răspunsul nu se află în mediul în care 
s-a născut Isus, în cine l-a crescut ş.a.m.d., şi cu atât mai puţin 
în ce s-a întâmplat la Roma în vremea lui, dacă poporul era 
înclinat spre superstiţie ş.a.m.d., ci doar în ce învăţătură 
deosebită a oferit, de fapt, acest Om astfel încât oamenii s-au 
simţit îndemnaţi să-l înalţe pe El mai mult decât pe toţi ceilalţi 
şi să-l recunoască, pe atunci ca şi acum, drept Dumnezeu. Ar 
trebui să ţinem seama că dacă vrem să înţelegem acest lucru e 
nevoie ca, înainte de toate, să ne preocupe înţelegerea învă¬ 
ţăturii acestui Om - desigur, propria lui învăţătură, şi nu acele 
interpretări grosolane ale lui, care s-au răspândit după El şi 
încă se mai răspândesc. Acest lucru însă nu se întâmplă absolut 
deloc. Istoricii învăţaţi ai creştinismului sunt atât de bucuroşi 
că Hristos nu era Dumnezeu şi atât de însufleţiţi de strădania de 
a dovedi că învăţătura lui nu este divină, deci că n-ar fi universal 
obligatorie, încât uită cu totul că, pe cât dovedesc mai clar că El 
ar fi un om simplu, iar învăţătura lui n-ar fi fost dumnezeiască, 
pe atât mai de neînţeles devine pentru ei problema de care se 
ocupă. Toate forţele lor sunt îndreptate spre dovedirea faptului 
că Hristos era un om simplu şi că, de aceea, învăţătura lui nu 
este divină. Pentru a recunoaşte foarte clar această rătăcire neobiş¬ 
nuită, este suficient să ne gândim doar la Renan şi la Dr. Havet 1 , 
care consideră, cu toată naivitatea, că Hristos n-ar fi avut ab¬ 
solut nimic creştin în El. Iar Soury 2 este cu totul fascinat de 
cum a dovedit că Hristos ar fi fost un om simplu, fără cultură. 


1. Eugene Auguste Ernest Havet (1813-1889), istoric francez care a 
scris o amplă lucrare despre originile creştinismului: Le Christianisme et 
ses origines, 4 volume, C. Levy, Paris, 1871-1884. Tolstoi se referă probabil 
la prezentarea pe care Havet o face cărţii Vie de Jesus a lui Ernest Renan 
în articolul „L’Evangile et l’histoire“, Revue des deux mondes, anul 33, voi. 
46, Paris, 1863, pp. 564-396 (n. tr.). 

2. Jules Soury (1842-1915), neuropsiholog francez, care, în lucrarea sa 
Jesus et Ies Evangiles, Charpentier, Paris, 1878, îl prezintă pe Hristos ca pe 
un bolnav mintal (n. tr.). 

Problema nu este să dovedim că Isus nu era Dumnezeu şi, 
prin urmare, că învăţătura lui nu era dumnezeiască, şi tot atât 
de puţin să dovedim că nu era catolic, ci să înţelegem în ce constă 
această învăţătură, care le era atât de sublimă şi de scumpă oa¬ 
menilor, încât l-au recunoscut şi încă-1 mai recunosc pe propo¬ 
văduitorul ei drept Dumnezeu. Tocmai acest lucru am încercat 
să realizez şi, cel puţin pentru mine, am realizat. Tocmai aceasta 
este ceea ce le ofer şi fraţilor mei. 

Dacă cititorul face parte din majoritatea covârşitoare a celor 
educaţi, care au fost crescuţi în credinţa Bisericii şi care, în 
ciuda dezacordului acesteia faţă de bunul-simţ şi faţă de con¬ 
ştiinţă, nu s-au desprins pe faţă, fiindcă probabil şi-au mai păs¬ 
trat o rămăşiţă de iubire şi de respect faţă de spiritul învăţăturii 
creştine, sau care poate consideră întregul creştinism o super¬ 
stiţie şi doar din punct de vedere formal nu s-au despărţit de 
el, atunci îl rog pe cititor ca, în acest caz, să nu „arunce şi copi¬ 
lul cu apa din copaie", ci, dimpotrivă, să aibă mereu în faţa 
ochilor faptul că ceea ce îi repugnă şi i se arată drept superstiţie 
nu este învăţătura lui Hristos şi că Hristos nu poate fi făcut răs¬ 
punzător de absurditatea tradiţiei agăţate de învăţătura lui şi 
prezentate drept creştinism. Este vorba tocmai să înţelegem 
exclusiv învăţătura lui Hristos sub forma în care a ajuns la noi, 
adică acele cuvinte şi fapte atribuite lui Hristos şi care se află 
în interdependenţă cu învăţătura lui. Citindu-mi tâlcuirea, un 
astfel de cititor se va convinge că creştinismul nu numai că nu 
este un amestec de lucruri înalte şi obişnuite, nu doar că nu este 
o superstiţie, ci, dimpotrivă, este cea mai puternică, pură şi com¬ 
pletă învăţătură metafizică şi etică, deasupra căreia raţiunea 
omului, până în ziua de azi, încă nu s-a ridicat, şi pe făgaşele 
căreia se mişcă inconştient cea mai înaltă activitate umană în 
domeniul politic, ştiinţific, poetic şi filozofic. Dacă cititorul face 
parte din minoritatea, pe cale de dispariţie, a celor educaţi care 
se ţin de credinţa Bisericii, mărturisind-o nu din motive formale, 
ci de dragul liniştii lor lăuntrice, atunci îl rog pe acest cititor 

ca, înainte să citească, să răspundă în sufletul lui la întrebarea: 
Ce-i este mai scump: liniştea sufletească sau adevărul? Dacă se 
hotărăşte în favoarea liniştii, atunci îl rog să nu citească; dacă, 
dimpotrivă, se hotărăşte în favoarea adevărului, atunci îl rog să 
ţină seama că învăţătura lui Hristos care este tâlcuită aici este 
o cu totul altă învăţătură şi că, prin urmare, el, mărturisitorul 
credinţei Bisericii, intră în relaţie cu această interpretare ase¬ 
menea mahomedanilor faţă cu învăţătura creştinismului şi că 
întrebarea, pentru el, nu este dacă învăţătura oferită coincide 
cu credinţa lui sau nu, ci care învăţătură coincide mai mult cu 
raţiunea şi inima lui: învăţătura bisericească sau învăţătura pură 
a lui Hristos. Astfel, pentru el se pune doar întrebarea dacă vrea 
să primească noua învăţătură sau să persiste în credinţa lui. Dacă, 
în sfârşit, cititorul face parte dintre acei oameni care mărturisesc 
formal credinţa Bisericii, pe care o apreciază nu fiindcă cred 
în adevărul ei, ci din consideraţii superficiale, văzând în mărtu¬ 
risirea şi propovăduirea ei un avantaj pentru ei înşişi, atunci 
să se gândească acest cititor că, oricât de mulţi tovarăşi în con¬ 
vingeri ar putea avea, oricât de puternici ar putea fi aceştia, ori¬ 
câte tronuri deţin şi cu orice titluri înalte s-ar putea numi pe ei 
înşişi, el nu va face parte dintre acuzatori, ci dintre acuzaţi, şi 
anume nu dintre cei acuzaţi de mine, ci de Hristos. Acest gen de 
cititori să se gândească că n-au nimic de dovedit, că de multă 
vreme au spus tot ce aveau de spus, că, dacă ei înşişi aduc toate 
dovezile pe care le-au adus, în chestiunea lor, sutele de confesi¬ 
uni ecleziastice care se luptă şi se afurisesc între ele, totuşi, în 
primul rând pe ei înşişi trebuie să se justifice. Mai precis, tre¬ 
buie să se justifice în primul rând din cauza blasfemiei de care 
se fac vinovaţi punând învăţătura lui Isus, a lui Dumnezeu, pe 
acelaşi plan cu învăţăturile lui Ezra, ale conciliilor, ale lui Teofi- 
lact şi îndrăznind să răstălmăcească şi să modifice cuvintele 
lui Dumnezeu pe temeiul cuvintelor oamenilor; în al doilea rând, 
trebuie să se justifice din cauza calomnierii lui Dumnezeu de care 
se fac vinovaţi, dând vina pe Isus Dumnezeu pentru toată su- 

perstiţia ce locuia în inima lor şi prezentând-o ca învăţătura 
sa. în sfârşit, trebuie să se justifice din cauza înşelăciunii de care 
se fac vinovaţi, tăinuind învăţătura lui Dumnezeu care a venit 
să aducă lumii mântuirea, punând în locul ei credinţa lor în 
„Duhul Sfânt", astfel încât, prin această substituire, au răpit şi 
încă mai răpesc unor miliarde de oameni acea mântuire pe 
care Hristos le-a adus-o oamenilor şi, în locul păcii şi iubirii pe 
care le adusese el, ei au adus sectarismul, afurisenia reciprocă 
şi tot felul de fapte nelegiuite în lume, acoperindu-se sub nu¬ 
mele lui Hristos. 

Pentru aceşti cititori există doar două căi de scăpare: să se 
căiască în smerenie şi să se lepede de minciuna lor, sau să-i pri¬ 
gonească pe cei care-i acuză de ceea ce au făcut şi încă fac. 

Dacă nu se leapădă de minciună, le mai rămâne un singur 
lucru: să mă prigonească pe mine, lucru pentru care, închein- 
du-mi scrierea, mă pregătesc cu bucurie şi cu teamă tainică de 
slăbiciunea mea. 

Lev Tolstoi 
Iasnaia Poliana, 1883 




EVANGHELIA 

sau 

VESTEA MÂNTUIRII LUI ISUS HRISTOS, 
FIUL LUI DUMNEZEU 




PROLOG 


CUNOAŞTEREA 1 VIEŢII 
> » 


CUPRINS 

Evanghelia vesteşte că Izvorul primar al lucrurilor nu este 
un Dumnezeu aflat în afara acestora, aşa cum cred oamenii, 
ci Cunoaşterea vieţii. De aceea, în locul a ceea ce oamenii nu¬ 
mesc Dumnezeu stă, potrivit Evangheliei, înţelegerea vieţii. Fără 
înţelegere nu există viaţă. Orice om trăieşte numai pentru că 
are înţelegerea vieţii. Cei care nu înţeleg acest lucru şi consideră 
trupul ca izvor primar al vieţii îşi răpesc singuri viaţa cea adevărată. 

însă cei care înţeleg că nu trăiesc în trup, ci în înţelegere, 
au viaţa cea adevărată. Şi această viaţă adevărată a arătat-o Isus 
Hristos. Recunoscând adevărul faptului că viaţa omului îşi are 
originea în înţelegere, le-a dat oamenilor învăţătura şi pilda unei 
vieţi a înţelegerii în trup. 

învăţăturile de credinţă timpurii erau exprimate ca o lege 
despre ceea ce ar trebui să facem şi să nu facem pentru a-i sluji 
lui Dumnezeu. Dimpotrivă, învăţătura lui Isus Hristos se ba¬ 
zează pe înţelegerea vieţii. Un Dumnezeu exterior nimeni n-a 
văzut vreodată şi nimeni nu poate cunoaşte şi, de aceea, viaţa 
noastră nu poate fi determinată şi călăuzită de slujirea unui 
Dumnezeu exterior. Doar recunoscând înţelegerea în sine, care 
provine din Izvorul primar al înţelegerii, asemenea Fiului din 
Tatăl, ca temei al tuturor celorlalte, avem calea vieţii. 

* 


i. Rus. pa3yMemie [razumenie], „înţelegere", „cuprindere" (n. ed. germ.). 

Aceasta este Vestea Mântuirii lui Isus Hristos, Fiul lui Mc 1,1 
Dumnezeu. 

Vestea Mântuirii aceasta este, ca toţi oamenii, încredinţaţi in 20,31 
că sunt fii ai lui Dumnezeu, să dobândească viaţa cea adevărată. 

Ca temei şi început al tuturor celorlalte a fost pusă înţele- in 1,1 


gerea vieţii. înţelegerea vieţii a fost pusă în locul lui Dumne¬ 
zeu. înţelegerea vieţii este Dumnezeu. 

Aceasta era cea care, prin vestea lui Isus, a fost pusă în locul 2 

lui Dumnezeu ca temei şi început al tuturor celorlalte. 

Toate prin înţelegere au fost născute la viaţă şi fără aceasta 3 
nu poate fi nimic viu. 

înţelegerea dă viaţa cea adevărată. 4 

înţelegerea este lumina adevărului, iar această lumină lumi- 5 

nează în întuneric şi întunericul n-a cuprins-o. 

Lumina cea adevărată era mereu în lume şi luminează pe 9 
tot omul născut în lume. 

Şi în lume era şi lumea era vie doar fiindcă avea în sine lu- 10 
mina înţelegerii, dar lumea n-a păstrat-o. 

într-ale sale s-a arătat, dar ai săi n-au păstrat-o. 11 

Doar cei care au cuprins înţelegerea au dobândit putinţa 12 
să devină asemenea ei, dat fiind că au crezut în existenţa ei. 

Cei care au crezut că viaţa se întemeiază pe înţelegere n-au 13 
devenit fii ai trupului, ci fii ai înţelegerii. 

Iar înţelegerea vieţii s-a arătat în Persoana lui Isus Hristos în 14 


trup, şi noi am înţeles sensul ei ca fiind acela că Fiul înţelegerii, 
Omul în trup, este de acelaşi fel cu Tatăl, Izvorul primar al vieţii, 
că este întru totul asemenea Tatălui, Izvorul primar al vieţii. 


învăţătura lui Isus este credinţa cea desăvârşită şi adevărată, 15 

căci după împlinirea învăţăturii lui Isus am cuprins credinţa 16 

cea nouă în locul celei vechi. 

Legea prin Moise a fost dată, dar credinţa cea adevărată am 17 
cuprins-o prin Isus Hristos. 

Pe Dumnezeu nimeni nu l-a văzut vreodată; doar Fiul, care 18 
este în Tatăl, ne-a arătat calea vieţii. 



CAPITOLUL ÎNTÂI 


FIUL LUI DUMNEZEU 

Omul este fiul lui Dumnezeu, slab în trup şi liber în duh 
(„Tatăl Nostru!") 


CUPRINS 

Isus era fiul unui tată necunoscut. Dat fiind că nu -1 cunoştea 
pe tatăl său, în copilărie 1 -a numit pe Dumnezeu Tatăl său. în 
vremea aceea era, în Iudeea, un profet pe nume Ioan. Ioan ves¬ 
tea venirea lui Dumnezeu pe pământ. El spunea că, dacă oa¬ 
menii şi-ar schimba viaţa, i-ar privi pe toţi oamenii ca fiind 
egali între ei, nu s-ar răni unii pe alţii, ci s-ar ajuta unul pe altul, 
atunci s-ar arăta Dumnezeu pe pământ, iar împărăţia sa ar fi în¬ 
temeiată pe pământ. Auzind Isus această propovăduire, s-a 
îndepărtat de oameni în pustiu, pentru a cuprinde sensul vieţii 
omului şi relaţia sa cu Izvorul primar şi nesfârşit al lucrurilor, 
care era numit Dumnezeu. Dat fiind că Isus nu -1 cunoştea pe 
tatăl său trupesc, socotea că Tatăl său este Izvorul primar şi ne¬ 
sfârşit al lucrurilor, pe care Ioan îl numise Dumnezeu. 

După ce Isus a petrecut câteva zile în pustiu fără hrană, a 
început să fie chinuit de foame şi a cugetat în sinea lui: „Eu sunt 
Fiul lui Dumnezeu Atotputernicul şi, de aceea, ar trebui ca Eu 
să fiu tot atât de atotputernic ca şi El, dar totuşi, iată, vreau să 
mănânc şi nu apare nici o pâine la porunca mea, prin urmare nu 
sunt atotputernic." Atunci şi-a spus în sinea lui: „Ce-i drept, 
nu pot face pâine din pietre, dar mă pot abţine de la pâine. De 
aceea, chiar dacă nu sunt atotputernic în trup, sunt, totuşi, atot¬ 
puternic în duh, pot învinge trupul şi, astfel, sunt Fiul lui Dum¬ 
nezeu, nu după trup, ci după duh." 

„Dacă însă Eu sunt un Fiu al Duhului - şi-a spus El mai 
departe -, atunci mă pot desprinde de trup, nimicindu- 1 ." La 

aceasta şi-a dat următorul răspuns: „Sunt născut în trup de la 
Duhul. Aceasta a fost voinţa Tatălui meu şi, de aceea, nu mă 
pot opune voinţei sale." 

„Dacă însă nu-ţi poţi potoli pofta trupească şi nici nu te poţi 
desprinde de trup - şi-a spus El mai departe -, atunci trebuie 
să munceşti pentru trup şi să te desfeţi în toate acele bucurii 
care ţi se dau." La aceasta a dat următorul răspuns: „Nu pot po¬ 
toli poftele trupului şi nici nu mă pot desprinde de trup, dar 
viaţa mea este atotputernică în Duhul Tatălui meu şi de aceea 
trebuie ca, în trup, să-i slujesc doar Duhului - Tatălui meu -, 
lucrând doar pentru El." Iar după ce s-a încredinţat că viaţa omu¬ 
lui se întemeiază doar pe Duhul Tatălui, a părăsit pustiul şi a 
început să le vestească oamenilor învăţătura sa. Le spunea că 
în El locuieşte Duhul, că, de acum înainte, cerul este deschis, iar 
puterile cereşti s-au unit cu omul, că pentru oameni a început 
o viaţă liberă şi fără de sfârşit şi că toţi oamenii, oricât de nefe¬ 
riciţi ar fi, pot totuşi să devină fericiţi. 


Naşterea lui Isus a fost aşa: mama lui, Maria, era logodită Mt 1,18 
cu Iosif. Totuşi, înainte să înceapă să fie împreună ca bărbat 
şi femeie, s-a aflat că Maria era însărcinată. 

Iosif însă era un om bun şi nu voia s-o facă de ruşine, astfel 19. 

că a luat-o la sine ca femeia sa şi n-a cunoscut-o până ce l-a năs¬ 
cut pe întâiul său fiu. Şi l-a numit pe acest fiu Isus. 

Iar copilul creştea şi se întărea, fiind mai plin de înţelepciune Lc 2,40 

decât pentru vârsta lui. 

Isus a ajuns deja la doisprezece ani şi au plecat odată 41 

Maria şi Iosif la sărbătoare, la Ierusalim, şi au luat copilul 42 

cu ei. 

Sărbătoarea s-a terminat şi s-au întors acasă, uitând copilul. 


43- 44 

45 Apoi şi-au adus aminte de el şi credeau că a plecat cu copiii 
şi au întrebat pe drum de el. Copilul însă nu era de găsit nicăieri 
şi s-au întors la Ierusalim ca să-l caute. 

46 Şi abia a treia zi au găsit copilul în Templu, şezând în mij¬ 
locul învăţătorilor, ascultându-i şi întrebându-i. 

47 Şi toţi erau uluiţi de priceperea lui. 

48 Mama l-a privit şi i-a spus: „Ce ne-ai făcut? Eu şi tatăl tău 
suntem îngrijoraţi şi te căutăm." 

49 Iar el le-a spus: „Unde m-aţi căutat? Nu ştiaţi că Fiul trebuie 
căutat în casa Tatălui?" 

50 Iar ei n-au înţeles cuvintele lui, n-au înţeles pe cine numea 
Tatăl său. 

51 Iar după aceea, Isus a trăit împreună cu mama lui şi-i era 
ascultător în toate. 

52 Şi înainta în vârstă şi în înţelepciune. 

Lc 3,23 Şi toţi credeau că Isus este fiul lui Iosif. Astfel a trăit până 
la treizeci de ani. 

Mt 3,1 în vremea aceea a apărut în Iudeea profetul Ioan. 

Mc 1,4 Ioan trăia în pustiul Iudeii, la Iordan. 

Mt 3,4 Ioan avea îmbrăcăminte din păr de cămilă şi se hrănea cu 
scoarţă de copac şi ierburi. 

Mc 1,4 El îndemna poporul să-şi schimbe viaţa, ca să scape de min¬ 

ciună, şi, ca semn al schimbării vieţii, curăţea poporul în Iordan. 

Lc 3,4 El spunea: „Un glas strigă către voi: Pregătiţi lui Dumnezeu 
o cale în pustiu, neteziţi calea lui. 

5 Faceţi ca totul să fie neted, să nu mai fie nici dealuri, nici văi, 
nici lucruri înalte, nici joase. 

6 Atunci va fi Dumnezeu printre voi şi toţi îşi vor afla mân¬ 
tuirea." 

10 Iar poporul îl întreba: „Ce trebuie să facem?" 

11 El le răspundea: „Cel ce are două haine să dea celui ce nu 
are nici una şi cel ce are bucate să dea celui ce nu are." 

12 Au venit la el vameşii şi l-au întrebat: „Ce trebuie să facem?" 

13 El le-a spus: „Nu cereţi mai mult decât este hotărât." 

Şi l-au întrebat şi ostaşii: „Cum trebuie să ne purtăm?" 14 

El a spus: „Pe nimeni să nu asupriţi, nu vă amestecaţi în şire¬ 
tlicuri. Să vă mulţumiţi cu ce vi se dă." 

Şi au venit la el locuitorii Ierusalimului şi toţi iudeii din ţinu- Mt 3,5 
tul Iordanului. 

Şi se căiau înaintea lui de minciunile lor şi, ca semn că şi-au 6 
schimbat viaţa, îi curăţea în Iordan. 

Dar şi fariseii şi saduceii 1 au venit la Ioan, însă pe ascuns. 7 

El i-a recunoscut şi a spus: „Neam de vipere, dacă şi voi aţi 
simţit că nu puteţi scăpa de voinţa dumnezeiască, atunci veni- 


ţi-vă în fire şi schimbaţi-vă credinţa. 

Iar dacă vreţi să vă schimbaţi credinţa, atunci să se vadă 8 
din roadele voastre că v-aţi venit în fire. 

fată, securea e pusă lângă pom. Dacă pomul aduce rod rău, 10 
va fi doborât şi aruncat în foc. 

Eu vă curăţesc în apă, ca semn că v-aţi schimbat firea; totuşi, u 
după această curăţire, trebuie să vă mai curăţiţi şi prin Duhul. 

Duhul vă va curăţi aşa cum stăpânul casei îşi curăţă aria: 12 

grâul îl va aduna, iar pleava o va arde." 

Atunci a venit Isus din Galileea la Iordan, la Ioan, ca să fie 13 
curăţit de el şi s-a curăţit şi a ascultat propovăduirea lui Ioan. 


Şi de la Iordan a mers în pustiu şi acolo a cunoscut tăria Mt 4,1 
Duhului. 

Isus a petrecut în pustiu patruzeci de zile şi patruzeci de 2 

nopţi fără mâncare şi fără băutură. 

Iar glasul trupului i-a spus: 3 

„Dacă ai fi Fiul atotputernicului Dumnezeu, atunci ai putea, Lc 4,3 
cu totul după voinţa ta, să faci pâini din pietre; dar nu poţi 
face aceasta, prin urmare nu eşti Fiul lui Dumnezeu." 

1. Tolstoi foloseşte termenul pravoslavnîi (pravoslavnic, ortodox, drept- 
credincios) în loc de fariseu şi termenul staroobreadeţ pentru saducei (cuvân¬ 
tul referindu-se la ortodocşii „de rit vechi", care n-au acceptat reformele 
Bisericii Ortodoxe Ruse din sec. al XVII-lea). De-acum înainte vom folosi 
în traducere termenii „dreptcredincioşi" şi „vechii credincioşi" (n. tr.). 

4 Dar Isus şi-a spus: „Dacă nu pot face pâine din pietre, aceasta 
înseamnă că nu sunt Fiu al unui dumnezeu al trupului, ci Fiul 
Dumnezeului Duhului. Eu sunt viu nu prin pâine, ci prin Duh. 
Iar Duhul meu poate dispreţul trupul." Dar foamea tot îl mai 
chinuia, iar glasul trupului i-a vorbit din nou: „Dacă doar în 
Duhul vieţuieşti şi trupul îl poţi dispreţul, atunci te poţi despărţi 
de trup, iar Duhul va rămâne viu." 

9 Şi i s-a părut că stă pe acoperişul Templului, iar glasul tru¬ 
pului îi spune: „Dacă eşti Fiul Dumnezeului Duhului, atunci 
aruncă-te jos de pe Templu - şi nu vei muri. 

10 Ci o putere nevăzută te va scăpa, te va ridica şi te va păzi de 
orice rău." 

Lc 4, n Dar Isus şi-a spus: „Eu pot dispreţul trupul, dar nu mă pot 
desprinde de el, căci sunt născut din Duhul în trup. Aceasta a 
fost voinţa Tatălui meu, a Duhului, iar Eu nu mă pot împotrivi 
lui." Atunci i-a spus deci glasul trupului: „Dacă nu te poţi îm¬ 
potrivi Tatălui tău aruncându-te jos de pe Templu şi des- 
părţindu-te de trup, atunci nu te poţi împotrivi Tatălui tău nici 
flămânzind, când ai vrea să mănânci. Nu-ţi este îngăduit să neso¬ 
coteşti poftele trupului. Acestea sunt aşezate în tine, iar tu tre¬ 
buie să le slujeşti." 

5 Şi i s-au înfăţişat lui Isus toate împărăţiile pământului şi 
toţi oamenii, cum trăiesc ei şi se ostenesc de dragul trupului, 
aşteptând răsplata de la acesta. 

6 Iar glasul trupului i-a spus: „Iată cum pentru mine toţi mun¬ 
cesc, iar eu le dau tot ce voiesc. 

7 Dacă vei munci pentru mine, atunci şi ţie-ţi va merge tot 
atât de bine." 

8 Dar Isus şi-a spus: „Tatăl meu nu este trup, ci Duh. Prin El 
trăiesc, pe El îl ştiu mereu în mine, doar lui îi aduc cinstire, 
doar pentru El muncesc, doar de la El aştept răsplată." 

13 Atunci a încetat ispita, iar Isus a cunoscut tăria Duhului. 

Lc 4,14 / Iar după ce Isus a cunoscut tăria Duhului, a lăsat pustiul şi 
In 1,36 a mers din nou la Ioan, rămânând la el. Iar când Isus a plecat 

de la Ioan, a spus Ioan despre El: „Acesta este Mântuitorul 
oamenilor." 

După aceste cuvinte ale lui Ioan, l-au părăsit doi ucenici ai in i, 37 
lui Ioan pe învăţătorul lor de până atunci şi l-au urmat pe Isus. 

Isus a văzut că -1 urmau, s-a oprit şi le-a spus: „Ce voiţi?" 38 

Au spus ei: „învăţătorule, vrem să rămânem la tine şi să-ţi 
cunoaştem învăţătura." 

El le-a spus: „Veniţi cu mine şi vă voi spune toate." 39 

Ei au mers cu El şi au rămas la El, ascultându -1 până la ceasul 
al zecelea. 

Unul dintre aceşti ucenici se numea Andrei. Andrei avea 40 
un frate pe nume Simon. 

După ce Andrei l-a ascultat pe Isus, s-a dus la fratele său 41 
Simon şi i-a spus: „L-am aflat pe Cel despre care au scris Pro¬ 
feţii şi Moise, pe Cel care ne-a vestit mântuirea." 

Andrei l-a luat pe Simon cu el şi l-a dus şi pe el la Isus. Acestui 42 

frate al lui Andrei i-a dat Isus supranumele de Petru, care în¬ 
seamnă Piatră. Şi amândoi aceşti fraţi s-au făcut ucenici ai lui 
Isus. 

Apoi l-a mai întâlnit Isus, înainte să intre în Galileea, şi pe 43 
Filip şi l-a îndemnat să-l urmeze. 

Filip era din Betsaida - acelaşi loc din care-şi aveau obârşia 44 
Petru şi Andrei. 

După ce Filip l-a cunoscut pe Isus, a plecat şi l-a căutat pe 45 
fratele său Natanael şi i-a spus: „L-am aflat pe Alesul lui Dum¬ 
nezeu, despre care au scris Profeţii şi Moise; este Isus, fiul lui 
Iosif din Nazaret." 

Natanael s-a mirat că Cel despre care au scris Profeţii era 46 
din satul vecin şi a spus: „Ar fi ciudat ca Trimisul lui Dumnezeu 
să fie din Nazaret." Filip a spus: „Vino cu mine; vei vedea şi auzi 
tu însuţi." 

Natanael a încuviinţat, a plecat cu fratele său şi s-a întâl¬ 
nit cu Isus şi, după ce l-a ascultat, i-a spus lui Isus: „Da, acum 


47-49 

văd că este adevărat că Tu eşti Fiul lui Dumnezeu şi Regele lui 
Israel." 

5 1 Isus i-a spus: „Atunci ia aminte la ceva mai important decât 

aceasta: de acum înainte, cerul este deschis, iar oamenii se pot 
însoţi cu puterile cereşti. De acum înainte, Dumnezeu nu va 
mai fi despărţit de oameni." 

Lc 4,16 Iar Isus a venit în locul său natal, Nazaret, iar sâmbătă s-a 
dus, ca întotdeauna, la sinagogă şi a început să citească. 

17 I s-a dat Cartea Profetului Isaia. El a deschis-o şi a început 
să citească. în Carte stătea scris: „Duhul Domnului este în mine, 
El m-a ales să vestesc mântuirea celor nefericiţi şi cu inima zdro¬ 
bită, să le vestesc celor înlănţuiţi eliberarea, celor orbi lumina 
şi celor chinuiţi scăparea şi pacea, să le vestesc tuturor vremea 
îndurării lui Dumnezeu." 

20 A închis cartea, a dat-o slujitorului şi s-a aşezat, iar toţi aş¬ 
teptau cu nerăbdare ce va spune. 

21 Iar El a spus: „Acum s-a împlinit această Scriptură înaintea 
ochilor voştri." 



CAPITOLUL AL DOILEA 


DUMNEZEU ESTE DUH 

De aceea trebuie omul să nu slujească trupului, ci Duhului 
(„Care eşti în ceruri") 


CUPRINS 

Iudeii, care se socoteau dreptcredincioşi, se închinau unui 
Dumnezeu exterior, Creator şi Stăpân al lumii. Potrivit învăţă¬ 
turii lor, acest Dumnezeu exterior a încheiat cu ei un Legământ. 
Potrivit Legământului, acest Dumnezeu le-a făgăduit iudeilor 
să-i ajute, iar iudeii i-au făgăduit să i se închine lui, iar condiţia 
principală a Legământului era sfinţirea sâmbetei. Isus a spus: 
„Sâmbăta este o instituţie omenească." Omul viu, în duhul său, 
este mai important decât toate datinile religioase. Respectarea 
sâmbetei, ca orice cinstire exterioară a lui Dumnezeu, conţine 
o înşelăciune. Nu este cu putinţă ca sâmbăta să nu facem nimic. 
Fapte bune trebuie să facă omul mereu, iar dacă sâmbăta împie¬ 
dică împlinirea unei fapte bune, aceasta înseamnă că sâmbăta 
este o minciună. 

A doua condiţie a Legământului cu Dumnezeu iudeii drept¬ 
credincioşi socoteau că este evitarea relaţiilor cu necredincioşii. 
La aceasta, Isus a răspuns că Dumnezeu nu cere de la oameni 
jertfă, ci să se iubească unii pe alţii. Mai departe, socoteau o con¬ 
diţie a Legământului prescripţiile privind spălarea şi curăţirea. 
Şi la aceasta a răspuns Isus că Dumnezeu nu cere curăţie exte¬ 
rioară, ci doar îndurare şi iubire faţă de oameni. Cu acest prilej 
a spus Isus că obiceiurile formale sunt dăunătoare, iar datina 
religioasă însăşi este un rău. Datina religioasă face ca oamenii 
să lepede cele mai importante fapte de iubire, cum ar fi iubirea 
faţă de părinţi, justificând acest lucru prin datina religioasă. 
Despre toate lucrurile formale, despre toate prescripţiile Legii 

celei vechi, prin care omul era înjosit, Isus a vorbit în felul ur¬ 
mător: „Să ştiţi cu toţii că nimic nu -1 poate înjosi pe om din 
afară; îl poate înjosi doar ceea ce gândeşte şi ceea ce face." 

Apoi a venit Isus la Ierusalim, cetatea aceea socotită sfântă, 
şi a intrat în Templu, în care, potrivit dreptcredincioşilor, locuia 
Dumnezeu însuşi, şi a spus că nu este nevoie să se aducă jertfă 
lui Dumnezeu, că omul este mai important decât Templul, că 
este nevoie doar să ne iubim aproapele şi să-l ajutăm. Apoi a mai 
spus Isus că nu este nevoie să ne închinăm lui Dumnezeu 
într-un loc anume, ci este nevoie să-i slujim Tatălui prin fapte 
şi în Duh. Duhul nu poate fi nici văzut, nici arătat. Duhul este 
mărturisirea omului despre relaţia sa de fiu faţă de Duhul ne¬ 
sfârşit. Templul nu este necesar. Adevăratul Templu este lumea 
oamenilor legaţi prin iubire. El a spus că orice cinstire exterioară 
a lui Dumnezeu nu este dăunătoare doar atunci când sprijină 
lucrările răului, asemenea cinstirii lui Dumnezeu din partea 
iudeilor, care prescria uciderea şi îngăduia dispreţuirea părin¬ 
ţilor, ci, în general, din cauza faptului că un om care respectă 
obiceiurile formale se socoteşte îndreptăţit şi se abţine de la 
lucrările iubirii. A spus că se străduieşte spre bine, împlinind 
lucrările iubirii, doar acel om care-şi simte nedesăvârşirea. Pen¬ 
tru a împlini lucrările iubirii trebuie să ne socotim nedesăvârşiţi 
pe noi înşine; dimpotrivă, cinstirea formală a lui Dumnezeu îl 
ademeneşte pe om la iluzia mulţumirii de sine. Orice cinstire 
formală a lui Dumnezeu este inutilă şi, de aceea, trebuie înlătu¬ 
rată. Iubirea nu poate fi unită cu respectarea obiceiurilor şi nu 
se poate împlini nici o lucrare a iubirii sub forma unei cinstiri 
formale a lui Dumnezeu. Omul este fiul lui Dumnezeu după Duh 
şi de aceea trebuie să-i slujească Tatălui în Duhul. 


Mt 12,1 /Mc 2, S-a întâmplat odată că Isus trecea pe câmp, sâmbăta, îm- 

23/ Lc 6,1 preună cu ucenicii săi. Ucenicilor le era foame şi, pe drum, au 

smuls spicele, le-au frecat între mâini şi au mâncat boabele. însă 
potrivit învăţăturii dreptcredincioşilor, Dumnezeu a încheiat 
un Legământ cu Moise ca toţi să ţină sâmbăta şi să nu facă 
nimic în ziua aceasta. Potrivit învăţăturii dreptcredincioşilor, 
a poruncit Dumnezeu ca cel care lucrează sâmbăta să fie omorât 
cu pietre. 

Dreptcredincioşii au văzut că ucenicii au smuls spice sâm¬ 
băta şi au spus: „Nu se cuvine a face acest lucru sâmbăta. Sâmbă¬ 
ta nu este îngăduit să lucrezi, iar voi smulgeţi spice. Dumnezeu 
a statornicit sărbătoarea sâmbetei şi a poruncit ca încălcarea 
acesteia să fie pedepsită cu moartea." 

Isus a auzit aceasta şi a spus: „Dacă aţi pricepe ce înseamnă 
cuvintele lui Dumnezeu: Iubire vreau şi nu jertfă, n-aţi aduce 
învinuiri acolo unde nu este vină. 

Omul este mai presus decât sâmbăta." 

Altă dată s-a întâmplat că, sâmbăta, când Isus învăţa în sinagogă, 

o femeie bolnavă s-a apropiat de el şi l-a rugat s-o ajute. 

Iar Isus a vindecat-o de suferinţa ei. 

Atunci, mai-marele sinagogii s-a mâniat împotriva lui Isus 
din cauza acestei vindecări şi a spus poporului: „în Legea lui 
Dumnezeu se spune: Sunt şase zile pe săptămână în care să se 
lucreze." 

Iar Isus i-a întrebat apoi pe cărturarii dreptcredincioşi: „Cum 
dar, după Legea voastră nu este îngăduit nici măcar a ajuta un 
om în zi de sâmbătă?" 

Iar ei nu ştiau ce să răspundă. 

Atunci a spus Isus: „Făţarnicilor! Oare nu oricine dintre voi 
dezleagă boul de la iesle să-l ducă la adăpat? Iar dacă o oaie 
cade în fântână, oricine se grăbeşte s-o scoată afară, chiar dacă 
este sâmbătă. 

Un om este, desigur, mult mai bun decât o oaie. Iar voi spuneţi 
că nu este îngăduit a ajuta un om! Ce ar trebui făcut, după păre¬ 
rea voastră, sâmbăta: binele sau răul? A scăpa sufletul sau a -1 
da pieirii? Binele trebuie făcut mereu, chiar şi sâmbăta." 


Mt 12, 2 


7 

8 

Lc 13,10 

11 

12 

14 


Lc 14, 3 

6 

Mt 12,11 / 
Lc 14, 5 

Mt 12,12 

Mt 9,9 Odată, a văzut Isus un vameş, care aduna vămile. Vameşul se 

numea Matei. Isus a început a vorbi cu el, iar Matei l-a înţeles, i-a 
îndrăgit învăţătura, l-a poftit în casa lui şi i-a pregătit un ospăţ. 

10 Pe când era Isus la Matei, au venit prietenii lui Matei - vameşi 
şi păcătoşi -, iar Isus nu i-a dispreţuit, ci s-a aşezat El însuşi, 
împreună cu ucenicii săi, printre ei. 

11 Dar dreptcredincioşii au văzut şi le-au spus ucenicilor lui 
Isus: „De ce mănâncă învăţătorul vostru cu vameşii şi necredin¬ 
cioşii? Potrivit învăţăturii dreptcredincioşilor, a poruncit Dum¬ 
nezeu anume să nu întreţinem legături cu necredincioşii." 

12 Isus a auzit cuvintele lor şi a spus: „Cine se laudă cu sănă¬ 
tatea lui n-are nevoie de doctor; dimpotrivă, cel bolnav are ne¬ 
voie de el. 

13 Pricepeţi dar ce înseamnă cuvintele lui Dumnezeu: Iubire 
vreau şi nu jertfă. Nu-i pot învăţa să-şi schimbe credinţa pe 
cei ce se socotesc dreptcredincioşi, ci-i învăţ pe cei ce se socotesc 
necredincioşi." 

Mt 15,1 / Au venit la Isus cărturari dreptcredincioşi de la Ierusa- 

Mcy.i Hm. 

Mt 15,2 / Şi au văzut că ucenicii lui şi El însuşi mâncau pâine cu mâi- 

Mc 7 > 2 nile nespălate, iar cărturarii dreptcredincioşi au început să-l 
mustre din această pricină. 

Mc 7,3 Fiindcă ei înşişi urmează strict datina religioasă despre cum 
trebuie spălate vasele şi nu mănâncă nimic fără să le spele. 

4 Şi nici de la piaţă nu mănâncă nimic fără ca mai întâi să 
săvârşească spălările. 

5 Şi l-au întrebat cărturarii dreptcredincioşi: „De ce nu trăiţi 
după datina religioasă, ci luaţi pâinea cu mâinile nespălate şi 
o mâncaţi?" 

Mt 15,3 Iar El le-a răspuns: „De ce încălcaţi, în datina voastră reli¬ 
gioasă, porunca dumnezeiască? 

Mc 710 Dumnezeu v-a spus: Cinsteşte pe tatăl tău şi pe mama ta. 

n Iar voi v-aţi gândit că cineva ar putea spune: îi dau lui Dum¬ 

nezeu în loc să le dau părinţilor, iar atunci n-are nevoie să-i 

hrănească pe tatăl şi pe mama sa. Astfel, prin datina voastră 
religioasă desfiinţaţi porunca lui Dumnezeu. 

Făţarnicilor! Adevăr a spus despre voi profetul Isaia: Mt 15,7 

Poporul acesta mi se închină cu vorba şi cu buzele, însă 8 

inima lui este departe de mine. 

şi că temerea lui de mine este doar poruncă omenească, pe 9 

care a învăţat-o pe dinafară; de aceea voi săvârşi pentru poporul 
acesta o lucrare aparte, nemaiîntâlnită: înţelepciunea înţelepţilor 
săi va pieri, iar învăţătura învăţaţilor săi se va întuneca. Vai 
celor care s-au gândit să-şi ascundă năzuinţele de Cel Veşnic 
şi-şi săvârşesc faptele în întuneric. 1 

Aşa şi voi nesocotiţi ce este important în Lege, ce este porun- Mc 7,8 
că dumnezeiască, şi vă ţineţi de datina voastră omenească a spă¬ 
lării vaselor." 

Iar Isus a adunat tot poporul laolaltă şi a spus: „Ascultaţi, 14 
voi, toţi, şi pricepeţi. 

Nu este nimic pe lume care să-l poată necinsti pe om intrând 15 
în el, ci ceea ce iese din el, aceea îl necinsteşte pe om. Fie ca doar 
iubirea şi îndurarea să locuiască în inima ta, iar atunci totul 
va fi curat în tine. 


Străduiţi-vă să pricepeţi." 16 

Iar când s-a întors în casă, l-au întrebat ucenicii săi ce 17 
înseamnă aceste cuvinte. 

Iar El le-a spus: „N-aţi priceput deci nici voi? Nu pricepeţi 18 
că ce este pe dinafară trupescul omului nu-1 poate face necurat? 

Căci acestea nu ajung în sufletul său, ci în pântece. în pân- 19 
tece intră şi iese afară cu murdăria. 

Doar ce iese din om, din sufletul său, aceea îl poate face pe 20 
om necurat. 

Căci din sufletul omului izvorăsc răul, desfrânarea, neruşi- 21 
narea, necuviinţa, invidia, defăimarea, trufia şi orice necugetare. 


1. în Evanghelie se citează doar un singur verset (Is 29,13), însă aici 
Tolstoi parafrazează şi continuarea acestuia în Is 29,14-15 (n. tr.). 

23 Tot răul acesta izvorăşte din sufletul omului şi doar el îl 
poate face pe om necurat." 

In 2,13 Apoi se apropia sărbătoarea Paştelui, iar Isus a venit la 
Ierusalim şi a intrat în Templu. 

14 în tindă erau vite: vaci, tauri, berbeci; erau colivii cu porum¬ 
bei, iar în spatele meselor stăteau schimbătorii de bani. De 
toate acestea era nevoie pentru a -1 sluji pe Dumnezeu. Se omo¬ 
rau animalele şi erau oferite în Templu. în aceasta consta 
cinstirea lui Dumnezeu la iudei, după cum învăţau dreptcre- 
dincioşii pricepuţi în ale Legii. 

15 Isus a intrat în Templu, şi-a împletit un bici şi a mânat toate 
vitele din curte, iar pe porumbei i-a lăsat să zboare. 

16 A împrăştiat toţi banii şi a poruncit să nu se aducă nimic 
în Templu. 

Mc 11,17 1 El a zis: „Profetul Isaiav-a spus: Casa lui Dumnezeu nu este 
Templul din Ierusalim, ci întreaga lume a oamenilor lui Dum¬ 
nezeu. Iar profetul Ieremia v-a spus asemenea: Nu credeţi în 
vorbele mincinoase că aici ar fi casa Celui Veşnic, nu le daţi cre¬ 
zare şi îndreptaţi-vă viaţa, nu judecaţi nedrept, nu asupriţi pe 
străin, pe văduvă, pe orfan, nu vărsaţi sânge nevinovat şi nu 
veniţi în Casa lui Dumnezeu spunând: acum suntem liniştiţi, 
acum putem face răul. Nu faceţi din Casa mea peşteră de tâlhari." 

18 Iar iudeii au început să se certe şi i-au zis: „Tu spui că slu¬ 
jirea lui Dumnezeu din partea noastră nu este cea dreaptă? Cum 
vrei să dovedeşti aceasta?" 

19 Şi, întorcându-se spre ei, Isus a spus: „Dărâmaţi Templul 
acesta şi, în trei zile, voi ridica un Templu nou, viu." 

20 Iar iudeii au spus: „Cum vrei să ridici aşa repede un Templu 
nou, când acesta a fost zidit în patruzeci şi şase de ani?" 

Mt 12, 6 Iar Isus le-a spus: „Vă vorbesc de ceea ce este mai important 

decât Templul. 

1. Tolstoi citează aici şi Is 56, 7, apoi Ier 7, 4.11 (n. tr.). 

N-aţi vorbi astfel dacă aţi pricepe ce înseamnă cuvintele pro- 7 

fetului: Mie, lui Dumnezeu, nu-mi sunt bineplăcute jertfele 
voastre, ci-mi este bineplăcut să vă iubiţi unii pe alţii. Templul 
cel viu este întreaga lume a oamenilor, dacă se iubesc unii pe alţii." 

Pe atunci, la Ierusalim, mulţi oameni au crezut în cele spuse in 2,23 
de El. 


Iar El însuşi nu credea în nimic exterior, fiindcă ştia că totul 24 

este în omul însuşi. 

El n-avea nevoie ca cineva să dea mărturie despre om, fiindcă 25 
ştia că în om este Duhul. 

Şi s-a întâmplat că Isus trebuia să treacă prin Samaria. In 4,4 

A ajuns în satul samaritean Sihar, aproape de locul pe care 5 
Iacob i-1 dăduse lui Iosif, fiul său. 

Chiar acolo era fântâna lui Iacob. Isus era obosit de pe drum 6 
şi s-a aşezat la fântână. 

Iar ucenicii săi au plecat în cetate după pâine. 8 

Şi a venit din Sihar o femeie după apă. Isus a rugat-o să-i dea 7 
de băut. 

Iar ea i-a spus: „Cum se face că mă rogi să-ţi dau de băut? 9 
Doar voi, iudeii, n-aveţi de-a face cu noi, samaritenii." 

El însă i-a spus: „Dacă m-ai cunoaşte pe mine şi învăţătura 10 

mea, atunci n-ai vorbi astfel şi mi-ai da să beau, iar eu ţi-aş da 
apa vieţii. 

Cine bea din apa ta, acela va înseta din nou. 13 

Dar cine bea din apa mea, acela se va sătura pentru totdea- 14 

una, iar această apă a mea îl va ajuta spre viaţa cea veşnică." 

Femeia a priceput că El vorbea de lucruri dumnezeieşti şi 19 
i-a spus: „Văd că eşti profet şi vrei să mă înveţi. 

Dar cum poţi să mă înveţi despre lucruri dumnezeieşti, dacă 20 

eşti iudeu, iar eu samariteancă? Ai noştri i se roagă lui Dum¬ 
nezeu pe muntele acesta, de aici, dar voi, iudeii, spuneţi că doar 
la Ierusalim este Casa lui Dumnezeu. Nu poţi să mă înveţi de 
lucruri dumnezeieşti, căci voi aveţi altă credinţă decât noi." 

21 Isus i-a spus: „Crede-mă, femeie, vremea deja a sosit ca oa¬ 
menii să nu i se mai roage lui Dumnezeu pe acest munte, şi nici 
la Ierusalim. 

22 Căci dacă vă rugaţi lui Dumnezeu, vă rugaţi celui pe care 
nu -1 cunoaşteţi, iar dacă vă rugaţi Tatălui, vă rugaţi celui care 
este cu neputinţă să nu fie cunoscut. 

23 A venit vremea ca adevăraţii închinători ai lui Dumnezeu 
să nu i se închine lui Dumnezeu, ci Tatălui, în Duh şi cu fapta. 
De astfel de închinători are nevoie Tatăl. 

24 Dumnezeu este Duh şi trebuie să i ne închinăm în Duh şi 
cu fapta." 

25 Femeia n-a înţeles ce a spus şi a zis, deci: „Am auzit că va 
veni Trimisul Domnului, cel care va fi numit Cel Uns. El va 
vesti atunci toate." 

26 Isus i-a spus: „Eu sunt, Cel care vorbeşte cu tine. Nu mai 
aştepta altceva." 

In 3,22 Apoi a ajuns Isus pe pământul iudeilor, a trăit acolo îm¬ 
preună cu ucenicii şi a învăţat. 

23 în vremea aceea, Ioan îi învăţa pe oameni la Salim şi curăţa 
în Enon. 

24 Căci Ioan încă nu fusese aruncat în închisoare. 

25 Şi s-a iscat între ucenicii lui Ioan şi ucenicii lui Isus o ceartă 
despre ce ar fi mai bine: curăţirea cu apă a lui Ioan sau învăţătura 
lui Isus. 

26 Şi au venit ucenicii la Ioan şi i-au spus: „Iată, tu curăţeşti 
cu apă, iar Isus doar învaţă şi toţi se duc la el. Ce crezi despre El?" 

27 Ioan a spus: „Un om nu poate învăţa nimic de la sine însuşi, 
dacă nu l-a învăţat Dumnezeu. 

28 Dacă cineva spune lucruri pământeşti, atunci şi el este 
pământesc, dar dacă cineva vorbeşte de la Dumnezeu, atunci 
şi el este de la Dumnezeu. 

32.33.34 Nu se poate dovedi în nici un fel dacă vorbele spuse sunt 
de la Dumnezeu sau nu sunt de la Dumnezeu. Dumnezeu este 

Duh; El nu se lasă măsurat şi nici dovedit. Cine înţelege cuvin¬ 
tele Duhului dovedeşte tocmai astfel că este de la Duhul. 

Tatăl îl iubeşte pe Fiul său şi i-a încredinţat lui toate. 35 

Cel care crede în Fiul, acela are viaţa, iar cine nu crede în 36 

Fiul, acela nu are viaţa. Dumnezeu este Duhul în om.“ 

Apoi a venit la Isus un dreptcredincios şi l-a poftit la el la Lc 11,37 
ospăţ. El s-a dus şi s-a aşezat la masă. 

Dreptcredinciosul a observat că nu s-a spălat înainte de 38 
masă şi s-a mirat de acest lucru. 

Isus însă i-a spus: „Voi, dreptcredincioşii, spălaţi toate pe 39 
dinafară; dar oare şi înlăuntrul vostru sunt toate curate? Fiţi 
îndurători faţă de oameni şi toate vor fi curate." 

Iar pe când stătea în casa dreptcredinciosului, a venit o femeie Lc 7,37 
din cetate; era o necredincioasă. Aflase că Isus este în casa drept- 
credinciosului şi a adus un vas cu miresme. 

Şi a îngenuncheat la picioarele lui, a plâns şi i-a udat picioa- 38 

rele cu lacrimile ei, le-a uscat cu părul ei şi le-a uns cu miresmele 
din vas. 

Când dreptcredinciosul a văzut aceasta, s-a gândit în sinea 39 
lui: „Acesta sigur nu este profet. Dacă ar fi profet, ar şti ce fel de 
femeie este cea care-i scaldă picioarele, ar şti că este o necredin¬ 


cioasă şi n-ar îngădui să-l atingă." 

Isus i-a întrezărit gândurile, s-a întors spre el şi i-a spus: „Să-ţi 40 
spun ce gândesc?" - „Spune", a răspuns stăpânul casei. 

Iar Isus a vorbit astfel: „Doi oameni erau îndatoraţi la un 41 
moşier, unul cu cinci sute de galbeni, iar celălalt cu cincizeci. 

Şi nici unul, nici celălalt nu-i puteau plăti. Atunci moşierul 42 
le-a iertat datoria amândurora. Or, după judecata ta, care dintre 
ei îl va iubi mai mult pe moşier şi va fi mai săritor faţă de el?" 

Iar acela a spus: „Fără îndoială cel care era îndatorat mai 43 
mult." 

Isus a arătat spre femeie şi a spus: „Aşa este şi cu tine şi această 44 


femeie. Tu te socoteşti dreptcredincios, aşadar un datornic mic; 

ea se socoteşte necredincioasă, deci o mare datornică. Am venit 
în casa ta, iar tu nu mi-ai dat apă să-mi spăl picioarele; ea îmi 
spală picioarele cu lacrimi şi mi le şterge cu părul ei. 

45 Tu nu m-ai sărutat, dar ea îmi sărută picioarele. 

46 Tu nu mi-ai dat untdelemn să-mi ung capul, ea însă îmi 
unge picioarele cu miresme scumpe. 

47 Cel ce se socoteşte dreptcredincios, acela nu va face nici un 
fel de fapte de iubire. Pentru fapte de iubire însă se vor ierta 
toate." 

48 Şi i-a spus ei: „Ţi se iartă toată minciuna." Şi a mai spus: 
„Totul depinde de cum se socoteşte fiecare. Cel ce se socoteşte 
bun, acela nu va fi bun; cel care, dimpotrivă, se socoteşte rău, 
acela este bun." 

Lc 18,10 Şi Isus a mai spus deci: „Odată au venit doi oameni în 
Templu să se roage; unul era dreptcredincios, celălalt, vameş. 

n Dreptcredinciosul se ruga deci: «îţi mulţumesc, Doamne, că 
nu sunt ca alţi oameni; nu sunt vreun hrăpăreţ, desfrânat sau 
înşelător, nici vreun nevrednic, asemenea vameşului acestuia». 

12 Vameşul însă stătea departe şi nu îndrăznea să privească 
spre cer, ci doar îşi bătea pieptul spunând: «Doamne, priveşte 
la nevrednicul de mine!» 

14 Cu adevărat, acesta era mai bun decât dreptcredinciosul. 
Căci cine se înalţă se înjoseşte, iar cine se înjoseşte se înalţă." 

Lc 5,33 Apoi au venit la Isus ucenicii lui Ioan şi au spus: „De ce 
postim noi şi dreptcredincioşii atât de mult, iar ucenicii tăi nu 
postesc defel? După Legea dreptcredincioşilor Dumnezeu a 
poruncit să postim." 

34 Iar Isus le-a spus: „Câtă vreme mirele rămâne la nuntă, ni¬ 
meni nu este trist. 

35 Doar dacă mirele nu este acolo oaspeţii sunt trişti. 

36 Dacă avem viaţă, nu trebuie să jelim. Nu se poate uni cin¬ 
stirea exterioară a lui Dumnezeu cu faptele iubirii. Nu se poate 
uni vechea învăţătură a cinstirii exterioare a lui Dumnezeu cu 

învăţătura mea despre faptele iubirii de aproapele. A uni învă¬ 
ţătura mea cu cea veche înseamnă a rupe un petic dintr-o haină 
nouă şi a-1 coase la o haină veche. O rupi pe cea nouă şi n-o repari 
pe cea veche. Trebuie ori să primiţi învăţătura mea în întregime, 
ori să rămâneţi cu totul la cea veche. Iar dacă aţi primit-o pe a 
mea, atunci n-o puteţi păstra pe cea veche, cu spălările, posturile 
şi sâmbăta ei. 

După cum se toarnă vinul nou în burdufuri noi, aşa se în¬ 
tâmplă şi cu aceste lucruri." 



CAPITOLUL AL TREILEA 


ÎNCEPUTUL CUNOAŞTERII 

De la Duhul-Tată 1 purcede viaţa tuturor oamenilor 
(„Sfinţească-se numele tău“) 


CUPRINS 

Ucenicii lui Isus l-au întrebat pe Isus cum se poate dobândi 
împărăţia lui Dumnezeu despre care vorbeşte El. El a spus: „îm¬ 
părăţia lui Dumnezeu, aşa cum o vestesc eu, este aceeaşi cu cea 
pe care a vestit-o Ioan. Ea constă în faptul că toţi oamenii, ori¬ 
cât de săraci ar fi, pot totuşi să fie fericiţi." 

Iar Isus a spus poporului: „Ioan a vestit mai întâi poporului 
acea împărăţie a lui Dumnezeu care nu este în lumea văzută, ci 
în sufletul omului. Dreptcredincioşii au venit şi l-au ascultat, dar 
n-au priceput nimic, fiindcă nu pricep decât ceea ce-şi închipuie 
ei înşişi despre un Dumnezeu din afară. Ei vestesc aceste năs¬ 
cociri ale lor şi se miră că nimeni nu vrea să-i asculte. Ioan, în 
schimb, a vestit adevărul împărăţiei lui Dumnezeu, care locu¬ 
ieşte în inimile oamenilor, şi de aceea a făcut mai mult decât 
toţi ceilalţi. El a făcut ca începând din vremea lui Legea, profeţii 
şi orice cinstire exterioară a lui Dumnezeu să fie de prisos. înce¬ 
pând din vremea în care învăţa el a devenit limpede că împărăţia 


i. Rus. ot Ayxa OTLţa [ot duha otţa], ceea ce poate fi tradus şi în alte 
moduri, după cum se observă din diferitele ediţii în alte limbi: Vom Geiste 
als dem Vater („de la Duhul ca Tată" - trad. F.W. Ernst, Berlin, 1891), Aus 
dem Vater-Geiste („De la Duhul-Tată" - trad. R Lauterbach, Leipzig, 1892), 
From the Spirit ofthe Father („De la Duhul Tatălui" - trad. neprecizat, 
Londra, 1896). Ţinând seama că Tolstoi insistă, în această lucrare, că 
Dumnezeu este Duh (sau „Duhul") şi Izvor primar al tuturor lucrurilor, 
pare mai potrivită traducerea „de la Duhul-Tată" (n. tr.). 



56 EVANGHELIA PE SCURT 


lui Dumnezeu se află în sufletul omului. începutul şi sfârşitul 
tuturor lucrurilor odihneşte în sufletul omului. Orice om, fără 
a ţine seama de obârşia, cunoscută lui, dintr-un tată trupesc, 
în sânul unei mame trupeşti, este conştient că în el locuieşte un 
Duh liber, raţional şi independent de trup. Acest Duh nesfârşit, 
ce provine din Nesfârşire, este Izvorul primar al tuturor lucru¬ 
rilor, fiind Cel pe care -1 numim Dumnezeu. îl cunoaştem doar 
în noi înşine. Acest Duh este obârşia vieţii noastre şi trebuie 
să-l punem mai presus de orice altceva; prin El trebuie să trăim. 
Făcând ca acest Duh să fie temeiul vieţii, dobândim viaţa cea 
adevărată şi nesfârşită. Acel Duh-Tată, care l-a trimis pe acest 
Duh în oameni, nu -1 putea trimite pentru a-i înşela pe oameni, 
pentru ca oamenii, devenind conştienţi de viaţa veşnică ce este 
în ei, să piardă această viaţă. Dacă în oameni este un Duh veşnic, 
trebuie să fie dat pentru ca oamenii să aibă în El viaţa veşnică. 
Şi, de aceea, omul care-şi recunoaşte viaţa în acest Duh are viaţa 
cea fără sfârşit. în schimb, omul care nu-şi recunoaşte viaţa în 
acest Duh nu are viaţa. Oamenii pot alege ei înşişi: viaţă sau 
moarte. Viaţa este înrădăcinată în Duh, moartea, în trup. Viaţa 
Duhului este Binele, Lumina; viaţa trupului este răul, întune¬ 
ricul. A crede în Duhul înseamnă a săvârşi faptele Binelui; a 
nu crede în El înseamnă a săvârşi faptele răului. Binele este viaţa, 
răul, moartea. Pe Dumnezeu ca Creator din afară, ca început al 
tuturor începuturilor, nu -1 cunoaştem. Tot ce ne putem închi¬ 
pui despre El este aceea că El a semănat Duhul în oameni şi, aşa 
cum seamănă semănătorul, tot astfel l-a semănat şi El peste tot, 
fără să aleagă pământul; iar sămânţa ce cade pe pământ bun 
creşte, pe când cea care cade pe pământ neroditor piere. Numai 
Duhul îi dă omului viaţa şi depinde de om să o păstreze sau s-o 
piardă. Răul, pentru Duh, nu există. Răul este doar o aparenţă 
a vieţii. Există doar viaţă şi non-viaţă. Aceasta este reprezenta¬ 
rea întregii lumi a omului; pentru orice om însă, este recunoaş¬ 
terea împărăţiei Cerurilor în sufletul său. Fiecare poate, după 

voinţa lui, să intre sau nu în ea. Ca să intre în ea, este nevoie 
să creadă în viaţa Duhului. Cel ce crede în viaţa Duhului are 
viaţă veşnică." 

* 

Mt u, 2.3 Apoi au venit ucenicii lui Ioan, să-l întrebe pe Isus dacă El 
este cel despre care vorbise Ioan, dacă El deschide împărăţia 
lui Dumnezeu şi-i înnoieşte pe oameni în Duhul. 

4 Isus a răspuns şi a spus: „Priviţi şi auziţi şi povestiţi-i lui 
Ioan dacă împărăţia lui Dumnezeu a început şi dacă oamenii 
se înnoiesc în Duhul. Povestiţi-i cum vestesc Eu împărăţia lui 
Dumnezeu. 

5 în profeţii se spune că atunci când va începe împărăţia lui 
Dumnezeu toţi oamenii vor fi fericiţi. Or, aşa să-i spuneţi, dar, 
că împărăţia lui Dumnezeu de care vorbesc Eu este în aşa fel 
încât toţi săracii vor fi fericiţi prin ea 

6 şi că oricine mă înţelege va fi fericit." 

7 Iar după ce Isus i-a lăsat pe ucenicii lui Ioan, a început să 
vorbească înaintea poporului despre ce fel de împărăţie a lui 
Dumnezeu vesteşte Ioan. A zis deci: „Când v-aţi dus la Ioan, 
în pustiu, ca să fiţi curăţiţi, ce v-aţi dus să vedeţi? Şi dreptcre- 
dincioşii învăţaţi în ale Legii s-au dus acolo, dar n-au înţeles 
ce vestea el şi chiar l-au dispreţuit. 

16 Acest neam al cărturarilor dreptcredincioşi socoteşte adevăr 
doar ce născocesc ei înşişi şi ce află unul de la altul, fiind vala¬ 
bilă pentru ei doar acea Lege pe care au născocit-o ei înşişi. 

18 însă ce a spus Ioan şi ce spun Eu, ei aud şi nu înţeleg. Din 
ceea ce a spus Ioan au înţeles doar că el posteşte în pustiu şi zic 
că Dumnezeu este în el. 

19 Din ceea ce spun eu au înţeles doar că Eu nu postesc şi zic: 
mănâncă şi bea cu vameşii şi cu desfrânaţii - deci este priete¬ 
nul lor. 

17 Ei sunt asemenea copiilor pe uliţă: sporovăiesc între ei şi se 
miră că nimeni nu-i ascultă. 

Iar înţelepciunea lor se va vădi din faptele lor. 19 

Dacă aţi vrea să vedeţi un om îmbrăcat în haine scumpe, 8 

ştiţi că asemenea oameni locuiesc în palate. 

Deci ce aţi văzut în pustiu? Credeţi că vă duceţi acolo fiindcă 9 

Ioan este un profet asemenea celorlalţi profeţi? Să nu credeţi 
aceasta; Ioan n-a fost un profet asemenea celorlalţi. El a fost 
mai mult decât toţi profeţii. Aceştia au profeţit ceea ce poate 
fi, dar el le-a vestit oamenilor ceea ce este: împărăţia lui Dum¬ 
nezeu, care era şi este pe pământ. 

Adevăr vă spun: nu s-a născut om care să fie mai mare decât 11 

Ioan. El a vestit împărăţia lui Dumnezeu pe pământ şi, de aceea, 
este mai presus de toţi. 

Legea şi Profeţii - de toate acestea era nevoie până la Ioan. Lc 16,16 
începând de la Ioan însă, şi până în vremea aceasta, se vesteşte 
că împărăţia lui Dumnezeu este pe pământ şi că cel care se 
străduieşte pentru ea va şi intra în aceasta." 

Şi au venit dreptcredincioşii la Isus şi au început să-l întrebe 20 
cum şi când va veni împărăţia lui Dumnezeu. Iar El le-a răspuns: 
„împărăţia lui Dumnezeu pe care o propovăduiesc Eu nu este aşa 
cum au vestit-o profeţii de mai înainte. Aceştia au spus că Dum¬ 
nezeu s-ar arăta sub diferite semne exterioare, Eu însă vorbesc 
de o împărăţie a lui Dumnezeu ce nu poate fi văzută cu ochii. 

Iar dacă ei vă spun: «Iată, acolo a venit, acolo vine» sau «Iată, Lc 17,23 
aici este», să nu-i credeţi. împărăţia lui Dumnezeu nu este în 
timp sau în vreun loc. 

Este ca un trăsnet, aici şi acolo şi pretutindeni. 24 

Şi nu are nici timp, nici loc, căci împărăţia lui Dumnezeu 21 

pe care o vestesc Eu este în voi." 

Apoi a venit un dreptcredincios, unul dintre întâi-stătătorii In 3,1.2 
iudei, pe nume Nicodim, în timpul nopţii la Isus şi a zis: „Tu 
spui că ar trebui să nu sfinţim sâmbăta, să nu ţinem prescripţiile 
privitoare la spălări, să nu aducem jertfe şi să nu postim - vrei 
să dărâmi Templul, spui despre Dumnezeu că este Duh, iar 

despre împărăţia lui Dumnezeu spui că este în noi. Or, ce fel 
de împărăţie a lui Dumnezeu este aceasta?" 

3 Iar Isus i-a răspuns: „înţelege dar că, dacă un om se naşte 
din cer, trebuie să fie ceva ceresc în el.“ 

4 Nicodim n-a înţeles aceste cuvinte şi a spus: „Cum poate 
un om, dacă s-a născut din trupul tatălui său şi a îmbătrânit, 
să se întoarcă din nou în trupul mamei şi să se nască din nou?" 

5 Iar Isus i-a răspuns: „ înţelege totuşi ce spun! Eu spun că omul 
nu se naşte doar din trup, ci şi din Duhul, şi de aceea orice om 
vine din trup şi din Duhul, şi de aceea poate împărăţia lui Dum¬ 
nezeu să fie în el. 

6 Din trup vine trup. Din trup nu se poate naşte un Duh; nu¬ 
mai din Duh poate veni Duhul. 

8 Duhul este ceea ce trăieşte în tine, mai precis trăieşte liber 
şi raţional ceva al cărui început şi sfârşit nu-1 cunoşti şi pe care 
orice om îl simte în sine. 

7 Aşadar, de ce te miri că ţi-am spus că trebuie să ne naştem 
din cer?" 

9 Nicodim a spus: „Şi totuşi nu cred că poate fi astfel." 

10 Atunci i-a spus Isus: „Ce fel de învăţător eşti deci, dacă nu 
înţelegi aceasta? 

n înţelege că nu sunt lucruri de înaltă înţelepciune cele pe 
care le înfăţişez; Eu înfăţişez doar ceea ce ştim noi toţi, pro¬ 
povăduiesc doar ceea ce vedem noi toţi. 

12 Cum vrei să crezi în ceea ce este în cer, dacă nu crezi în ceea 
ce este pe pământ şi în tine însuţi? 

13 într-adevăr, în cer n-a fost nimeni, dar pe pământ este omul 
care a coborât din cer, fiind el însuşi ceresc de fel. 

15 Şi tocmai acest Fiu al cerului trebuie înălţat în om, pen¬ 
tru ca fiecare să creadă în El şi să nu piară, ci să aibă viaţa ce¬ 
rească. 

16 Căci nu spre pieirea omului, ci spre mântuirea lui i l-a 
dat Dumnezeu omului pe Fiul său, care este seamănul lui 

Dumnezeu însuşi. Tocmai de aceea i 1 -a dat, pentru ca fiecare 
să creadă în El şi să nu piară, ci să aibă viaţa veşnică. 

Căci nu de aceea l-a zămislit pe Fiul său - viaţa în lumea oa¬ 
menilor —, ca lumea oamenilor să fie nimicită, ci l-a zămislit pe 
Fiul său - viaţa - pentru ca lumea oamenilor să fie vie prin El. 

Cel ce recunoaşte viaţa în El, acela nu moare, iar cel ce nu 
recunoaşte viaţa în El, acela se aruncă singur la pieire, căci nu 
zideşte pe temelia care este viaţa. 

Dezbinarea (moartea) stă în aceea că viaţa a venit în lume, 
dar oamenii înşişi se îndepărtează de viaţă. Lumina este viaţa 
oamenilor, iar Lumina a venit în lume, dar oamenii au pus întu¬ 
nericul înaintea Luminii şi nu merg spre Lumină. 

De aceea, cel ce face rău nu merge spre Lumină, aşa încât 
faptele lui sunt nevăzute; acesta îşi răpeşte singur viaţa. 

Dar cel ce trăieşte în adevăr, acela merge spre Lumină, aşa 
încât faptele lui sunt văzute; iar acesta are viaţa şi trăieşte în 
unire cu Dumnezeu. 

împărăţia lui Dumnezeu nu trebuie înţeleasă aşa cum 
gândiţi voi, şi anume că, pentru toţi oamenii, împărăţia lui Dum¬ 
nezeu va veni într-o anumită vreme şi intr-un anumit loc, ci 
astfel încât, pretutindeni în lumea întreagă şi în toată vremea, 
o parte a oamenilor, adică cei care cred în Fiul cerului din om, 
devin copii ai împărăţiei, iar o altă parte, adică cei care nu cred 
în El, pier. Tatăl acelui Duh care este în om este doar Tatăl celor 
care se mărturisesc drept fii ai săi. Şi, de aceea, pentru El există 
doar cei care au păstrat în ei ceea ce le-a dat.“ 

Iar apoi a început Isus să înfăţişeze poporului ce este îm¬ 
părăţia lui Dumnezeu, arătându-le în parabole. El a spus: „Du- 
hul-Tată seamănă în lume viaţa cunoaşterii, aşa cum un ţăran 
îşi seamănă sămânţa pe câmp. 

El seamănă pe tot câmpul, fără să cerceteze unde cade fie¬ 
care bob. Şi iată, o parte din boabe cad pe drum, vin păsările şi 
le ciugulesc. 


17 


18 


19 


20 

21 


Mt 13,3 


4 

5 Iar altă parte cad pe pământ pietros, iar aici, ce-i drept, 
răsar, dar se veştejesc îndată, fiindcă nu-şi pot prinde rădăcinile 
nicăieri. 

7 Şi încă altă parte cad printre spini, iar spinii înăbuşă grâul, 
care are spice, dar sunt mici şi slabe. 

8 Iar încă o parte din boabe cad pe pământ bun, acestea răsar 
şi precumpănesc pentru boabele pierdute, se înalţă vioi şi dau 
spice pline, unul aducând rod de o sută de ori, altul de şaizeci, 
al treilea de treizeci. 

Aşa şi Dumnezeu a semănat Duhul printre oameni: într-unul 
se pierde, iar în altul rodeşte de o sută de ori. Tocmai aceştia 
alcătuiesc împărăţia lui Dumnezeu. 

Mc 4,25 Astfel, împărăţia lui Dumnezeu nu este defel cum gândiţi, 
şi anume că Dumnezeu va veni să domnească peste voi. Dum¬ 
nezeu doar a semănat Duhul, dar împărăţia lui Dumnezeu va 
fi în aceia care-1 păstrează. 

27 Dumnezeu nu stăpâneşte asupra oamenilor, ci, asemenea 
unui ţăran, seamănă sămânţa pe pământ şi nu se mai gândeşte 
la aceasta. 

28 Boabele singure răsar şi cresc, încep să înverzească, iar din 
ele cresc vlăstar! şi spice şi grâu nou. 

29 Şi abia când vine vremea, Stăpânul câmpului trimite sece- 
rătorul să culeagă recolta. Aşa şi Dumnezeu l-a dat lumii pe Fiul 
său - Duhul -, şi Duhul singur creşte în lume, iar fiii Duhului 
alcătuiesc împărăţia lui Dumnezeu. 

Mt 13,33 Este asemenea unei femei care pune plămadă în covată, o 
amestecă în făină şi apoi nu mai frământă, ci lasă făina să dos¬ 
pească singură şi să crească. 

Atâta vreme cât oamenii trăiesc, Dumnezeu nu se amestecă 
în viaţa lor. El a trimis Duhul în lume, iar Duhul însuşi trăieşte 
în oameni, iar oamenii care se mărturisesc fii ai Duhului alcă¬ 
tuiesc împărăţia lui Dumnezeu. Pentru Duhul nu există nici 

moarte, nici rău. Moartea şi răul sunt pentru trup, dar nu pen¬ 
tru Duh. 

împărăţia lui Dumnezeu se mai poate asemui şi cu aceasta: 24 

un ţăran a semănat sămânţă bună în ogorul său. Ţăranul este 
Duhul-Tată; ogorul este lumea; seminţele bune sunt fiii împă¬ 
răţiei lui Dumnezeu. 


Şi iată, stăpânul ogorului s-a întins să doarmă, a venit duş- 25 
mânui său şi a semănat neghină pe câmp. Duşmanul este pati¬ 
ma, iar neghina sunt fiii patimii. 

Atunci au venit slujitorii la stăpânul ogorului şi au spus: «Oare 27 

tu ai semănat seminţe rele? Pe ogorul tău a răsărit mulţime de 
neghină. Trimite-ne s-o adunăm.» 

Stăpânul ogorului însă a spus: «Nu este nevoie; căci dacă 29 

începeţi să adunaţi neghina, veţi rupe şi grâul. 

Lăsaţi-le pe amândouă să crească laolaltă. Când vine seceri- 30 


şui, le voi porunci secerătorilor să despartă neghina, iar eu o voi 
arde, dar grâul îl voi aduna în hambar.» 

Secerişul este sfârşitul vieţii omului, iar secerătorii sunt 
puterile cereşti. Neghina va fi arsă, iar grâul va fi curăţit şi adu¬ 
nat . Astfel şi la sfârşitul vieţii, va trece tot ce era o amăgire a vremii 
şi va rămâne doar viaţa cea adevărată, viaţa în Duhul. Pentru 
Duhul-Tată nu există rău. Duhul păstrează ce are nevoie, iar 
ce nu vine de la El, pentru El nu există. 

împărăţia lui Dumnezeu este ca un năvod. Năvodul este 47 

aruncat în mare şi prinde tot felul de peşti. 

Iar când este tras afară, sunt despărţiţi cei nefolositori 48 

şi aruncaţi înapoi în mare. Aşa va fi şi la sfârşitul timpurilor: 
puterea cerească va pune deoparte cele bune şi va arunca cele 
rele." 

Şi când a încetat să vorbească, s-au apropiat ucenicii săi şi 10 

au întrebat: „Cum trebuie înţelese aceste parabole?" 

Iar El le-a spus: „Aceste parabole trebuie înţelese în două u 

feluri. Eu spun toate aceste parabole fiindcă sunt unii care, ca 

şi voi, ucenicii mei, înţeleg că împărăţia lui Dumnezeu este în- 
lăuntrul fiecărui om şi pricep cum se poate ajunge în ea. Alţii, 
dimpotrivă, nu pricep - ei privesc fără să vadă şi aud fără să 
înţeleagă. 

15 Aceasta fiindcă inima lor este învârtoşată. Astfel, Eu spun 
aceste parabole în două feluri, atât pentru unii, cât şi pentru 
alţii. Unora le vorbesc despre Dumnezeu şi despre ce este, de 
fapt, împărăţia lui Dumnezeu, iar ei pot înţelege. Aşa vă vorbesc 
vouă despre ce este împărăţia lui Dumnezeu pentru voi - acea 
împărăţie dinlăuntrul vostru. 

18 Astfel, voi ascultaţi parabola semănătorului şi o înţelegeţi. 
Pentru voi, această parabolă are următorul înţeles: 

19 Cel care a înţeles sensul împărăţiei lui Dumnezeu, dar nu 
l-a primit în inima sa, la el vine răul şi zădărniceşte semănătura; 
aceasta este sămânţa care a căzut pe drum. 

20 Sămânţa care a căzut pe pământ pietros este cel gata să pri¬ 
mească [împărăţia] îndată, cu bucurie. 

21 Dar nu poate prinde rădăcini şi creşte doar pentru o vreme; 
apoi vine încercarea şi prigoana din cauza împărăţiei şi dă ime¬ 
diat înapoi. 

22 Sămânţa care a căzut între spini este cel care a înţeles sensul 
împărăţiei, dar grijile lumii şi dorinţa de bogăţie înăbuşă ade¬ 
vărul în el şi nu aduce nici un rod. 

23 Iar, în sfârşit, sămânţa care a căzut pe pământ bun este cel 
care a înţeles sensul împărăţiei şi l-a primit în inima lui; acesta 
aduce rod, care de o sută de ori, care de şaizeci şi care de 
treizeci. 

12 Celui în stare să stăruie i se va da mult, iar celui care nu 
stăruie i se vor lua şi cele din urmă. 

Lc 8,18 De aceea, luaţi seama cum înţelegeţi parabolele. înţele- 
geţi-le astfel încât să nu vă aducă amăgiri, nici necazuri şi nici 
griji, ci încât să aduceţi rod - de treizeci de ori, de şaizeci şi de 
o sută. 

împărăţia Cerurilor creşte în suflet din nimic, însă dă totul. 
Este asemenea seminţei de mesteacăn, cea mai mică dintre 
toate seminţele 1 ; dar când aceasta creşte, se face mai mare decât 
toţi pomii, iar păsările cerului îşi fac cuiburi în el.“ 


i. în textul biblic se vorbeşte despre „sămânţa de muştar". Autorul 
adaptează la realitatea cunoscută cititorilor ruşi din secolul al XlX-lea 
diferite denumiri ce apar în Noul Testament, referitoare la instituţii, 
ocupaţii şi măsuri, sau chiar de arbori şi plante, ca în acest caz (n. tr.). 


Mt 13, 



CAPITOLUL AL PATRULEA 


ÎMPĂRĂŢIA LUI DUMNEZEU 

De aceea, voinţa Tatălui este viaţa şi mântuirea 
tuturor oamenilor 
(„Vie împărăţia ta“) 

CUPRINS 

Isus s-a milostivit de oameni, fiindcă ei n-au cunoscut ade¬ 
vărata mântuire, iar El i-a învăţat. El a spus: „Fericiţi cei care 
n-au parte de avere şi de cinstire şi nu se îngrijesc de astfel de 
lucruri; nefericiţi sunt însă cei ce caută bogăţie şi cinstire, fiind¬ 
că cei săraci şi asupriţi sunt în voinţa Tatălui, în timp ce cei 
bogaţi şi slăviţi cerşesc răsplată numai de la oameni, în această 
viaţă vremelnică. Pentru a împlini voinţa Tatălui, nu trebuie 
să ne temem să fim săraci şi dispreţuiţi, ci, dimpotrivă, să ne 
bucurăm că le arătăm oamenilor pe ce se întemeiază adevă¬ 
rata mântuire." 

Pentru a împlini voinţa Tatălui, care le dă tuturor oamenilor 
viaţă şi mântuire, este nevoie să împlinim cinci porunci. 

Porunca întâi. Să nu rănim pe nimeni şi să ne purtăm astfel 
încât să nu trezim răul în nimeni, căci din rău izvorăşte rău. 

Porunca a doua. Să nu cultivăm plăcerile trupeşti cu femei 
şi să nu părăsim femeia cu care am trăit trupeşte, căci părăsirea 
femeilor şi schimbarea lor pricinuieşte tot desfrâul în lume. 

Porunca a treia. Să nu jurăm niciodată, fiindcă nu putem făgă¬ 
dui nimic, dat fiind că omul este cu totul în puterea Tatălui, 
iar jurămintele sunt folosite în lucruri rele. 

Porunca a patra. Să nu ne împotrivim răului, să suportăm 
toate jignirile şi să facem încă şi mai mult decât ne cer oamenii; 
să nu fim judecători şi să nu avem pricină cu nimeni, căci omul 
însuşi este plin de greşeli şi nu-i poate învăţa pe alţii. Când omul 
se răzbună, doar îi învaţă pe alţii să se răzbune. 

Porunca a cincea. Să nu facem deosebire între ai noştri şi străini, 
căci toţi oamenii sunt copiii aceluiaşi Tată. 

Aceste cinci porunci trebuie urmate nu pentru a culege 
laude de la oameni, ci pentru sine, pentru propria mântuire şi, 
de aceea, nu este nevoie nici să ne rugăm, nici să postim. Să ne 
rugăm nu avem nevoie fiindcă Tatăl ştie tot ce are nevoie omul. 
Nici nu avem nimic să-i cerem, ci doar să avem grijă să trăim 
după voinţa Tatălui. Voinţa Tatălui însă constă în a nu nutri 
răutate faţă de nimeni. Să postim nu avem nevoie fiindcă oa¬ 
menii postesc doar pentru a fi lăudaţi de ceilalţi oameni; de lau¬ 
da oamenilor însă trebuie să ne ferim. Dacă ne îngrijim de 
lucrurile trupeşti, nu ne mai putem îngriji de împărăţia Ceru¬ 
rilor. Omul va trăi chiar fără să se îngrijească de hrană şi veş¬ 
minte. De un singur lucru trebuie să ne îngrijim, şi anume să 
trăim în orice ceas după voinţa Tatălui. Tatăl le dă copiilor cele 
trebuincioase. Să dorim doar puterea Duhului, pe care o dă 
Tatăl. Cele cinci porunci hotărăsc calea spre împărăţia Cerurilor. 
Doar această cale îngustă duce spre viaţa veşnică. învăţătorii 
mincinoşi, aceşti lupi în piele de oaie, se străduiesc în toată vre¬ 
mea să-i abată pe oameni de la această cale; faţă de ei trebuie 
să fim cu băgare de seamă. îi putem recunoaşte pe învăţătorii 
mincinoşi întotdeauna prin aceea că îndeamnă la rău în numele 
binelui. Dacă propovăduiesc fapte de silnicie şi omoruri, sunt 
învăţători mincinoşi. După faptele la săvârşirea cărora îndeamnă 
îi putem recunoaşte. Nu cel care cheamă numele lui Dumnezeu 
împlineşte voinţa Tatălui, ci cel care săvârşeşte fapte bune. Ast¬ 
fel că cel care împlineşte aceste cinci porunci va avea o viaţă 
sigură şi de neclintit, pe care nimeni nu i-o va putea răpi; dim¬ 
potrivă, cel care nu împlineşte aceste porunci va avea o viaţă 
îndoielnică, ce i se poate lesne răpi, astfel încât să nu-i mai rămâ¬ 
nă nimic. învăţătura lui Isus este uimitoare şi atrăgătoare pentru 
tot poporul fiindcă-i socoteşte pe toţi oamenii liberi. învăţătura 
lui Isus era o împlinire a profeţiilor lui Isaia despre Alesul lui 

Dumnezeu care a adus oamenilor Lumina, a învins răul şi a 
ajutat adevărul să învingă prin blândeţe, smerenie şi bunătate, 
şi nu prin silnicie. 

* 


Mt 9,35 Şi străbătea Isus cetăţile şi satele şi-i învăţa pe toţi fericirea 
împlinirii voinţei Tatălui. 

36 Isus se milostivea de oameni, fiindcă aceştia pier fără să ştie 
în ce constă viaţa cea adevărată şi se chinuie singuri fără să 
ştie de ce, asemenea oilor pierdute fără păstori. 

Mt 5,1 Odată s-a adunat în jurul lui Isus mulţime de popor să-i 
asculte învăţătura, iar El s-a urcat pe un munte şi s-a aşezat. Uce¬ 
nicii săi îl înconjurau. 

2 Iar Isus a început să înveţe în ce constă voinţa Tatălui. 

Lc 6,21 El a spus: „Fericiţi sunt cei săraci şi fără patrie, căci ei sunt 
în voinţa Tatălui. Chiar dacă flămânzesc o vreme, totuşi ei se 
vor sătura; chiar dacă o vreme jelesc şi plâng, totuşi vor afla 
mângâiere. 

22 Dacă oamenii îi dispreţuiesc, îi ţin departe de ei şi-i gonesc 
dintr-un loc în altul, 

23 pot să se bucure de acest lucru, căci oamenii lui Dumnezeu 
au fost mereu izgoniţi astfel şi vor dobândi răsplată cerească. 

24 Dar vai bogaţilor, căci ei au primit deja tot ce doreau şi nu 
vor mai primi nimic în plus. 

2 5 Acum sunt mulţumiţi, dar vor suferi de foame; acum sunt 
veseli, dar vor fi trişti. 

26 Dacă oamenii îi cinstesc - vai lor, căci oamenii doar pe fă¬ 
ţarnici îi cinstesc. Fericiţi sunt cei săraci şi fără patrie, dar feri¬ 
ciţi doar dacă sunt săraci nu doar după înfăţişare, ci şi după 
suflet, aşa cum sarea este bună doar dacă nu se aseamănă cu 
sarea doar după înfăţişare, ci dacă este şi sărată. 

Mt 5,13 Astfel, şi voi, săraci şi fără patrie, sunteţi învăţătorii lumii; 
sunteţi fericiţi fiindcă ştiţi că adevărata fericire stă în aceea că 

sunteţi fără patrie şi săraci. Dar dacă totuşi sunteţi săraci doar 
după înfăţişare, atunci sunteţi ca o sare nesărată, care nu e 
bună de nimic. 

Voi sunteţi lumina lumii; de aceea, nu vă ascundeţi lumina, 14 
ci arătaţi-o oamenilor. 

într-adevăr, cei care aprind o lumină n-o pun sub scaun, ci, 15 
dimpotrivă, pe masă, ca să-i lumineze pe toţi cei care sunt în 
odaie. 

Astfel, nici voi să nu vă ascundeţi lumina, ci s-o arătaţi prin 16 
faptele voastre, anume aşa încât oamenii să vadă, să cunoască 
adevărul şi, văzându-vă faptele bune, să-l înţeleagă şi pe Tatăl 
vostru ceresc. 

Nu vă gândiţi că Eu vă eliberez de Lege. Eu nu învăţ elibe- 17 
rarea de Lege, ci învăţ împlinirea Legii veşnice. 

Atâta vreme cât sunt oameni sub soare, este şi o Lege veşnică. 18 

Abia atunci nu va mai fi Lege, când oamenii vor împlini de la 
sine totul după Legea veşnică. Iar poruncile acestei Legi veşnice 
sunt cele pe care vi le dau Eu. 

Iar dacă cineva se eliberează doar de una dintre aceste scurte ! 9 
legi sau îi învaţă pe alţii că s-ar putea elibera de ele, acesta va fi 
cel din urmă în împărăţia Cerurilor; dar cel care împlineşte 
aceste legi şi-i învaţă pe alţii să le împlinească, acela va fi mare 
în împărăţia Cerurilor. 

Căci dacă virtutea voastră nu va fi mai mare decât virtutea 20 
cărturarilor dreptcredincioşi, cu adevărat nu veţi avea parte de 
împărăţia Cerurilor. 

Acestea sunt poruncile: 

Porunca întâi. în Legea veche se spune: «Să nu ucizi. Dar Mtş, 21 
dacă cineva ucide pe un altul, trebuie să fie judecat.» 

Dar Eu vă spun că oricine merită să fie judecat dacă se mânie 22 

pe fratele său. Şi mai vinovat este cel care-i spune fratelui său 
o vorbă de ocară. 

23 Aşadar, dacă vrei să te rogi lui Dumnezeu, atunci aminteş- 
te-ţi mai întâi dacă nu este vreun om care are ceva împotriva ta. 

24 Iar dacă-ţi vine în minte că un singur om poate socoti că a 
fost vătămat de tine, atunci lasă rugăciunea şi grăbeşte-te mai 
întâi să te împaci cu fratele tău, iar apoi te poţi ruga. Aflaţi că 
Dumnezeu nu are nevoie nici de jertfă, nici de rugăciuni, ci de 
pace, bună-înţelegere şi iubirea voastră reciprocă şi că nu puteţi 
nici să vă rugaţi, nici să vă gândiţi la Dumnezeu dacă este chiar 
un singur om cu care nu sunteţi uniţi în iubire. 

Porunca întâi sună deci astfel: Nu vă mâniaţi şi nu vă certaţi; 
dar dacă v-aţi certat, atunci împăcaţi-vă şi purtaţi-vă în aşa fel 
încât nici un om să nu vă poarte ranchiună. 

Mt 5,27 Porunca a doua. în Legea veche se spune: «Să nu săvârşeşti 
adulter, iar dacă-ţi laşi femeia, atunci dă-i carte de despărţire.» 
Eu însă spun că doar dacă afli plăcere în frumuseţea femeii, 
deja săvârşeşti adulter. Orice desfrâu îndreaptă sufletul spre 
pieire şi, de aceea, este mai bine să renunţi la plăcerea trupească 
decât să-ţi pierzi viaţa. 

19 .9 Dacă-ţi laşi femeia, atunci nu eşti doar tu desfrânat, ci îţi 
împingi şi femeia în braţele desfrâului, ca şi pe cei care se leagă 
de ea. 

Porunca a doua sună deci astfel: Să nu crezi că iubirea faţă 
de femeie este ceva bun. Nu privi femeile cu plăcere, ci tră¬ 
ieşte cu cea cu care ai intrat în legătură şi n-o părăsi. 

Mt 5,33 Porunca a treia. în Legea veche se spune: «Să nu rosteşti 
numele Domnului Dumnezeului tău în zadar şi să nu -1 iei pe 
Dumnezeul tău ca martor la minciună.» Iar în Lev 19,12: «Să 
nu necinsteşti numele Dumnezeului tău şi să nu juri pe numele 
meu în lucruri neadevărate, ca să nu -1 pângăriţi pe Dumnezeul 
vostru.» Eu însă vă spun că orice jurământ este o pângărire a 
lui Dumnezeu şi, de aceea, nu juraţi deloc. 

34 Omul nu poate făgădui nimic, căci este cu totul în puterea 
lui Dumnezeu. Nu poate nici măcar un fir de păr cărunt să-l 

schimbe într-unul negru; cum poate să jure mai înainte că va 
face una sau alta, chemându -1 pe Dumnezeu ca martor? 

Orice jurământ este o pângărire a lui Dumnezeu, căci dacă 36 
omul ajunge în situaţia de a face un jurământ care este împotriva 
voinţei lui Dumnezeu, atunci reiese că a făgăduit să facă ceva 
împotriva voinţei lui. De aceea, orice jurământ este rău. 

Iar dacă eşti întrebat ceva, atunci spune «da» dacă este «da» 37 
şi «nu» dacă este «nu»; orice mai adaugi în plus va fi de la rău. 

Aşadar, porunca a treia sună astfel: Nu depune în faţa nimă¬ 
nui, în nici o privinţă, vreun jurământ. Spune «da» dacă vrei 
să spui «da» şi «nu» dacă vrei să spui «nu»; şi să ştii că orice 
jurământ este rău. 

Porunca a patra. în Legea veche se spune (Ex 21,22): «Dacă Mt 5 .38 
cineva ucide un suflet, trebuie să dea înapoi suflet pentru suflet, 
ochi pentru ochi, dinte pentru dinte, mână pentru mână, bou 
pentru bou, slujitor pentru slujitor şi tot astfel.» 

Eu însă vă spun: Nu luptaţi împotriva răului cu rău şi nu 39 
numai să nu luaţi, ca să se facă dreptate, bou pentru bou, sluji¬ 
tor pentru slujitor, suflet pentru suflet, ci nu vă împotriviţi rău¬ 
lui deloc. 

Dacă cineva, ca să se facă dreptate, vrea să-ţi ia un bou, atunci 40 

mai dă-i încă unul în plus; dacă cineva vrea să-ţi ia haina, dă-i 
şi cămaşa, iar dacă cineva îţi scoate un dinte dintr-o parte, în- 
toarce-i şi cealaltă parte. 

Dacă eşti silit să faci o zi de muncă pentru alţii, fă două. 41 

Dacă ţi se ia ce-i al tău, dă- 1 . Dacă nu ţi se dau banii, nu-i Lc 6 > 3® 
cere şi, de aceea: 

nu judecaţi, nu căutaţi pricină, nu pedepsiţi şi nici voi nu 37 
veţi fi judecaţi şi nici pedepsiţi. Iertaţi-le tuturor şi vi se va 
ierta şi vouă, căci dacă-i veţi judeca pe oameni, şi ei vă vor ju¬ 
deca pe voi. 

Nu vă este îngăduit să judecaţi, fiindcă sunteţi cu toţii oa- Mt 7,1 
meni orbi şi nu vedeţi adevărul. 



ÎMPĂRĂŢIA LUI DUMNEZEU 71 


3 

Lc 6,39 

40 

Mt 7, 6 


Mt 5, 43 

44 

Lc 6, 32. 33 


Cum vrei să vezi, cu ochii plini de praf, firul de praf din 
ochiul fratelui tău? Mai întâi trebuie să-ţi speli tu ochii; şi cine 
are ochi curaţi? 

Oare orbul îl poate călăuzi pe orb? Amândoi vor cădea în 
groapă. Aşa este şi cu cei care judecă şi pedepsesc: sunt ei înşişi 
orbi şi vor să-i călăuzească pe orbi. 

Oamenii care judecă şi osândesc la pedepse silnice - răniri, 
mutilări, ucideri - vor să dea învăţătură altora. Ce altceva poate 
ieşi din învăţătura lor decât un singur lucru, şi anume că în¬ 
văţăcelul învaţă de la învăţător şi va fi asemenea acestuia? Ce 
va face când a terminat de învăţat? Exact acelaşi lucru pe care -1 
face învăţătorul: fapte silnice şi omucideri. 

Nu socotiţi că la judecători veţi afla dreptate. A-ţi face iubi¬ 
rea de dreptate să atârne de judecători omeneşti este acelaşi lu¬ 
cru cu a arunca perle scumpe porcilor; aceştia le vor călca în 
picioare şi le vor sparge. 

Aşadar, porunca a patra sună astfel: Oricât de multă nedrep¬ 
tate ţi s-ar putea face, nu te împotrivi răului, nu judeca şi nu 
căuta pricină; nu învinui şi nu pedepsi. 

Porunca a cincea. în Legea veche se spune: «Să faci bine 
celor din poporul tău şi rău străinilor.» 

Eu însă vă spun: nu-i iubiţi doar pe fraţii de un neam cu voi, 
ci şi pe oamenii de neam străin. Chiar dacă străinii vă urăsc, 
chiar dacă vă asupresc şi vă fac rău - lăudaţi-i şi faceţi-le bine. 

Dacă sunteţi buni numai faţă de fraţii de un neam cu voi, 
astfel sunt şi ceilalţi buni numai faţă de fraţii de un neam cu 
ei şi de aici se nasc războaiele. Fiţi faţă de toate popoarele la 
fel de buni şi atunci veţi fi fiii Tatălui. Toţi oamenii sunt copiii 
lui, prin urmare sunt toţi fraţii voştri. 

Aşadar, porunca a cincea sună astfel: Faţă de popoarele 
străine purtaţi-vă, după cum v-am spus, tot astfel cum trebuie 
să vă purtaţi între voi. Pentru Tatăl tuturor oamenilor nu sunt 
nici diferite popoare, nici diferite împărăţii: cu toţii sunt fraţi, 

cu toţii fiii aceluiaşi Tată. Nu faceţi nici o deosebire între oameni 
după popoare şi împărăţii. 

Astfel, luaţi seama deci: 

1. Nu vă mâniaţi şi trăiţi în pace cu toţi. 

2. Nu căutaţi desfătare în plăcerile trupeşti. 

3. Nu juraţi nimănui, în nici o privinţă. 

4. Nu vă împotriviţi răului, nu judecaţi şi nu daţi în judecată. 

5. Nu faceţi deosebire între diferitele popoare şi iubiţi-i pe 
străini tot astfel ca pe fraţii de acelaşi neam cu voi. 

Toate aceste porunci sunt unite într-una: tot ce vreţi să vă Mt 7,12 
facă oamenii faceţi-le şi voi lor. 

Nu împliniţi aceste porunci de dragul laudei omeneşti. Dar Mt 6,1 


dacă nu vă purtaţi astfel din cauza oamenilor, atunci veţi avea 
parte de răsplată de la Tatăl vostru ceresc. 

Aşadar, dacă le faci bine oamenilor, nu trâmbiţa acest lucru 2 

înaintea oamenilor: aşa se poartă făţarnicii, pentru ca oamenii 
să-i preamărească. Ei primesc ceea ce-şi doresc. 

Iar dacă le faci bine oamenilor, fă astfel încât să nu vadă 3 

nimeni, astfel încât mâna stângă să nu ştie ce face dreapta. 

Şi Tatăl tău va vedea şi-ţi va da ce ai nevoie. 4 

Iar dacă vrei să te rogi, nu face asemenea făţarnicilor când 5 

se roagă. Făţarnicilor le place să se roage în biserici, în văzul 
lumii. O fac pentru oameni şi tot de la oameni primesc ce doresc. 

Ci, dacă vrei să te rogi, du-te undeva unde nu te vede nimeni 6 

şi roagă-te Tatălui tău, Duhului, iar Tatăl tău va vedea ce este 
în sufletul tău şi-ţi va da ceea ce-ţi doreşti în Duhul. 

Dacă te rogi, nu pălăvrăgi cu limba, ca făţarnicii. 7 

Tatăl tău ştie ce ai nevoie înainte să deschizi gura. 8 

Rugaţi-vă deci doar astfel: Tatăl nostru, fără de început şi 9 

fără de sfârşit, asemenea cerului, fie ca doar Fiinţa ta să fie sfântă; 


fie ca doar puterea ta să existe, astfel ca voinţa ta să se împli¬ 
nească pe pământ, fără început şi fără de sfârşit. Dă-mi hrana 

Mc 11, 25 

26 

Mt 6,16 

17-18 

19 

20 

21 

22 

23 

24 

25 

26 


vieţii în prezent. Şterge-mi greşelile de mai înainte şi nimiceş- 
te-le, aşa cum şterg şi eu toate greşelile fraţilor mei şi le nimicesc, 
ca să nu cad în ispită şi să fiu răscumpărat de rău, căci a ta este 
puterea şi forţa şi a ta este hotărârea. 

Când vă rugaţi, înainte de toate, nu nutriţi rele împotriva 
nimănui. 

Dacă nu le iertaţi oamenilor nedreptatea, nici Tatăl nu vă 
va ierta nedreptatea voastră. 

Când postiţi, faceţi-o fără să le arătaţi oamenilor; căci astfel 
fac făţarnicii, ca oamenii să vadă şi să-i laude. Iar oamenii îi 
laudă şi ei primesc ceea ce-şi doresc. 

Tu însă nu face astfel, ci dacă suferi în nevoi, umblă cu chipul 
luminos, ca oamenii să nu vadă; iar Tatăl tău va vedea şi-ţi va 
da ce ai nevoie. 

Nu vă adunaţi provizii pe pământ. Pe pământ rod viermii, 
rugina le mănâncă şi hoţii le fură. Dimpotrivă, adunaţi-vă comori 
cereşti. 

Comorile cereşti nu pot fi roase de viermi, nici mâncate de 
rugină, nici furate de hoţi. 

Unde este comoara voastră, acolo va fi şi inima voastră. 

Lumina trupului este inima; 

dacă ochiul tău este întunecat, atunci întregul trup va fi în 
întuneric. Dar dacă lumina inimii tale este întunecată, atunci 
întregul suflet va fi în întuneric. 

Nu se poate sluji în acelaşi timp la doi stăpâni: pentru unul 
o vei face drept, pentru celălalt, nu. Nu se poate sluji lui Dum¬ 
nezeu şi trupului. Fie vei lucra pentru viaţa pământească, fie 
pentru Dumnezeu. 

De aceea, nu vă faceţi griji pentru ce veţi mânca sau bea, sau 
cu ce vă veţi îmbrăca. într-adevăr, viaţa este mai importantă decât 
mâncarea şi îmbrăcămintea, şi totuşi Dumnezeu v-a dat-o. 

Priviţi făpturile lui Dumnezeu, priviţi păsările. Ele nu sea¬ 
mănă, nici nu culeg recolta, nici nu adună în hambare, iar cu 

toate acestea, Dumnezeu le hrăneşte. înaintea lui Dumnezeu, 
omul nu este mai rău decât păsările. Dacă Dumnezeu i-a dat 
omului viaţa, atunci va fi în stare şi să-l hrănească. 

Ştiţi deja singuri că, oricât v-aţi strădui, nu puteţi totuşi să 27 
dobândiţi nimic pentru voi. Nici măcar cu un ceas nu vă puteţi 
lungi viaţa. 

Şi pentru ce ar trebui să vă îngrijiţi de veşminte? Florile câm- 28 

pului nu muncesc şi nu torc. 

Şi totuşi sunt atât de frumos împodobite, că nici Solomon, 29 
în strălucirea lui, n-a fost vreodată atât de minunat împodobit. 

Aşadar, dacă Dumnezeu a împodobit atât de frumos iarba, 30 

care astăzi creşte, iar mâine se tunde, ce reiese de aici? Oare nu 
vă va îmbrăca şi pe voi? 

Nu vă îngrijoraţi şi nu vă frământaţi; nu spuneţi: «trebuie 31 

să ne gândim ce vom mânca şi cu ce ne vom îmbrăca». 

Asemenea trebuinţe au toţi oamenii, iar Dumnezeu cunoaşte 32 

aceste trebuinţe ale voastre. 

Aşadar, nu vă îngrijiţi pentru viitor. Trăiţi în ziua de azi. în- 33 
grijiţi-vă doar să fiţi în voinţa Tatălui. Năzuiţi doar spre singurul 
lucru important, iar tot restul va veni de la sine. Străduiţi-vă doar 
să fiţi în voinţa Tatălui. 

Nu vă faceţi griji pentru viitor. Când viitorul va fi aici, va fi 34 
vremea să vă îngrijiţi. 


Cereţi şi vi se va da, căutaţi şi veţi găsi, bateţi şi vi se va des- Lc 11,9 
chide. 

Sau este oare vreun tată care i-ar da fiului său piatră în loc Mt 7,9.10 
de pâine sau un şarpe în loc de peşte? 

Dacă, aşadar, noi, oameni răi, ştim să le dăm copiilor noştri 12 
ce au nevoie, cum nu vă va da Tatăl vostru din ceruri ceea ce 
aveţi nevoie cu adevărat dacă-i cereţi? Cereţi şi Tatăl cel ceresc 
le va da viaţa Duhului celor care-i cer. 

îngustă este calea spre viaţă, dar intraţi în ea doar pe această 13 
cale îngustă. Este o singură intrare în viaţă. Este strâmtă şi 

îngustă. De jur împrejur însă câmpul este întins şi larg, dar 
duce la pieire. 

14 Doar calea cea îngustă duce la viaţă şi doar puţini o află. 

Lc 12,32 Dar nu te teme, turmă mică! Tatăl a statornicit împărăţia 
pentru tine. 

Mt 7,15 Păziţi-vă doar de profeţii şi învăţătorii mincinoşi; aceştia 
vin la voi în piele de oaie, pe dinăuntru însă sunt lupi fioroşi. 

16 După roadele pe care le dau îi veţi cunoaşte. Nu se culeg 
struguri din spini şi nici mere din ciulini. 

17 Un pom bun aduce şi roade bune. Un pom rău, dimpotrivă, 
aduce roade rele. 

Lc 6,45 Un om bun scoate tot binele din inima lui bună. Dar un om 

rău scoate, din inima lui rea, tot răul; căci din ceea ce umple ini¬ 
ma vorbeşte gura. De aceea, dacă vin la voi învăţători ce vă învaţă 
să le faceţi altor oameni ceea ce pentru voi înşivă este rău - cum 
ar fi silnicii, ucideri şi războaie -, atunci ştiţi că aceşti învăţători 
sunt învăţători mincinoşi. 

Mt 7,21 Nu cel care spune «Doamne! Doamne!» va intra în împărăţia 

Cerurilor, ci cel care împlineşte voinţa Tatălui ceresc. 

22 Vor spune: «Doamne, Doamne! Am învăţat după învăţătura 
ta şi după învăţătura ta am izgonit răul.» 

23 Eu însă îi tăgăduiesc şi le spun: «Nu, niciodată nu v-am 
cunoscut şi nu vă cunosc. Plecaţi de la mine, cei care săvârşiţi 
fărădelegea.» 

24 Şi oricine a ascultat poruncile mele - să nu te mânii, să nu 
trăieşti în necurăţie, să nu juri, să nu te împotriveşti răului, să 
nu faci deosebire între poporul tău şi un străin -, oricine as¬ 
cultă aceste porunci şi le înfăptuieşte îşi clădeşte, asemenea 
unui om chibzuit, casa pe stâncă. 

25 Iar casa lui ţine piept tuturor furtunilor. 

26 Dar cel care aude aceste porunci ale mele şi nu le înfăptuieşte, 
acela îşi clădeşte, asemenea unui om nechibzuit, casa pe nisip. 

27 îndată ce vine furtuna, va dărâma casa şi totul va pieri." 

Şi tot poporul era uluit de învăţătura lui, fiindcă învăţătura 
lui Isus era cu totul altfel decât cea a învăţătorilor dreptcredin- 
cioşi ai Legii. învăţătorii dreptcredincioşi ai Legii învăţau Legea, 
faţă de care trebuie să ne supunem; Isus însă învăţa că toţi oa¬ 
menii sunt liberi. 

Şi în Isus s-a împlinit profeţia lui Isaia 1 

că oamenii care trăiau în întuneric şi în umbra morţii au 
văzut Lumina vieţii şi că cel care aduce această Lumină a 
adevărului nu le va face oamenilor nici un rău sau silnicie, că 
blând şi smerit este, 

că, voind să aducă adevărul în lume, nu se va certa, nici nu 
va striga, nici nu va fi auzit ridicând glasul. 

Trestia nu o va frânge şi feştila nu o va stinge. 

Şi toată nădejdea oamenilor se întemeiază pe învăţătura lui. 


Lc 4, 32 


Mt 4,14 
16 


12,19 

20 

21 


1. Is 9,1-2; 42, 2-4 (n. tr.). 



CAPITOLUL AL CINCILEA 


VIAŢA CEA ADEVĂRATĂ 

împlinirea voinţei Tatălui dăruieşte viaţa cea adevărată 
(„Facă-se voia ta“) 


CUPRINS 

înţelepciunea vieţii constă în recunoaşterea propriei vieţi 
ca odraslă a Duhului-Tată. 

Oamenii îşi stabilesc ţeluri ale vieţii trupeşti şi, străduin- 
du-se să le atingă, se chinuie pe ei înşişi şi pe alţii. Dacă recunosc 
învăţătura despre viaţa Duhului, îşi supun şi-şi smeresc trupul, 
vor afla desfătare deplină în viaţa Duhului, acea viaţă ce le-a 
fost hărăzită dinainte. 

S-a întâmplat odată că Isus a rugat o femeie de altă credinţă 
să-i dea apă de băut. Femeia a refuzat, arătând că este de altă 
credinţă. Atunci, Isus i-a spus: „Dacă ai şti că cel care îţi cere 
este om viu, în care vieţuieşte Duhul Tatălui, atunci n-ai refuza, 
ci te-ai grăbi să faci o faptă bună, unindu-te în duh cu Tatăl, 
iar Duhul Tatălui nu ţi-ar da apă după care se însetează iarăşi, 
ci o apă care dă viaţa veşnică. Nu trebuie să ne rugăm lui Dum¬ 
nezeu într-un anumit loc, ci doar să-i slujim prin fapte în care 
se află Duhul lui Dumnezeu, prin fapte de iubire." 

Iar Isus le-a spus ucenicilor săi: „Adevărata hrană a omului 
stă în împlinirea voinţei Tatălui, a Duhului. împlinirea acestei 
voinţe este întotdeauna cu putinţă. întreaga noastră viaţă este 
o culegere a roadelor vieţii pe care Tatăl a semănat-o în noi. 
Aceste roade sunt binele pe care-1 facem oamenilor. Nu trebuie 
să aşteptăm nimic; trebuie să trăim făcând binele fără încetare." 

După acestea s-a întâmplat ca Isus să fie la Ierusalim. La 
Ierusalim era o scăldătoare, în faţa căreia zăcea un bolnav, care, 
fără să facă nimic altceva, îşi aştepta vindecarea printr-o minune. 

Isus s-a apropiat de slăbănog şi i-a spus: „Nu aştepta vindecarea 
prin minune, ci trăieşte tu însuţi cât ai putere şi nu te înşela 
privind înţelesul vieţii." Slăbănogul l-a ascultat pe Isus, s-a ridi¬ 
cat şi a plecat. Văzând aceasta, dreptcredincioşii au început 
să-l mustre pe Isus pentru ce spusese şi pentru că l-a ridicat pe 
slăbănog în zi de sâmbătă. Isus le-a spus: „N-am făcut nimic 
nou. Am făcut doar ce face Tatăl nostru de obşte, Duhul. El 
vieţuieşte şi dă viaţă oamenilor; Eu am făcut la fel. Şi aceasta 
este chemarea oricărui om. Orice om este liber şi poate să tră¬ 
iască sau să nu trăiască. A trăi înseamnă a împlini voinţa Tată¬ 
lui, adică a face bine altora; a nu trăi înseamnă a-ţi împlini 
voinţa proprie şi a nu le face bine altora. Stă în puterea fiecăruia 
să facă una sau alta, să primească viaţa sau să o nimicească. Iată 
cu ce se aseamănă viaţa cea adevărată: un stăpân le dă slujitori¬ 
lor săi o parte a averii lui de preţ şi le porunceşte fiecăruia să lucre¬ 
ze cu ce le-a dat. Unii au lucrat, iar alţii nu, ascunzând ce li s-a 
dat. Stăpânul casei a cerut socoteală, şi celor care au lucrat le-a 
dat încă şi mai mult decât aveau, iar celor care n-au lucrat le-a 
luat şi cele din urmă. Partea de preţ a averii stăpânului casei este 
Duhul vieţii în om, Fiul Tatălui, al Duhului. 

Cel ce lucrează în viaţă pentru viaţa Duhului, acela dobân¬ 
deşte viaţa fără de sfârşit; cel care nu lucrează îşi răpeşte ce-i 
fusese dat. 

Viaţa cea adevărată este doar o viaţă de obşte a tuturor, dar 
nu viaţa unora. Toţi trebuie să lucreze pentru viaţa celorlalţi." 

După aceea, a plecat Isus într-un loc pustiu şi a venit după 
El popor mult. Spre seară, au venit ucenicii şi au spus: „Cu ce 
să hrănim tot acest popor?" în popor erau unii care nu aveau 
nimic, dar erau alţii care luaseră cu ei pâine şi peşte. Atunci 
Isus a spus ucenicilor: „Daţi toată pâinea pe care o aveţi." A luat 
pâinea, a dat-o ucenicilor, iar ei au dat-o celorlalţi, şi ceilalţi 
au făcut asemenea. Şi toţi au mâncat de la străini, n-au mâncat 
tot şi s-au săturat. Iar Isus a spus: „Iată, aşa să faceţi. Nu tre¬ 
buie ca fiecare să-şi găsească hrană, ci trebuie să faceţi ceea ce 

porunceşte Duhul în om: să dăm altora ce avem. Adevărata 
hrană a omului este Duhul-Tată. Oamenii au viaţă doar prin 
Duhul. Tot ce are viaţă trebuie slujit, fiindcă viaţa nu stă în îm¬ 
plinirea voinţei proprii, ci a voinţei Tatălui vieţii. 

Iar voinţa Tatălui vieţii este ca toată viaţa Duhului, care este 
în fiecare, să rămână în ei şi ca toţi să păstreze în ei viaţa Duhu¬ 
lui până în ceasul morţii. Tatăl, izvorul întregii vieţi, este Duhul. 
Viaţă este doar în împlinirea voinţei Tatălui şi, de aceea, pentru 
împlinirea voinţei Duhului trebuie să ne dăm trupul. Trupul 
este hrană pentru viaţa Duhului. Cel ce-şi dăruieşte trupul pentru 
Duh, doar acela are viaţa." 

Apoi şi-a ales Isus ucenici şi i-a trimis pretutindeni ca să-i 
vestească învăţătura despre viaţa Duhului. Trimiţându-i, a spus: 
„Trebuie să propovăduiţi viaţa Duhului şi, de aceea, mai întâi 
lepădaţi-vă de toată pofta trupului: să nu aveţi nimic al vostru, 
pregătiţi-vă de prigoniri, lipsuri şi suferinţe. Vă vor urî cei ce iu¬ 
besc viaţa trupului, vă vor chinui şi ucide, dar nu vă temeţi. 
Dacă împliniţi voinţa Tatălui, atunci aveţi viaţa Duhului şi 
nimeni nu v-o poate lua." Ucenicii au plecat şi, când s-au în¬ 
tors, au vestit că pretutindeni învăţătura răului a fost învinsă de 
ei. Atunci i-au spus dreptcredincioşii lui Isus că învăţătura lui, 
chiar dacă învinge răul, este ea însăşi un rău, dat fiind că cei 
care au urmat această învăţătură au trebuit să aibă parte de sufe¬ 
rinţe. La aceasta a răspuns Isus: „Un rău nu poate învinge alt 
rău. Dacă răul este învins, atunci poate fi învins doar prin bine. 
Iar binele este voinţa Duhului-Tată, de obşte tuturor oamenilor. 
Orice om ştie ce este bine pentru el. Dacă le face aceasta celor¬ 
lalţi oameni, dacă împlineşte voinţa Duhului-Tată atunci face 
binele. Şi de aceea este împlinirea voinţei Duhului-Tată tocmai 
binele, chiar dacă este legat de suferinţă şi moarte pentru cei 
ce împlinesc voinţa Tatălui." 

Şi s-a bucurat Isus de puterea Duhului şi a spus: „Recunosc Mt u, 25 
Duhul Tatălui ca început al tuturor celor cereşti şi pământeşti, 
fiindcă ceea ce le era ascuns celor înţelepţi şi pricepuţi li se 
descoperă celor neştiutori doar prin aceea că se recunosc ca fii 
ai Tatălui. 

Toţi cei ce se îngrijesc doar de bunăstarea lor trupească s-au 28 

înhămat la o povară prea grea de tras şi au luat asupra lor un 
jug care nu este pe măsura lor. înţelegeţi învăţătura mea şi urma- 
ţi-o şi veţi avea pace şi bucurie în viaţă. Vă dau alt jug şi altă 
povară: viaţa în Duhul. 

înhămaţi-vă la aceasta şi veţi învăţa de la mine pacea şi feri- 29 

cirea. Fiţi blânzi şi smeriţi cu inima şi veţi afla fericire în viaţa 
voastră. 

Căci învăţătura mea este un jug pe măsura voastră, iar îm- 30 
plinirea învăţăturii mele este o povară uşoară." 

Isus a venit odată în cetatea samariteană Sihar, aproape de in 4,5 


locul pe care Iacob i-1 dăduse lui Iosif, fiul său. 

Şi era acolo fântâna lui Iacob. Isus era ostenit de drum şi 6 
s-a aşezat la fântână. 

Şi a venit o samariteancă să ia apă. Iar Isus i-a spus: „Dă-mi 7 
să beau." 

Iar ucenicii lui Isus plecaseră în cetate să cumpere de mân- 8 
care. 

Şi i-a spus samariteanca: „Cum poţi tu, un iudeu, să-mi ceri 9 
mie de băut?" Căci iudeii n-au amestec cu samaritenii. 

Iar Isus i-a zis: „Dacă ai şti ce le-a dat Dumnezeu oameni- 10 
lor şi cine-ţi cere de băut, nu te-ai feri să-mi dai ce-ţi cer, iar 
Eu ţi-aş da ţie apa vieţii." 

Dar femeia a spus: „N-ai nici măcar găleată, iar fântâna e 11 
adâncă. Cum poţi să-mi dai apa vieţii? 

Eşti tu mai mare decât părintele nostru Iacob? El ne-a dat 12 
fântâna aceasta şi a băut din ea el însuşi, precum şi fiii săi şi 
vitele lui." 

13 Iar Isus a răspuns: „Oricine bea din apa aceasta va înseta din 
nou, dar cine bea din apa pe care i-o dau Eu nu va mai înseta 
niciodată. 

14 Căci apa pe care o dau Eu dă naştere în el unui izvor de apă 
ce curge spre viaţa veşnică." 

15 Şi a vorbit femeia: „Dă-mi această apă, ca să nu mai am ne¬ 
voie să beau şi nici să iau apă." 

16 Iar Isus a zis: „Mergi şi cheamă -1 pe bărbatul tău şi vino 
înapoi aici." 

19 Femeia i-a spus: „Văd că eşti profet. 

20 Părinţii noştri se închină lui Dumnezeu aici, pe muntele 
acesta, iar voi spuneţi că în Ierusalim este locul în care trebuie 
să te închini." 

21 Iar Isus i-a spus: „Crede-mă, femeie, că nu ne închinăm 
Tatălui nici pe un munte, nici în Ierusalim. 

23 A venit vremea în care ne închinăm Tatălui în adevăr, prin 
viaţa Duhului şi prin faptă. Şi asemenea închinători sunt cei 
de care are nevoie Tatăl. 

24 Tatăl este Duhul şi lui trebuie să i ne închinăm în Duh şi 
cu fapta." 

25 Femeia a spus: „Ştiu că va veni Mesia şi că El ne va vesti 
toate când va veni." 

26 Iar Isus a spus: „Eu îţi spun toate." 

28 Atunci femeia a plecat şi a chemat oameni acolo. 

31 între timp, s-au întors ucenicii şi l-au întrebat pe Isus dacă 
vrea să mănânce. 

32 Iar El a spus: „Eu am o mâncare pe care voi nu o ştiţi." 

33 Ei s-au gândit că cineva i-a adus de mâncare. 

34 El însă a spus: „Mâncarea mea este să fac voia Celui care 
mi-a dat viaţă şi să împlinesc ceea ce mi-a încredinţat. 

35.36 Nu spuneţi «Mai este vreme», aşa cum vorbeşte ţăranul 
aşteptând recolta. Cel ce împlineşte voinţa Tatălui este mereu 
sătul şi nu cunoaşte nici foamea, nici setea. împlinirea voinţei 

lui Dumnezeu îl mulţumeşte pe om întotdeauna, aduce cu 
sine răsplata. Nu este îngăduit să spunem «voi împlini voinţa 
lui Dumnezeu mai târziu». Câtă vreme avem viaţa, împlinirea 
voinţei lui Dumnezeu este mereu posibilă şi necesară. 

Viaţa noastră este câmpul pe care Dumnezeu şi-a împrăştiat 37 

seminţele; noi însă trebuie să culegem roadele. 

Iar dacă adunăm roadele, atunci primim răsplata - viaţa 38 
cea nevremelnică. într-adevăr, nu noi ne dăm nouă viaţa, ci 
un altul. Iar dacă ne străduim să culegem roadele vieţii, ne pri¬ 
mim răsplata ca secerători. Eu vă învăţ să culegeţi roadele 
acestei vieţi pe care v-a dat-o Tatăl." 

Odată a venit Isus la Ierusalim. In 5,1 


Iar la Ierusalim se afla o scăldătoare. 2 

Şi se spunea despre această scăldătoare că un înger coboară 4 

în ea, care începe să tulbure apa în scăldătoare, iar cel dintâi 
care se cufundă în ea la mişcarea apei se va însănătoşi, indiferent 
ce suferinţă ar avea. 

Iar în jurul scăldătoarei erau făcute porticuri. 2 

Şi sub aceste porticuri zăceau bolnavii şi aşteptau ca apa să 3 
se mişte în scăldătoare, ca să se cufunde în ea. 

Şi era acolo un om care de treizeci şi opt de ani era infirm. 5 
Isus l-a întrebat ce face acolo. Iar omul i-a istorisit că de treizeci 


şi opt de ani este bolnav şi încă aşteaptă dacă n-ar putea să ajun¬ 
gă primul în scăldătoare la mişcarea apei, ca să se vindece, dar 
în toţi aceşti treizeci şi opt de ani n-a fost primul nici măcar o 
dată, ci mereu i-au luat-o alţii înainte. 

Iar Isus a văzut că era în vârstă şi i-a spus: „Vrei să te faci 6 
sănătos?" 

Acesta a spus: „Vreau, dar n-am pe nimeni care să mă ducă 7 

în apă la timp, înainte ca altul să se cufunde." 

Şi Isus i-a spus: „Scoală-te, ia-ţi patul şi umblă!" 8 

Iar bolnavul şi-a luat patul şi a plecat de acolo. Dar era în zi 9 
de sâmbătă. 

10 Atunci dreptcredincioşii au spus: „Nu-ţi este îngăduit să-ţi 
duci patul; este sâmbătă." 

11 El a zis: „Cel care m-a ajutat mi-a poruncit să-mi iau patul." 

15 Bolnavul a plecat şi le-a spus dreptcredincioşilor că Isus l-a 
vindecat. 

16 Dar dreptcredincioşii s-au mâniat şi l-au prigonit pe Isus 
fiindcă săvârşea astfel de fapte sâmbăta. 

17 Iar Isus a spus: „Ceea ce Tatăl meu face mereu, aceea fac şi Eu. 

19 Adevăr vă spun: Fiul nu poate să facă nimic de la sine. El 
face doar ce a cunoscut de la Tatăl. Ceea ce face Tatăl face şi El. 

20 Tatăl îl iubeşte pe Fiul şi astfel îl învaţă tot ce are nevoie 
Fiul să ştie. 

21 După cum Tatăl le dă morţilor viaţă, tot astfel şi Fiul dă viaţă 
cui vrea, căci după cum viaţa este lucrarea Tatălui, tot astfel 
trebuie viaţa să fie şi lucrarea Fiului. 

22 Tatăl nu i-a hărăzit pe oameni morţii, ci le-a dat oamenilor 
putere peste voinţa lor: să moară sau să trăiască. 

23 Iar ei vor trăi dacă -1 vor cinsti pe Fiul precum îl cinstesc pe 
Tatăl. 

24 Adevăr vă spun: cel care a priceput înţelesul învăţăturii mele 
şi crede în Tatăl de obşte al tuturor oamenilor, acela are deja 
viaţa şi este răscumpărat din moarte. 

25 Aceia care au priceput înţelesul vieţii omului au scăpat dej a 
de moarte şi vor trăi neîncetat. 

26 Căci după cum Tatăl are viaţă în sine, tot astfel i-a dat şi 
Fiului să aibă viaţă în sine. 

27 Şi El i-a dat libertatea. Astfel este şi Fiul omului. 

28 De acum înainte, toţi muritorii se despart în două. 

29 Unii sunt cei care fac binele şi vor afla viaţa; ceilalţi sunt 
cei care fac răul şi vor pieri. 

30 Nu Eu sunt cel care rosteşte judecata, ci spun doar ce am 
aflat de la Tatăl. Iar judecata mea este dreaptă, căci nu hotărăsc 
să fac ce-mi place, ci ca toţi să facă ceea ce voieşte Tatăl de la toţi. 

Dacă aş vrea să-i încredinţez pe toţi că învăţătura mea este 31 

adevărată, aceasta nu mi-ar întări învăţătura. 

Ceea ce-mi întăreşte învăţătura sunt faptele pe care le învăţ. 36 
Ele arată că nu învăţ în numele meu, ci în numele Tatălui tu¬ 
turor oamenilor. 

Iar Tatăl meu, care m-a învăţat, El întăreşte adevărul porun- 37 

cilor mele în sufletele tuturor. Voi însă nu vreţi să ascultaţi gla¬ 
sul lui şi să-l înţelegeţi. 

Şi voi nu vă ţineţi de înţelesul acestui glas. Ceea ce în voi 38 

este Duh, coborât din cer, nu află la voi credinţă. 

Pătrundeţi înţelesul Scripturilor voastre: veţi afla în ele acelaşi 39 

lucru care se află în învăţătura mea, şi anume poruncile de a nu 
trăi doar pentru sine, ci a face bine oamenilor. 

De ce nu vreţi să credeţi în poruncile mele, deşi dau viaţă 40 

tuturor oamenilor? 

Vă învăţ în numele Tatălui, care le este de obşte tuturor oa- 43 
menilor, iar voi nu-mi primiţi învăţătura; dar dacă cineva învaţă 
în propriul său nume, pe acela îl credeţi. 

Nu trebuie să credem ce vorbesc oamenii unii cu alţii, ci doar 44 

pe Cel care, în orice om, este un Fiu asemenea Tatălui." 


Iar pentru ca oamenii să nu socotească împărăţia Cerurilor Lc 19,11-12 
ca ceva văzut, ci să înţeleagă că împărăţia lui Dumnezeu stă 
în împlinirea voinţei Tatălui şi că împlinirea voinţei atârnă de 
strădania fiecărui om, să înţeleagă oamenii că viaţa nu li se dă 
pentru ei înşişi, ci pentru împlinirea voinţei Tatălui şi că doar 
împlinirea voinţei Tatălui scapă de moarte şi dăruieşte viaţa, 
a spus Isus următoarea parabolă. El a spus: „A fost un om bogat 
care, odată, trebuia să-şi lase casa şi să plece în călătorie. 

înainte să plece, i-a chemat pe slujitorii săi şi le-a împărţit 13 

zece talanţi - fiecăruia câte unul - şi le-a spus: «Câtă vreme sunt 
departe, să lucreze fiecare cu ce i-am dat.» 

S-a întâmplat însă că, pe când era plecat, unii locuitori ai acelei 14 

cetăţi au spus: «Nu vrem să-i mai slujim.» 

15 


16 


17 


18 


19 


20 


21 


22 


Mt 25, 26-27 


Lc 19, 23 


24-25 


Mt 25, 30 


Iar când omul cel bogat s-a întors acasă din călătorie, i-a che¬ 
mat pe slujitorii cărora le dăduse bani şi le-a poruncit să spună 
ce a făcut fiecare cu banii săi. 

Cel dintâi a venit şi a spus: «Iată, stăpâne, la unul de latine 
am câştigat zece.» 

Iar stăpânul i-a spus: «Bine, slujitor bun, în puţin ai fost 
credincios, peste mult te voi pune; fii asemenea mie în toată 
bogăţia mea.» 

A venit al doilea slujitor şi a spus: «Iată, stăpâne, la talantul 
tău am câştigat cinci.» 

Iar stăpânul i-a spus: «Bine ai făcut, slujitor bun; fii ase¬ 
menea mie în tot renumele meu». 

A mai venit încă unul şi a spus: «Iată talantul tău, pe care 
l-am înfăşurat într-o năframă şi l-am îngropat. 

Căci m-am temut de tine. Eşti om aprig; iei de unde n-ai pus 
şi culegi unde n-ai semănat». 

Iar stăpânul casei i-a spus: «Slugă rea! Prin cuvintele tale 
te voi judeca. Spui că de frica mea ţi-ai ascuns talantul în pă¬ 
mânt şi n-ai lucrat cu el. Dacă ştiai că sunt aprig şi iau de unde 
n-am pus, de ce n-ai făcut ce ţi-am poruncit? 

Dacă ai fi lucrat cu talantul meu, averea mea ar fi sporit şi 
ai fi împlinit ce ţi-am poruncit. Or, tu n-ai făcut lucrul pentru 
care ţi se dăduse talantul şi, de aceea, nu-1 mai poţi păstra.» 

Şi a poruncit să i se ia talantul celui ce n-a lucrat cu el şi i 
l-a dat celui ce a lucrat mai mult. 

Şi a spus: «Daţi celui ce a câştigat mai mult, căci celui ce pă¬ 
zeşte ce are i se va mai adăuga, dar celui ce nu păzeşte i se va 
lua şi cel din urmă lucru. 

Iar pe cei care nu voiau să fie în stăpânirea mea izgoniţi-i 
afară, ca să nu mai fie.» 

Stăpânul casei este Izvorul vieţii, Duhul-Tată. Slujitorii lui 
sunt oamenii. Talanţii sunt viaţa Duhului. După cum stăpânul 
casei nu lucrează el însuşi la sporirea averii lui, ci slujitorii 

lucrează, fiecare pentru sine, tot astfel şi Duhul-Tată a pus Du¬ 
hul vieţii în oameni şi le-a poruncit să lucreze pentru viaţa oame¬ 
nilor, iar apoi i-a lăsat singuri. Cei care spun că nu recunosc 
puterea stăpânului casei sunt cei care nu recunosc Duhul vieţii. 

întoarcerea stăpânului casei şi socoteala cu slujitorii este 
nimicirea vieţii trupeşti şi hotărârea sorţii oamenilor: dacă vor 
mai avea viaţă în afara celei ce le-a fost dată. Slujitorii care îm¬ 
plinesc voinţa stăpânului casei şi lucrează cu ce le fusese dat, 
sporind bunurile încredinţate, sunt acei oameni care primesc 
viaţa şi înţeleg că viaţa este voinţa Tatălui şi că trebuie să slu¬ 
jească vieţii altora. 

Slujitorul prost şi rău, care şi-a ascuns talantul şi n-a lucrat 
cu el, îi reprezintă pe acei oameni care-şi împlinesc doar propria 
voinţă, şi nu pe cea a Tatălui şi nu slujesc vieţii altora. Slujitorii 
care împlinesc voinţa stăpânului casei şi lucrează la sporirea 
averii lui vor avea parte de întreaga lui avere; dimpotrivă, sluji¬ 
torii care nu-i împlinesc voinţa şi nu lucrează pentru stăpânul 
casei îşi răpesc ceea ce li s-a dat. Oamenii care împlinesc voinţa 
Tatălui şi slujesc vieţii vor fi părtaşi la viaţa Tatălui şi dobândesc 
viaţa, chiar dacă viaţa lor trupească este nimicită. Cei care nu 
împlinesc voinţa şi nu slujesc vieţii îşi răpesc viaţa pe care o 
aveau şi se osândesc singuri la pieire. Cei care n-au vrut să 
recunoască puterea stăpânului casei nu există pentru stăpânul 
casei; acesta îi izgoneşte afară. Oamenii care nu recunosc în ei 
viaţa Duhului (a Fiului) nu există pentru Tatăl." 


După aceea, s-a dus Isus într-un loc pustiu. in 6,1 

Şi l-a urmat o mulţime mare. 2 

Iar El s-a suit pe un munte şi acolo s-a aşezat cu ucenicii săi. 3 

Şi văzând că vine mulţime mare, a spus: „De unde să luăm 5 

pâine să hrănim toţi aceşti oameni?" 

Filip a spus: „Două sute de dinari nu vor ajunge nici ca să 7 
primească fiecare câte puţin. 3 

Avem doar puţină pâine şi peşte." Iar un alt ucenic a spus: Mt 14,17 / 
„Au mâncare la ei; am văzut la un băiat cinci pâini şi doi peşti." In 6 ’ 9 

In 6,10 Iar Isus a spus: „Puneţi-i să se aşeze pe iarbă." 

n Şi a luat pâinea pe care o avea, a dat-o ucenicilor s-o împartă 

printre ceilalţi, iar astfel au început să dea toţi unii altora din 
ce aveau, toţi s-au săturat şi a mai şi rămas mult. 

26 A doua zi a venit poporul din nou la Isus, iar El a spus: „Iată, 
voi nu veniţi la mine fiindcă aţi văzut minuni, ci fiindcă aţi 
mâncat pâine şi v-aţi săturat." 

27 Şi le-a spus: „Lucraţi nu pentru hrana pieritoare, ci pentru 
hrana veşnică, pe care numai Duhul Fiului omului o dă, pe care 
l-a pecetluit Dumnezeu." 

28 Iudeii au spus: „Ce să facem ca să înfăptuim lucrările lui 
Dumnezeu?" 

29 Iar Isus le-a răspuns: „Lucrarea lui Dumnezeu înseamnă 
să credeţi în viaţa pe care v-a dat-o Dumnezeu." 

30 Ei au spus: „Dă-ne o dovadă ca să credem în ceea ce faci. 

31 Părinţii noştri au mâncat mană în pustiu. Dumnezeu le-a 
dat să mănânce pâine din cer, aşa este scris." 

32 Isus le-a răspuns: „Adevărata pâine din cer este Duhul 
Fiului omului, pe care -1 dăruieşte Tatăl. 

33 Căci hrana omului este Duhul care a coborât din cer; El 
este cel care dă lumii viaţă. 

35 învăţătura mea le dă oamenilor adevărata hrană. Cine mă 
urmează nu va flămânzi şi cel ce crede în învăţătura mea nu 
va înseta niciodată. 

36 Dar v-am spus deja că aţi văzut şi nu credeţi. 

37 întreaga viaţă pe care a dat-o Tatăl Fiului se va descoperi 
în învăţătura mea şi oricine crede în ea va avea parte de viaţă. 

38 Pentru că m-am coborât din cer nu ca să fac voia mea, ci ca 
să fac voia Tatălui care mi-a dat viaţa. 

39 Iar voinţa Tatălui care m-a trimis este să păstrez întreagă 
viaţa pe care mi-a dat-o şi să nu pierd nimic din ea. 

40 Căci voinţa Tatălui care m-a trimis este ca oricine îl vede 
pe Fiul şi crede în El să aibă viaţă veşnică. Şi învăţătura mea dă 
viaţă în ziua cea din urmă (a trupului).“ 

Iar iudeii s-au tulburat pentru că spusese „învăţătura mea 41 
a coborât din cer“. 

Au zis: „Acesta este, în fond, Isus, fiul lui Iosif, îi cunoaştem 42 
pe tatăl său şi pe mama sa; cum poate spune că învăţătura lui 
a coborât din cer?“ 

Şi le-a spus Isus: „Nu mă judecaţi pentru cine sunt şi de 43 
unde am venit. 

învăţătura mea nu este adevărată pentru că, asemenea lui 44 
Moise, v-aş spune că Dumnezeu a vorbit cu mine pe Sinai, ci 
este adevărată fiindcă este şi învoi. Oricine crede poruncile mele 
le crede nu fiindcă Eu le spun, ci fiindcă Tatăl nostru de obşte 
îl atrage la El, iar învăţătura mea dă viaţă în ziua cea din urmă. 


Şi în Profeţi stă scris că toţi vor fi învăţaţi de Dumnezeu. 45 
Oricine îl înţelege pe Tatăl şi învaţă să-i priceapă voinţa va des¬ 
coperi îndată învăţătura mea. 

Ca cineva să-l fi văzut pe Dumnezeu nu s-a întâmplat nici- 46 
când; dar cel care este de la Dumnezeu l-a văzut şi-l vede pe Tatăl. 

Cel care crede în mine (în învăţătura mea) are viaţa veşnică. 47 
învăţătura mea este hrana vieţii. 48 

Părinţii voştri au mâncat mana, hrana căzută din cer, şi totuşi 49 

au murit. 

Adevărata hrană a vieţii însă, hrana venită din cer, este ast- 50 
fel încât cine se hrăneşte cu ea nu va muri. 

învăţătura mea este hrana vieţii, venită din cer. Cine se hră- 5 1 


neşte cu ea va trăi veşnic. Iar această hrană pe care o învăţ Eu 
este Trupul meu, pe care -1 dăruiesc pentru viaţa tuturor oame¬ 
nilor." 

Iudeii n-au înţeles nimic din ce spusese şi au început să se 5 2 
certe despre cum ar fi cu putinţă să-şi dea Trupul ca hrană oa¬ 
menilor şi de ce. 

Isus le-a spus: „Dacă nu vă dăruiţi trupul pentru viaţa Duhu- 53 

lui, atunci nici în voi nu va fi viaţă. 

Cine nu-şi dă trupul pentru viaţa Duhului nu are viaţă 54 
adevărată. 

55 Numai ceea ce, în mine, îşi dăruieşte trupul pentru Duhul, 
numai aceea trăieşte. De aceea este trupul nostru într-adevăr 
hrană pentru viaţa cea adevărată. 

56 Numai ceea ce, în mine, îmi mistuie Trupul, ceea ce-şi dăru¬ 
ieşte viaţa trupească pentru viaţa cea adevărată, numai aceea 
este Eul meu, adevăratul meu Eu, singurul care este în mine şi 
Eu în El. 

57 Şi după cum trăiesc Eu în trup după voinţa Tatălui, aşa va 
trăi după voinţa mea şi ceea ce trăieşte în mine." 

60 Unii dintre ucenici, auzind aceste cuvinte, au spus: „Aspre 
sunt cuvintele acestea şi greu de înţeles." 

61 Iar Isus le-a spus: „Sunteţi atât de tulburaţi, încât vi se pare 
greu ce vă spun despre ce a fost omul şi ce va fi mereu. 

63 Omul este duh în trup şi doar Duhul dă viaţă; trupul însă 
nu dă viaţă. în cuvintele care vi se par atât de încurcate n-am 
spus altceva decât că Duhul este viaţă." 

Lc 10,1 Apoi a ales Isus, dintre cei apropiaţi lui, şaptezeci de oameni 
şi i-a trimis în locurile pe care voia să le cerceteze El însuşi. 

2 Le-a spus: „Mulţi oameni nu au aflat de mântuirea vieţii celei 
adevărate; mi-e milă de toţi aceştia şi aş vrea să-i învăţ pe toţi. 
însă după cum doar stăpânul casei nu este de ajuns să-şi strângă 
recolta, nici Eu nu pot. 

3 Mergeţi în toate cetăţile şi vestiţi pretutindeni împlinirea 
voinţei Tatălui. 

Spuneţi că voinţa Tatălui se întemeiază pe cinci porunci: 
x. Să nu te mânii; 2. Să nu fii desfrânat; 3. Să nu juri; 4. Să nu 
te împotriveşti răului; 5. Să nu faci deosebire între oameni. De 
aceea, împliniţi voi înşivă, în toate, aceste porunci. 

Mt 10,16 Vă trimit ca pe oi în mijlocul lupilor. Fiţi înţelepţi ca şerpii 
şi curaţi ca porumbeii. 

Lc 10,4 în primul rând, să nu aveţi nimic al vostru, nu luaţi nimic 
cu voi: nici traistă, nici pâine, nici bani; doar veşmântul pe trup 
şi încălţări. 

Apoi, nu faceţi deosebire între oameni, nu vă alegeţi gazda 
la care să trageţi. 

Ci în prima casă în care intraţi, acolo rămâneţi. Când intraţi Mc 6, io 
într-o casă, salutaţi-i pe cei care locuiesc în ea. 

Dacă vă primesc, rămâneţi; dacă nu vă primesc, mergeţi în u 

altă casă. 

Pentru ceea ce veţi spune vă vor urî şi vă vor prigoni. Mt io, 22 

Dacă vă gonesc, mergeţi în alt loc, iar dacă şi de acolo vă go- 23 

nesc, mergeţi în altă parte. 

Vă vor vâna aşa cum lupii vânează oi, dar voi nu vă pierdeţi 
curajul şi răbdaţi până în ceasul din urmă. Şi vă vor târî în faţa 
judecătorilor, vă vor biciui şi vă vor duce în faţa stăpânirii, ca 
să vă îndreptăţiţi în faţa lor. 

Şi când vă vor târî în faţa judecătorilor, nu vă pierdeţi cura- Mt 10,19 


jul şi nu vă gândiţi ce trebuie să spuneţi. Duhul Tatălui vă va 
spune ce trebuie să vorbiţi. 

încă nu veţi fi cercetat toate cetăţile şi deja oamenii vor fi 23 

înţeles învăţătura voastră şi se vor îndrepta spre voi. 

Aşadar, nu vă temeţi. Ce este ascuns în sufletele oamenilor 26 

va ieşi la iveală. 

Ce veţi spune către doi sau trei se va răspândi printre mii. 27 

Mai ales nu vă temeţi de cei care pot ucide trupul. Sufletelor 28 


voastre nu le pot dăuna. Aşadar, nu vă temeţi. Temeţi-vă, dim¬ 


potrivă, că vă nimiciţi trupul şi sufletul dacă vă îndepărtaţi de 
împlinirea voinţei Tatălui - doar de aceasta să vă temeţi. 

Pentru un ban se primesc cinci vrăbii, iar acestea nu mor 29 

fără voinţa Tatălui. 

Nici un păr nu cade din cap fără voinţa Tatălui. 30 

Aşadar, de ce să vă temeţi, dacă sunteţi în voinţa Tatălui? 31 

în învăţătura mea nu vor crede cu toţii. Dar cei care nu vor 34 

crede vă vor urî, fiindcă le răpiţi ce iubesc ei şi va fi dezbinare. 

învăţătura mea va aprinde lumea asemenea focului. 1x12, 49 

Şi prin ea trebuie să vină dezbinarea în lume. 51 



VIAŢA CEA ADEVĂRATĂ Şl 


52 Dezbinare va fi în orice casă. 

53 Tatăl şi fiul, mama şi fiica şi celelalte rude îi vor urî pe cei 
ce înţeleg învăţătura mea şi-i vor ucide. 

Lc 14,26 Căci pentru cel ce înţelege învăţătura mea nu va mai conta 

nici tatăl, nici mama, nici femeia, nici copiii, nici toată averea." 

Mt 12,22 Şi au venit învăţaţii drept credincioşi de la Ierusalim şi s-au 

dus la Isus. Isus era într-un sat şi popor mult umplea casa şi 
stăteau de jur împrejur. 

24 Dreptcredincioşii au început să spună poporului că nu tre¬ 
buie să asculte poruncile lui Isus, că Isus ar fi îndrăcit, că, dacă 
am vrea să trăim după poruncile lui, ar fi şi mai mult rău în 
popor decât acum. Au spus că izgoneşte răul cu rău. 

26 Isus i-a chemat şi le-a spus: „Voi spuneţi că izgonesc răul 
cu rău. Dar nici o putere nu se poate nimici pe sine. Dacă s-ar 
nimici pe sine însăşi, atunci, de fapt, nici n-ar fi. 

27 Voi izgoniţi răul cu ameninţări, execuţii şi ucideri - iar răul 
nu este deloc nimicit, tocmai fiindcă nu se poate ridica împo¬ 
triva sa; Eu însă nu izgonesc răul prin aceleaşi mijloace ca şi 
voi, aşadar nu prin rău. 

28 Eu izgonesc răul îndemnându-i pe oameni să facă voinţa 
Duhului-Tată, care le dă viaţă tuturor. Cele cinci porunci ex¬ 
primă voinţa Duhului, care dă mântuire şi viaţă. 

29 De aceea nimicesc răul. Iar aceasta să vă fie o dovadă că ele 
sunt adevărate. Dacă oamenii n-ar fi un duh al Fiului, răul n-ar 
putea fi învins, după cum nu se poate pătrunde în casa celui 
puternic pentru a -1 jefui. Pentru a jefui casa celui puternic, mai 
întâi cel puternic trebuie legat. Şi astfel sunt oamenii legaţi 
prin unirea Duhului vieţii. 

31 Şi de aceea vă spun că orice greşeală şi orice tâlcuire min¬ 
cinoasă se va ierta; dar tâlcuirea mincinoasă despre Duhul Sfânt, 
care dă tuturor viaţă, nu se va ierta. 

32 Dacă cineva (vă) spune un cuvânt împotriva oamenilor, acesta 
nu înseamnă încă nimic, dar dacă cineva spune un cuvânt îm¬ 
potriva a ceea ce este sfânt în om, adică împotriva Duhului, acesta 

nu poate trece nepedepsit. Pe mine mă puteţi vorbi de rău cât 
vreţi, dar nu numiţi rele poruncile vieţii, pe care vi le-am desco¬ 
perit. Omului nu i se poate ierta dacă numeşte binele rău. 

Trebuie să fiţi una cu Duhul vieţii. Cine nu este una cu acesta 30 

este împotriva lui. Trebuie să slujiţi Duhului vieţii şi binelui 
din toţi oamenii, nu doar în sine însuşi. 

Ori socotiţi că viaţa şi mântuirea sunt un bine pentru toată 33 
lumea, şi atunci iubiţi viaţa şi mântuirea pentru toţi, ori socotiţi 
viaţa şi mântuirea un rău, iar atunci nu iubiţi viaţa şi mântuirea 
nici pentru voi. Ori socotiţi pomul bun şi rodul lui bun, ori soco¬ 
tiţi pomul rău şi rodul lui rău. Căci după roade se va cunoaşte 
pomul." 



CAPITOLUL AL ŞASELEA 
VIAŢA MINCINOASĂ 

De aceea trebuie omul, pentru a dobândi viaţa cea adevărată, 
să se lepede, pe pământ, de viaţa mincinoasă în trup şi să trăiască 

în Duhul 

(„Precum în cer, aşa şi pe pământ") 


CUPRINS 

Pentru viaţa Duhului nu poate fi nici o deosebire între rude 
şi străini. 

Isus spune că mama sa şi fraţii săi nu contează pentru El; 
apropiaţi îi sunt doar cei ce împlinesc voinţa Tatălui de obşte. 

Fericirea şi viaţa oamenilor nu depind de viaţa familiei, ci 
de viaţa Duhului. 

Isus spune că fericiţi sunt doar cei care respectă cunoaşterea 
Tatălui. Omul ce trăieşte în Duhul nu are casă; dat fiind că un 
astfel de om trăieşte în Duhul, nu poate avea casă. Isus spune 
că El nu are vreun loc anume. Pentru a împlini voinţa Tatălui 
nu este nevoie de vreun loc anume, căci aceasta poate fi împli¬ 
nită pretutindeni şi întotdeauna. 

Moartea trupească nu poate fi înfricoşătoare pentru cel ce 
se dăruieşte voinţei Tatălui, căci viaţa Duhului nu atârnă de 
moartea trupului. Isus spune că cel ce crede în viaţa Duhului 
nu se poate teme de nimic. 

Nici un fel de griji nu -1 pot împiedica pe om să trăiască în 
Duhul. La cuvintele omului care spusese că va împlini învă¬ 
ţătura lui Isus mai târziu, dar că mai întâi trebuie să-l îngroape 
pe tatăl său, a răspuns Isus: „Doar morţii se pot îngriji de îngro¬ 
parea morţilor. Dar cei vii trăiesc mereu în împlinirea voinţei 
Tatălui." 

Grijile pentru familie şi gospodărie nu pot împiedica viaţa 
Duhului. Cel ce-şi face griji pentru ce va ieşi din împlinirea voinţei 

Tatălui pentru viaţa lui trupească se aseamănă plugarului care, 
la arat, se uită înapoi. 

Grijile pentru bucuriile vieţii trupeşti, care oamenilor le 
par atât de importante, sunt năluciri. Singura lucrare adevărată 
a vieţii este împlinirea voinţei Tatălui, respectarea şi urmarea 
acesteia. La dojana Martei că ea singură se îngrijeşte de cină, 
Isus răspunde: „Pe nedrept o dojeneşti pe sora ta. îngrijeşte-te, 
dacă ai nevoie, de ce-ţi dă grija, dar lasă-i pe cei ce n-au nevoie 
de plăceri trupeşti să împlinească o lucrare trebuincioasă vieţii." 

Isus spune: „Cel ce vrea să dobândească viaţa cea adevărată, 
care stă în împlinirea voinţei Tatălui, trebuie să se lepede de 
toate dorinţele lui personale. Şi nu-i este îngăduit să-şi clădească 
viaţa aşa cum vrea, ci trebuie să fie gata în oricare ceas să îndure 
toate lipsurile şi suferinţele." 

Cel ce vrea să-şi plăsmuiască viaţa după dorinţele lui va 
pierde viaţa cea adevărată, care stă în împlinirea voinţei Tatălui. 

Nu aduce nici un câştig a lucra şi a agonisi pentru viaţa tru¬ 
pească dacă acest câştig nimiceşte viaţa Duhului. 

Mai mult decât orice altceva, lăcomia, agonisirea de bogăţii 
nimiceşte viaţa Duhului. Oamenii uită că oricât de multe bogăţii 
şi averi pot agonisi, pot muri în orice ceas, iar bogăţia nu este 
trebuincioasă pentru viaţă. Moartea atârnă deasupra fiecăruia 
dintre noi - boala, uciderea, nenorocirea pot întrerupe viaţa 
în orice clipă. Moartea trupească este o condiţie inevitabilă a 
oricărei clipe a vieţii. 

Omul trebuie să socotească fiecare ceas al vieţii ca un răgaz 
ce i s-a dat prin milostivire. Neîncetat trebuie să-şi amintească 
acest lucru şi să nu spună nicicând că nu ştie. Ştim şi prevedem 
tot ce se întâmplă pe pământ şi în cer, doar moartea, care, după 
cum ştim, ne aşteaptă în orice clipă, doar pe aceasta vrem s-o 
uităm. Dacă totuşi nu uităm moartea, nu ne este îngăduit să 
ne dăruim vieţii trupului şi nici să ne punem nădejdea în ea. 
Cel ce vrea să urmeze învăţătura lui Isus trebuie să deosebească 

bine avantajul pe care i-1 aduce slujirea voinţei proprii de avan¬ 
tajul pe care i -1 aduce împlinirea voinţei Tatălui. Numai cel ce 
deosebeşte limpede aceste două lucruri poate fi ucenicul lui 
Isus. Cel ce le deosebeşte nu va năzui spre vreo fericire părelnică 
sau spre o viaţă închipuită în loc să dobândească adevărata 
fericire şi adevărata viaţă. Viaţa cea adevărată a fost dată oame¬ 
nilor, iar oamenii o cunosc şi-i aud chemarea, însă dacă se dă¬ 
ruiesc neîncetat grijilor vremelnice îşi răpesc viaţa cea adevărată. 
Viaţa cea adevărată este asemenea unui ospăţ pe care -1 dă un 
om bogat şi care pofteşte oaspeţi la el. El îi cheamă aşa cum îi 
cheamă glasul Duhului-Tată pe toţi oamenii la El. Dar, dintre 
oaspeţi, unii sunt ocupaţi cu negoţul, alţii cu gospodăria lor, 
iar alţii cu treburi de familie, şi nu se duc la ospăţ. Doar săracii, 
care n-au griji trupeşti, se duc la ospăţ şi dobândesc fericirea. 
Astfel, şi oamenii care se lasă abătuţi datorită grijilor vieţii tru¬ 
peşti îşi răpesc viaţa cea adevărată. Cel ce nu se desprinde în 
întregime de toate grijile şi plăcerile vieţii trupeşti nu poate îm¬ 
plini voinţa Tatălui, fiindcă nu este cu putinţă a-şi sluji sieşi şi 
Tatălui în acelaşi timp. Trebuie să chibzuim dacă este de folos 
să ne slujim trupului, dacă este cu putinţă să ne rânduim viaţa 
după propria voinţă. Trebuie să facem la fel cum face un om 
care vrea să-şi zidească o casă sau unul care vrea să înceapă un 
război: trebuie să chibzuiască dacă vor putea termina zidirea, 
dacă vor putea cuceri izbânda, iar dacă văd că acest lucru nu 
este cu putinţă, atunci nu-şi vor mai da silinţa şi nu vor mai 
aduna oştiri, dat fiind că strădaniile lor sunt în zadar şi s-ar 
face doar de râsul lumii. Dacă ar fi cu putinţă să ne rânduim viaţa 
după propria voinţă, atunci ar fi, desigur, chibzuit să-i slujim 
trupului, dar fiindcă acest lucru nu este cu putinţă, atunci este 
mai bine să fugim de orice lucru trupesc şi să-i slujim Duhului. 
Altminteri nu vom dobândi nici una, nici alta; viaţa trupească 
n-o vom rândui, iar viaţa Duhului o vom pierde. Şi, de aceea, 
dacă vrei să împlineşti voinţa Tatălui, trebuie să te lepezi cu 
totul de viaţa trupului. 

Viaţa trupului este o bogăţie a altuia, încredinţată nouă, şi 
pe care trebuie s-o folosim astfel încât să dobândim pentru noi 
înşine adevărata bogăţie. 

Dacă un om bogat are un vechil, iar acesta ştie că, oricât de 
credincios i-ar sluji stăpânului, totuşi acesta îl va lăsa nerăsplătit, 
atunci vechilul va fi priceput dacă, atâta vreme cât are averea 
altuia în mâinile sale, le face bine oamenilor. Atunci, dacă stăpâ¬ 
nul îl îndepărtează, cei cărora le făcuse bine îl vor lua la ei şi-l 
vor hrăni. Tot astfel trebuie să facă oamenii cu viaţa lor tru¬ 
pească. Viaţa trupească este o bogăţie străină lor, pe care o chiver¬ 
nisesc doar pentru puţină vreme. Dacă folosesc bine această 
bogăţie, vor dobândi pentru ei înşişi adevărata bogăţie. 

Dacă nu dăm din mână comoara noastră mincinoasă, nu ni 
se va da adevărata comoară. Nu este cu putinţă să slujim deo¬ 
dată vieţii mincinoase a trupului şi celei a Duhului; îi putem 
sluji doar uneia sau celeilalte. Nu putem să slujim bogăţiei şi 
lui Dumnezeu în acelaşi timp. Ceea ce este mare înaintea oa¬ 
menilor este de nimic înaintea lui Dumnezeu. în faţa lui Dumne¬ 
zeu, bogăţia este un rău. Bogatul este deja vinovat pentru că 
mănâncă mult, din belşug, în timp ce cerşetorii suferă de foame 
la uşa lui. Or, cu toţii ştiu că cel care nu-şi dă altora bogăţia sa 
nu împlineşte voinţa Tatălui. 

Odată s-a apropiat de Isus un întâi-stătător dreptcredincios, 
care era bogat şi se mândrea că a împlinit toate poruncile Scrip¬ 
turii. Isus i-a reamintit că o poruncă spune să-i iubim pe toţi 
oamenii ca pe noi înşine şi că în aceasta stă voinţa Tatălui. întâi- 
stătătorul a spus că a împlinit şi această poruncă. Atunci i-a 
spus Isus: „Nu este adevărat. Dacă ai împlini voinţa Tatălui, 
n-ai avea nimic al tău. Nu este cu putinţă să împlineşti voinţa 
Tatălui dacă ai avere şi n-o dai altora." 

Iar Isus a spus ucenicilor săi: „Oamenii socot că fără avere 
nu pot trăi, dar Eu vă spun că viaţa cea adevărată stă în a da 
altora ale sale." 

Un om pe nume Zaheu a auzit învăţătura lui Isus şi a crezut 
în ea. L-a poftit pe Isus în casa lui şi i-a spus: „Dau jumătate 
din averea mea săracilor şi celor pe care i-am înşelat le dau îm¬ 
pătrit." Iar Isus a spus: „Iatăun om care împlineşte voinţa Tată¬ 
lui, căci nu sunt pricini în viaţă în care putem socoti împlinită 
voinţa lui Dumnezeu, ci toată viaţa noastră trebuie închinată 
împlinirii ei.“ 

Binele nu poate fi măsurat nicicum; nu putem spune că 
unul a făcut mult bine, iar altul, puţin. Văduva care-şi dăruieşte 
ultimul ban dă mai mult decât bogatul care dăruieşte mii. Nu 
putem măsura binele nici după cum este de folos sau nu. Ca 
pildă pentru cum trebuie să facem bine să slujească acea femeie 
căreia i-a fost milă de Isus şi, fără să stea pe gânduri, a turnat 
pe capul lui mir scump, de trei sute de dinari. Iuda a spus că a 
făcut o prostie, că s-ar fi putut hrăni mulţi săraci cu banii aceia, 
însă Iuda era hoţ, minţea şi nu se gândea la săraci, ci la folosul 
trupesc. Dar nu este vorba de folos şi de măsură, ci de a-i iubi 
pe ceilalţi mereu şi în orice vreme, dăruindu-le ale noastre. 


Mt 12,46 Odată au venit la Isus mama şi fraţii lui şi nu-i puteau 
vorbi, fiindcă era adunat mult popor în jurul lui. 

Lc 8,20 Iar unul dintre cei de faţă i-a văzut, s-a dus la Isus şi i-a spus: 
„Rudele tale - mama şi fraţii tăi - stau afară şi vor să te vadă." 

21 Dar Isus le-a spus: „Mama mea şi fraţii mei sunt aceia care 
au înţeles voinţa Tatălui şi o împlinesc." 

11,27 Iar o femeie din mulţime a spus: „Fericit pântecele care 
te-a purtat şi sânul pe care l-ai supt!" 

28 Dar Isus a zis: „Fericiţi sunt doar cei care au cuprins cunoaş¬ 
terea Tatălui şi o păzesc!" 

9,57 Şi i-a spus un om lui Isus: „Te voi urma oriunde vei merge." 

58 Iar Isus i-a răspuns: „Nu mă poţi urma nicăieri; n-am casă şi 
nici vreun loc unde să trăiesc. Doar fiarele au culcuşuri şi vizu¬ 
ini, omul însă este pretutindeni acasă, dacă trăieşte în Duhul." 

Şi s-a întâmplat odată că Isus cu ucenicii săi mergeau cu Mc 4,35 
barca. El a spus: „Să trecem pe ţărmul celălalt." 

Şi s-a iscat o furtună pe lac, iar valurile izbeau în barcă, încât 37 

erau aproape să se scufunde. 

El însă era în partea dinapoi a bărcii şi dormea. Ei l-au tre- 38 
zit şi i-au spus: „învăţătorule, nu-ţi pasă că ne scufundăm?" 

Iar când furtuna s-a potolit, le-a spus: „De ce vă este aşa de 40 
frică? Nu aveţi credinţă în viaţa Duhului." 

Unui om, Isus i-a spus: „Urmează-mă!“ Dar acela a spus: Lc 9,59 
„Tatăl meu este în vârstă; îngăduie-mi întâi să-l îngrop, apoi 
te voi urma." 

Dar Isus i-a zis: „Lasă morţii să-şi îngroape morţii, iar tu, 60 
dacă vrei să trăieşti, împlineşte voinţa Tatălui şi vesteşte-o!" 

Iar altul a spus: „Vreau să fiu ucenicul tău şi voi împlini 61 

voinţa Tatălui aşa cum porunceşti; totuşi, îngăduie-mi ca mai 
înainte să-mi iau rămas bun de la ai mei." 

Iar Isus i-a spus: „Dacă plugarul priveşte înapoi nu poate 62 

ara. Oricum ai privi înapoi, atâta vreme cât priveşti înapoi, nu 
poţi ara. 

Trebuie să uiţi toate, în afara brazdei pe care o despici, şi 
numai atunci poţi ara. Dacă chibzuieşti ce-ţi iese pentru viaţa 
trupească, atunci n-ai înţeles viaţa cea adevărată şi n-o poţi trăi." 

Apoi s-a întâmplat că Isus, cu ucenicii săi, a intrat într-un Lc 10,38 
sat şi o femeie pe nume Marta l-a poftit în casă. 

Şi Marta avea o soră numită Maria, care, aşezându-se la picioa- 39 

rele lui Isus, îi asculta învăţătura. 

Marta însă îşi făcea multe griji să-i ospăteze cum se cuvine. 40 

A venit la Isus şi a spus: „Nu-ţi pasă că sora mea m-a lăsat sin¬ 
gură. Spune-i deci să mă ajute!" 

Iar Isus i-a răspuns: „Marto, Marto, îţi faci griji şi te frămânţi 41 

pentru multe, dar de un singur lucru e nevoie. 

Iar Maria şi l-a ales pe acesta, de care este nevoie şi pe care 42 

nimeni nu i -1 va lua. Pentru viaţă este nevoie doar de hrana 
Duhului." 

Lc 9,23 Iar Isus a zis către toţi: „Cel ce vrea să vină după mine să se 
lepede de voinţa lui şi să fie gata în orice ceas să ia asupra sa 
toată suferinţa şi lipsurile trupului; doar atunci mă poate urma. 

24 Pentru că cine vrea să se îngrijească de viaţa sa trupească 
va pierde viaţa cea adevărată. Şi cine îşi pierde viaţa trupească 
împlinind voinţa Tatălui, acela va dobândi viaţa cea adevărată. 

25 Căci ce folos ar avea omul să câştige chiar lumea întreagă, 
dacă viaţa lui şi-o pierde sau o păgubeşte?" 

Lc i2,15 Iar Isus a spus: „Păziţi-vă de bogăţie, căci viaţa nu stă în a 
avea mai mult decât ceilalţi. 

16 Era un om bogat, căruia i-au rodit multe grâne. 

17-18 Şi cugeta în sine: «Voi dărâma hambarele mele şi voi construi 

altele mai mari şi voi aduna acolo toate bogăţiile mele. 

Şi voi spune sufletului meu: Suflete, le ai pe toate din belşug; 
odihneşte-te, mănâncă, bea şi trăieşte după cum îţi place.» 

20 însă Dumnezeu i-a zis: «Nebunule, chiar în noaptea aceasta 
ţi se va lua sufletul şi tot ce ai adunat va rămâne altora.» 

21 Aşa se întâmplă cu oricine adună pentru viaţa trupească şi 
nu trăieşte în Dumnezeu." 

Lc 13,2 Şi Isus le-a zis: „Iată, voi povestiţi că Pliat a pus să fie ucişi 
galileeni. Oare galileenii aceia erau în vreun fel mai răi decât 
alţi oameni, că au fost părtaşi de o asemenea soartă? 

3 Nicidecum! Cu toţii suntem la fel şi vom pieri la fel dacă 
nu aflăm scăpare de moarte. 

4 Sau acei optsprezece oameni peste care a căzut turnul (din 
Siloam) au fost oare mult mai răi decât toţi ceilalţi locuitori ai 
Ierusalimului? 

5 Nicidecum! Dar dacă nu scăpăm de moarte, mai devreme 
sau mai târziu vom pieri la fel. 

6 Dacă încă n-am pierit ca aceia, să tragem învăţăminte din 
următoarea parabolă: în grădina cuiva creşte un măr. 1 Iar stă¬ 
pânul grădinii intră, priveşte mărul şi vede că nu aduce rod. 


1. în textul biblic se vorbeşte despre smochinul din vie. Vezi şi n. 1, 
p. 64 (n. tr.). 

Şi stăpânul îi spune grădinarului: «Iată, deja de trei ani vin 7 

aici, iar acest măr n-a adus încă niciodată rod. Trebuie tăiat, că 
doar ocupă loc fără folos.» 

Grădinarul însă spune: «Să mai aşteptăm, stăpâne, vreau 8 

să sap pământul împrejur şi să-l îngraş - să vedem dacă la vară 
nu aduce totuşi rod. Dacă nici atunci nu rodeşte, să-l tăiem.» 

Aşa suntem şi noi, câtă vreme trăim în trup şi nu aducem 
rod pentru viaţa Duhului, asemenea mărului neroditor. Doar 
prin harul cuiva ni s-a mai dat răgaz până la vară. Dacă atunci 
nu aducem rod, vom pieri şi noi ca omul care a construit ham¬ 
barul, ca galileenii, ca cei optsprezece loviţi de turn şi ca toţi cei 
care pier fără să fi adus rod, cu moarte murind pentru totdeauna. 

Pentru a înţelege aceasta nu este nevoie de nici o înţelep- 12,54 
dune; fiecare pricepe de la sine. Şi nu doar în treburile casei, 
ci şi în lucruri ce se petrec afară, în lume, ştim să judecăm şi să 
prevedem. Dacă vântul suflă dinspre apus, spunem: «Vine 
ploaia», şi aşa se întâmplă. 

Iar dacă vântul suflă de la miazăzi, spunem: «Va fi timp 55 

frumos», şi aşa se întâmplă. 

Astfel, putem prevedea vremea; dar nu vrem să prevedem 
că toţi vom muri şi vom pieri şi că singura scăpare este viaţa 
Duhului şi împlinirea voinţei sale.“ 

Şi îl urma pe Isus mare mulţime de popor şi le-a mai spus Lc 14,25 
încă o dată: 

„Cine vrea să fie ucenicul meu să-l socoată pe tatăl său, pe 26 

mama sa, pe femeia sa, pe copii, fraţi şi surori şi toată averea 
sa ca lucru de nimic şi să fie în fiece ceas gata de orice. 

Doar cel care face ce fac Eu urmează învăţătura mea; şi doar 27 

El va fi scăpat din moarte. 

într-adevăr, cineva care vrea să înceapă ceva chibzuieşte mai 28 

întâi dacă ceea ce face îi este de folos şi dacă-i este de folos, îl 
face, iar dacă nu-i este de folos, îl lasă deoparte. 

Oricine zideşte o casă, mai întâi se aşază şi socoteşte de câţi 
bani are nevoie, câţi are şi dacă ajung să ducă lucrarea la capăt. 

29 Ca să nu se întâmple să înceapă să zidească şi să nu sfâr¬ 
şească, iar lumea să râdă de el. 

30 Aşa trebuie şi cel care vrea să ducă o viaţă trupească să chib- 
zuiască mai întâi dacă poate duce la capăt ceea ce face. 

31 Şi orice rege care vrea să pornească la război socoate mai 
întâi dacă poate porni cu zece mii împotriva a douăzeci de mii. 

32 Dacă socoate că nu poate, atunci îşi va trimite solii, va în¬ 
cheia pace şi nu va mai porni război. Aşa şi orice om, înainte 
să se dăruiască vieţii trupului, să chibzuiască dacă poate lupta 
împotriva morţii sau dacă aceasta este mai tare decât el şi dacă 
nu este mai bine să încheie pace mai înainte. 

33 Aşa trebuie fiecare dintre voi să se despartă de cele pe care 
le numeşte ale sale: rude, bani şi avere. Iar dacă a chibzuit ce 
folos îi aduc aceste lucruri şi găseşte că nu-i aduc nici unul - 
abia atunci poate fi ucenicul meu.“ 

15 Iar un om care a auzit acestea a spus: „Bine că este viaţă a 
Duhului. Dar dacă dăruim tot şi totuşi viaţa aceasta nu este?" 

16 Atunci a zis Isus: „Nicidecum, fiindcă oricine cunoaşte 
viaţa Duhului. Ştiţi cu toţii că împlinirea voinţei Tatălui dă viaţă. 
O ştiţi, dar nu faceţi ce ştiţi, nu fiindcă vă îndoiţi, ci fiindcă, 
din pricina grijilor mincinoase, vă îndepărtaţi de viaţa cea ade¬ 
vărată şi căutaţi să vă desprindeţi de ea. Ascultaţi, dar, o para¬ 
bolă, din care veţi cunoaşte ce faceţi: un gospodar a pregătit un 
ospăţ şi a poftit oaspeţi, dar oaspeţii au început să se scuze. 

18 Unul a spus: «Am cumpărat o bucată de pământ şi trebuie 
să mă duc să-l văd.» 

19 Un altul a spus: «Am cumpărat boi şi trebuie să mă duc să-i 
încerc.» 

20 Un al treilea a spus: «Mă însor şi trebuie să fac nuntă.» 

Şi au venit slujitorii şi i-au spus stăpânului că nimeni nu 
vrea să vină. Atunci i-a trimis stăpânul pe slujitori să-i pofteas¬ 
că pe cerşetori. Aceştia nu s-au scuzat şi au venit. 

Şi după ce s-au aşezat, mai rămăsese loc la masă. 


22 

Iar stăpânul şi-a trimis slujitorii să mai cheme şi pe alţii, 23 
spunând: «Mergeţi şi înduplecaţi-i pe toţi să vină la ospăţul 
meu, ca numărul oaspeţilor mei să fie mare.» Dar cei care s-au 
scuzat că n-aveau timp n-au luat parte la ospăţ. 

Toţi ştiu că împlinirea voinţei Tatălui dă viaţă, dar nu se 
poartă astfel fiindcă înşelăciunea bogăţiei îi trage înapoi. 

Cine dă bogăţia mincinoasă, vremelnică, pentru viaţa cea 
adevărată în voinţa Tatălui, acela face asemenea vechilului. 

Un om bogat avea un vechil. Acesta a văzut că stăpânul său Lc 16,1 
voia să-l alunge şi că va rămâne fără pâine şi fără casă. 

Atunci vechilul s-a gândit în sinea lui: «Voi împărţi pe as- 3 
cuns din averea stăpânului meu printre oameni şi le voi ierta 
datoriile, iar dacă stăpânul meu mă alungă, aceia îşi vor aminti 
de binele pe care li l-am făcut şi nu mă vor părăsi.» 

Aşa a făcut deci vechilul: i-a chemat pe toţi cei îndatoraţi 5 

faţă de stăpânul său şi le-a schimbat înscrisurile. 

Celui dator cu o sută i-a scris cincizeci, celui dator cu şaizeci 6 

i-a scris douăzeci şi la fel şi celorlalţi. 

Şi iată, stăpânul său a aflat şi a zis: «Ce să zic? A lucrat cu 8 

iscusinţă. Altfel ar fi trebuit să plece în lume să cerşească. Mie 
mi-a adus daune, dar în privinţa lui a lucrat cu iscusinţă.» în 
viaţa trupească înţelegem cu toţii în ce stă socoteala dreaptă, 
dar în viaţa Duhului nu vrem să înţelegem. 


Aşa trebuie să ne purtăm şi noi cu bogăţia nedreaptă şi min- 9 

cinoasă. Trebuie s-o dăm, ca să dobândim viaţa Duhului. 

Căci dacă nu vrem să dăm astfel de fleacuri, cum este bogă- 10 
ţia, pentru viaţa Duhului, nici aceasta nu ni se va da nouă. 

Dacă nu dăm bogăţia mincinoasă, nici nouă nu ni se va da 11 
adevărata noastră viaţă. 

Nu se poate sluji în acelaşi timp la doi stăpâni, nu deodată 13 
lui Dumnezeu şi bogăţiei; nu voinţei Tatălui şi propriei voinţe, 
ci doar uneia sau celeilalte." 

Dreptcredincioşii au auzit aceste cuvinte. Dar ei iubeau bogă- 14 
ţia şi, de aceea, l-au luat în râs pe Isus. 

15 El însă le-a spus: „ Fiindcă voi îi cinstiţi pe oameni de dragul 
bogăţiei lor, credeţi că sunteţi intr-adevăr vrednici de cinste. Dum¬ 
nezeu însă nu priveşte pe dinafară, ci priveşte inima. Ceea ce 
este înalt în faţa oamenilor este urâciune în faţa lui Dumnezeu. 

16 Acum este împărăţia cerurilor pe pământ şi mari sunt cei 
care intră în ea. Dar nu bogaţii intră în ea, ci cei ce n-au nimic. 
Iar aceasta aşa a fost mereu, atât după Legea voastră, cât şi 
după Moise şi Profeţi. 

17 Ascultaţi cum stau lucrurile, după credinţa voastră, cu 
bogaţii şi săracii. 

19 Era un om bogat, care se împodobea, se ospăta şi se veselea 
în fiecare zi. 

20 Şi era un cerşetor, pe nume Lazăr, plin de bube. 

21 Iar Lazăr venea la curtea bogatului şi se gândea că poate res¬ 
turile de la masa bogatului îi vor rămâne lui. Dar nici de resturi 
n-avea parte: câinii bogatului mâncau tot şi-i mai lingeau şi bu¬ 
bele lui Lazăr. 

22 Şi s-a întâmplat că amândoi, atât Lazăr, cât şi bogatul, au 
murit. 

23 Şi, din iad, bogatul îl privea de departe pe Avraam şi a văzut 
că Lazăr cel plin de bube stătea cu el. 

24 Şi bogatul a zis: «Părinte Avraame, iată, stă cu tine Lazăr cel 
plin de bube, acelaşi care zăcea în curtea mea, lângă gard. Pe 
tine nu îndrăznesc să te tulbur, dar trimite-1 pe Lazăr la mine, 
să-şi înmoaie degetul în apă şi să mi-1 întindă, ca să-mi răcoresc 
limba. Căci ard în foc.» 

25 Avraam însă a spus: «De ce să-l trimit pe Lazăr la tine, în 
foc? Tu ai avut în lumea aceea tot ce ţi-ai dorit; Lazăr, dimpo¬ 
trivă, a păţit numai rele, iar acum poate să se bucure. 

26 Aş vrea să fac după cum vrei, dar nu se poate, fiindcă între 
noi este o prăpastie mare, ce nu poate fi trecută. Noi suntem cei 
vii, iar voi sunteţi morţii.» 

2 7 Atunci a spus bogatul: «Atunci te rog, Părinte Avraame, tri¬ 
mite-1 măcar pe Lazăr cel plin de bube la casa mea. 

Am cinci fraţi de care mi-e milă şi aş vrea să-i scap. Să le 28 

istorisească toate şi să-i înveţe cât de dăunătoare este bogăţia. 
Altminteri ajung şi ei în acest loc de chin.» 

Avraam însă a spus: «Ei ştiu şi aşa că bogăţia este dăunătoare. 29 

V-au spus-o vouă, tuturor, Moise şi Profeţii.» 

Bogatul însă a spus: «Ar fi totuşi mai bine să se ducă; dacă 30 

cineva ar învia morţi şi s-ar duce la ei, şi-ar veni mai uşor în 
fire." 

Avraam însă i-a spus: „Dacă nu ascultă de Moise şi de 31 

Profeţi, chiar dacă învie un mort, nici pe acesta nu -1 vor asculta.» 

Că trebuie să împărtăşim fraţilor şi să le facem bine oa¬ 
menilor, le este tuturor cunoscut. Toată Legea lui Moise şi, 
asemenea, şi toţi Profeţii vorbesc numai despre aceasta. Voi o 
ştiţi, dar nu vă purtaţi aşa, fiindcă iubiţi bogăţia." 

Şi a venit la Isus un om bogat, unul dintre întâi-stătătorii Mc 10,17 
dreptcredincioşilor, şi i-a spus: „Ascultă, învăţătorule bun, ce 
trebuie să fac ca să dobândesc viaţa veşnică?" 

Isus i-a zis: „De ce mă numeşti bun? Dacă vrei să ai viaţa, 18 

împlineşte poruncile." 

întâi-stătătorul a spus: „Poruncile sunt multe. Care din 19 

ele?" Iar Isus a răspuns: „Să nu ucizi, să nu săvârşeşti adulter, 
să nu furi, să nu minţi, şi mai departe: să-l cinsteşti pe Tatăl 
tău, să-i împlineşti voinţa şi să-l iubeşti pe aproapele tău ca pe 
tine însuţi." 

Iar întâi-stătătorul a spus: „Toate aceste porunci le împlinesc 20 

din copilărie, dar întreb ce mai trebuie să fac, pe lângă ele, po¬ 
trivit învăţăturii tale." 

Isus l-a privit, i-a văzut haina scumpă şi a spus râzând: „Ai 21 

mai uitat un amănunt, deci n-ai făcut ce spui. Dacă vrei să îm¬ 
plineşti aceste porunci - adică să nu ucizi, să nu săvârşeşti 
adulter, să nu furi şi să nu minţi, mai precis porunca de a-1 iubi 
pe aproapele ca pe tine însuţi -, atunci vinde îndată toată ave¬ 
rea ta şi împarte-o săracilor şi abia atunci vei împlini voinţa 
Tatălui." 

22 Auzind întâi-stătătorul acestea, s-a întristat şi a plecat de 
acolo, că-i era milă de averea lui. 

23 Iar Isus le-a spus ucenicilor săi: „Vedeţi dar că nu este cu pu¬ 
tinţă să fii bogat şi, în acelaşi timp, să împlineşti voinţa Tatălui." 

24 Ucenicii s-au înspăimântat la aceste cuvinte, dar Isus le-a 
zis din nou: „Credeţi-mă, copii, cel ce are averi nu poate fi în 
voinţa Tatălui. 

25 Mai degrabă trece o cămilă prin urechea acului decât să 
împlinească cel ce zideşte pe bogăţie voinţa Tatălui." 

26 Iar ei s-au înspăimântat şi mai tare şi au spus: „Dar atunci 
cum să ai grijă de viaţa ta?" 

27 El însă a spus: „I se pare omului că fără avere n-ar putea să 
aibă grijă de viaţa sa, dar Dumnezeu se îngrijeşte, chiar fără 
avere, de viaţa omului." 

Lc 19,1 Odată, Isus străbătea cetatea Ierihonului. 

2 Şi se afla în această cetate un întâi-stătător al vameşilor, un 
om bogat, cu numele Zaheu. 

3 Acest Zaheu auzise de învăţătura lui Isus şi a crezut în El. 
Iar când a aflat că Isus este în Ierihon, voia să-l vadă. Era însă 
atât de mult popor în jurul lui Isus, încât Zaheu nu putea înain¬ 
ta; era mic de statură. 

4 Atunci a alergat înainte şi s-a suit într-un pom, ca să-l vadă 
pe Isus când avea să treacă pe lângă pom. 

5 Iar când Isus a trecut pe acolo, l-a privit şi a înţeles că a 
crezut în învăţătura lui, a spus: „Coboară degrabă din pom şi 
du-te acasă; voi veni la tine." 

6 Zaheu a coborât, s-a grăbit acasă, a pregătit totul să-l 
primească pe Isus şi l-a întâmpinat cu bucurie. 

7 Poporul însă a început să murmure din pricina aceasta şi 
zicea despre Isus: „Iată, a intrat în casa acestui netrebnic, a 
unui vameş!" 

8 între timp însă i-a spus Zaheu lui Isus: „Iată, Doamne, ce 
vreau să fac: jumătate din avutul meu îl voi da săracilor, iar 
din restul voi da înapoi împătrit celor pe care i-am înşelat." 

Iar Isus a spus: „Iată, ţi-ai scăpat sufletul! Erai mort şi ai în¬ 
viat, erai pierdut şi ai fost găsit, căci ţi-ai dovedit credinţa prin 
faptă, asemenea lui Avraam când voia să-l jertfească pe fiul său. 

Căci în aceasta stă toată viaţa omului, să caute şi să scape 
ceea ce piere în sufletul lui. Jertfa nu poate fi măsurată după 
mărimea ei.“ 

S-a întâmplat odată că Isus stătea, cu ucenicii săi, în faţa 
casetei pentru pomeni. în ea puneau oamenii din avutul lor, 
spre slava lui Dumnezeu. Veneau oameni bogaţi şi puneau 
mult în cutie. 

A venit şi o văduvă şi a pus doi bănuţi. 

Isus a arătat spre ea şi a spus: „Uitaţi-vă acolo, văduva cea 
săracă a pus doar doi bănuţi; şi totuşi, a dat mai mult decât toţi 
ceilalţi. 

Fiindcă aceia au pus ce n-aveau nevoie pentru viaţa lor, dar 
ea a pus tot ce avea, toată viaţa ei.“ 

S-a întâmplat odată că Isus se afla în casa lui Simon leprosul. 

Şi a venit o femeie în casă, care avea un vas cu mir scump, 
ce preţuia trei sute de dinari. Isus le spusese ucenicilor săi că 
moartea lui era aproape. Când femeia a auzit aceasta, i s-a fă¬ 
cut milă de El şi a voit, ca semn al iubirii ei, să-i ungă capul cu 
mir. Femeia a uitat tot, a spart vasul şi a turnat tot mirul pe 
capul lui. 

Iar ucenicii au început să murmure din pricina aceasta, 
socotind că a făcut o neghiobie. Iuda însă, acelaşi care, mai târ¬ 
ziu, l-a trădat pe Isus, a spus: „Iată câţi bani s-au risipit degeaba! 

Se putea vinde acest mir cu trei sute de dinari, iar cu banii 
se puteau ajuta atâţia săraci!" Şi ucenicii au început s-o mustre 
pe femeie, iar ea era tristă şi nu ştia dacă a făcut bine sau nu. 

Atunci a spus Isus: „Nu este drept să necăjiţi femeia; de fapt, 
ea a făcut bine şi pe nedrept îi amintiţi pe săraci. 

Dacă vreţi să le faceţi bine săracilor, atunci faceţi-o; ei vor 
fi mereu cu voi. De ce-i amintiţi acum? Dacă vă e milă de ei, 

mergeţi, plângeţi-i şi faceţi-le bine; ei însă i-a fost milă de mine 
şi în adevăr mi-a făcut bine, căci a dat tot ce avea. Care dintre 
voi poate şti ce este nevoie şi ce nu este nevoie? De unde ştiţi 
că nu este nevoie să fiu uns cu mir? Ea m-a uns cu mir, poate 
pentru ca trupul meu să fie pregătit de înmormântare, iar de 
aceasta este într-adevăr nevoie. 

13 Ea a împlinit într-adevăr voinţa Tatălui, a uitat de sine şi i 
s-a făcut milă de altcineva, a uitat orice calcul trupesc şi a dat 
tot ce avea." Şiaspus Isus: „învăţătura mea este împlinirea vo¬ 
inţei Tatălui, dar voinţa Tatălui poate fi împlinită doar prin 
faptă, nu prin cuvinte. 

Mt 21,28 Dacă unul dintre fii, la porunca tatălui, spune doar «Ascult, 

ascult», dar nu face ce porunceşte tatăl, atunci tocmai că nu 
împlineşte voinţa tatălui său. 

29 Iar dacă un alt fiu spune, poate, «Nu vreau să ascult», dar 
totuşi se duce şi face după porunca tatălui, tocmai atunci îm¬ 
plineşte voinţa tatălui. Aşa este şi cu oamenii: nu este în voinţa 
Tatălui cel care spune «Sunt în voinţa Tatălui», ci cel care face 
ceea ce voieşte Tatăl." 



CAPITOLUL AL ŞAPTELEA 

EU SI TATĂL UNA SUNTEM 
> 

Adevărata hrană a vieţii este împlinirea voinţei Tatălui 
şi unirea cu El 

(„Pâinea noastră cea de toate zilele dă-ne-o nouă") 


CUPRINS 

Când iudeii i-au cerut lui Isus să le dea o dovadă a adevărului 
învăţăturii lui, El le-a răspuns: 

„Adevărul învăţăturii mele este dovedit prin aceea că Eu 
nu învăţ în numele meu, ci în numele Tatălui de obşte al tu¬ 
turor. Eu învăţ ceea ce este bine în ochii Tatălui tuturor oa¬ 
menilor, deci bine şi pentru toţi oamenii. 

Faceţi ce vă spun, împliniţi cele cinci porunci şi veţi vedea 
că ceea ce spun este adevărat. împlinirea celor cinci porunci 
izgoneşte tot răul din lume şi, de aceea, este sigur că ele sunt 
adevărate. Este limpede că cel care nu învaţă propria lui voinţă, 
ci voinţa Celui ce l-a trimis, învaţă adevărul. Legea lui Moise 
învaţă împlinirea voinţei oamenilor şi, de aceea, este plină de 
nepotriviri; învăţătura mea, dimpotrivă, învaţă că trebuie să 
împlinim voinţa Tatălui şi, de aceea, este în deplină armonie 
cu sine." 

Iudeii nu l-au înţeles şi au cerut dovezi exterioare că El este 
într-adevăr acel Hristos despre care se vorbeşte în cărţile Profe¬ 
ţilor. La aceasta, le-a răspuns: 

„Nu cercetaţi cine sunt Eu şi dacă în cărţile Profeţilor voştri 
se vorbeşte despre mine, ci căutaţi să pătrundeţi în învăţătura 
mea, în ceea ce vă spun despre Tatăl nostru de obşte. Nu aveţi 
nevoie să credeţi în mine ca Om; totuşi, credeţi ce vă spun în 
numele Tatălui de obşte al tuturor oamenilor. Nu trebuie să 
cercetaţi din afară de unde sunt Eu, ci trebuie să-mi urmaţi 

învăţătura. Cel ce-mi urmează învăţătura, acela va dobândi viaţa 
cea adevărată. Dovezi despre învăţătura mea nu pot fi. Ea este 
lumina şi, după cum nu putem lumina lumina, tot astfel nu 
putem nici dovedi adevărul adevărului. învăţătura mea este 
lumină şi viaţă şi, de aceea, nu este nimic de dovedit în ea. 
Dar cel care este în întuneric să meargă la lumină." 

Dar iudeii l-au întrebat din nou cine este El după trup. El 
le-a spus: 

„Eu sunt ceea ce am spus de la început. Sunt un Om, un Fiu 
al Tatălui vieţii. Numai cel ce înţelege despre sine acelaşi lu¬ 
cru - adevărul pe care -1 învăţ - şi va împlini voinţa Tatălui de 
obşte, numai acela va înceta să fie rob şi va deveni liber. Căci 
doar acea înşelare care ne face să luăm viaţa trupească drept 
adevărată ne înrobeşte. Doar cel ce înţelege adevărul - adevărul 
că viaţa stă numai în împlinirea voinţei Tatălui - doar acela 
va fi liber şi nemuritor. După cum slujitorul nu rămâne pentru 
totdeauna în casa stăpânului său, însă fiul rămâne, tot astfel şi 
un om ce trăieşte ca rob al trupului nu va rămâne pentru tot¬ 
deauna în viaţă; dar omul care împlineşte în Duh voinţa Tată¬ 
lui va rămâne pentru totdeauna în viaţă. 

Ca să mă înţelegeţi pe mine, trebuie să înţelegeţi, înainte 
de toate, că Tatăl meu nu este acelaşi cu tatăl vostru, pe care -1 
numiţi dumnezeu. Tatăl vostru este un dumnezeu trupesc, iar 
Tatăl meu este un Duh al vieţii. Dumnezeu-Tatăl vostru este, 
de fapt, un dumnezeu ucigaş, care-i pedepseşte pe oameni; Tatăl 
meu însă dăruieşte viaţa. 

Şi, de aceea, suntem copii ai unor Taţi diferiţi. Eu caut Ade¬ 
vărul, dar voi vreţi să mă ucideţi spre slava dumnezeului vos¬ 
tru. Dumnezeul vostru este diavolul, izvorul răului; dacă-i slujiţi 
tatălui vostru, îi slujiţi diavolului. învăţătura mea constă în 
aceea că noi suntem fii ai Tatălui vieţii, iar cel ce crede în învă¬ 
ţătura mea nu va vedea moartea." 

Iudeii au spus: „Cum poate oare un om să nu moară, când 
chiar cei mai bineplăcuţi lui Dumnezeu au murit, chiar şi 

Avraam? Cum poţi spune că Tu şi cei ce cred în învăţătura ta 
nu vor muri?" 

La aceasta a răspuns Isus: „Eu nu vorbesc de la mine. Eu 
vorbesc de la acel Izvor al vieţii, pe care voi îl numiţi Dumnezeu 
şi care este în oameni. Pe acest Izvor al vieţii Eu îl cunosc şi 
trebuie să-l cunosc, îi ştiu voinţa şi i-o împlinesc şi tocmai 
despre acest Izvor al vieţii spun că a fost, este şi va fi şi că nu 
este moarte pentru El. A cere dovezi despre adevărul învăţăturii 
mele este acelaşi lucru cu a cere unui orb care a început să vadă 
dovezi despre cum şi de ce a primit lumina." 

Orbul vindecat rămâne acelaşi om de mai înainte; el putea 
spune doar că mai înainte era orb, iar acum vede. 

Doar acelaşi lucru şi nimic mai mult poate spune un om 
care, mai înainte, nu înţelegea sensul vieţii sale, iar acum l-a 
înţeles. Un asemenea om ar putea spune doar că mai înainte 
n-a cunoscut adevărata mântuire a vieţii, iar acum o cunoaşte. 
Şi, după cum orbul vindecat, dacă i se spune că n-a fost vindecat 
după lege, că omul care l-a vindecat ar fi un păcătos şi că ar 
trebui vindecat în alt fel, nu poate răspunde decât că nu ştie 
nimic despre felul drept sau nedrept al mântuirii şi despre pă¬ 
cătoşenia tămăduitorului şi repetă mereu acelaşi lucru - „Ştiu 
că eram orb, iar acum văd" -, nici cel care a înţeles corect înţe¬ 
lesul învăţăturii despre adevărata fericire, care constă în împli¬ 
nirea voinţei Tatălui, nu poate spune deloc dacă învăţătura este 
cea dreaptă sau dacă cel care a descoperit-o este un păcătos, sau 
dacă mai este vreo fericire mai frumoasă decât cea pe care a 
dobândit-o. El poate spune doar: „Mai înainte n-am cunoscut 
sensul vieţii, dar acum îl cunosc, iar altceva nu ştiu." 

Iar Isus a spus: „învăţătura mea este trezirea vieţii care atâta 
vreme era adormită; cel ce crede în învăţătura mea se trezeşte 
la viaţa veşnică şi trăieşte mai departe după moarte. învăţă¬ 
tura mea nu se dovedeşte prin nimic, dar totuşi oamenii i se 
consfinţesc ei, fiindcă doar aceasta le făgăduieşte tuturor oa¬ 
menilor viaţa. 

După cum oile îl urmează pe păstor, care le dă hrană şi 
viaţă, tot astfel şi oamenii primesc învăţătura mea, pentru că 
aceasta le dă tuturor viaţa. Şi, după cum oile nu -1 urmează pe 
hoţul care se furişează în staul, ci fug de el, tot astfel nici oa¬ 
menii nu-i cred pe învăţătorii care învaţă silnicie şi ucidere. învă¬ 
ţătura mea este poarta oilor şi toţi cei ce mă urmează vor afla 
viaţa cea adevărată. După cum sunt buni doar acei păstori 
care îşi au oile lor, le iubesc şi-şi dăruiesc viaţa pentru ele, dar 
năimiţii, care nu iubesc oile, sunt răi, tot astfel, un adevărat 
învăţător este doar cel ce nu se cruţă pe el însuşi, şi, dimpotrivă, 
este rău cel care se îngrijeşte doar de sine. învăţătura mea stă 
în a nu ne cruţa pe noi înşine, ci a ne dărui viaţa trupească pen¬ 
tru viaţa Duhului; aceasta este ceea ce învăţ şi ceea ce împli¬ 
nesc Eu însumi." 

Iudeii tot n-au înţeles cuvintele lui şi cereau din nou să do¬ 
vedească de este Hristos sau nu, dacă trebuie să-l creadă sau 
nu. Ei au spus: „Nu ne mai chinui şi spune-ne fără ocolişuri 
dacă eşti Hristos sau nu." La aceasta le-a răspuns Isus: „Nu cu¬ 
vintelor trebuie să le dăm crezare, ci faptelor. După faptele pe 
care le învăţ să judecaţi dacă învăţ adevărul sau nu. Faceţi ce 
fac eu şi nu cercetaţi cuvintele. împliniţi voinţa Tatălui şi 
atunci vă veţi uni cu toţii cu mine şi cu Tatăl, fiindcă Eu, Fiul 
Omului, sunt acelaşi cu Tatăl. Nu sunt Hristos, ci mai mare 
decât Hristos, sunt acelaşi cu Cel pe care voi îl numiţi Dum¬ 
nezeu şi pe care Eu îl numesc Tată. Eu şi Tatăl una suntem. Şi 
în Scriptura voastră stă scris că Dumnezeu le-a spus oamenilor: 
Dumnezei sunteţi. Orice om, după Duh, este un fiu al Tatălui. 
Iar dacă trăieşte astfel încât să împlinească voinţa Tatălui, 
atunci se uneşte cu Tatăl. Dacă-i împlinesc voinţa, atunci Tatăl 
este în mine, iar Eu sunt în Tatăl." 

Apoi i-a întrebat Isus pe ucenicii săi cum au înţeles învă¬ 
ţătura sa despre Fiul Omului, iar Simon Petru i-a răspuns: „în¬ 
văţătura ta stă în aceea că Tu eşti Fiul Dumnezeului vieţii şi că 
Dumnezeu nu este altceva decât viaţa Duhului în om." Iar Isus 

i-a spus: „Nu doar Eu sunt Fiul lui Dumnezeu, ci toţi oamenii 
sunt, şi nu Eu am vestit aceasta oamenilor, ci Tatăl de obşte al 
oamenilor. Pe înţelegerea acestor cuvinte se întemeiază adevă¬ 
rata viaţă a oamenilor. Pentru această viaţă nu există moarte." 


După aceea, iudeii căutau să-l osândească pe Isus la moarte, In 7,1 
iar El s-a dus în Galileea şi trăia acolo la rudele lui. 

Era aproape sărbătoarea evreiască a corturilor. 2 

Iar fraţii lui Isus s-au pregătit să meargă la sărbătoare şi 3 
l-au îndemnat pe Isus să meargă împreună cu ei. 

Ei nu credeau în învăţătura lui şi i-au spus: „Iată, Tu spui că 5 
slujirea evreiască a lui Dumnezeu nu este cea dreaptă şi că Tu 
cunoşti felul drept în care trebuie să-i slujim lui Dumnezeu, şi 
anume prin faptă. Dacă Tu crezi într-adevăr că nimeni în afară 
de tine nu cunoaşte adevărata slujire a lui Dumnezeu, atunci 
vino cu noi la sărbătoare, acolo va fi mulţime de popor şi vei 
putea să vesteşti înaintea întregului popor că învăţătura lui 
Moise este greşită. Dacă te vor crede cu toţii, atunci vor vedea 
şi ucenicii tăi că ai dreptate. 

De ce vrei să te ascunzi? Tu spui că slujirea lui Dumnezeu 4 
din partea noastră este greşită şi că tu cunoşti adevărata slujire 
a lui Dumnezeu. Arat-o atunci înaintea tuturor." 

Iar Isus le-a zis: „Voi aveţi o anumită vreme şi un anumit 6 
loc pentru slujirea lui Dumnezeu, pentru mine însă nu este o 
anumită vreme a slujirii lui Dumnezeu. Eu lucrez pretutindeni 
şi întotdeauna pentru Dumnezeu. 

Şi tocmai acelaşi lucru îi învăţ şi pe oameni; îi învăţ că 7 
slujirea lui Dumnezeu din partea voastră e greşită şi tocmai 
de aceea mă urâţi. 

Mergeţi voi la sărbătoare, dar Eu voi merge când îmi va 8 
plăcea." 

Şi fraţii săi s-au dus, dar El a rămas în urmă şi a ajuns la 9 
Ierusalim abia mai târziu, în toiul sărbătorii. 

11 Iar iudeii murmurau pentru că nu voia să ţină sărbătoarea 
lor şi că n-a venit mai devreme. 

12 Şi mulţi se certau privind învăţătura lui. Unii ziceau că spune 
adevărul, dar alţii că doar amăgeşte poporul. 

14 în mijlocul sărbătorii a intrat Isus în Templu şi a început 
să înveţe poporul că slujirea lui Dumnezeu din partea iudeilor 
e greşită, că Dumnezeu n-ar trebui slujit în Templu şi cu jertfe, 
ci în Duh şi cu fapta, prin împlinirea celor cinci porunci. 

15 Toţi îl ascultau şi se mirau că, deşi nu era un învăţat, totuşi 
cunoştea toată înţelepciunea. 

16 Iar Isus a auzit că toţi se mirau de înţelepciunea lui şi le-a 
spus: „învăţătura mea nu este a mea, ci a Aceluia care m-a 
trimis. 

17 Dacă vrea cineva să împlinească voinţa Duhului, care ne-a 
trimis în viaţă, îşi va da seama că nu Eu am născocit-o, ci că 
această învăţătură este de la Dumnezeu. 

18 Căci cel care născoceşte ceva de la sine caută ce i se pare lui 
însuşi bine; dar cel care caută ce i se arată bun Celui ce l-a tri¬ 
mis, acela este drept şi minciună nu este în El. 

19 Legea lui Moise pe care o aveţi nu este Legea Tatălui şi, de 
aceea, cei care o urmează nu împlinesc Legea Tatălui, ci fac răul 
şi slujesc minciunii. 

21 Eu vă învăţ să împliniţi doar voinţa Tatălui, iar în învăţătura 

mea nu poate fi vreo nepotrivire. 

22.23 însă legea voastră scrisă, a lui Moise, este toată plină de 
nepotriviri. 

24 Nu judecaţi după înfăţişare, ci judecaţi după Duh.“ 

25 Şi mulţi au spus: „S-a zis că este un profet mincinos, iar 
acum osândeşte Legea şi nimeni nu-i spune ceva împotrivă! 

26 Poate că El este, în adevăr, Cel care trebuie să vină, poate 
că şi întâi-stătătorii l-au cunoscut. 

27 Avem doar un motiv ca să nu -1 credem: se spune că, dacă 
vine Trimisul lui Dumnezeu, nimeni nu va şti de unde este, 
dar noi ştim totuşi de unde e de fel şi-i cunoaştem toate rudele." 

Şi atunci le-a spus Isus: „Mă ştiţi pe mine şi ştiţi de unde 28 
sunt după trup, dar nu ştiţi de unde sunt după Duh. Aceasta 
este ceea ce nu ştiţi şi tocmai aceasta ar trebui să ştiţi. 

Dacă aş spune că sunt Hristos, atunci m-aţi crede ca Om, 29 
dar nu pe Tatăl care este în mine şi în voi. Dar numai pe Tatăl 
singur trebuie să-l credem. 

Eu rămân aici printre voi şi vă arăt, în scurtul răstimp al 33 
vieţii mele, calea spre acel Izvor al vieţii de la care provin Eu. 

Voi însă îmi cereţi dovezi şi vreţi să mă judecaţi. Dacă nu 34 
cunoaşteţi această cale, atunci, când nu voi mai fi, n-o veţi 
mai găsi niciodată. Nu să mă judecaţi trebuie, ci, dimpotrivă, 
să mă urmaţi. Cel ce va face ceea ce spun va cunoaşte dacă este 
adevărat ce vă vorbesc. 

Cel pentru care viaţa trupească n-a devenit hrana Duhului 38 
nu caută adevărul asemenea unuia care însetează după apă şi 
nu poate înţelege învăţătura mea. Dar cel ce însetează după ade¬ 
văr, acela să vină la mine şi să bea. Iar cel ce crede în învăţă¬ 
tura mea va dobândi viaţa cea adevărată, viaţa Duhului." 

Şi mulţi au crezut în învăţătura lui şi au spus: „Ceea ce 40 
spune este adevărul şi este de la Dumnezeu." 

Dar alţii nu l-au înţeles şi încă mai căutau, în cărţile Pro- 42 
feţilor, dovezi pentru ceea ce spunea. 

Şi mulţi s-au sfădit cu El, dar nimeni nu i se putea împotrivi. 43 

învăţaţii dreptcredincioşi şi-au trimis ajutoarele ca să se 44 
sfădească cu El. 

Dar ajutoarele s-au întors la marii preoţi dreptcredincioşi 45 
şi au spus: „Nu e nimic de făcut cu El". Marii preoţi au spus: 

„De ce nu l-aţi adus?" 

Iar aceia au răspuns: „Niciodată n-a vorbit vreun om astfel." 46 

Atunci au spus dreptcredincioşii: „Nu înseamnă nimic că 47 
nu vă puteţi împotrivi lui şi că poporul crede în învăţătura lui. 

Noi nu credem şi nici dintre întâi-stătători nu crede nimeni. 48 

Acest popor blestemat, care mereu a fost prost şi neştiutor, 49 
crede un asemenea om." 

50 Iar Nicodim, căruia Isus îi înfăţişase învăţătura, le-a spus 
marilor preoţi: 

51 „Nu putem osândi un om fără ca mai întâi să fie ascultat şi 
fără să înţelegem ce urmăreşte." 

52 Ei însă i-au răspuns: „Ce e de ascultat şi de înţeles aici? 
Ştim că din Galileea nu poate veni nici un profet." 

In 8,12 Altă dată le-a vorbit Isus dreptcredincioşilor şi le-a spus: 
„Dovezi despre adevărul învăţăturii mele nu pot fi, după cum 
nu poate fi vreo lumină care să lumineze lumina. învăţătura 
mea este lumina cea adevărată, prin care oamenii văd ce este 
bine şi ce este rău. Şi de aceea învăţătura mea nu are nevoie să 
fie dovedită, ci ea dovedeşte tot restul. Cine mă urmează nu 
va fi în întuneric, ci va avea viaţa. Viaţa şi lumina sunt unul şi 
acelaşi lucru." 

13 Dreptcredincioşii însă au spus: „Tu eşti singurul care vor¬ 
beşte astfel." 

14 Iar El le-a răspuns: „Chiar dacă sunt singurul care vorbeşte 
astfel, totuşi adevărul este de partea mea, fiindcă ştiu de unde 
am venit şi unde mă duc. După învăţătura mea, viaţa are un 
sens, dar după a voastră, nu. 

18 Pe lângă aceasta, nu sunt singurul care învaţă astfel, ci ace¬ 
laşi lucru îl învaţă şi Tatăl meu, Duhul." 

19 Ei au spus: „Unde este Tatăl tău?" El a răspuns: „Voi nu înţe¬ 
legeţi învăţătura mea şi de aceea nu -1 cunoaşteţi nici pe Tatăl meu. 

21 Voi nu ştiţi de unde veniţi şi unde mergeţi. Eu vreau să vă 
călăuzesc, dar voi, în loc să mă urmaţi, cercetaţi cine sunt şi, de 
aceea, nu puteţi ajunge la acea fericire a vieţii la care vreau să 
vă călăuzesc. 

24 Voi veţi pieri dacă stăruiţi în această greşeală şi nu mă 
urmaţi." 

25 Iar iudeii au întrebat: „Cine eşti?" El le-a spus: „De la înce¬ 
put v-am spus. 

26 Eu sunt Fiul Omului, care -1 mărturiseşte pe Duhul drept 
Tatăl său, iar ceea ce am înţeles de la Tatăl, aceea vestesc lumii. 

Când îl veţi înălţa în voi pe Fiul Omului, atunci veţi cu- 28 
noaste cine sunt, căci Eu nu făptuiesc şi nu vorbesc ca Om, ci 
ceea ce m-a învăţat Tatăl, aceea spun şi învăţ. 

Iar Cel care m-a trimis este mereu cu mine, şi Tatăl nu mă 29 
va părăsi, căci Eu fac voinţa lui. 

Cine se va strădui să înţeleagă spusele mele şi va împlini 31 
voinţa Tatălui, acela va fi învăţat în adevăr de mine. Pentru a 
cunoaşte adevărul este nevoie să facem bine oamenilor. Cine 
face rău oamenilor, acela iubeşte întunericul şi năzuieşte spre 
acesta; cine face bine oamenilor năzuieşte spre lumină. Şi, de 
aceea, cine vrea să înţeleagă învăţătura mea trebuie să facă 
lucrarea binelui. 

Cine va face binele va cunoaşte adevărul şi va scăpa de rău 32 
şi de moarte. 

Căci oricine cade pradă rătăcirii va fi robul rătăcirii lui. 34 

Dar, după cum robul nu rămâne pururi în casa stăpânului 35 
său, dar fiul stăpânului rămâne pururi în casa tatălui său, tot 
astfel şi omul, dacă a rătăcit în viaţă şi a devenit rob al rătăcirii 
sale, nu va rămâne pururi în viaţă, ci va muri. Doar cel ce este 
în adevăr va rămâne pururi în viaţă. Adevărul însă se întemeiază 
pe aceea că voi nu sunteţi robi, ci fii. De cădeţi pradă rătăcirii, 
atunci veţi fi robi şi veţi muri. 

Dar dacă stăruiţi în adevăr, atunci veţi fi fii liberi şi veţi trăi. 36 

Voi spuneţi despre voi că sunteţi fii ai lui Avraam şi că ştiţi 37 
adevărul. Şi iată, vreţi să mă ucideţi, fiindcă nu-mi înţelegeţi 
învăţătura! 

Şi astfel se dovedeşte că Eu vorbesc ce am înţeles de la Tatăl 38 
meu, dar voi vreţi să faceţi ce aţi înţeles de la tatăl vostru." 

Ei au spus: „Tatăl nostru este Avraam." Isus însă le-a răs- 39 
puns: „Dacă aţi fi fiii lui Avraam, aţi face şi faptele lui Avraam. 

Voi vreţi însă să mă ucideţi pe mine fiindcă v-am grăit ceea 40 

ce am înţeles de la Dumnezeu. Avraam n-a făcut astfel. Aşadar, 
voi nu -1 slujiţi pe Dumnezeu, ci -1 slujiţi pe tatăl vostru, care 
este altul." 

41 Ei i-au spus: „Totuşi, nu suntem născuţi din desfrânare, ci 
suntem cu toţii copiii aceluiaşi Tată, şi anume Dumnezeu." 

42 Iar Isus le-a spus: „Dacă Tatăl vostru ar fi acelaşi cu al meu, 
atunci m-aţi iubi pe mine, căci Eu de la Tatăl am ieşit. Căci nu 
m-am născut prin mine însumi. 

43 Voi nu sunteţi copiii acelui Tată care este Tatăl meu, şi, de 
aceea, nici nu înţelegeţi cuvintele mele şi nu vă este dat să cu- 
prindeţi învăţătura mea despre priceperea vieţii. Dacă Eu de 
la Tatăl descind şi voi de la acelaşi Tată descindeţi, atunci nu 
e cu putinţă să vreţi să mă ucideţi. Dacă vreţi să mă ucideţi, 
atunci nu suntem copiii aceluiaşi Tată. 

44 Eu sunt de la Dumnezeu, Tatăl Binelui, iar voi de la diavol, 
tatăl răului. Voi vreţi să împliniţi voinţa tatălui vostru, a dia¬ 
volului, care întotdeauna a fost ucigaş şi mincinos, iar adevă¬ 
rul nu locuieşte în el. Dacă acesta grăieşte ceva, dintr-ale sale 
grăieşte şi nu de la Cel de obşte tuturor, şi este tatăl minciunii. 
De aceea sunteţi robi ai diavolului şi fiii săi. 

46 Vedeţi, aşadar, cât de lesne este să fiţi dovediţi în greşeală. 
Dacă totuşi greşesc, atunci vădiţi-mă. Dar dacă nu este rătăcire 
în mine, de ce nu mă credeţi?" 

48 Iar iudeii au început a -1 ocărî şi spuneau că ar fi îndrăcit. 

49 El a spus: „Eu nu sunt îndrăcit, ci -1 cinstesc pe Tatăl meu. 
Voi însă vreţi să mă ucideţi. Deci nu sunteţi fraţii mei, ci copiii 
unui alt tată. 

50 Nu eu sunt cel care socot că învăţ adevărul, ci adevărul în¬ 
suşi vorbeşte în favoarea mea. 

51 De aceea vă repet: Cel ce înţelege învăţătura mea şi trăieşte 
potrivit ei, acela nu va vedea moartea." 

52 Iar iudeii i-au zis: „N-am avut oare dreptate când am spus 
că eşti un samaritean îndrăcit? Singur te vădeşti. Profeţii au 
murit, Avraam a murit, iar Tu spui că cine trăieşte după 
învăţătura ta nu va vedea moartea. 

53 Avraam a murit, iar Tu nu vei muri? Eşti oare mai mare 
decât Avraam?" 

Iudeii discutau numai dacă Isus din Galileea este profet 54 
mare sau mic şi uitau ce le-a spus El însuşi, şi anume că nu 
grăieşte de la El ca Om, ci de la Duhul care era în El. Iar Isus a 
spus: „Eu nu m-am slăvit pe mine însumi. Dacă aş grăi de la 
mine însumi şi despre ce mi se pare mie bine, atunci tot ce aş 
spune n-ar însemna nimic. Este însă un Izvor al tuturor lu¬ 
crurilor, pe care voi îl numiţi Dumnezeu, şi Acesta este Cel de 
la care grăiesc. 

Voi nu l-aţi cunoscut pe adevăratul Dumnezeu şi nu -1 cu- 55 
noaşteţi, dar Eu îl cunosc. Şi nu pot spune că nu -1 cunosc, fiind¬ 
că altminteri aş fi un mincinos, aşa cum sunteţi voi mincinoşi, 
atunci când spuneţi că nu -1 cunoaşteţi. Eu îl cunosc, îi cunosc 
voinţa şi o împlinesc. 

Avraam, tatăl vostru, l-a cunoscut şi a trăit cu bucurie în 56 
cunoaşterea lui.“ 

I-au zis iudeii: „N-ai încă cincizeci de ani; cum poţi să fi 57 
trăit în vremea lui Avraam?" 

El le-a zis: „Mai înainte ca Avraam să fie, era cunoaşterea 58 
Binelui, de care vă grăiesc Eu.“ 

Atunci, iudeii au luat pietre ca să-l ucidă, dar El s-a ascuns 59 
de ei. 

Iar pe drum a văzut Isus un om neştiutor 1 din naştere. In 9,1 

Şi l-au întrebat ucenicii lui: „Cine este de vină că acest om 2 
este neştiutor din naştere? Acesta sau rudele lui, fiindcă nu 
l-au învăţat?" 

A răspuns Isus: „Nici părinţii lui nu sunt de vină, nici el 3 
însuşi, ci este lucrarea lui Dumnezeu să fie lumină acolo unde 
era întuneric. 


1. în episodul din Evanghelie redat aici (In 9) este vorba despre un 
orb din naştere vindecat de Isus. Tolstoi îl interpretează în sens spiri¬ 
tual, orbul simbolizând un om lipsit de cunoaşterea „luminii lumii' 1 , 
adică a învăţăturii adevărate; de aceea, nu-1 numeşte propriu-zis „orb", 
ci tcmhhh [tiomMÎi], „întunecat", dar şi „neştiutor" (n. tr.). 

5 învăţătura mea este lumina lumii." 

6-7 Şi Isus i-a descoperit celui lipsit de lumină învăţătura de¬ 
spre faptul că este fiu al Duhului-Dumnezeu, iar după ce omul 
lipsit de lumină a cunoscut această învăţătură, a cunoscut 
lumina. 

8-9 Şi cei ce -1 cunoscuseră pe acest om mai înainte nu l-au mai 
recunoscut. Era acelaşi ca mai înainte şi totuşi un altul. 

11 El însă a spus: „Sunt acelaşi, dar Isus mi-a descoperit că sunt 

fiu al lui Dumnezeu, iar lumina s-a dezvăluit în mine şi am 
văzut ce nu vedeam mai înainte." 

13 L-au dus pe acest om la învăţătorii dreptcredincioşi. 

14-15 Şi era sâmbătă, iar dreptcredincioşii l-au întrebat cum a 
învăţat să înţeleagă toate, când mai înainte fusese neştiutor. 
El a spus: „Nu ştiu cum s-a întâmplat, dar totuşi ştiu că acum 
înţeleg toate." 

16 Ei au zis: „Nu prin puterea lui Dumnezeu înţelegi, fiindcă 
Isus a făcut aceasta în zi de sâmbătă. Şi, pe lângă aceasta, cum 
poate un om din lumea aceasta să-i lumineze pe oameni?" Şi a 
izbucnit ceartă între ei din pricina aceasta. 

17 Şi l-au întrebat atunci pe cel ce fusese luminat: „Ce socoţi 
despre El?" El a zis: „Socot că e profet." 

18 Iudeii însă n-au crezut că fusese neştiutor, iar acum deve¬ 
nise ştiutor, până ce nu i-au chemat pe părinţii lui să-i întrebe 
despre aceasta. 

19 I-au întrebat: „Acesta este fiul vostru, care din naştere era 
neştiutor? Cum a devenit luminat?" 

20 Părinţii au spus: „Ştim doar că este fiul nostru şi că de la 
naştere era neştiutor. 

21 însă cum a devenit luminat nu ştim. E destul de mare, în- 
trebaţi-1 chiar pe el." 

24 Dreptcredincioşii l-au chemat deci a doua oară pe omul acela 

şi i-au zis: „închină-te adevăratului nostru Dumnezeu, căci 
Omul acela care te-a luminat este din lumea aceasta şi nu de 
la Dumnezeu; o ştim precis." 



120 EVANGHELIA PE SCURT 


Şi cel devenit luminat a spus deci: „Dacă acest Om este de 25 
la Dumnezeu sau nu, aceasta nu o ştiu. Ştiu doar că mai înainte 
nu vedeam lumina, iar acum o văd.“ 

Iar dreptcredincioşii au întrebat din nou: „Ce ţi-a făcut? 26 
Cum ţi-a deschis ochii?" 

El a zis: „V-am spus deja, dar voi nu credeţi. Dacă vreţi să 27 
fiţi ucenicii lui, vă voi mai spune o dată." 

Ei au început să-l ocărască şi au spus: „Tu eşti ucenicul lui, 28 
iar noi suntem ucenici ai lui Moise. 

Moise a vorbit cu Dumnezeu însuşi, dar despre acesta nu 29 
ştim nici măcar de unde este." 

Iar omul le-a răspuns spunând: „Tocmai aceasta este de 30 
mirare, că mi-a deschis ochii, dar voi nu ştiţi de unde este. 

Dumnezeu nu-i ascultă pe păcătoşi, ci doar pe cei ce -1 31 
preamăresc pe Dumnezeu şi fac voinţa lui. 

Nu s-a întâmplat niciodată ca un om care nu este de la 33 
Dumnezeu să-l poată lumina pe un om neştiutor. Dacă n-ar fi 
de la Dumnezeu, n-ar putea să o facă." 

Iar dreptcredincioşii s-au înfuriat şi i-au zis: „Eşti întru 34 
totul cufundat în greşeală şi vrei să ne înveţi pe noi." Şi l-au 
izgonit de acolo. 

Şi Isus a zis: „învăţătura mea este trezirea vieţii. Cel ce crede In u, 25 
în învăţătura mea, chiar dacă moare după trup, va rămâne viu 
şi oricine trăieşte astfel şi crede în mine nu va muri în veci." 

A treia oară a învăţat Isus poporul şi a spus: „Oamenii nu In 10,1 
se dăruiesc învăţăturii mele fiindcă Eu însumi o dovedesc; ade¬ 
vărul nu poate fi dovedit. Dimpotrivă, adevărul este cel ce dove¬ 
deşte toate celelalte. Ci oamenii se dăruiesc învăţăturii mele 
fiindcă aceasta este singura pe care o cunosc ca atare, care le făgă¬ 
duieşte viaţa. 

învăţătura mea este pentru oameni ceea ce este glasul 2-3 
cunoscut al păstorului pentru oi, atunci când intră pe poartă, 
le adună şi le călăuzeşte la păşune. 

5 învăţătura voastră n-o crede nimeni, căci le este străină oa¬ 
menilor, care văd în ea doar poftele voastre. Ea este pentru 
oameni ca şi, pentru oi, privirea unui om care nu intră pe poartă, 
ci sare peste gard. Oile nu -1 cunosc şi presimt că e tâlhar. 

7 învăţătura mea este singura adevărată, fiindcă este o singură 
poartă a oilor. 

8 Toate învăţăturile voastre după Legea lui Moise sunt min¬ 
ciuni, iar cei ce le-au învăţat sunt ca hoţii şi tâlharii pentru oi. 

9 Cel ce se dăruieşte învăţăturii mele va afla viaţa cea adevărată, 
asemenea oilor care ies şi află păşunea dacă-1 urmează pe păstor. 

10 Fiindcă hoţul nu vine decât să fure, să tâlhărească şi să uci¬ 
dă, dar păstorul - să dea viaţă. Doar învăţătura mea este cea 
care făgăduieşte viaţa cea adevărată şi o dăruieşte. 

11 Sunt păstori care trăiesc doar pentru oile lor şi-şi dau viaţa 
pentru oi - aceştia sunt adevăraţii păstori. 

12 Sunt însă şi năimiţi, care nu se îngrijesc de oi, fiindcă sunt 
năimiţi şi oile nu sunt ale lor; şi dacă vine lupul, ei lasă oile şi 
fug, iar lupul ucide oile. 

13 Aceştia nu sunt cei adevăraţi; astfel sunt şi învăţători care 
nu sunt cei adevăraţi şi cărora nu le pasă dacă oamenii au viaţă 
şi, de asemenea, învăţători adevăraţi ce-şi dăruiesc sufletul pentru 
viaţa oamenilor. 

14 Eu sunt un asemenea învăţător. 

17 învăţătura mea stă în a-mi pune viaţa pentru viaţa oamenilor. 

18 Nimeni nu-mi va lua viaţa, ci Eu, de bunăvoie, o dăruiesc 
oamenilor, ca să dobândesc viaţa cea adevărată. Această poruncă 
am primit-o de la Tatăl meu. 

15 Şi după cum mă cunoaşte Tatăl, şi Eu îl cunosc pe Tatăl şi, 
de aceea, îmi pun viaţa pentru oameni. 

17 Pentru aceasta mă iubeşte Tatăl, căci îi împlinesc porunca. 

16 Şi toţi oamenii, nu numai în locul acesta şi în vremea aceasta, 
ci toţi laolaltă vor auzi glasul meu şi vor fi una, toţi oamenii se 
vor uni şi una va fi învăţătura lor.“ 

Atunci l-au înconjurat iudeii şi i-au zis: „Tot ce spui este 24 
greu de înţeles şi nu se potriveşte cu Scriptura noastră. Nu ne 
chinui, ci spune-ne drept: eşti Tu acel Mesia care, potrivit Scrip¬ 
turii noastre, trebuie să vină în lume?" 

Le-a răspuns Isus: „V-am spus deja cine sunt, dar voi nu 25 
credeţi. Dacă nu credeţi cuvintelor mele, credeţi atunci faptelor 
mele; din ele veţi cunoaşte cine sunt şi pentru ce am venit. 

Dar voi nu credeţi, pentru că nu mă urmaţi. 26 

Cel ce mă urmează şi face ceea ce spun, acela mă înţelege. 27 

Cei ce înţeleg învăţătura mea şi o împlinesc vor dobândi 28 

viaţa cea adevărată. 

Tatăl meu i-a unit cu mine şi nimeni nu ne poate despărţi. 29 

Eu şi Tatăl una suntem." 30 

Iar iudeii s-au mâniat la aceste cuvinte şi iarăşi au luat pie- 31 
tre să-l ucidă. 

El însă le-a spus: „Multe fapte bune v-am arătat şi v-am des- 32 

coperit prin învăţătura Tatălui meu; pentru care dintre aceste 
fapte bune vreţi să mă ucideţi?" 

Ei au spus: „Nu pentru fapte bune vrem să te ucidem, ci fiind- 33 

că Tu, un Om, te faci Dumnezeu." 

Iar Isus le-a răspuns: „Totuşi, acelaşi lucru se spune în 34 
Scriptura voastră. Se spune că Dumnezeu însuşi le-a spus 
stăpânit orilor răi: dumnezei sunteţi. 

Dacă chiar pe oamenii păcătoşi i-a numit dumnezei, de ce 35 
vedeţi drept hulă ca ceea ce Dumnezeu a trimis în lume cu 
iubire să fie numit Fiu al lui Dumnezeu? 

Un asemenea om este, după Duh, un fiu al lui Dumnezeu. 36 
Or, dacă trăiesc în chip dumnezeiesc, atunci credeţi, potrivit 
vieţii mele, că sunt în Tatăl, iar atunci veţi înţelege că Tatăl 
este în mine, după cum Eu sunt în El." 


Şi Isus a spus: „învăţătura mea este trezirea vieţii. Cel ce In 11,25 
crede în învăţătura mea va trăi, chiar dacă moare după trup. Şi 
oricine trăieşte şi crede în mine nu va muri." 

Iar iudeii au început să se certe între ei. Unii spuneau că 
este îndrăcit, pe când alţii ziceau: „Un îndrăcit nu-i poate lu¬ 
mina pe oameni." 

Şi nu ştiau ce să facă cu el şi nu -1 puteau dovedi. 

Iar El a plecat iarăşi dincolo de Iordan şi a rămas acolo. 

Şi mulţi au crezut în învăţătura lui şi au spus că este tot 
atât de adevărată ca şi învăţătura lui Ioan. 

Şi astfel, mulţi au crezut în învăţătura lui. 

Iar Isus i-a întrebat odată pe ucenicii săi: „Spuneţi, cum în¬ 
ţelege lumea învăţătura mea despre Fiul lui Dumnezeu şi Fiul 
Omului?" 

Ei au zis: „Unii o înţeleg ca pe învăţătura lui Ioan, alţii ca 
prorocire a lui Isaia, alţii spun că se aseamănă cu învăţătura lui 
Ieremia şi socot că eşti Profet." 

Atunci le-a zis El: „Dar voi înşivă cum înţelegeţi învăţă¬ 
tura mea?" 

Simon Petru i-a spus: „După părerea mea, învăţătura ta stă 
în aceea că eşti Fiul cel ales al Dumnezeului vieţii. Tu înveţi 
că Dumnezeu este viaţă în oameni." 

Iar Isus i-a spus: „Fericit eşti tu, Simone, că ai înţeles acestea. 
Nu un om îţi putea descoperi acestea, ci le-ai înţeles fiindcă 
Dumnezeu, care este în tine, ţi le-a descoperit. Nu ştiinţa tru¬ 
pească ţi-a descoperit acestea, şi nici Eu cu cuvintele mele, ci 
Dumnezeu însuşi, care este Tatăl, El ţi le-a vestit. 

Şi pe această temelie se zideşte obştea oamenilor aleşi, 
pentru care nu este moarte." 

De aceea are omul viaţa cea adevărată, dacă se hrăneşte 
din împlinirea voinţei Tatălui în clipa de faţă, 
lepădându-se de toate gândurile despre trecut şi viitor 
(,,...dă-ne-o nouă astăzi!") 

CUPRINS 

La îndoiala ucenicilor privind răsplata pe care o vor primi 
lepădându-se de viaţa trupească, Isus a răspuns: „Cuiva care a 
înţeles sensul vieţii nu i se poate da altă răsplată, mai întâi fiind¬ 
că acel om care se desprinde de rude şi prieteni de dragul învă¬ 
ţăturii dobândeşte de o sută de ori mai mulţi prieteni şi de o 
sută de ori mai multe daruri mai bogate, iar în al doilea rând 
fiindcă un om care caută răsplată caută să aibă mai mult decât 
alţii, ceea ce se împotriveşte tocmai învăţăturii despre împlinirea 
voinţei Tatălui. 

în împărăţia Cerurilor nu sunt nici mari, nici mici, ci toţi 
sunt la fel. Cei ce caută răsplată pentru bine sunt asemenea lucră¬ 
torilor care cereau o răsplată mai mare decât se înţeleseseră cu 
stăpânul casei, fiindcă, după părerea lor, erau mai vrednici decât 
ceilalţi. Nu sunt răsplăţi şi pedepse, înjosiri şi înălţări pentru 
cei ce înţeleg învăţătura. Potrivit învăţăturii lui Isus, nimeni nu 
poate fi mai mare sau mai vrednic decât oricare altul. Oricine 
poate împlini voinţa Tatălui, dar nimeni nu poate fi, din această 
pricină, mai de seamă, mai important sau mai bun decât cei¬ 
lalţi. Doar stăpânitorii se socot astfel şi cei care le slujesc. Po¬ 
trivit învăţăturii mele - spune Isus - nu pot fi oameni mai înalţi, 
fiindcă cei ce vor să fie mai buni decât ceilalţi trebuie să fie, 
dimpotrivă, slujitorii lor, căci tocmai în aceasta stă miezul în¬ 
văţăturii, că viaţa nu-i este dată omului ca să-i slujească lui, ci 
ca el să-şi ofere întreaga viaţă în slujba celorlalţi oameni. Iar 

cel ce nu va urma această poruncă şi se va înălţa deasupra 
celorlalţi, acela va cădea mai jos decât era înainte." 

Ca să ţinem departe de noi gândul la răsplată şi înălţare, tre¬ 
buie să înţelegem în ce constă sensul vieţii. Sensul vieţii con¬ 
stă în împlinirea voinţei Tatălui, iar voinţa Tatălui este ca ceea 
ce a dat El să se întoarcă la El. După cum păstorul lasă toată 
turma şi se duce să caute oaia rătăcită şi după cum o femeie 
întoarce totul pe dos pentru un ban rătăcit, tot astfel se desco¬ 
peră şi lucrarea Tatălui prin aceea că atrage la El cele ale sale. 

Trebuie să înţelegem în ce constă viaţa cea adevărată. Ade¬ 
vărata viaţă se descoperă doar în faptul că cele pierdute se întorc 
la ale lor, că cele adormite se trezesc. 

Oamenii care au viaţa cea adevărată şi s-au întors la Izvorul 
lor, dacă au într-adevăr această viaţă adevărată, nu pot, în felul 
oamenilor, să ia seama la cine este mai bun sau mai rău, ci, păr¬ 
taşi la viaţa Tatălui, pot doar să se bucure de întoarcerea celui 
pierdut la Tatăl. Dacă un fiu care a ajuns pe căi greşite şi l-a 
părăsit pe tatăl său simte părere de rău şi se întoarce la tatăl său, 
cum ar putea ceilalţi fii ai acestui tată să privească bucuria ta¬ 
tălui cu pizmă şi nu, dimpotrivă, să se bucure de întoarcerea 
fratelui lor? 

Ca să credem în învăţătură, să ne schimbăm viaţa şi să îm¬ 
plinim învăţătura, nu este nevoie de dovezi exterioare, nici de 
făgăduinţa unor răsplăţi, ci doar de cunoaşterea limpede a ceea 
ce este viaţa cea adevărată. 

Dacă oamenii socotesc că viaţa li s-a dat de dragul poftei 
trupeşti, atunci bineînţeles că orice sacrificiu pe care-1 fac pen¬ 
tru altul va părea o faptă ce merită răsplată şi fără răsplată nu 
vor face nici un sacrificiu. Dacă lucrătorilor care au uitat că 
grădina este a lor doar cu condiţia să aducă roade stăpânului 
grădinii li se cer aceste roade fără altă răsplată şi li se amin¬ 
teşte încontinuu de datoria lor, ei îi vor ucide pe cei care le 
amintesc acestea. Aceeaşi părere o au şi acei oameni care se so- 
cot stăpânii vieţii şi nu înţeleg că viaţa este un dar al cunoaşterii, 
care cere împlinirea voinţei sale. Pentru a crede şi a face, trebuie 

să înţelegem că omul însuşi nu poate împlini nimic, că, dacă-şi 
dăruieşte viaţa trupească de dragul binelui, nu face chiar nimic 
deosebit, pentru care să merite mulţumiri şi răsplată. Trebuie 
să înţelegem că omul, făcând binele, face doar ce este dator şi 
ce nu are voie să lase deoparte. Doar dacă omul îşi înţelege viaţa 
în acest fel poate crede că împlineşte adevăratele fapte ale Binelui. 

în această concepţie a vieţii constă împărăţia Cerurilor pe 
care o vestea Isus. Această împărăţie a Cerurilor este nevăzută 
şi nu se manifestă undeva în mod vizibil, astfel încât să putem 
arăta spre ea. împărăţia Cerurilor este prezentă în înţelegerea 
omului. întreaga lume rămâne la fel cum era şi mai înainte. 
Oamenii mănâncă, beau, se căsătoresc, îşi fac treburile şi mor, 
iar pe lângă acestea, în sufletele oamenilor trăieşte împărăţia 
Cerurilor. împărăţia Cerurilor nu este altceva decât cunoaşterea 
vieţii; este ca pomul primăvara, care creşte de la sine. 

Viaţa cea adevărată a împlinirii voinţei Tatălui n-are nimic 
de-a face cu trecutul şi nici cu viitorul, ci este o viaţă în Prezent, 
pe care toţi trebuie să o trăiască în clipa de faţă. De aceea nu 
trebuie să ne delăsăm niciodată în viaţa cea adevărată. Oamenii 
sunt chemaţi să ocrotească viaţa, nu pe cea trecută şi pe cea 
viitoare, ci pe cea în care trăiesc şi împlinesc voinţa Tatălui. 
Dacă lasă să treacă această viaţă nefolosită, fără a împlini 
voinţa Tatălui, atunci n-o mai pot lua înapoi, aşa cum străjerul, 
pus să vegheze noaptea întreagă, nu-şi îndeplineşte datoria 
dacă adoarme chiar şi numai o clipă, fiindcă hoţul poate veni 
chiar în acea clipă. De aceea, omul trebuie să-şi pună toate 
forţele în ceasul de faţă, căci doar în acesta constă împlinirea 
voinţei Tatălui. Iar voinţa Tatălui este viaţa şi mântuirea 
tuturor oamenilor şi, de aceea, împlinirea voinţei este Binele 
tuturor oamenilor. Trăiesc doar aceia care-i slujesc acestui Bine, 
făcând binele. A face oamenilor bine în ceasul acesta, acum, 
aceasta este viaţa care ne uneşte cu Tatăl de obşte. 

Isus a spus: „Cel ce nu este gata să ia asupra sa toate sufe¬ 
rinţele şi lipsurile trupeşti, acela nu m-a înţeles. 

Cel ce câştigă bunuri pentru viaţa trupească, acela va pierde 
viaţa cea adevărată. Dar cel ce-şi pierde viaţa trupească împli¬ 
nind învăţătura mea, acela va dobândi viaţa cea adevărată. 

Atunci Petru i-a spus: „Iată, noi am urmat cuvintele tale, 
ne-am lepădat de toate grijile şi toată averea şi am venit cu tine. 
Ce răsplată vom primi pentru aceasta?" 

Isus i-a spus: „Oricine a părăsit casă, fraţi şi surori, tată şi 
mamă, femeie şi copii, casă şi ogoare de dragul învăţăturii mele, 

acela va dobândi însutit atâţia fraţi şi surori, ogoare şi alte 
lucruri de care are nevoie în această viaţă, iar pe lângă acestea, 
viaţa cea nevremelnică. 

Nu sunt răsplăţi în împărăţia Cerurilor. împărăţia Cerurilor 
însăşi este ţel şi răsplată în acelaşi timp. în împărăţia Cerurilor, 
cu toţii sunt la fel; nu este nimeni cel dintâi şi nimeni cel de pe 
urmă. 

împărăţia Cerurilor este aşa cum poate fi cunoscută din 
următoarea parabolă: Un gospodar a ieşit dis-de-dimineaţă să 
caute lucrători pentru grădina sa. 

Şi i-a tocmit cu un ban pe zi ca plată, a venit în grădină şi 
i-a trimis să lucreze. 

Şi din nou a ieşit, pe la amiază, a tocmit muncitori şi i-a tri¬ 
mis în grădină să lucreze, iar spre seară a tocmit alţii şi i-a trimis 
să lucreze. Şi cu fiecare s-a învoit cu un ban ca plată. 

Iar când a venit ceasul să plătească, a poruncit gospodarul 
să li se dea tuturor aceeaşi plată, mai întâi celor ce veniseră ulti¬ 
mii, iar apoi celor dintâi. 

Au văzut deci cei dintâi că cei din urmă au primit ca plată 
un ban. 

Şi au crezut că ei vor primi mai mult, însă cei dintâi au pri¬ 
mit, de asemenea, fiecare câte un ban. 

Ei au luat banul şi au spus: 

«Cum se face că aceştia au lucrat doar un schimb, iar noi 12 

toate patru, şi primesc aceeaşi plată ca şi noi? Nu este corect!» 

Gospodarul însă a venit la ei şi a spus: «De ce cârtiţi? V-am 13 

făcut vreo nedreptate? Aţi primit plata pentru care ne-am în¬ 
voit. Nu ne-am învoit cu un ban? 

Luaţi deci ce este al vostru şi plecaţi. Iar dacă vreau să-i dau 14 

celui din urmă tot atât de mult ca şi vouă, ce vă priveşte? Nu 
sunt stăpân peste ce este al meu? 

Sau sunteţi invidioşi că mă vedeţi bun faţă de alţii?» 15 

In împărăţia Cerurilor, nimeni nu este cel dintâi şi nici cel 16 

de pe urmă, ci toţi sunt una.“ 


Odată, au venit la Isus doi dintre ucenicii săi, Iacob şi Ioan, Mt 20,20 / 
şi au spus: „învăţătorule, făgăduieşte-ne că ne vei da ceea ce-ţi Mc 10 ’ 35 
cerem." 

El a spus: „Ce vreţi?" Iar ei i-au spus: „Vrem să fim aseme- Mt 20,22 
nea ţie." 

Isus le-a spus: „Nu ştiţi ce cereţi. Puteţi trăi asemenea mie 
şi de viaţa trupească vă puteţi lepăda ca şi mine, dar să vă fac 
asemenea mie, aceasta nu stă în puterea mea. 

Orice om poate, prin propria strădanie, să intre în împărăţia 23 

Tatălui, lăsându-se în puterea lui şi împlimndu-i voinţa." 

Auzind acestea ceilalţi ucenici, s-au mâniat împotriva celor 24 

doi, fiindcă voiau să fie asemenea învăţătorului şi să fie cei mai 
mari dintre ucenici. 

Isus însă i-a chemat la sine şi le-a spus: „Dacă m-aţi rugat 25 

să vă fac asemenea mie însumi numai ca să fiţi cei mai mari 
printre ucenici, vă înşelaţi; iar dacă voi, ceilalţi, sunteţi mânioşi 
pe aceştia doi fiindcă vor să aibă întâietate între voi, vă înşelaţi 
şi voi. Doar în lume sunt ocârmuitori şi stăpânitori care dom¬ 
nesc asupra neamurilor. 

Printre voi nu poate fi nimeni mai mare sau mai mic. Cel 26 

care, între voi, vrea să fie mai mare decât ceilalţi, acela trebuie 
să fie slujitorul lor. 

Cel care, dintre voi, vrea să fie cel dintâi, să se socoată cel 
din urmă. 

Căci voinţa Tatălui nu este ca Fiul Omului să trăiască 
pentru ca alţii să-i slujească, ci ca El însuşi să le slujească tu¬ 
turor şi să-şi dea viaţa trupească drept răscumpărare pentru 
viaţa Duhului." 

Şi Isus a spus poporului: „Tatăl caută să-l mântuiască pe 
cel pierdut. El se bucură pentru el aşa cum păstorul se bucură 
când găseşte o oaie rătăcită. Dacă doar una dintre cele o sută 
de oi ale sale se rătăceşte, le lasă pe cele nouăzeci şi nouă şi se 
duce s-o scape pe cea pierdută. 

Iar dacă o femeie pierde un ban, mătură toată casa şi îl caută 
până ce îl găseşte. 

Tatăl îl iubeşte pe Fiul şi-l cheamă la el." 

Şi încă o parabolă le-a spus, din care să înveţe că celui care 
trăieşte în voinţa Tatălui nu-i este îngăduit să se înalţe. A spus 
deci: „Dacă eşti chemat la un ospăţ, nu te aşeza în locul cel mai 
de frunte, căci dacă vine unul mai mare decât tine, gazda poate 
să-ţi spună lesne: «Lasă locul acesta, ca să se aşeze cel mai de 
vază decât tine»; şi vei fi făcut de ruşine. 

Aşază-te, dimpotrivă, pe ultimul loc, iar gazda va veni la tine 
şi te va aşeza pe un loc mai înalt, ca să ai cinste în faţa celorlalţi. 

Tot astfel, nici în împărăţia Cerurilor nu este loc pentru 
trufie. Cel ce se înalţă ajunge tocmai astfel să cadă, iar cel ce se 
înjoseşte şi se socoate nevrednic, tocmai astfel se înalţă în 
împărăţia lui Dumnezeu. 

Un om avea doi fii. 

Cel mai tânăr i-a spus tatălui: «Tată, dă-mi partea mea din 
averea ta.» Şi tatăl i-a dat ce era al lui. 

Iar fiul cel mai tânăr şi-a luat partea şi a plecat într-o ţară 
străină; acolo şi-a risipit toată averea şi a început să sufere de 
lipsuri. 

Şi a ajuns porcar în acea ţară străină. 

Şi suferea de foame atât de mult, încât mânca roşcove îm- 16 

preună cu porcii. 

Şi cugetând el odată despre viaţa sa, şi-a spus: «De ce mi-am 17 

cheltuit averea şi am plecat de la tatăl meu? La tatăl meu era 
totul din belşug, iar eu trebuie să mănânc cu porcii. 

Mă voi duce la tatăl meu, voi cădea la picioarele lui şi-i voi 18 

spune: Tată, am păcătuit împotriva ta şi nu sunt vrednic să 
fiu fiul tău. Ia-mă printre slujitorii tăi.» 

Aşa s-a gândit el şi a plecat la tatăl său. Şi pe când era pe 20 

drum, l-a cunoscut tatăl său îndată, de departe, şi s-a grăbit în 
întâmpinarea lui, l-a îmbrăţişat şi l-a sărutat. 

Fiul însă a spus: «Tată, am păcătuit împotriva ta şi nu sunt 21 

vrednic să fiu fiul tău.» 

Dar tatăl n-a ascultat cuvintele lui şi le-a spus slujitorilor 22 

săi: «Aduceţi repede haina cea mai bună şi încălţămintea cea 
mai frumoasă şi îmbrăcaţi-1. 

Şi aduceţi degrabă viţelul cel îngrăşat şi-l tăiaţi, ca astăzi să 23 

ne veselim. 

Fiindcă acest fiu al meu era mort şi a înviat, pierdut era şi 24 

s-a aflat.» 

Şi a venit fiul mai mare de la câmp şi, când s-a apropiat de 25 

casă, a auzit muzică şi jocuri. 

A strigat un slujitor şi i-a spus: «Ce se întâmplă la noi? E 26 

vreo nuntă?» 

Iar slujitorul i-a spus: «N-ai auzit că fratele tău s-a întors 27 

acasă? De aceea se veseleşte tatăl tău şi a pus să se taie un viţel 
îngrăşat, de bucurie că fiul său s-a întors.» 

Atunci fiul mai mare s-a mâniat şi n-a intrat în casă. Tatăl 28 

însă a ieşit la el şi l-a strigat. 

El însă i-a spus tatălui său: «Tată, de atâţia ani muncesc 29 

pentru tine şi ascult de porunca ta şi totuşi niciodată n-ai pus 
să se taie un viţel în cinstea mea. 

Fratele meu mai mic a plecat de aici şi şi-a mâncat toată 30 

averea cu beţivii, iar acum ai pus să i se taie un viţel.» 

Tatăl i-a spus: «Tu ai fost mereu cu mine, fiule, şi toate ale 
mele sunt şi ale tale. Să nu te mânii, ci să te bucuri, fiindcă fra¬ 
tele tău, care era mort, a înviat, pierdut era şi s-a aflat.» 

Un gospodar a sădit o grădină 1 , a lucrat-o şi a făcut toate în 
aşa fel încât grădina să aducă rod cât mai mult cu putinţă. 

Şi a trimis lucrători în această grădină, să lucreze în ea, să cu¬ 
leagă roadele şi să-i plătească după învoială. (Gospodarul este 
Dumnezeu, grădina este lumea, iar lucrătorii sunt oamenii. Tatăl 
l-a trimis în lume pe Fiul său, pe Fiul Omului, numai pentru ca 
oamenii să-i dea înapoi cunoaşterea vieţii pe care a pus-o în ei.) 

îndată ce vine vremea, Tatăl îl trimite pe slujitorul său, 
pentru ca cei care lucrează în vie să plătească arenda. (Tot ast¬ 
fel, şi Tatăl îi îndeamnă pe oameni neîncetat ca ei să-i împli¬ 
nească voinţa.) 

Lucrătorii l-au izgonit pe sol de acolo, fără să plătească aren¬ 
da, şi au trăit mai departe, crezând că grădina este a lor şi că 
prin puterile proprii se află acolo. (Au ţinut departe de ei orice 
îndemn la împlinirea voinţei Tatălui şi au trăit mai departe fie¬ 
care pentru sine, închipuindu-şi că există de dragul bucuriei 
vieţii lor trupeşti.) 

Atunci a trimis gospodarul, a doua şi a treia oară, soli şi, în 
cele din urmă, pe propriul său fiu, ca să le amintească celor ce 
lucrau în grădină de datoria lor. 

Dar aceştia şi-au pierdut minţile şi socoteau că, dacă l-ar 
ucide pe fiul gospodarului, care le amintea că grădina nu este 
a lor, vor folosi liniştiţi mai departe grădina pentru ei. 

Şi l-au ucis. 

Oamenilor nu le place să li se amintească de Duhul care 
trăieşte în ei şi să li se arate că acesta este veşnic, dar ei nu sunt 
veşnici; iar ei au ucis în ei, pe cât au putut, conştiinţa acestui 
Duh, au învelit talantul care le fusese dat într-o năframă şi 
l-au îngropat. 


1. în textul biblic se vorbeşte despre vie. Vezi şi n. 1, p. 64 (n. tr.). 

Deci ce să facă gospodarul cu cei din grădină? Mt 21,40 

N imic altceva decât să-i izgonească şi să trimită alţi lucrători 41 

în grădină. Să semene, atâta vreme cât grădina mai rodeşte, şi 
tocmai aceasta şi face. 

Oamenii n-au înţeles şi nu înţeleg că acea conştiinţă a Duhu- 42 

lui care trăieşte în ei şi pe care caută s-o ascundă, fiindcă le 
împiedică viaţa trupească, tocmai această conştiinţă este ade¬ 
vărata lor viaţă. Ei aruncă piatra unghiulară, pe care se înte¬ 
meiază toate. 

Iar cei ce nu iau ca temei viaţa Duhului nu intră în împărăţia 43 

Cerurilor şi nu dobândesc viaţa. Pentru a avea credinţă şi a primi 
viaţa, este nevoie să ne înţelegem starea, dar să nu aşteptăm 
răsplată." 

Atunci au zis ucenicii către Isus: „întăreşte în noi credinţa, Lc 17,5 
spune-ne cum trebuie să facem ca să credem mai vârtos în viaţa 
Duhului şi să ne jertfim cu mai multă bucurie viaţa trupească, 
fiindcă iată, sunt multe de dat pentru această viaţă a Duhului. 

Iar Tu însuţi spui că nu este răsplată pentru aceasta." 

Iar Isus le-a răspuns: „Dacă credinţa voastră ar fi atât de 6 

tare cât credinţa voastră că din sămânţa de mesteacăn creşte 
un pom mare, dacă aţi crede tot atât de puternic că în voi 
înşivă este neasemuita sămânţă a Duhului, din care creşte ade¬ 
vărata viaţă a Duhului, atunci nu m-aţi ruga să întăresc în voi 
credinţa. Credinţa nu stă în a crede în ceva minunat, ci, dim¬ 
potrivă, în a vă înţelege starea şi în ce constă mântuirea. Dacă 
îţi înţelegi starea, nu vei aştepta răsplată, ci vei crede în ce ţi s-a 
încredinţat. 

Dacă gospodarul se întoarce, împreună cu slujitorul său, de 7 

la câmp, nu-1 aşază îndată pe slujitor la masă. 

Şi nici nu-i va mulţumi slujitorului că a făcut ce era datoria 9 
lui. Iar dacă slujitorul înţelege că nu este mai mult decât un 
slujitor, atunci nu se va simţi jignit, ci îşi va face treaba cu cre¬ 
dinţa că a devenit părtaş la ceea ce i se cuvine. 

Lc 12, 33. 36 


37.38 


39 


Mt24,45.46 


48 


5 ° 

5i 

Mc 13, 33 


Lc 21, 34 


Aşa şi voi trebuie să împliniţi voinţa Tatălui şi să gândiţi: 
«Slugi nevrednice suntem şi am făcut doar ce trebuia.» Nu 
aşteptaţi nici răsplată, ci fiţi bucuroşi că primiţi ce vi se cuvine. 

Nu trebuie să ne îngrijim să credem că vom primi răsplată 
şi vom trăi, fiindcă aceasta nu poate fi altfel; trebuie să ne în¬ 
grijim să nu ne pierdem viaţa şi să nu uităm că ne este dată ca 
să aducem roadele acestei vieţi şi să împlinim voinţa Tatălui. 

De aceea, fiţi mereu gata, asemenea slujitorilor ce-1 aşteaptă 
pe stăpân, ca, îndată ce vine, să-i deschidă. 

Slujitorii nu ştiu când se întoarce acasă, devreme sau târziu, 
trebuie să fie gata mereu. Iar dacă sunt treji şi-l primesc pe stă¬ 
pân, atunci i-au împlinit voinţa şi le va fi bine. Tot astfel se în¬ 
tâmplă şi în viaţă. în toată vremea, în orice clipă de faţă trebuie 
să trăim în viaţa Duhului, fără să ne gândim la trecut sau viitor, 
şi fără să ne spunem: «Atunci şi acolo voi face aceasta sau 
cealaltă.» 

Dacă stăpânul casei ar şti când vine hoţul, ar rămâne treaz. 
Aşa şi voi trebuie să vegheaţi neîncetat, fiindcă pentru viaţa 
Fiului Omului nu este vreme, iar El trăieşte doar în prezent şi 
nu ştie când este începutul sau sfârşitul vieţii lui. 

Viaţa noastră este asemenea vieţii unui slujitor căruia stă¬ 
pânul casei i-a încredinţat supravegherea întregii gospodării. Feri¬ 
cit acest slujitor dacă face întotdeauna voinţa stăpânului său. 

Dar dacă spune «Stăpânul nu va veni aşa curând» şi nu ia 
seama la gospodăria acestuia, 

atunci Stăpânul se va întoarce acasă pe neaşteptate 
şi-l va izgoni de acolo. 

Astfel, nu deznădăjduiţi şi trăiţi mereu, în prezent, o viaţă 
a Duhului. Pentru viaţa Duhului nu este vreme. 

Luaţi seama la voi înşivă, să nu vă îngreunaţi şi să nu amor¬ 
ţiţi în beţii, lăcomie şi griji trupeşti, ca vremea mântuirii să nu 
treacă pe lângă voi. Vremea mântuirii este ca o plasă întinsă 
peste toţi; este mereu aici. De aceea, trăiţi, înainte de toate, în 
viaţa Fiului Omului. 

Felul împărăţiei Cerurilor reiese limpede din următoarea Mt 25,1 


parabolă: Zece fecioare au ieşit cu candele în întâmpinarea 
mirelui. 

Cinci dintre ele erau înţelepte, iar cinci erau fără minte. 2 

Cele fără minte şi-au luat candelele, dar n-au luat cu ele 3 

untdelemn. 

Cele înţelepte şi-au luat candelele, dar şi rezervă de unt- 4 

delemn. 

Aşteptându -1 pe mire, li s-a făcut somn şi au aţipit. 5 

Iar când a venit mirele, 6 

fecioarele cele fără minte au văzut că nu au untdelemn 7 

îndeajuns. 

Şi au plecat să cumpere, dar, între timp, mirele a venit. Iar 10 


fecioarele înţelepte, care aveau îndeajuns untdelemn, au intrat 
cu el, iar uşa s-a închis. 

Doar de aceea au putut intra aceste fecioare, fiindcă, atunci 
când a venit mirele, l-au primit cu candele; dar cele fără minte 
dintre ele au uitat că nu era nevoie ca acele candele să poată 
arde, ci să ardă la vremea cuvenită. Ca acestea să ardă la vremea 
cuvenită, adică atunci când va veni mirele, era nevoie să ardă 
fără încetare. Viaţa este doar pentru ca Fiul Omului să fie 
înălţat, dar Fiul Omului este pretutindeni. El este în afara 
timpului şi, de aceea, dacă-i slujim, trebuie să trăim în afara 
timpului şi doar în prezent. 

De aceea, străduiţi-vă în prezent să intraţi în viaţa Duhului, Lc 13,24 
căci dacă nu vă străduiţi, nu veţi intra. 

Veţi spune: «Am grăit aceasta şi aceea», dar dacă n-aţi făcut 25 

fapte bune, nu veţi avea viaţa. 

Căci Fiul Omului se va arăta doar ca Duh, în ceea ce fiecare Mt 16,27 
a făcut pentru Fiul Omului. 

Toţi oamenii se deosebesc între ei prin felul în care-i slu- Mt25,32 
jesc Fiului Omului. Prin faptele lor, se împart în două cete, aşa 
cum se despart, în turmă, oile de capre. Unele vor trăi, celelalte 
vor pieri. 

Cei ce i-au slujit Fiului Omului vor primi ce li s-a pregătit 
de la întemeierea lumii, şi anume acea viaţă pe care au păstrat-o. 
Această viaţă însă au păstrat-o prin aceea că au slujit Fiului 
Omului, i-au hrănit pe cei înfometaţi, i-au îmbrăcat pe cei goi, 
i-au găzduit pe cei străini, i-au cercetat pe cei închişi. 

Au trăit în Fiul Omului, au cunoscut că El este unul şi acelaşi 
în toţi oamenii şi, de aceea, l-au iubit pe aproapele lor. 

Dar cei care n-au trăit în Fiul Omului, nici nu i-au slujit şi 
n-au cunoscut că El este unul şi acelaşi în toţi şi, de aceea, nu 
s-au unit cu El, au pierdut viaţa în El şi au pierit." 



CAPITOLUL AL NOUĂLEA 


ISPITELE 

înşelăciunile vieţii vremelnice ascund oamenilor 
viaţa cea adevărată în prezent şi în unirea cu Tatăl. 

(„Şi ne iartă nouă greşelile noastre, 
precum şi noi iertăm greşiţilor noştri.") 

CUPRINS 

Omul se naşte având cunoaşterea vieţii celei adevărate, care 
constă în împlinirea voinţei Tatălui. Copiii trăiesc această viaţă, 
la ei se vede în ce constă voinţa Tatălui. Pentru a înţelege învă¬ 
ţătura lui Isus trebuie să înţelegem viaţa copiilor şi să fim ase¬ 
menea lor. Copiii trăiesc neîncetat în voinţa Tatălui, fără să 
încalce cele cinci porunci. Şi nici nu le-ar încălca vreodată, dacă 
cei mai mari nu i-ar ispiti. Când oamenii îi ispitesc pe copii să 
încalce poruncile, îi duc la pieire. Când oamenii îi ispitesc pe 
copii fac acelaşi lucru cu ceea ce face cineva care-i atârnă altuia 
o piatră de moară de gât şi-l aruncă în apă. Dacă în lume n-ar 
fi nici o ispită, nici o supărare, lumea ar fi fericită. Ispita se află 
în răul pe care oamenii îl fac de dragul unei fericiri închipuite 
a vieţii vremelnice. De aceea trebuie să ne lepădăm de toate, 
ca să nu-i cădem pradă acesteia. 

Ispita împotriva poruncii întâi stă în aceea că oamenii se 
socotesc curaţi şi nevinovaţi faţă de alţii şi, dimpotrivă, îi soco¬ 
tesc pe alţii datori faţă de ei. Ca să nu cadă în această ispită, 
oamenii trebuie să-şi amintească faptul că toţi oamenii sunt, 
întotdeauna, infinit de îndatoraţi faţă de Tatăl şi că pot stinge 
această datorie doar dacă-i iartă pe fraţii lor. De aceea trebuie 
oamenii să-şi ierte unii altora orice jignire, fără să-i tulbure că 
cei care-i jignesc o vor face tot mereu. 

Ori de câte ori ar putea fi omul jignit, trebuie să ierte tot 
mereu, fără să-i poarte pică celui ce l-a jignit, fiindcă împărăţia 

Cerurilor este cu putinţă doar atunci când iertăm. Dacă nu ier¬ 
tăm, facem acelaşi lucru ca datornicul nemilos. Acesta s-a dus 
la stăpânul său şi l-a rugat să fie îngăduitor, iar stăpânul i-a 
iertat toată datoria, care nu era mică. Datornicul a plecat şi a 
început să-l silească pe propriul său datornic, care-i era dator 
doar cu puţin. Ca să avem viaţa, trebuie să împlinim voinţa Tată¬ 
lui; or, pe Tatăl îl rugăm să ne ierte pentru că nu i-am împlinit 
voinţa şi nădăjduim să dobândim această iertare. Ce facem deci 
dacă noi înşine nu iertăm? Facem ceea ce căutăm să împiedicăm 
pentru noi înşine. Voinţa Tatălui este mântuirea, iar răul este 
ceea ce ne desparte de Tatăl. Cum să nu ne străduim să înăbu¬ 
şim răul care ne nimiceşte şi ne răpeşte viaţa? Răul ne învăluie 
în pieirea trupească. Cât rău înlăturăm şi desfiinţăm, atâta viaţă 
dobândim. Dacă răul nu ne desparte şi suntem uniţi în iubire, 
atunci avem tot ce ne putem dori. 

Ispita împotriva poruncii a doua stă în aceea că socotim că 
femeia a fost creată pentru plăcerea trupească şi că vom avea o 
plăcere mai mare dacă părăsim o femeie şi luăm alta. Ca să nu 
cădem în această ispită, trebuie să ne amintim că voinţa Tată¬ 
lui nu este ca bărbatul să se desfete cu farmecul femeii, ci să se 
unească într-un singur trup cu femeia pe care a ales-o. Voinţa 
Tatălui este ca fiecare bărbat să aibă o femeie şi fiecare femeie, 
un bărbat. Dacă un bărbat ar rămâne întotdeauna la o femeie, 
atunci fiecare şi-ar avea femeia şi fiecare femeie, bărbatul ei. 
De aceea, cel care-şi schimbă femeia îi răpeşte femeia unui băr¬ 
bat şi-i dă prilej altui bărbat să-şi părăsească femeia şi să o ia 
pe cea părăsită mai întâi. Desigur, este îngăduit a trăi fără femeie, 
dar niciodată să avem mai mult decât o singură femeie, fiindcă 
dacă ai o a doua femeie încâlci voinţa Tatălui ce constă în uni¬ 
rea unui bărbat cu o femeie. 

Ispita împotriva poruncii a treia stă în aceea că oamenii, 
pentru binele vieţii vremelnice, au statornicit stăpâniri şi cer jură¬ 
minte de la oameni, prin care aceştia se obligă să-şi îndeplinească 

îndatoririle faţă de aceste stăpâniri. Ca să nu cadă în această 
ispită, oamenii trebuie să-şi aducă aminte că nu-i sunt datori 
decât lui Dumnezeu pentru viaţa lor. Oamenii ar trebui să 
privească cererile stăpânirii drept silnicie şi, potrivit poruncii 
de a nu ne împotrivi răului, să le împlinească şi să dea ce le cere 
stăpânirea: averea, bunurile şi munca, dar nu se pot lega prin 
jurământ în privinţa faptelor lor viitoare. Jurămintele cerute 
oamenilor sunt un rău. Un om ce-şi mărturiseşte viaţa în voinţa 
Tatălui nu poate făgădui nimic în privinţa faptelor lui viitoare, 
fiindcă pentru un asemenea om nu este nimic mai sfânt decât 
viaţa sa. 

Ispita împotriva celei de-a patra porunci stă în aceea că oa¬ 
menii, dedându-se la răutăţi şi răzbunare, socot că-i fac pe cei¬ 
lalţi mai buni. Dacă un om îi face o nedreptate altuia, lumea 
crede că trebuie pedepsit pentru aceasta şi că adevărul stă în 
a-i judeca pe cei ce fac nedreptăţi. Pentru a nu cădea în această 
ispită trebuie să ne amintim că oamenii nu sunt chemaţi să se 
judece unii pe alţii, ci, dimpotrivă, să se mântuiască unii pe alţii 
şi că nu le este îngăduit să stea la judecată în privinţa nedrep¬ 
tăţii altora, fiindcă ei înşişi sunt plini de nedreptate. Singurul 
lucru pe care-1 pot face este să-i înveţe pe alţii, prin pilda lor, 
curăţia moravurilor, iertarea şi iubirea. 

Ispita împotriva poruncii a cincea stă în aceea că oamenii 
socotesc că este o deosebire între oamenii propriului neam şi 
cei ai unui popor străin, şi că, de aceea, este neapărată nevoie 
să se apere împotriva popoarelor străine şi să le facă rău acestora. 
Ca să nu cădem în această ispită, trebuie să ştim că toate porun¬ 
cile se întâlnesc într-una singură: împlinirea voinţei Tatălui, 
care le-a dat viaţă şi mântuire tuturor oamenilor, făcând, de 
aceea, bine tuturor oamenilor, fără vreo deosebire. Şi chiar dacă 
alţi oameni încă mai fac această deosebire şi popoare care ne 
socot străini pornesc la război cu noi, în duda tuturor acestor 
lucruri, pentru a împlini voinţa Tatălui, fiecare trebuie să-i facă 

oricărui om numai bine, chiar dacă acesta face parte dintr-un 
alt popor, care este în război cu noi. 

Pentru a nu cădea pradă nici uneia din înşelăciunile ome¬ 
neşti, omul trebuie să-şi îndrepte cugetul nu spre cele trupeşti, 
ci spre cele duhovniceşti. Dacă omul a înţeles că viaţa stă nu¬ 
mai în ascultarea, în clipa de faţă, de voinţa Tatălui, atunci nici 
lipsurile, nici suferinţa, nici chiar moartea nu pot fi înfricoşă¬ 
toare pentru el. Viaţa cea adevărată o dobândeşte doar acela care 
este gata în orice ceas să-şi dea viaţa trupească pentru împlinirea 
voinţei Tatălui. Şi pentru ca toţi să înţeleagă că viaţa cea ade¬ 
vărată este cea pentru care nu este moarte, spune Isus: „Viaţa 
veşnică nu trebuie înţeleasă ca şi cum ar fi asemenea vieţii noastre 
de acum, ca şi cum ar avea loc undeva şi cândva. Adevărata viaţă 
în voinţa Tatălui nu are nici loc, nici vreme. Nu ne este îngăduit 
să ne închipuim viaţa cea adevărată în timp sau în anumiţi 
oameni. Cei care s-au trezit la viaţa cea adevărată trăiesc în 
voinţa Tatălui, dar pentru voinţa Tatălui nu este nici vreme, 
nici loc. Ei trăiesc pentru Tatăl. Dacă pentru noi au murit, pen¬ 
tru Dumnezeu sunt totuşi vii. De aceea, o poruncă le cuprinde 
pe toate celelalte: să iubim din toate puterile Izvorul vieţii şi, 
de aceea, pe toţi oamenii, care poartă în ei acest Izvor." 

Isus a spus: „Tocmai acest Izvor al vieţii este acel Hristos 
pe care -1 aşteptaţi. Cunoaşterea acestui Izvor al vieţii, pentru 
care nu sunt diferite persoane, nici vreme şi nici loc - tocmai 
acesta este acel Fiu al Omului, despre care învăţ. 

Tot ceea ce ascunde acest Izvor al vieţii de cunoaşterea omu¬ 
lui este o lucrare ispititoare. Aici este ispita cărturarilor vechi 
credincioşi - nu cădeţi în ea; aici este şi ispita deţinătorilor 
puterii - nu cădeţi în ea; şi aici este, în sfârşit, cea mai rea dintre 
toate ispitele, cea a învăţătorilor credinţei, care se numesc pe 
ei înşişi dreptcredincioşi. Păziţi-vă de această ispită mai mult 
decât de toate celelalte, fiindcă aceşti învăţători mincinoşi, năs¬ 
cocind o cinstire mincinoasă a lui Dumnezeu, vă îndepărtează 
de adevăratul Dumnezeu. Au pus cuvinte în locul faptei prin 

care ar trebui să-i slujim Tatălui vieţii şi învaţă doar cuvinte; 
dat fiind că ei înşişi nu săvârşesc nici un fel de fapte, nu puteţi 
învăţa de la ei decât cuvinte. Tatăl însă n-are nevoie de cuvinte, 
ci de fapte. Nici nu pot învăţa ceea ce ei înşişi nu ştiu, căci 
numai în folosul lor se arată drept învăţători. Voi însă să ştiţi 
că nimeni nu poate fi învăţător altora, ci învăţător al tuturor 
este doar Unul, Stăpânul vieţii - Cunoaşterea. Dar aceşti învă¬ 
ţători mincinoşi, crezând că-i învaţă pe alţii, doar îşi răpesc 
lor adevărata viaţă şi-i împiedică pe ceilalţi s-o cunoască. Ei 
învaţă cum ar trebui să-i slujim lui Dumnezeu prin datini exte¬ 
rioare şi socot că prin juruinţe îi pot aduce pe oameni la credinţă. 
Ei se ocupă doar de aparenţe. Lor le este de ajuns dacă lucrurile 
se arată ca şi cum oamenii ar crede; nu se gândesc însă la ce se 
întâmplă în inimile oamenilor. De aceea, sunt ca mormintele 
spoite, care pe afară sunt frumoase, dar înăuntru sunt pline 
de murdărie. îi cinstesc în cuvinte pe sfinţi şi mucenici şi totuşi 
sunt asemenea celor care i-au chinuit şi i-au ucis pe aceştia şi-i 
chinuie şi-i ucid, la rândul lor, pe sfinţii din zilele lor. De la ei 
pleacă toată ispita din lume, fiindcă pun răul să fie cinstit sub 
înfăţişarea binelui. Ispita lor este rădăcina oricărei alte ispite, 
fiindcă batjocoresc ce este sfânt în lume. încă multă vreme nu 
se vor converti, îşi vor duce înşelăciunea mai departe, sporind 
răul în lume; dar va veni vremea în care toate templele vor fi 
nimicite şi orice cinstire a lui Dumnezeu pe dinafară va înceta, 
oamenii vor cunoaşte adevărul şi se vor uni în iubire în slujba 
singurului Tată al vieţii, prin împlinirea voinţei lui.“ 


Odată, au venit copii la Isus, iar ucenicii voiau să-i gonească. 

Isus a văzut că ucenicii îi gonesc, s-a supărat şi a zis: „Nu 
este drept să-i goniţi pe copii. Ei sunt cei mai buni oameni, 
fiindcă toţi copiii trăiesc în voinţa Tatălui. Ei sunt cu adevărat 
în împărăţia Cerurilor. 


Mt 19,13 

14 

Lc 18,17 


Mt 18, 3 

5 

Lc 9, 48 
Mt 18,10 

14 

6 


Nu trebuie să-i goniţi, ci să învăţaţi de la ei că, pentru a trăi 
în voinţa Tatălui, trebuie să trăim asemenea copiilor. Copiii îm¬ 
plinesc mereu cele cinci porunci pe care vi le-am dat: ei nu 
ocărăsc şi nu poartă pică, nu sunt desfrânaţi, nu jură niciodată, 
nu se împotrivesc răului, nu se judecă cu nimeni, nu cunosc 
deosebiri între poporul lor şi unul străin şi, de aceea, sunt mai 
buni decât cei mari şi sunt în împărăţia Cerurilor. 

Dacă nu vă lepădaţi de toate ispitele trupului şi nu vă faceţi 
asemenea copiilor, nu veţi fi în împărăţia Cerurilor. 

Numai cel ce înţelege că pruncii sunt mai buni decât noi, 
fiindcă nu fac nimic împotriva voinţei Tatălui, numai acela îmi 
înţelege învăţătura. 

Iar cine îmi înţelege învăţătura, doar acela înţelege şi vo¬ 
inţa Tatălui. 

Nu trebuie să-i dispreţuim pe copii, fiindcă sunt mai buni 
decât noi, iar inimile lor sunt curate înaintea Tatălui şi sunt 
mereu cu El. 

Şi nici un copil nu piere după voinţa Tatălui. Toţi pier doar 
din vina oamenilor, fiindcă oamenii îi amăgesc să se îndepărteze 
de adevăr. 

De aceea, trebuie să-i ocrotim şi să nu-i amăgim să se în¬ 
depărteze de Tatăl şi de viaţa cea adevărată. Şi rău face omul 
care-i îndepărtează de curăţia vieţii lor. A amăgi un copil să se 
îndepărteze de bine şi a-1 seduce prin mânie, desfrânare, 
jurăminte, judecată şi război este tot atât de rău ca a-i atârna o 
piatră de moară de gât şi a -1 arunca în apă. Anevoie va scăpa 
înot, cel mai probabil se va îneca. Tot atât de greu este pentru 
un copil să scape de ispita în care-1 aruncă oamenii mari. 

Lumea oamenilor este nefericită doar prin ispita trupului. 
Ispita este pretutindeni în lume, a fost mereu şi va fi mereu, 
iar omul piere prin ea. 

De aceea, leapădă tot şi jertfeşte tot, ca să nu cazi pradă is¬ 
pitei. Dacă vulpea cade în cursă, îşi muşcă laba şi fuge, laba se 

vindecă şi vulpea rămâne în viaţă. Aşa să faci şi tu: leapădă tot, 
ca să nu cazi pradă ispitei trupeşti. 

Păziţi-vă de ispita împotriva poruncii întâi, care spune deci Lc 17,3 
că nu trebuie să le purtăm pică oamenilor dacă ne fac rău şi dacă 
suntem ispitiţi să ne răzbunăm pe ei. 

Astfel, dacă un om te supără, aminteşte-ţi că este fiu al Mt 18,15 
aceluiaşi Tată ca şi tine, că este fratele tău. Dacă ţi-a făcut rău, 
mergi şi vorbeşte-i în conştiinţă, fără martori. Dacă te ascultă, 
l-ai câştigat şi ţi-ai dobândit un nou frate. 

Dacă nu te ascultă, atunci ia cu tine încă doi sau trei, ca să-l 16 

înduplece. 

Dacă se va căi, iartă- 1 . Iar dacă de şapte ori te-a supărat şi de Lc 17 3-4 
şapte ori spune «Iartă-mă», atunci iartă-1. 

Dacă însă nu te ascultă, spune -1 atunci obştii credincioşilor Mt 18,17 
ce cred în învăţătura mea. Dacă nici de obşte nu ascultă, atunci 
iartă-1 totuşi şi să nu mai ai nimic de-a face cu el. 

Căci felul împărăţiei Cerurilor trebuie înţeles după urmă- 23 
toarea parabolă: Un rege a început să-şi facă socotelile cu aren¬ 


daşii săi. 

Şi i s-a adus unul care-i era dator cu un milion [de dinari] } 

Şi nu avea de unde să plătească datoria. Iar regele, ca să pri- 24 

mească plata, ar fi trebuit să-i vândă toată averea, femeia, copiii 25 

şi pe el însuşi. 

Dar arendaşul a început să-i ceară regelui îndurare. 

Iar regele s-a milostivit de el şi i-a iertat toată datoria. 26 

Tot acest arendaş a văzut, mergând spre casă, un alt ţăran, 27 

care-i era dator cu cincizeci de bani. Arendaşul a pus mâna 28 


1. în textul lui Tolstoi, „un milion de ruble", iar mai jos, la v. 28, „cinci¬ 
zeci de copeici". în Evanghelia după Matei apar zece mii de talanţi 
(adică un milion de dinari), respectiv o sută de dinari; un dinar era plata 
uzuală pentru o zi de muncă. Vezi şi n. 1, p. 64 (n. tr.). 

29 

30 

31 

32 

33 

34 

35 

Mt 5,25 

Mt 18,18 

19 

20 


pe el, a început să-l strângă de gât şi a zis: «Plăteşte-mi ce-mi 
eşti dator!» 

Ţăranul a căzut la picioarele lui şi a spus: «îngăduie-mi şi-ţi 
voi plăti tot.» 

Dar arendaşul nu s-a milostivit de ţăran, ci a pus să fie arun¬ 
cat în temniţă, să stea acolo până ce va plăti tot. 

Văzând aceasta ceilalţi ţărani, s-au dus la rege şi i-au spus 
ce făcuse arendaşul. 

Atunci a pus regele ca arendaşul să vină în faţa lui şi i-a 
spus: «Câine rău, toată datoria ţi-am iertat-o, pentru că m-ai 
rugat. 

Şi tu trebuia să te milostiveşti de datornicul tău, precum şi 
eu m-am milostivit de tine.» 

Şi regele s-a mâniat şi l-a dat pe arendaş pe mâna călăilor, 
ca aceştia să nu-i dea drumul până ce nu va plăti toată datoria.» 

Tot aşa se va purta şi Tatăl cu voi, dacă nu iertaţi din toată 
inima tuturor celor ce v-au făcut rău. 

Tu ştii singur că, dacă ajungi la ceartă cu un om, este mai 
bine să te împaci cu el fără să mergi la judecător. Ştii aceasta şi 
faci astfel, fiindcă ştii că mai mult pierzi dacă mergi la judecător. 
La fel se întâmplă cu orice fel de răutate şi ceartă. Dacă ştii că 
răutatea şi cearta sunt rele şi te îndepărtează de Tatăl, atunci 
alungă-le din lume cât de repede cu putinţă şi păstrează pacea. 

Voi ştiţi singuri că după cum vă legaţi între voi pe pământ, 
tot astfel veţi fi legaţi şi în faţa Tatălui. Şi după cum vă despărţiţi 
între voi pe pământ, tot astfel veţi fi despărţiţi şi înaintea 
Tatălui. 

Veţi înţelege că, dacă doi sau trei sunt legaţi pe pământ 
prin învăţătura mea, au deja de la Tatăl lor tot ceea ce doresc. 

Căci unde doi sau trei sunt legaţi în numele Duhului din 
om, acolo trăieşte şi Duhul omului în ei. 

Păziţi-vă de ispita împotriva poruncii a doua, ispita bărba¬ 
ţilor de a-şi schimba femeile." 

Odată, au venit la Isus învăţătorii dreptcredincioşi şi l-au 
întrebat zicând: „îi este îngăduit unui om să-şi lase femeia?" 

El le-a spus: „De la început a fost făcut omul bărbat şi fe¬ 
meie; aceasta este voinţa Tatălui. 

De aceea îşi lasă omul pe tatăl său şi pe mama sa şi se uneşte 
cu femeia sa. Şi se unesc bărbatul şi femeia într-un singur trup, 
aşa încât femeia este, pentru un bărbat, ca şi trupul său. 

De aceea, omul nu trebuie să încalce legea firească a lui Dum¬ 
nezeu şi să despartă ce este unit. 

După Legea voastră a lui Moise se spune că se îngăduie să 
fie lăsată femeia şi luată alta, dar acest lucru nu este adevărat. 
După voinţa Tatălui nu este aşa. 

Iar Eu vă spun că cine îşi lasă femeia o împinge la desfrânare, 
ca şi cel ce se uneşte cu cea lăsată. Lăsându-şi femeia, aduce des- 
frânarea în lume." 

Şi i-au spus ucenicii lui Isus: „Este mult prea greu să rămâi 
pentru totdeauna cu o femeie. Dacă aşa trebuie să fie, atunci 
este mai bine să nu te însori deloc." 

El le-a spus: „Desigur, poţi rămâne neînsurat, dar trebuie să 
înţelegi ce înseamnă aceasta. 

Dacă cineva vrea să trăiască neînsurat, atunci trebuie să fie 
curat în mod desăvârşit şi de femei să nu se atingă; dar cine iu¬ 
beşte femeile să se unească cu o femeie, să nu o lase şi să nu se 
uite la alte femei. 

Păziţi-vă de ispita împotriva poruncii a treia şi nu-i urmaţi 
pe cei care-i silesc pe oameni să îndeplinească îndatoriri." 

Odată, au venit perceptorii la Petru şi l-au întrebat: „Spune-ne, 
învăţătorul vostru nu plăteşte darea?" 

Petru a răspuns: „Nu, nu plăteşte"; şi s-a dus la Isus şi i-a 
spus că aceia l-au oprit şi i-au spus că toţi sunt datori să plă¬ 
tească darea. 

Atunci i-a spus Isus: „Regele nu ia dări de la fiii săi şi, în afară 
de rege, nu sunt datori să-i plătească nimănui. Aşa este şi cu 


Mt 19,3 / 
Mc 10, 2 

Mt 19, 4 

5 

6 

8 

9 

10 

11 

12 

Mt 17, 24 

27 

Mt 22, 16 

17 

18 

19 

20 

21 

Mt 23,15 

16. 22 

Lc 9, 52 


noi. Dacă suntem fii ai lui Dumnezeu, nu suntem datori nimă¬ 
nui în afară de Dumnezeu şi suntem liberi de orice îndatorire. 

Dar dacă ţi se cer dări, atunci plăteşte-le, dar nu fiindcă eşti 
dator, ci fiindcă nu trebuie să ne împotrivim răului. Căci dacă 
ne împotrivim răului, un rău încă şi mai mare vom pricinui." 

Altă dată au venit dreptcredincioşii, împreună cu slujitorii 
Cezarului, la Isus, să-l prindă cu vorba. Ei i-au spus: „Iată, Tu 
înveţi totul după adevăr. 

Spune-ne deci dacă suntem datori să plătim dări Cezarului 
sau nu.“ 

Isus a înţeles îndată că voiau să-l acuze că nu recunoaşte 
îndatoririle faţă de Cezar. 

El le-a spus: „Arătaţi-mi moneda cu care plătiţi tribut Ceza¬ 
rului." Şi i-au adus un ban pentru dare. 

El a privit moneda şi a spus: „Ale cui sunt chipul acesta şi 
inscripţia?" 

Ei au spus: „Ale Cezarului." Iar El le-a spus: „Bine, atunci 
daţi Cezarului cele ce sunt ale Cezarului, dar cele ale lui Dum¬ 
nezeu, adică sufletul vostru, nu -1 daţi nimănui decât lui Dumne¬ 
zeu. Bani, avere, muncă, toate acestea daţi-le celui ce vă cere, 
dar sufletul vostru nu -1 daţi nimănui decât lui Dumnezeu. 

învăţătorii voştri dreptcredincioşi cutreieră pretutindeni 
şi-i silesc pe oameni să făgăduiască şi să jure că vor împlini Legea. 
Astfel însă doar îi ademenesc pe oameni şi-i fac mai răi decât 
erau înainte. 

Nu putem face cu trupul o făgăduinţă pe care trebuie s-o 
ţinem cu sufletul. în sufletul vostru este Dumnezeu şi, de aceea, 
omul nu-i poate făgădui omului ce trebuie să facă Dumnezeu. 

Păziţi-vă! Ispita împotriva poruncii a patra stă în aceea că 
oamenii îi judecă şi-i pedepsesc pe semenii lor şi-i cheamă pe 
alţii la judecată şi pedepse." 

Odată, ucenicii lui Isus au ajuns într-un loc şi au cerut găz¬ 
duire peste noapte. 

Şi n-au fost primiţi. 53 

Atunci s-au dus ucenicii la Isus să se plângă de acest lucru 54 

şi au spus: „Trăsnetul să-i lovească drept pedeapsă!" 

Isus însă a spus: „încă tot nu înţelegeţi copiii cărui Duh 55 

sunteţi. 

Eu nu învăţ cum să fie nimiciţi oamenii, ci cum să fie mân- 56 
tuiţi." 


Odată, a venit la Isus un om şi a spus: „Porunceşte fratelui Lc 12,13 
meu să-mi dea partea de moştenire ce mi se cuvine." 

Isus i-a spus: „Nimeni nu m-a pus judecător peste voi şi nu 14 

pot judeca pe nimeni." 

Odată, au adus dreptcredincioşii o femeie în faţa lui Isus şi In 8,3 


au spus: 

„Iată, această femeie a fost prinsă în adulter. 4 

După Lege trebuie omorâtă cu pietre. Tu ce zici?" 5 

Isus n-a răspuns nimic şi gândea că-şi vor schimba singuri 6 
părerea. 

Ei însă stăruiau şi-l întrebau dacă socoteşte că femeia este 7 
vinovată. Atunci, El a spus: „Cine dintre voi este fără greşeală, 
acela să arunce primul asupra ei cu piatra." 

Mai mult de atât n-a spus nimic. 8 

Atunci, dreptcredincioşii s-au uitat unii la alţii, i-a mustrat 9 
conştiinţa, cei din faţă au trecut în spate şi au plecat toţi de 
acolo. Isus însă a rămas singur cu femeia. 

El a privit în jurul lui şi, nevăzând pe nimeni în afară de 10 
femeie, i-a spus: „Aşadar, nimeni nu te-a găsit vinovată?" 

Ea a spus: „Nimeni." El a zis: „Nici eu nu te pot învinui. 11 
Mergi şi de acum nu mai păcătui." 

„Păziţi-vă! Ispita împotriva poruncii a cincea stă în aceea 
că oamenii se socotesc datori să le facă bine doar celor de un 
neam cu ei, dar popoarele străine le socotesc vrăjmaşe." 


Un învăţător al Legii voia să-l pună la încercare pe Isus şi i-a Lc 10,25 
spus: „Ce trebuie să fac ca să moştenesc viaţa veşnică?" 

Isus i-a spus: „Ştii doar. Să-l iubeşti pe Dumnezeu Tatăl şi, 
pe lângă Dumnezeu Tatăl, pe fratele tău, fiu al oricărei ţări 
ar fi el.“ 

Şi învăţătorul Legii a spus: „Ar fi frumos să nu fie diferite 
popoare; dar cum să-i iubesc pe duşmanii poporului meu?“ 

Iar Isus a spus: „Era odată un om, un iudeu, care a ajuns rău: 
a fost bătut, jefuit şi lăsat în drum. 

A trecut pe acolo un preot, iudeu, care s-a uitat la cel rănit 
şi a plecat mai departe. 

Apoi a trecut un levit, tot iudeu, s-a uitat la el şi a plecat 
mai departe. 

Apoi a venit un om dintr-o ţară străină, vrăjmaşă, un sama¬ 
ritean. Acest samaritean l-a văzut pe iudeu şi nu s-a gândit că 
iudeii îi dispreţuiesc pe samariteni, ci s-a milostivit de iudeul 
rănit. 

L-a spălat, i-a legat rănile şi l-a dus pe măgarul său până la 
un han. 

Şi i-a plătit hangiului pentru el şi a făgăduit că se va întoarce 
să plătească restul. 

Iată, aşa trebuie să vă purtaţi cu oameni de neam străin, care 
vă dispreţuiesc şi vă duşmănesc, şi atunci veţi dobândi viaţa 
cea adevărată." 

Isus a spus: „Lumea îi iubeşte pe ai săi, dar pe oamenii lui 
Dumnezeu îi urăşte şi, de aceea, oamenii acestei lumi - preoţi, 
învăţători ai Legii, întâi-stătători - îi vor prigoni pe cei ce îm¬ 
plinesc voinţa Tatălui. Şi iată, eu plec acum la Ierusalim, iar 
ei mă vor chinui şi ucide, dar Duhul meu nu poate fi ucis şi 
va trăi." 

Când Petru a auzit că Isus va fi chinuit la Ierusalim, s-a mâh¬ 
nit, l-a luat pe Isus de mână şi i-a spus: „Dacă-i aşa, atunci mai 
bine nu te duce la Ierusalim." 

Atunci i-a spus Isus lui Petru: „Nu vorbi astfel, căci vorbele 
tale sunt vorbe ale ispitei. Dacă te temi că mă vor chinui şi 



148 EVANGHELIA PE SCURT 


ucide, aceasta înseamnă că nu te gândeşti la cele dumnezeieşti, 
la Duhul, ci la cele omeneşti." 

Şi a chemat poporul împreună cu ucenicii şi a spus: „Cine 34 

vrea să trăiască după învăţătura mea să se lepede de viaţa sa, 
să fie gata să ia asupra sa toată suferinţa trupească, fiindcă cine 
se teme pentru viaţa lui trupească o va pierde pe cea adevărată 
şi cine socoteşte viaţa trupească puţin lucru o va păstra pe cea 
adevărată." 

Iar ei n-au înţeles aceste cuvinte. Şi iată, au venit vechii ere- Mt 22,23 
dincioşi (saduceii) la El, iar El le-a arătat tuturor ce înseamnă 
viaţa cea adevărată şi învierea din morţi. Vechii credincioşi au 
spus că după moartea trupului nu mai este altă viaţă. 

Ei au spus: „Cum pot învia cu toţii din morţi? Dacă ar învia 24 

toţi, n-ar mai fi loc să trăiască toţi împreună. 

Iată, la noi erau şapte fraţi. Cel dintâi s-a însurat şi amurit. 25 

Văduva s-a măritat cu al doilea frate, şi când acesta a murit, ea 
l-a luat pe al treilea, şi aşa mai departe, până la al şaptelea. 

Atunci deci, cum vor trăi toţi aceşti fraţi cu o femeie, dacă 28 

vor învia?" 

Isus le-a spus: „Voi ori încurcaţi lucrurile cu bună ştiinţă, Lc 20,34-35 
ori nu înţelegeţi în ce stă, de fapt, trezirea la viaţă. în această 
viaţă, oamenii se însoară şi se mărită; dar cei care sunt vrednici 
de viaţa veşnică şi de învierea din morţi nu se însoară şi nici 
nu se mărită. 

Căci ei nu pot nici muri. Se unesc cu Tatăl. 36 

în Scriptura voastră stă scris că Dumnezeu a spus: «Eu Mt 22,31-32 
sunt Dumnezeul lui Avraam şi al lui Iacob.» Iar Dumnezeu a 
spus aceasta când Avraam şi Iacob erau deja morţi pentru oa¬ 
meni. Aşadar, cei morţi pentru oameni sunt încă vii pentru 
Dumnezeu. Dacă Dumnezeu este şi nu moare, atunci cei îm¬ 
preună cu Dumnezeu sunt pururi vii. învierea din morţi este 
viaţa în voinţa Tatălui. Pentru Tatăl nu există timp şi, de aceea, 
dacă omul împlineşte voinţa Tatălui şi se uneşte cu El, trece 
peste timp şi moarte." 

34 Când dreptcredincioşii au auzit acestea, nu ştiau ce să mai 
născocească pentru a-i închide gura şi au început cu toţii să 
stăruie cu întrebări. 

35 Şi unul dintre dreptcredincioşi a spus: 

36 „ învăţătorule, după părerea ta, care este cea mai mare porun¬ 
că din toată Legea?" Dreptcredincioşii socoteau că Isus se va 
încurca în răspunsul la această întrebare. 

37 Isus însă a spus: „Cea mai mare poruncă este aceasta, ca noi 
pe Dumnezeu, în puterea căruia suntem, să-l iubim din tot su¬ 
fletul, iar a doua poruncă reiese din aceasta: 

39 Să-l iubim pe aproapele, fiindcă în el este acelaşi Dum¬ 
nezeu. 

40 Şi pe aceasta se sprijină tot ce este scris în cărţile voastre." 

42 Iar Isus a grăit mai departe: „Ce socotiţi voi - ce este Hristos? 
Ce este El - poate Fiul cuiva?" Iar ei au spus: „După părerea 
noastră, Hristos este Fiul lui David." 

43 Atunci le-a spus El: „Cum aşa, oare David nu -1 numeşte pe 
Hristos Domnul său? Hristos nu este Fiul lui David şi nici Fiul 
nimănui (după trup); Hristos este acelaşi Dumnezeu, Domnul 
nostru, pe care -1 ştim în noi ca viaţa noastră. Hristos este cu¬ 
noaşterea din noi." 

Lc 12,1 Şi Isus a spus: „Vegheaţi şi feriţi-vă de aluatul învăţătorilor 
dreptcredincioşi. Păziţi-vă de aluatul vechilor credincioşi şi de 
aluatul stăpânitorilor. 

5 Dar mai ales feriţi-vă de aluatul celor ce singuri se numesc 
pe ei «învăţători», fiindcă de la ei pleacă toată înşelăciunea." 

Lc 20,45 Iar când poporul a înţeles despre ce vorbea, a spus: 

46 „Păziţi-vă mai ales de învăţătura cărturarilor, a celor ce se 
numesc pe ei «dreptcredincioşi». 

47 Feriţi-vă de ei, fiindcă iau locul profetului ce vesteşte po¬ 
porului voinţa lui Dumnezeu. Cu de la sine putere şi-au luat 
dreptul de a vesti poporului voinţa lui Dumnezeu. Ei propo¬ 
văduiesc cuvinte, dar nu săvârşesc fapte. 

Aşa se arată că ei doar vorbesc: «Faceţi una şi alta, asta şi cea- Mt 23,3 


laltă», dar ca faptă nu iese nimic, fiindcă ei înşişi nu fac nimic 
bun, ci doar vorbesc. 

Mai spun şi ce nu trebuie să facem. Ei înşişi însă nu fac 4 

nimic. 

Lor le pasă doar să-şi păstreze slujba de învăţători şi, de 5 

aceea, vor să iasă în faţă, se împodobesc şi-şi dau titluri. 

De aceea, aflaţi că nimănui nu-i este îngăduit să-şi spună 8 

învăţător şi păstor. 

Dar dreptcredincioşii mincinoşi îşi spun învăţători şi astfel 13 
vă împiedică să intraţi în împărăţia Cerurilor şi nici ei nu intră 
în ea. 

Aceşti dreptcredincioşi socot că pot întoarce pe cineva la 15 
Dumnezeu prin datini exterioare şi jurăminte. 

Şi, asemenea orbilor, nu văd că exteriorul nu înseamnă 16 
nimic, că totul este în sufletul omului. 

Ei fac doar ce e mai lesne, cele exterioare, însă ce este nevoie, 23 
dar şi greu, iubirea, compasiunea, adevărul - le lasă deoparte. 

Lor le pasă să împlinească Legea doar pe dinafară şi-i 28 
călăuzesc pe alţii la Lege doar pe dinafară. 

De aceea sunt ca mormintele spoite - pe afară par curate, 27 
dar înăuntru este murdărie. 

Ei îi cinstesc pe dinafară şi pe mucenici. 30 

De fapt, şi ei sunt asemeni celor ce-i chinuie şi-i ucid pe 31 

sfinţi. Ei sunt de când lumea, odinioară ca şi acum, duşmanii 
oricărui bine. De la ei izvorăşte tot răul în lume, fiindcă ei 
ascund binele şi arată răul în locul lui. De aceea trebuie să ne 
temem în primul rând de aceşti păstori mincinoşi. 


Voi ştiţi singuri că orice greşeală poate fi întotdeauna Mc 3, 28 
îndreptată. 

Dar dacă oamenii greşesc în ceea ce înseamnă binele, această 29 

greşeală nu mai poate fi îndreptată. Şi chiar această greşeală o 
fac păstorii mincinoşi." 

Mt 23, 37 

38-39 

Mt 24,1 

2 

3 

4 

12 

14 


Şi Isus a spus: „Voiam ca aici, la Ierusalim, să-i unesc pe 
toţi oamenii în singura cunoaştere a adevăratei mântuiri, dar 
locuitorii acestei cetăţi ştiu doar să-i ucidă pe învăţătorii Binelui. 

De aceea, vor rămâne tot atât de nelegiuiţi pe cât au fost şi 
nu-1 vor cunoaşte pe adevăratul Dumnezeu, atâta vreme cât n-au 
primit cunoaşterea lui Dumnezeu în ei, cu iubire." 

Şi Isus a plecat de la Templu. Atunci i-au spus ucenicii săi: 
„Şi cum stau lucrurile cu acest Templu al lui Dumnezeu, cu toată 
podoaba lui, pe care oamenii au adus-o pentru Dumnezeu?" 

Iar Isus a spus: „Adevăr vă spun că acest întreg Templu, 
cu toată podoaba lui, va fi nimicit şi nu va mai rămâne nimic 
din el. 

Este doar un singur Templu al lui Dumnezeu - şi anume 
inimile oamenilor, dacă se iubesc unii pe alţii." Şi l-au întrebat 
când va fi zidit acest Templu. 

Iar Isus le-a spus: „Nu va fi aşa curând. Multă vreme, 
oamenii vor mai fi înşelaţi cu tâlcuiri mincinoase ale învăţăturii 
mele, şi, de aceea, vor fi războaie şi răscoale. 

Şi va fi multă fărădelege şi iubire puţină. 

Dar când învăţătura cea adevărată se va fi răspândit printre 
toţi oamenii, atunci se va sfârşi tot răul şi toată ispita." 



CAPITOLUL AL ZECELEA 


LUPTA CU ISPITA 

Pentru a se elibera de rău, omul trebuie să fie, 
în fiece ceas al vieţii sale, una cu Tatăl 
(„Şi nu ne duce pe noi în ispită") 


CUPRINS 

Iudeii au văzut că învăţătura lui Isus subminează statul, 
credinţa şi naţionalitatea, dar, în acelaşi timp, au văzut că nu-i 
puteau combate învăţătura şi atunci au hotărât să-l ucidă. 
Nevinovăţia şi dreptatea lui îi făceau să şovăie, dar Caiafa, cel 
dintâi dintre marii preoţi, s-a gândit la un motiv pentru care 
Isus trebuia ucis, chiar dacă El însuşi era cu totul nevinovat. 
Caiafa a spus: „Nu trebuie să aflăm dacă acest Om este drept 
sau nedrept; trebuie doar să hotărâm dacă vrem ca poporul 
nostru să rămână poporul iudeu deosebit care este, sau dacă 
vrem să piară şi să se risipească. Poporul nostru va pieri şi se 
va risipi dacă-1 lăsăm pe acest Om în voia lui şi nu-1 ucidem." 
Argumentarea a fost decisivă şi dreptcredincioşii l-au osândit 
pe Isus la moarte şi au făcut cunoscut poporului să-l prindă 
îndată ce ar veni la Ierusalim. 

Deşi ştia acest lucru, Isus a venit totuşi la sărbătoarea 
Paştelui la Ierusalim. Ucenicii au căutat să-l înduplece să nu 
se ducă, dar Isus a spus: „Ceea ce vor dreptcredincioşii să-mi 
facă, la fel ca şi ceea ce vor să-mi facă ceilalţi oameni, nu poate 
schimba adevărul pentru mine, dacă Eu ştiu unde sunt şi în¬ 
cotro mă duc. Doar cel care nu cunoaşte adevărul poate să se 
teamă de ceva şi să aibă îndoieli. Şchioapătă doar acela care 
nu vede." 

Şi s-a dus la Ierusalim. Pe drum, s-a oprit în Betania. în Betania 
l-a uns Maria cu un vas întreg de untdelemn de preţ. Dat fiind 
că Isus ştia că se apropie moartea lui trupească, le-a spus uceni- 

cilor care o mustrau pe Maria că folosise aşa mult untdelemn 
de preţ pentru ungere că untdelemnul pe care l-a turnat i-a 
pregătit trupul pentru moarte. 

Când Isus a lăsat Betania şi plecat la Ierusalim, l-a întâm¬ 
pinat mare mulţime de popor şi a intrat cu El în cetate, ceea ce 
le-a întărit încă şi mai mult dreptcredincioşilor părerea că este 
nevoie să-l ucidă. Aşteptau doar un prilej bun ca să-l prindă. El 
ştia că şi cel mai neînsemnat cuvânt imprudent pe care l-ar 
spune împotriva Legii va fi prilej pentru uciderea lui, dar s-a dus 
în Templu şi a lămurit din nou că cinstirea lui Dumnezeu din 
partea iudeilor de până acum, care consta în jertfe, era greşită 
şi şi-a propovăduit învăţătura. Dar învăţătura lui, care se înte¬ 
meia pe Profeţi, era astfel încât dreptcredincioşii încă nu puteau 
găsi în cuvintele lui o încălcare vădită a Legii, pentru care să-l 
poată da morţii, mai ales că mare parte din poporul de rând 
era de partea lui Isus. Or, erau păgâni de faţă la sărbătoare, iar 
când aceştia au auzit de învăţătura lui Isus, voiau să vorbească 
cu Isus despre învăţătura lui. Când ucenicii au auzit aceasta, s-au 
înspăimântat. Se temeau că Isus, vorbind cu păgânii, se va tră¬ 
da, iar poporul se va ridica. La început, voiau ca Isus să nu se 
întâlnească cu păgânii, dar apoi s-au hotărât să-i spună că păgânii 
vor să-i vorbească. 

Când Isus a auzit aceasta, s-a tulburat. El a înţeles că, dacă 
le vesteşte păgânilor învăţătura sa, va ieşi limpede, la lumina 
zilei, tăgăduirea din partea sa a întregii Legi iudaice, că oamenii 
de rând îi vor întoarce spatele, iar dreptcredincioşii vor avea 
prilejul să-l învinuiască de legături cu păgânii pe care-i urau. 
Isus s-a neliniştit înţelegând aceasta, dar în acelaşi timp ştia 
că este chemat să le descopere oamenilor, ca fii ai aceluiaşi Tată, 
unirea dintre ei, fără deosebire de credinţă. Ştia că acest pas 
i-ar putea aduce sfârşitul vieţii trupeşti, că totuşi pieirea lui le-ar 
aduce oamenilor adevărata cunoaştere a vieţii şi, de aceea, a spus: 
„După cum bobul de grâu trebuie să piară ca să aducă rod, tot 

astfel trebuie şi omul să-şi dea viaţa trupească pentru ca ea să 
aducă roade duhovniceşti. Cel care ia seama la viaţa trupeas¬ 
că îşi răpeşte viaţa cea adevărată, iar cel ce nu ia seama la viaţa 
sa trupească, acela o dobândeşte pe cea adevărată. Sunt tulbu¬ 
rat de ce am în faţă, dar până acum am trăit doar ca să trăiesc 
acest ceas; cum să nu fac, aşadar, în acest ceas, ceea ce trebuie 
să fac? Fie deci ca, în acest ceas, voinţa Tatălui să se descopere 
în mine.“ 

Şi, întorcându-se spre popor - spre păgâni şi iudei -, le-a 
spus deschis ce-i spusese, până atunci, în ascuns lui Nicodim. 
El a zis: „Viaţa oamenilor, cu diferitele religii şi diferitele puteri 
în stat, trebuie schimbată din temelii. Toate puterile omeneşti 
trebuie înlăturate. Este nevoie doar să înţelegem corect însem¬ 
nătatea omului ca fiu al Tatălui vieţii, iar această cunoaştere 
înlătură toate împărţirile omeneşti şi toate puterile şi-i uneşte 
pe toţi oamenii în Unul." Iudeii au spus: „Tu nimiceşti întreaga 
noastră credinţă. După Legea noastră, există un Hristos, iar 
Tu spui că există doar un Fiu al Omului, iar acesta trebuie înăl¬ 
ţat. Ce poate însemna aceasta?" Iar Isus a spus: „A-l înălţa pe 
Fiul Omului înseamnă a trăi în acea lumină a cunoaşterii care 
este în oameni, astfel încât, atâta vreme cât este lumină, să trăim 
prin această lumină. Eu nu învăţ vreo credinţă nouă, ci doar 
ceea ce orice om ştie şi cunoaşte în sine. Iar oricine cunoaşte 
în sine viaţa şi oricine ştie că viaţa îi este dată lui şi tuturor oame¬ 
nilor de la Tatăl vieţii. 

învăţătura mea stă doar în iubirea vieţii date de Tatăl tuturor 
oamenilor." 

Mulţi din poporul de rând l-au crezut pe Isus, dar cei de 
vază şi cei care aveau slujbe şi demnităţi nu l-au crezut, fiindcă 
nu voiau să se gândească la înţelesul veşnic al învăţăturii lui, 
ci doar la însemnătatea vremelnică a acesteia. Au văzut că El 
înstrăina poporul de ei şi voiau să-l ucidă, dar se temeau să pună 
mâna pe El pe faţă şi, de aceea, nu voiau să-l prindă la Ierusalim 

şi ziua în amiaza mare, ci undeva pe ascuns. Şi a venit la ei unul 
dintre cei doisprezece apostoli, Iuda Iscarioteanul, iar ei l-au 
mituit să-i ducă pe slujitorii lor la El, atunci când poporul nu 
era cu Isus. Iuda a făgăduit că o va face şi s-a întors la Isus, aş¬ 
teptând un prilej potrivit pentru trădare. 

în prima zi de Paşti, Isus a ţinut, împreună cu ucenicii săi, 
ospăţul de sărbătoare, iar fiindcă Iuda credea că Isus nu ştie 
de trădarea lui, a mâncat împreună cu ei. Isus însă ştia că Iuda 
avea să-l trădeze şi, când toţi şedeau la masă, a luat pâinea, a 
frânt-o în douăsprezece bucăţi şi a dat fiecărui ucenic câte o 
bucată, chiar şi lui Iuda, şi, fără să numească pe cineva, a spus: 
„Luaţi şi mâncaţi Trupul meu.“ Apoi a luat potirul cu vin, l-a 
dat de jur împrejur, ca toţi, chiar şi Iuda, să bea din el, şi a spus: 
„Unul dintre voi îmi va vărsa sângele. Beţi sângele meu.“ Apoi 
s-a ridicat Isus şi a început să spele picioarele tuturor ucenicilor 
şi, când a terminat spălarea, a spus: „Ştiu că unul dintre voi mă 
va da pe mâna călăilor şi sângele meu va fi vărsat; Eu însă i-am 
dat să mănânce şi să bea şi i-am spălat picioarele. Am făcut 
aceasta ca să vă învăţ cum trebuie să vă purtaţi cu cei care vă 
fac rău. Dacă veţi face astfel, veţi fi fericiţi." Ucenicii însă tot în¬ 
trebau cine este trădătorul dintre ei. Isus însă nu l-a numit, ca 
să nu-1 pedepsească pe vinovat. Când s-a întunecat însă, a ară¬ 
tat spre Iuda şi i-a spus să plece. Iuda s-a ridicat de la masă şi 
s-a grăbit să iasă şi nimeni nu l-a împiedicat. Atunci a spus Isus: 
„Iată, aceasta înseamnă a-1 înălţa pe Fiul Omului! A-l înălţa pe 
Fiul Omului înseamnă a fi tot atât de bun ca şi Tatăl, nu numai 
faţă de cei care ne iubesc, ci faţă de toţi, chiar şi faţă de cei care 
ne fac rău. De aceea, nu discutaţi despre învăţătura mea şi n-o 
cercetaţi aşa cum au făcut dreptcredincioşii, ci faceţi ceea ce 
am făcut în toată vremea şi chiar acum, înaintea ochilor voştri. 
Această poruncă vă dau vouă: Iubiţi-i pe oameni. întreaga mea 
învăţătură stă numai în a-i iubi pe oameni în toată vremea şi 
până la sfârşit." 

Apoi, Isus a fost cuprins de teamă şi, fiindcă era noapte, s-a 
dus cu ucenicii săi într-o grădină, să se ascundă. Pe drum le-a 
spus: „Toţi sunteţi temători şi şovăielnici, iar când mă vor prinde, 
veţi fugi cu toţii." Petru i-a răspuns: „Nu, eu nu te voi părăsi, 
ci te voi apăra, chiar dacă şi eu voi muri." Şi ceilalţi ucenici au 
spus la fel. Atunci a spus Isus: „Dacă-i aşa, atunci pregătiţi-vă 
de apărare, luaţi provizii, căci va trebui să ne ascundem, şi în- 
zestraţi-vă cu arme pentru apărare." Ucenicii au spus că au două 
săbii. Când Isus a auzit că vorbesc de săbii, s-a mâhnit în inima 
lui. Şi s-a dus împreună cu ei într-un loc singuratic şi a început 
să se roage, îndemnându-i şi pe ucenici la rugăciune. Ucenicii 
însă nu l-au înţeles. Isus însă s-a rugat astfel: „Tată! Duhule! 
Fă să înceteze în mine duhul ispitei! întăreşte-mă în împlinirea 
voinţei tale! Nu voia mea să se facă, cea îndreptată spre apărarea 
vieţii mele trupeşti, ci voia ta să se facă, cea ca Eu să nu mă îm¬ 
potrivesc răului!" Ucenicii tot nu l-au înţeles. Iar El le-a spus: 
„Nu vă gândiţi la cele trupeşti, ci căutaţi să vă înălţaţi în Duhul. 
Puterea stă în Duhul, trupul este slab. Tată! Dacă trebuie să 
îndur suferinţe, atunci să vină; dar şi în suferinţă vreau un sin¬ 
gur lucru, ca nu voia mea, ci voia ta să se facă." Ucenicii n-au 
înţeles aceste cuvinte. Iar El s-a luptat din nou cu ispita şi, când 
a învins-o definitiv, a venit la ucenici şi le-a spus: „Acum s-a 
hotărât; puteţi fi liniştiţi, nu voi lupta în apărarea mea şi mă 
voi încredinţa în mâinile oamenilor acestei lumi." 


Apoi au început marii preoţi dreptcredincioşi să-l urmă¬ 
rească în taină pe Isus, cu toate mijloacele, ca să-l dea pieirii 
într-un fel sau altul. 

Ei s-au adunat să se sfătuiască în ce fel să facă şi şi-au spus 
unii altora: „Acest om trebuie înlăturat cumva. El ne înfăţişează 
neîncetat învăţătura, 

aşa încât, dacă-1 lăsăm în voia lui, toţi vor crede în El şi vor 
părăsi credinţa noastră. Deja de pe acum jumătate din popor 


Lc 11,53 


In 11, 47 


48 

se ţine de învăţătura lui. Iar dacă iudeii cred în această învăţă¬ 
tură, care afirmă că toţi oamenii sunt fii ai aceluiaşi Tată şi fraţi 
între ei, că poporul nostru iudeu n-are nici o întâietate faţă de 
celelalte popoare, atunci romanii ne vor supune pe deplin şi 
nu va mai fi nici o împărăţie iudaică." 

Lc 19,47 Iar marii preoţi dreptcredincioşi şi cărturarii s-au sfătuit 
îndelung unii cu alţii şi nu ştiau cum să-i vină de hac. 

48 Nu se puteau hotărî să-l ucidă. 

In ii, 49 Atunci, unul dintre ei, pe nume Caiafa, care era cel dintâi 
mare preot în anul acela, a cugetat la un şiretlic şi a spus: 

50 „Gândiţi-vă întâi de toate la un singur lucru, că este mai 
bine să ucidem un om decât să piară tot poporul. Dacă -1 lăsăm 
pe omul acesta în voia lui, atunci, vă spun dinainte, tot poporul 
va pieri; de aceea trebuie să-l ucidem pe Isus. 

52 Şi chiar dacă poporul nu va pieri, totuşi va cădea pradă 
învăţăturilor greşite şi-şi va părăsi credinţa strămoşească, atâta 
vreme cât nu -1 ucidem pe Isus; de aceea trebuie să-l ucidem." 

53 Şi, spunând Caiafa acestea, s-au înţeles cu toţii că nu trebuie 
să mai stea pe gânduri şi că este neapărată nevoie să-l ucidă pe 
Isus. 

54 Şi l-ar fi prins şi ucis îndată, dar El se ascundea de ei în pustiu. 

55 în vremea aceea însă se apropia sărbătoarea Pastelul şi mult 
popor venea, după obicei, la Ierusalim pentru sărbătoare. 

56 Iar marii preoţi dreptcredincioşi gândeau că Isus va veni, 
împreună cu poporul, la sărbătoare. 

In 12,1 Şi s-a întâmplat că Isus, cu şase zile înainte de sărbătoare, 
le-a spus ucenicilor: „Să mergem la Ierusalim." Şi a pornit îm¬ 
preună cu ei. 

In u, 8 Şi i-au spus ucenicii: „Nu te duce la Ierusalim, căci marii preoţi 
tocmai au hotărât să te ucidă cu pietre. Dacă te duci, te vor 
ucide." 

9 Iar Isus le-a spus: „Nu-mi este îngăduit să mă tem, fiindcă 
trăiesc în lumina cunoaşterii; după cum orice om, ca să nu se 
lovească, umblă ziua şi nu noaptea, tot astfel, orice om, ca să 

nu se îndoiască şi să nu se teamă, poate să trăiască în această 
cunoaştere. 

Doar cel ce trăieşte în trup are îndoieli şi se teme, dar pentru 10 
cel ce trăieşte în cunoaştere nu este nimic îndoielnic şi nimic 
înfricoşător." 

Iar Isus a venit în locul numit Betania, în apropiere de In 12,2 
Ierusalim, la Marta şi Maria. Şi, aşezându-se la cină, Marta îi 
slujea. 

Maria însă a luat o livră de untdelemn de preţ, curat, fru- 3 
mos mirositor şi a uns cu el picioarele lui Isus, uscându-le cu 
părul ei. Iar când mireasma untdelemnului s-a răspândit în 
toată casa, 


a zis Iuda Iscarioteanul: 4 

„Cu totul fără rost a risipit Maria untdelemnul cel de preţ. 5 
Mai bine s-ar fi putut vinde cu trei sute de dinari, împărţin- 
du-se banii săracilor." 

Isusînsăaspus: „Săraci veţi avea mereu, dar pe mine curând 8 
nu mă veţi mai avea. 

Ce a făcut este bine făcut; mi-a pregătit trupul pentru înmor- 7 
mântare." 

A doua zi, de dimineaţă, s-a dus Isus la Ierusalim. Şi fiindcă 12 
era sărbătoare, era mult popor acolo. 

Şi când l-au cunoscut pe Isus, l-au înconjurat, au adus ramuri 13 

din copaci şi şi-au întins veşmintele dinaintea sa, strigând cu 
toţii deodată: „Iată -1 pe adevăratul nostru Rege, care ni l-a făcut 
cunoscut pe adevăratul Dumnezeu." 

Isus însă s-a urcat pe un măgăruş şi a mers călare pe el. Iar 14 
poporul alerga înaintea lui şi striga. 


Şi aşa a intrat Isus în Ierusalim. Iar când a intrat deci în Mt2i, 10 
cetate, tot poporul forfotea, întrebându-se: „Cine este acesta?" 

Iar cei care -1 cunoşteau au răspuns: „Este Isus, Profetul din n 

Nazaretul Galileii." 

Iar Isus a intrat în Templu şi i-a izgonit din nou pe toţi vân- 12 

zătorii şi cumpărătorii de acolo. 

In 12,19 

Mc 11,18 

In 12, 20 

21 

22 


23 

24 

25 

26 

27 


Şi când marii preoţi dreptcredincioşi au văzut toate acestea, 
şi-au spus unii altora: „Iată ce face acest Om! Tot poporul aleargă 
după El.“ 

Totuşi, nu îndrăzneau să-l ridice, pur şi simplu, din mijlocul 
poporului, văzând că poporul se ţine după El. Şi au început să 
cugete cum ar putea să-l prindă printr-un şiretlic. 

între timp însă, Isus stătea în Templu şi învăţa poporul. îm¬ 
preună cu poporul erau, pe lângă iudei, şi păgâni, greci din naş¬ 
tere. Aceştia auziseră despre învăţătura lui Isus şi au înţeles-o 
în sensul că Isus îi învaţă adevărul nu doar pe iudei, ci şi pe 
toţi ceilalţi oameni. 

Şi, de aceea, voiau şi ei să devină ucenicii lui şi i-au spus 
aceasta lui Filip. 

Iar Filip i-a spus lui Andrei. Or, ucenicii se temeau să-l pună 
pe Isus în legătură cu grecii. Se temeau că poporul se va supăra 
pe Isus dacă n-ar face nici o deosebire între iudei şi alte popoare, 
şi, multă vreme, nu s-au putut hotărî dacă să-i spună lui Isus 
ceva despre dorinţa grecilor, până ce, în sfârşit, au venit amândoi 
la El şi i-au spus. Când Isus a auzit că grecii vor să devină uce¬ 
nicii lui, s-a tulburat, fiindcă ştia că poporul îşi va îndrepta ura 
împotriva lui fiindcă nu face deosebire între iudei şi păgâni şi 
nu-i socoteşte mai buni decât păgânii, ci asemenea acestora. 

El a spus atunci: „A venit vremea să lămuresc ce înţeleg 
prin Fiul Omului. Chiar dacă voi muri pentru că tâlcuiesc 
înţelesul Fiului Omului fără deosebire între iudei şi păgâni, 
totuşi voi spune adevărul. 

Bobul de grâu aduce rod doar dacă piere. 

Cel ce-şi iubeşte viaţa trupească pierde viaţa cea adevărată, 
iar cel ce socoteşte viaţa trupească un lucru de nimic se păstrează 
pentru viaţa cea veşnică. 

Cel ce vrea să slujească învăţăturii mele să facă la fel cum 
fac Eu şi va fi răsplătit de Tatăl meu. 

Sufletul meu se luptă acum cu sine însuşi: dacă să dau as¬ 
cultare chibzuielilor vieţii vremelnice sau să împlinesc voinţa 

Tatălui meu acum, în ceasul acesta. Or, acum, dat fiind că a venit 
ceasul acesta, în care trăiesc, pot spune oare: «Tată, scapă-mă de 
ceea ce trebuie să fac?» Nu, nu-mi este îngăduit să vorbesc ast¬ 
fel, fiindcă Eu trăiesc acum, în ceasul acesta. 

De aceea, spun: «Tată, descoperă-te în mine.»“ 28 

Şi Isus a zis: „De acum înainte, lumea oamenilor este sortită 31 

pieirii. De acum înainte, ceea ce stăpâneşte această lume va fi 
nimicit. 

Iar când Fiul Omului va fi înălţat peste viaţa trupească, îi 32 
va uni pe toţi în Unul.“ 

Atunci i-au spus iudeii: „După Lege, înţelegem că Hristos 34 
va fi veşnic; cum poţi deci să spui că Fiul Omului trebuie înăl¬ 
ţat? Ce înseamnă a -1 înălţa pe Fiul Omului?" 

La aceasta le-a răspuns Isus: „A -1 înălţa pe Fiul Omului în- 35 
seamnă a trăi în acea lumină a cunoaşterii care este în voi. 

A -1 înălţa pe Fiul Omului peste cele pământeşti înseamnă 36 
a crede în Lumină, atâta vreme cât este Lumina, pentru a fi un 
fiu al cunoaşterii. 

Cine crede în învăţătura mea nu crede în mine, ci în acel 44 
Duh care a dat viaţă lumii. 

Iar cine înţelege învăţătura mea îl înţelege pe acel Duh care 45 

a dat viaţă lumii. 

Dar dacă cineva ascultă cuvintele mele şi nu le împlineşte, 47 
Eu nu -1 învinuiesc, fiindcă n-am venit să învinuiesc, ci să aduc 
fericire. 

Pe cel ce nu primeşte cuvintele mele în inimă nu -1 învinuieşte 48 

învăţătura mea, ci cunoaşterea care este în el. Doar aceasta este 
cea care-1 învinuieşte. 

Căci Eu n-am vorbit de la mine însumi, ci am grăit ceea ce 49 
mi-a dat Tatăl meu - acel Duh care trăieşte în mine. 

Ceea ce grăiesc Eu este acelaşi lucru cu ceea ce mi-a spus 50 
Duhul cunoaşterii. Iar ceea ce învăţ Eu este viaţa cea adevărată." 

După ce Isus a vorbit astfel, a plecat de acolo şi s-a ascuns 
din nou de marii preoţi. 


37 

42 Iar dintre cei care auziseră aceste cuvinte ale lui Isus, mulţi 
au crezut în învăţătura lui, bărbaţi bogaţi şi de vază, dar se te¬ 
meau să mărturisească acest lucru în faţa marilor preoţi, fiindcă 
dintre aceştia nici unul nu mărturisea că ar crede în ea. 

43 Fiindcă erau obişnuiţi să gândească în felul trupesc şi nu 
în cel duhovnicesc. 

Mt 26,3 Dat fiind că Isus s-a ascuns, marii preoţi şi bătrânii poporului 

s-au întâlnit din nou la curtea lui Caiafa. 

4 Şi au început să ţină sfat cum să-l poată prinde şi ucide pe 
Isus în taină, fiindcă se temeau să-l prindă pe faţă, înaintea 
poporului. 

14 Atunci a venit unul dintre cei doisprezece ucenici ai lui Isus, 
Iuda Iscarioteanul, în adunarea lor. 

15 Iar acesta le-a spus: „Dacă vreţi să-l prindeţi în taină pe Isus, 
ca poporul să nu vadă, voi găsi prilej, îndată ce va fi puţin popor 
cu El, şi vă voi arăta unde este, iar voi îl veţi prinde. Ce îmi daţi 
pentru aceasta?" Iar ei i-au făgăduit treizeci de arginţi. 

16 El a încuviinţat şi, de atunci, căuta prilej să-i ducă pe marii 
preoţi la Isus, ca să-l poată prinde. 

17 între timp, s-a ascuns Isus de popor şi doar ucenicii erau cu 
El. Când a venit prima zi a azimilor, i-au spus ucenicii lui Isus: 
„Unde vom ţine Pastele?" 

18 Iar Isus a spus: „Mergeţi undeva, într-un loc din apropiere, 
intraţi la cineva şi spuneţi că n-avem timp să pregătim ospăţul 
de Paşti şi rugaţi-1 să ne lase să ţinem Pastele la el." 

19 Iar ucenicii au făcut astfel: l-au rugat pe un bărbat dintr-un 
sat apropiat să-i lase, iar el i-a lăsat. 

20 Şi iată, au venit şi s-au aşezat la masă, Isus însuşi împreună 
cu cei doisprezece ucenici şi Iuda împreună cu ei. 

In 13,1 Isus ştia că Iuda Iscarioteanul deja făgăduise să-l dea morţii, 
dar nu l-a învinuit şi nu s-a mâniat pe el, ci, după cum toată 
viaţa i-a învăţat pe ucenici iubirea, şi acum l-a dojenit pe Iuda 
doar cu iubire. 

Pe când toţi cei doisprezece stăteau cu El la masă, i-a privit Mt 26,21 / 
şi le-a spus: „Printre voi se află cel care m-a trădat. Mc 14,18 

Aşa este: cel care bea şi mănâncă împreună cu mine mă va Mt 26,23 
da pieirh." 

Şi mai mult n-a spus, astfel încât ei să nu ştie despre cine vor- 26 

beşte şi să-şi continue cina. Iar pe când mâncau, a luat Isus pâi¬ 
nea, a frânt-o în douăsprezece bucăţi şi a dat câte una fiecăruia 
dintre ei, spunând: „Luaţi şi mâncaţi; aceasta este Trupul meu.“ 

Apoi a turnat vin în potir şi l-a dat ucenicilor săi, spunând: 27 

„Beţi din acest potir cu toţii." Iar când au băut, a spus: 

„Acesta este Sângele meu. Mi -1 vărs pentru ca oamenii să în- 28 

ţeleagă porunca mea: să le ierte altora păcatele. 

Căci Eu voi muri curând şi nu voi mai fi cu voi în această Lc 22,18 
lume, ci mă voi uni cu voi doar în împărăţia Cerurilor." 

Iar apoi s-a ridicat Isus de la masă, s-a încins cu un ştergar in 13,4 
de in, a luat un vas cu apă, a turnat într-un lighean 

şi a început să le spele picioarele tuturor ucenicilor. 5 

Şi a venit la Petru, iar Petru i-a spus: „Cum aşa, Tu vrei să-mi 6 

speli mie picioarele?" 

Iar Isus i-a spus: „Ţie ţi se pare ciudat că-ţi spăl picioarele, 7 
dar vei cunoaşte îndată de ce fac aceasta. 

O fac pentru că, chiar dacă sunteţi curaţi, nu sunteţi toţi, căci 10 
cel ce mă va trăda este printre voi şi acestuia am vrut să-i dau 
cu mâinile mele pâine şi vin şi să-i spăl picioarele." 

Iar când Isus le-a spălat tuturor picioarele, s-a aşezat din 12 
nou şi a zis: „Aţi înţeles de ce am făcut aceasta? 

Am făcut-o pentru ca şi voi să faceţi asemenea unii altora. 14 
Eu, învăţătorul vostru, fac aceasta pentru ca voi să ştiţi cum 
trebuie să vă purtaţi cu cei ce vă fac rău. 

Dacă aţi înţeles acest lucru şi veţi face astfel, atunci veţi fi 17 
fericiţi. 

Când am spus că unul dintre voi mă va trăda, n-am vorbit 18 
despre voi toţi, căci numai unul dintre voi mă va da pieirii, cel 
căruia i-am spălat picioarele şi care a mâncat pâine cu mine." 

21 Şi vorbind Isus astfel, s-a tulburat în Duh şi a spus din nou: 
„Adevăr, adevăr vă spun, unul dintre voi mă va trăda." 

22 Iar ei se uitau unii la alţii şi nu ştiau despre cine vorbeşte. 

23 Unul dintre ucenici stătea lângă Isus. 

24 Lui i-a făcut semn Simon Petru, ca să-l întrebe cine este 
trădătorul. 

25 Acesta l-a întrebat pe Isus. 

26 Iar Isus a spus: „Voi înmuia o bucată de pâine şi cel căruia 
i-o voi da este trădătorul." Şi i-a dat-o lui Iuda Iscarioteanul. 

27 Şi i-a spus: „Fă repede ce vrei să faci." 

30 Iar Iuda a înţeles că este vremea să meargă mai departe şi, 
după ce a mâncat pâinea, a plecat îndată. Nu mai putea fi urmă¬ 
rit, căci era noapte. 

31 Iar după ce a plecat Iuda, Isus a zis: „Acum este limpede ce 
este Fiul Omului, acum vă este limpede că Dumnezeu este în 
El, că El poate fi tot atât de bun ca şi Dumnezeu însuşi. 

33 Copii! Doar pentru scurtă vreme voi mai rămâne cu voi. Nu 
răstălmăciţi învăţătura mea, aşa cum fac dreptcredincioşii, ci 
faceţi aşa cum fac Eu. 

34 Vă dau poruncă nouă, doar una singură: După cum Eu, în¬ 
totdeauna şi până la sfârşitul meu, v-am iubit pe voi toţi, tot 
astfel să vă iubiţi şi voi unii pe alţii întotdeauna, până la sfârşit. 

35 Doar prin aceasta vă veţi deosebi de ceilalţi oameni. Doar 
astfel vă deosebiţi de ei, dacă vă iubiţi unii pe alţii." 

Mt 26,30 Şi apoi s-au dus pe Muntele Măslinilor. 

31 Iar pe drum le-a spus Isus: „Iată, vine vremea să se întâmple 
ce spune Scriptura: Va fi bătut păstorul şi se vor risipi oile toate. 
Şi în noaptea aceasta se va întâmpla. Mă vor lua prins, iar voi 
toţi mă veţi părăsi şi vă veţi risipi." 

33 Dar Petru i-a răspuns: „Chiar dacă toţi ceilalţi se înspăimântă 

şi fug, eu nu te voi tăgădui. Sunt gata să merg cu tine în temniţă 
şi la moarte." 

Iar Isus i-a zis: „Adevăr îţi spun ţie, că în această noapte, în 
care mă vor lua prins, nu o dată, ci de trei ori mă vei tăgădui." 


34 

Petru însă a spus că nu -1 va tăgădui şi la fel au spus şi ceilalţi 35 

ucenici. 

Iar apoi le-a spus Isus ucenicilor: „Până acum, nici Eu, nici Lc 22,35 
voi n-am avut nevoie de nimic. Aţi umblat fără pungă şi fără 
alte haine decât cele de pe voi, şi aşa v-am poruncit. 

Acum însă, când sunt socotit nelegiuit, nu mai putem să 36 

rămânem astfel, ci trebuie să ne înzestrăm cu de toate, chiar 
cu săbii, ca să nu pierim degeaba." 

Iar ucenicii au spus: „Iată, avem două săbii." Isus a spus: 38 

„E bine." 

Apoi s-a dus Isus cu ucenicii săi în grădina Ghetsemani. In 18,1/ 
Şi, când au ajuns acolo, le-a spus Isus: „Rămâneţi aici; Eu mă Mt 26 > 36 
voi ruga." 

Apropiindu-se de Petru şi de cei doi fii ai lui Zebedeu, a Mt 26,37 
început să se îngrijoreze şi să se teamă. 

Şi le-a spus: „Mult prea greu îmi cade la inimă; mă tem în 38 

faţa morţii. Rămâneţi aici şi nu deznădăjduiţi asemenea mie." 

Şi s-a dus puţin mai departe, a căzut cu faţa la pământ şi a 39 

început să se roage. Şi s-a rugat astfel: „Tată, Duhule! Fie ca să 
nu se întâmple ce vreau Eu - să nu mor -, ci ceea ce vrei Tu - 
să mor. Dar ţie, ca Duh, toate îţi sunt cu putinţă; dă-mi ca ispi¬ 
ta trupului să nu mă prindă în mreje. Duhul este tare, iar tru¬ 
pul, slab." 

Din nou s-a îndepărtat Isus de ei şi din nou a început să se 42 

roage, spunând: „Tată! Dacă trebuie să pătimesc şi să mor, atunci 
să mor, facă-se voia ta." 

Şi după ce a spus acestea, s-a dus înapoi la ucenici şi a văzut 43 

că erau trişti şi mişcaţi până la lacrimi. 

Şi s-a îndepărtat din nou de ei şi a spus a treia oară: „Tată! 44 

Facă-se voia ta." 

Atunci s-a întors înapoi la ucenici şi le-a spus: „Acum 45 

liniştiţi-vă şi tăceţi, căci acum s-a hotărât că mă încredinţez în 
mâinile oamenilor acestei lumi." 



CAPITOLUL AL UNSPREZECELEA 

CUVÂNTAREA DE BUN RĂMAS 

Viaţa personală este o înşelăciune a trupului şi un rău. 
Viaţa cea adevărată este cea de obşte a tuturor oamenilor 
(„Ci ne mântuieşte de rău“) 


CUPRINS 

Isus, simţindu-se gata de moarte, voia să se predea. Petru 
l-a oprit şi l-a întrebat unde se duce. Isus a răspuns: „Mă duc 
acolo unde tu nu poţi merge. Eu sunt gata să mor, dar tu încă 
nu eşti gata.“ Petru a spus: „Nu, şi eu sunt gata acum să-mi 
dau viaţa pentru tine." Isus a răspuns: „Omul nu poate făgădui 
nimic pentru viitor." Şi le-a spus tuturor ucenicilor laolaltă: 
„Ştiu că am moartea în faţă, dar cred în viaţa Tatălui şi, de aceea, 
nu mă tem de moarte. Nici voi nu trebuie să vă întristaţi de moar¬ 
tea mea; dimpotrivă, credeţi în Dumnezeul cel adevărat şi în 
Tatăl vieţii şi atunci moartea mea nu vi se va mai părea înfri¬ 
coşătoare. Dacă sunt unit cu Tatăl vieţii, nu-mi pot pierde viaţa. 
Desigur, nu vă spun cum, unde şi când va fi viaţa mea după 
moarte, dar totuşi vă arăt calea spre viaţa cea adevărată. învă¬ 
ţătura mea nu vorbeşte despre cum va fi viaţa, ci descoperă doar 
singura cale adevărată a vieţii. Ea constă în unirea cu Tatăl. 
Tatăl însă este Izvorul vieţii. învăţătura mea înseamnă a trăi 
în voinţa Tatălui şi a-i împlini voinţa, pentru viaţa şi mântuirea 
tuturor oamenilor. Dacă Eu nu mai sunt, ştiinţa Adevărului 
va fi învăţătoarea voastră. împlinind învăţătura mea, veţi simţi 
mereu că umblaţi în adevăr, că Tatăl este în voi şi voi în Tatăl. 
Şi ştiindu -1 în voi pe Tatăl vieţii, veţi afla acea pace pe care nu 
v-o poate lua nimeni. 

Şi fiindcă ştiţi adevărul şi trăiţi în el, atunci nici moartea 
mea, nici a voastră nu vă poate tulbura. 

Oamenii îşi închipuie că sunt fiinţe individuale, fiecare 
înzestrată cu o anume voinţă a vieţii; acest lucru însă este doar 
o amăgire. Singura viaţă adevărată este cea care cunoaşte voinţa 
Tatălui ca Izvor al vieţii. învăţătura mea descoperă această 
unitate a vieţii şi înfăţişează viaţa nu ca un număr de lăstari 
despărţiţi între ei, ci ca un singur pom din care cresc toţi lăs¬ 
tarii. Numai cel care trăieşte în voinţa Tatălui, asemenea lăs¬ 
tarului în pom, acela trăieşte în adevăr, dar cel care vrea să trăiască 
în propria lui voinţă, asemenea unui lăstar care s-a rupt din 
pom, acela moare. 

Tatăl mi-a dat viaţă pentru mântuire, iar Eu v-am învăţat 
să trăiţi pentru mântuire. Dacă veţi împlini poruncile mele, 
veţi avea mântuirea. Porunca ce exprimă întreaga mea învă¬ 
ţătură este doar aceasta singură, că toţi oamenii trebuie să se 
iubească unii pe alţii. Dar iubirea înseamnă a-ţi da viaţa tru¬ 
pească pentru alţii. Altă explicaţie despre ce este iubirea nu este. 
Şi, împlinind porunca iubirii pe care v-o dau, n-o veţi împlini 
asemenea slugilor, care îndeplinesc porunca stăpânului fără 
s-o înţeleagă, ci veţi trăi ca oameni liberi, asemenea mie, fiind¬ 
că Eu v-am lămurit înţelesul vieţii, ce reiese din însemnătatea 
Tatălui vieţii. 

Voi n-aţi primit învăţătura mea fiindcă aţi ales-o din întâm¬ 
plare, ci fiindcă este singura adevărată, singura care-i face pe oa¬ 
meni liberi. 

învăţătura lumii este ca oamenii să-şi facă rău unii altora; 
învăţătura mea însă este ca oamenii să se iubească unii pe alţii. 
De aceea, lumea vă va urî la fel cum m-a urât pe mine. Lumea 
nu-mi înţelege învăţătura şi, de aceea, vă va prigoni şi vă va face 
rău, crezând că astfel îi slujeşte lui Dumnezeu. 

Aşadar, nu vă miraţi, ci înţelegeţi că aşa trebuie să fie. Lu¬ 
mea, care nu -1 cunoaşte pe Dumnezeu cel adevărat, nu poate 
decât să vă prigonească, iar voi nu puteţi decât să mărturisiţi 
adevărul. Voi vă mâhniţi că voi fi ucis pentru că mărturisesc 
adevărul. Şi de aceea este nevoie de moartea mea, pentru a fi 

In 13, 36 


întărit adevărul. Moartea, ea, care va fi doar pentru că nu mă 
abat de la adevăr, vă va întări şi veţi înţelege în ce constă 
minciuna şi în ce adevărul, precum şi ce reiese din cunoaşterea 
minciunii şi a adevărului. Veţi înţelege că minciuna stă în fap¬ 
tul că oamenii cred în viaţa trupească şi nu în viaţa Duhului; 
că adevărul stă în unirea cu Tatăl şi că de aici reiese izbânda 
Duhului asupra trupului. Chiar dacă Eu nu voi mai fi în viaţa 
trupească, totuşi Duhul meu va fi în voi. Voi însă, la fel ca toţi 
oamenii, nu veţi simţi mereu în voi puterea Duhului. Uneori 
veţi fi slabi şi veţi pierde puterea Duhului - veţi cădea în ispi¬ 
tă -, dar apoi vă veţi trezi din nou la viaţa cea adevărată. Trupul 
vă va subjuga, dar va fi doar ceva trecător; veţi suferi pentru o 
vreme, înviorându-vă din nou în Duhul, aşa cum femeia poartă 
suferinţa naşterii, dar apoi simte bucurie că i-a dat viaţă unui 
om; la fel veţi simţi şi voi dacă, după subjugarea trupului, vă 
ridicaţi din nou în Duhul. Veţi simţi atunci o asemenea fericire, 
încât nu vă veţi dori nimic mai mult. Aflaţi deci aceasta dinainte 
şi, în ciuda tuturor prigonirilor, a luptelor lăuntrice şi a descu¬ 
rajărilor, să ştiţi că Duhul vieţuieşte în voi şi că singurul Dum¬ 
nezeu adevărat este acea Cunoaştere a voinţei Tatălui, pe care 
v-am descoperit-o.“ 

Şi, adresându-se Duhului-Tată, a grăit Isus: „Am împlinit 
ce mi-ai poruncit, le-am descoperit oamenilor că Tu eşti Izvorul 
tuturor lucrurilor. Iar ei m-au înţeles. I-am învăţat că toţi pro¬ 
vin din singurul Izvor al vieţii fără de sfârşit şi că, de aceea, toţi 
sunt Una, că, aşa cum Tatăl este în mine şi Eu în Tatăl, şi ei sunt 
una cu mine şi cu Tatăl. Le-am descoperit şi că, după cum Tu 
i-ai trimis cu iubire în lume, şi ei trebuie să trăiască în lume cu 
iubire." 


Iar Petru i-a spus lui Isus: „Unde te duci?" Isus a răspuns: 
„Nu eşti destul de tare ca să mergi încotro merg Eu. Abia mai 
târziu vei merge acolo." 

Dar Petru a spus: „De ce crezi că nu sunt destul de tare să 37 
merg acolo unde mergi Tu? Vreau să-mi dau viaţa pentru tine." 

Iar Isus a zis: „Spui că vrei să-ţi dai viaţa pentru mine, şi 38 
totuşi, înainte să cânte cocoşul, mă vei fi tăgăduit de trei ori." 

Isus le-a spus ucenicilor: „Nu vă tulburaţi şi nu vă pierdeţi In 14,1 
curajul, ci credeţi în adevăratul Dumnezeu al vieţii şi în 
învăţătura mea. 

Viaţa Tatălui nu este doar cea de pe pământ, ci mai este şi 2 
o altă viaţă. 

Dacă viaţa ar fi doar cea de aici, atunci v-aş spune că Eu, 3 

dacă mor, mă duc în sânul lui Avraam şi vă voi pregăti un 
lăcaş acolo. Şi aş veni şi v-aş lua la mine şi am fi fericiţi împreună 
în sânul lui Avraam. 


Dar Eu vă arăt doar calea spre viaţă." 4 

Iar Toma a spus: „Nu ştim unde te duci, deci nu putem cu- 5 
noaste nici calea. Trebuie să ştim ce va fi acolo după moarte." 

Isus a spus: „Nu vă pot spune ce va fi acolo - învăţătura 6 
mea este calea, adevărul şi viaţa. Şi altfel nu este cu putinţă să 
vă uniţi cu Tatăl vieţii decât numai prin învăţătura mea. 

Dacă veţi împlini învăţătura mea, atunci îl veţi cunoaşte pe 7 
Tatăl." 

Atunci a spus Filip: „Dar cine este Tatăl?" 8 

Iar Isus a spus: „Tatăl este ceea ce dă viaţă. Eu am împlinit 9 
voinţa Tatălui şi, de aceea, după viaţa mea poţi cunoaşte în ce 
constă voinţa Tatălui. 

Eu trăiesc în Tatăl şi Tatăl trăieşte în mine. Iar tot ce spun 10 
şi fac Eu, toate le fac după voinţa Tatălui. 

învăţătura mea este că sunt în Tatăl şi Tatăl este în mine. 11 
Iar dacă nu înţelegeţi învăţătura mea, atunci vedeţi-mă pe 
mine şi faptele mele şi astfel puteţi pricepe ce este Tatăl. 

Şi să ştiţi că cel care va urma învăţătura mea poate să facă 12 
ceea ce fac Eu. Şi încă mai mult decât aceasta, fiindcă Eu voi 
muri, iar acela încă va trăi. 

13 Cel care va trăi după învăţătura mea, acela va avea tot ce-şi 
va dori, pentru că atunci Fiul va fi asemenea Tatălui. 

14 Orice vă veţi dori vreodată potrivit învăţăturii mele, la toate 
acelea veţi fi părtaşi. 

15 Dar pentru ca aceasta să se întâmple, trebuie să iubiţi în¬ 
văţătura mea. 

16 învăţătura mea vă va fi, în locul meu, Sprijinitor şi Mân¬ 
gâietor. 

17 Acest Mângâietor va fi conştiinţa adevărului, iar oamenii 
din lume nu -1 vor înţelege pe acest Mângâietor, dar voi îl veţi 
şti învoi. 

18 Nu veţi fi singuri niciodată, dacă Duhul învăţăturii mele va 
fi cu voi. 

19 Eu voi muri, iar oamenii din lume nu mă vor vedea, dar 
voi mă veţi vedea, căci învăţătura mea trăieşte şi voi veţi trăi 
prin ea. 

20 Abia atunci când învăţătura mea va fi în voi, veţi înţelege 
că Eu sunt în Tatăl şi că Tatăl este în mine. 

21 Cel ce vrea să-mi împlinească învăţătura îl va simţi pe Tatăl 
în sine şi în acela va trăi Duhul meu.“ 

22 Şi i-a spus Iuda - nu Iscarioteanul, ci celălalt: „Dar de ce 
nu putem trăi toţi în Duhul adevărului?" 

23 Iar Isus i-a răspuns: „Doar cel ce împlineşte învăţătura mea 
îl iubeşte pe Tatăl şi doar în el îşi va face lăcaş Duhul meu. 

24 Cel ce nu împlineşte învăţătura mea nu -1 poate iubi pe Tatăl, 
fiindcă învăţătura aceasta nu este a mea, ci a Tatălui. 

25 Aceasta este tot ce vă pot spune acum. 

26 Duhul meu însă, Duhul adevărului, care va locui în voi când 
Eu nu mai sunt, Acela vă va descoperi toate şi vă veţi aminti 
multe şi multe veţi înţelege din cele ce v-am spus, 

27 aşa încât să aveţi mereu pace în Duhul, şi anume nu acea 
pace trupească, pe care o caută oamenii lumii, ci acea pace a 
Duhului, în care nu vă veţi mai teme de nimic. 

Şi dacă împliniţi învăţătura mea, nu mai trebuie să vă tul- 28 
buraţi pentru moartea mea. Voi veni la voi ca Duh al adevărului 
şi în acelaşi timp voi locui în inimile voastre cu conştiinţa Tată¬ 
lui. Dacă împliniţi învăţătura mea, atunci trebuie să vă bucuraţi 
că în locul meu va fi Tatăl cu voi în inimile voastre şi aşa este 
mai bine pentru voi. 

învăţătura mea este pomul vieţii. Tatăl este Cel ce îngrijeşte In 15,1 


pomul. 

El curăţă ramurile roditoare, ca mai mult rod să aducă. 2 

Ţineţi-vă de învăţătura mea despre viaţă şi veţi avea viaţă 4 

în voi. Şi, după cum lăstarul nu trăieşte prin sine însuşi, ci prin 
pomul din care se trage, tot astfel trăiţi şi voi prin învăţătura mea. 

învăţătura mea este pomul; voi sunteţi lăstarii. Cel ce trăieşte 5 
prin învăţătura mea aduce rod mult, căci în afara învăţăturii 
mele nu este viaţă. 

Cel ce nu trăieşte prin învăţătura mea se usucă şi piere, iar 6 
crengile uscate sunt tăiate şi aruncate pe foc. 

Dacă veţi trăi prin învăţătura mea şi o veţi împlini, atunci 7 
veţi avea tot ce vă doriţi. 

Căci voinţa Tatălui este să trăiţi în viaţa cea adevărată şi să 8 

aveţi ce vă doriţi. 

După cum Tatăl mi-a dat mântuirea, tot astfel şi Eu vă dau 9 
mântuire. Primiţi această mântuire! 

Eu trăiesc fiindcă Tatăl mă iubeşte, iar Eu îl iubesc pe Tatăl; 10 
trăiţi şi voi în aceeaşi iubire. 

Dacă veţi trăi în această iubire, veţi fi fericiţi. 11 

Porunca mea este să vă iubiţi unii pe alţii aşa cum v-am 12 

iubit şi Eu. 

Nu este mai mare iubire decât a-ţi jertfi viaţa din iubire 13 
pentru ai tăi, aşa cum am făcut Eu. 

Voi sunteţi semenii mei dacă faceţi ce v-am învăţat. 14 

Nu vă socotesc slugi cărora li se porunceşte, ci semeni, fiind- 15 
că v-am făcut cunoscut tot ce am primit de la Tatăl. 



CUVÂNTAREA DE BUN RĂMAS 171 


16 Nu alegeţi învăţătura mea din voinţă proprie, ci fiindcă 
v-am dovedit-o pe singura cea adevărată prin care veţi trăi şi 
veţi avea tot ce vă doriţi. 

17 întreaga învăţătură este să vă iubiţi unii pe alţii. 

18 Dacă lumea vă va urî, nu vă miraţi: urăşte învăţătura mea. 

19 Dacă aţi fi una cu lumea, ea v-ar iubi. Eu însă v-am desprins 
de lume şi de aceea vă va urî. 

20 Dacă m-a prigonit pe mine, vă va prigoni şi pe voi. 

21 Vor face toate acestea fiindcă nu -1 cunosc pe adevăratul Dum¬ 
nezeu. 

22 Le-am vestit toate, dar ei n-au vrut să mă asculte. 

23 Ei n-au înţeles învăţătura mea, fiindcă nu l-au înţeles pe Tatăl. 

24 Au văzut viaţa mea, iar viaţa mea le-a dovedit greşeala. 

25 Şi de aceea m-au urât încă şi mai mult. 

26 Duhul adevărului, care va veni la voi, vă va întări acestea. 

27 Dar şi voi le veţi întări. 

In 16,1 Vă spun acestea mai înainte, ca să nu vă înşelaţi când vă 
vor prigoni. 

2 Vă vor socoti ca pe nişte lepădături. Toţi vor crede că, omo- 
rându-vă, fac o lucrare bineplăcută lui Dumnezeu. 

3 Nu pot face altfel decât aşa, fiindcă nu înţeleg nici învăţătura 
mea, nici pe adevăratul Dumnezeu. 

4 Toate acestea vi le spun dinainte, ca să nu vă miraţi când 
se vor întâmpla toate. 

5 Acum plec de la voi la acel Duh care m-a trimis şi acum 
înţelegeţi că nimeni nu poate să mă întrebe încotro mă duc. 

6 Mai înainte eraţi mâhniţi că nu v-am spus încotro mă duc, 
în ce loc. 

7 Dar adevăr vă spun, este bine pentru voi ca eu să plec. Dacă 
nu mor, atunci Duhul adevărului nu va veni printre voi, dar 
dacă mor, va locui între voi. 

8 El va locui între voi şi vă va lămuri care este minciuna, care 
adevărul şi care deznodământul. 

9 Minciuna este că oamenii nu cred în viaţa Duhului. 

Adevărul este că Eu sunt Una cu Tatăl. io 

Deznodământul este că puterea vieţii trupeşti va fi nimicită. u 

încă multe v-aş mai spune, dar greu vă este să înţelegeţi. 12 

Dar dacă Duhul adevărului va locui între voi, El vă va dovedi 13 


tot adevărul, fiindcă nu va grăi nimic nou ca de la sine însuşi, 
ci doar ceea ce este de la Dumnezeu, şi vă va arăta calea în 
toate împrejurările vieţii. 


Şi El va fi de la Tatăl, aşa cum şi Eu sunt de la Tatăl şi, de aceea, 15 

va vesti aceleaşi lucruri pe care vi le-am vestit şi Eu. 

Dar şi dacă voi fi în voi ca Duh al adevărului, totuşi nu mă 16 
veţi vedea mereu. Uneori mă veţi auzi, alteori nu mă veţi auzi." 

Şi şi-au spus ucenicii unii altora: „Ce înseamnă că spune 17 
«Uneori mă veţi auzi, alteori nu mă veţi auzi»? 

Ce înseamnă «uneori da, alteori nu»? Despre ce vorbeşte?" 18 

Isus le-a spus: „Voi nu înţelegeţi ce înseamnă «Uneori mă 19 
veţi auzi, alteori nu mă veţi auzi.» 

Voi ştiţi cum se întâmplă în lume, că unii sunt trişti şi su- 20 
păraţi, iar alţii se bucură. Şi voi veţi fi mâhniţi, dar mâhnirea 
voastră se va preface în bucurie. 

Femeia, când naşte, se chinuie în dureri, dar după ce a năs- 21 
cut, nu se mai gândeşte la chinuri, de bucurie că s-a născut un 
om în lume. 

Tot astfel, şi voi veţi fi trişti, dar deodată mă veţi vedea, iar 22 
Duhul adevărului va veni printre voi, iar mâhnirea voastră se 
va preface în bucurie. 

Şi atunci nu-mi veţi mai cere nimic, fiindcă veţi avea tot ce 23 
vă doriţi. Atunci veţi avea, de la Tatăl vostru, tot ce vă doriţi 
în Duhul. 

Până acum n-aţi cerut nimic pentru Duhul, dar atunci veţi 24 
cere ce doriţi pentru Duhul şi veţi primi toate, pentru ca feri¬ 
cirea voastră să fie desăvârşită. 

Acum, ca Om, nu vă pot spune toate acestea limpede în cu- 25 
vinte, dar atunci, când voi trăi în voi ca Duh al adevărului, vă 
voi vesti limpede toate de la Tatăl. 

26 Atunci, nu Eu vă voi da tot ceea ce cereţi, în numele Duhului, 
de la Tatăl, 

27 ci Tatăl vostru vi le va da, fiindcă El vă iubeşte pentru că aţi 
primit învăţătura mea. 

28 Acum aţi înţeles că cunoaşterea Tatălui vine în lume şi din 
nou se întoarce din lume la Tatăl." 

29 Atunci i-au spus ucenicii lui Isus: „Acum am înţeles tot şi 
nu mai avem nimic de întrebat. 

30 Credem că eşti de la Dumnezeu." 

31 Iar Isus a zis: 

33 „Toate acestea vi le-am spus ca să aveţi încredere şi pace în 
învăţătura mea. Orice suferinţe aţi putea întâlni în lume, nu 
vă temeţi, căci învăţătura mea va învinge lumea." 

In 17,1 După aceea, Isus şi-a ridicat ochii spre cer şi a spus: „Tată! 
Tu i-ai dat Fiului tău libertatea vieţii, ca El să dobândească viaţa 
cea adevărată. 

3 Viaţa este ştiinţa despre adevăratul Dumnezeu, despre Cu¬ 
noaşterea pe care am descoperit-o. 

6 Te-am descoperit pe tine oamenilor pe pământ. Am împlinit 
lucrarea pe care mi-ai încredinţat-o. 

4 Am descoperit Fiinţa ta oamenilor, pe pământ. Erau şi mai 
înainte ai tăi; după voinţa ta, însă, le-am descoperit adevărul. 
Iar ei te-au cunoscut. 

7 Au înţeles că tot ce au, că viaţa lor vine doar de la tine 

8 şi că Eu nu i-am învăţat în numele meu, ci că Eu şi ei suntem 
de la tine. 

9 Mă rog deci pentru cei ce te mărturisesc. 

10 Ei au înţeles că tot ce este al meu este şi al tău şi că tot ce 
este al tău este şi al meu. 

11 Eu nu mai sunt în lume, ci mă întorc la tine; ei însă sunt în 
lume şi, de aceea, te rog, Tată, păstrează-i în cunoaşterea ta. 

15 Nu te rog să-i iei din lume, ci să-i păzeşti de rău. 

17 întăreşte-i în adevărul tău. Cunoaşterea ta este adevărul. 

Tată! îmi doresc ca şi ei să fie asemenea mie, să înţeleagă, 18 
ca şi mine, că viaţa cea adevărată a început încă de la întemeierea 
lumii, 

ca toţi să fie Una, după cum tu, Tată, eşti în mine şi Eu în 21 
tine, ca şi ei să fie Una în noi. 

Eu în ei şi Tu în mine, ca toţi să se unească în Unul şi ca 23 
oamenii să înţeleagă că nu de la ei înşişi s-au născut, ci că Tu 
i-ai trimis în lume cu iubire, asemenea ca şi pe mine. 

Părinte Preasfânt! Lumea nu te-a cunoscut, Eu însă te-am 25 
cunoscut, iar ei te-au cunoscut prin mine. 

Şi Eu le-am făcut cunoscut cum este Fiinţa ta. Fiinţa ta este 26 
cuprinsă în aceea că iubirea cu care m-ai iubit pe mine este şi 


în ei. Tu le-ai dat viaţă, aşadar i-ai iubit. Eu i-am învăţat să cu¬ 
noască aceasta şi să te iubească, pentru ca iubirea ta faţă de ei 
să se întoarcă de la ei la tine." 



CAPITOLUL AL DOISPREZECELEA 


BIRUINŢA DUHULUI ASUPRA TRUPULUI 

De aceea, nu există nici un rău pentru omul ce nu-şi trăieşte 
viaţa personală, ci viaţa de obşte a tuturor, în voinţa Tatălui 
(„Căci a ta este împărăţia, şi puterea, şi mărirea") 


CUPRINS 

După ce Isus şi-a încheiat cuvântarea către ucenici, s-a ridi¬ 
cat şi, în loc să fugă sau să se apere, i-a ieşit în întâmpinare lui 
Iuda, care adusese ostaşi în locul acela ca să-l ia prins. Isus s-a 
dus la el şi l-a întrebat pe cine caută. Iuda însă nu i-a răspuns, 
iar ceata ostaşilor l-a împresurat pe Isus. Petru a sărit să-l apere 
pe învăţătorul său, i-a smuls sabia unui ostaş şi a început să 
lupte; Isus însă l-a oprit şi i-a spus că, dacă luptă cu sabia, şi el 
trebuie să piară de sabie şi i-a cerut să dea sabia înapoi. 

Apoi le-a spus Isus celor ce veniseră să-l prindă: „Am umblat 
mereu liber printre voi şi nu m-am temut de voi şi nici acum 
nu mă tem, ci mă încredinţez vouă. Puteţi să-mi faceţi ce vreţi." 
Şi, dat fiind că ucenicii au fugit care încotro, a rămas Isus 
singur. Căpetenia ostaşilor a pus să fie legat şi dus la Anna. 

Anna fusese mai înainte întâiul mare preot şi locuia în 
aceeaşi casă cu Caiafa; pe atunci însă era mare preot Caiafa. El 
era cel ce găsise pricina împotriva lui Isus, potrivit căreia Isus 
trebuia ucis, fiindcă, dacă n-ar fi ucis, întregul popor ar pieri. 

Isus se simţea în voinţa Tatălui şi era gata să moară; nu s-a 
împotrivit când l-au prins şi nu s-a temut când l-au luat de 
acolo. Acelaşi Petru însă, care tocmai făgăduise că nu -1 va părăsi 
pe Isus şi ar muri pentru El şi că voia să-l apere, s-a înspăimântat 
când a văzut că Isus este dus la moarte, gândindu-se că -1 vor 
ucide şi pe el; iar când sluga marelui preot l-a întrebat dacă nu 
era şi el dintre ucenici, l-a tăgăduit şi a plecat de acolo şi abia 

când a cântat cocoşul a înţeles ce-i spusese Isus. A înţeles că 
sunt două feluri de ispită trupească: ispita temerii şi ispita luptei, 
iar Isus s-a luptat cu acestea când s-a rugat în grădină şi i-a în¬ 
demnat şi pe ucenici să se roage. Iar el căzuse în ambele ispite: 
voise să lupte împotriva răului, voise să lupte şi să facă rău pentru 
a apăra adevărul, iar apoi venise şi teama de suferinţa trupească 
asupra lui şi s-a lepădat de învăţătorul său. Isus nu căzuse nici 
în ispita luptei, când ucenicii aveau armele la îndemână ca să-l 
apere, şi nici în ispita temerii de oameni, când le-a vorbit păgâ¬ 
nilor la Ierusalim şi în ceasul când ostaşii l-au legat şi l-au dus 
la judecată. 

L-au dus pe Isus înaintea lui Caiafa. Acesta a început să-l 
întrebe în ce constă învăţătura lui. Isus însă ştia că Caiafa nu-1 
întreabă fiindcă voia să ştie în ce constă învăţătura lui, ci doar 
ca să-l învinuiască, şi nu i-a răspuns la întrebări, ci a spus: „Eu 
n-am ascuns şi nu ascund nimic; dacă vrei să ştii în ce stă învă¬ 
ţătura mea, întreabă-i pe cei care au auzit-o şi au înţeles-o.“ 
La aceste cuvinte, unul dintre slujitorii marelui preot i-a dat 
lui Isus o palmă, iar Isus l-a întrebat de ce-1 loveşte. Slujitorul 
însă nu i-a răspuns, iar marele preot a continuat să-l întrebe. 
Au fost aduşi martori care au spus că Isus s-a lăudat că va nimici 
credinţa iudeilor. Iar marii preoţi îl întrebau pe Isus; dar văzând 
El că nu-1 întreabă ca să afle ceva, ci doar ca să pară că se ţine 
o judecată dreaptă, nu le-a răspuns nimic. Atunci l-a întrebat 
marele preot: „Spune-mi, eşti Tu Hristos, Fiul lui Dumnezeu?" 
Isus a zis: „Da, Eu sunt Om-Fiu-al-lui-Dumnezeu şi, dacă mă 
chinuiţi, veţi vedea că omul poate fi semenul lui Dumnezeu." 

Iar întâiul mare preot s-a bucurat auzind aceste cuvinte şi 
le-a spus celorlalţi judecători: „Aceste cuvinte sunt de ajuns 
ca să-l osândim." Iar judecătorii au spus: „Sunt de ajuns, iar 
noi îl osândim la moarte." Şi după ce au spus acestea, tot po¬ 
porul a năvălit asupra lui Isus şi au început să-l lovească, să-l 
scuipe în faţă şi să-l ocărască. El însă tăcea. 

Iudeii însă n-aveau dreptul să pedepsească pe cineva cu 
moartea, pentru aceasta aveau nevoie de încuviinţarea guver¬ 
natorului roman şi, de aceea, după ce l-au judecat în felul lor 
şi şi-au bătut joc de El, l-au dus la guvernatorul roman Pliat, 
ca acesta să-l osândească pe Isus. Pliat i-a întrebat de ce voiau 
să-l ucidă pe Isus. Ei au spus: „Fiindcă este un om rău.“ Pilat a 
spus: „Dacă aşa este, atunci judecaţi-1 după Legea voastră." Ei 
au zis: „Vrem să-l pedepseşti tu, fiindcă s-a ridicat împotriva 
împăratului roman: este un răsculat, care îndeamnă poporul 
la răzvrătire, cere să nu se mai plătească tribut împăratului şi-şi 
spune «Regele iudeilor»." Pilat a pus să fie adus Isus în faţa 
lui şi a zis: „Ce înseamnă că eşti Regele iudeilor?" Isus a spus: 
„Vrei cu adevărat să ştii ce înseamnă împărăţia mea, sau mă 
întrebi doar aşa, chipurile?" Pilat a zis: „Eu nu sunt iudeu şi-mi 
este indiferent dacă-ţi spui «Regele iudeilor» sau nu. întreb 
totuşi ce fel de Om eşti şi de ce spun aceştia că eşti Rege." Isus 
a zis: „Ei spun adevărul, că îmi spun Rege. Sunt cu adevărat 
un Rege, dar împărăţia mea nu este pământească, ci cerească. 
Regii de pe pământ se ceartă, se luptă şi au oştiri, pe mine însă, 
după cum vezi, m-au legat şi m-au lovit şi nu m-am împotrivit. 
Sunt un Rege ceresc, sunt atotputernic în Duhul." Pilat a zis: 
„Deci este adevărat că te socoteşti Rege?" Isus a spus: „Ştii sin¬ 
gur acest lucru. Oricine trăieşte în adevăr este liber, deci Rege. 
Doar în aceasta stă viaţa mea, şi doar aceasta îi învăţ, că sunt 
liberi în Duhul." Pilat a zis: „Tu înveţi adevărul, dar nimeni nu 
ştie ce este adevărul şi fiecare îşi are adevărul lui." Iar după ce 
a spus Pilat acestea, a plecat de lângă Isus şi s-a dus din nou 
afară, la iudei. Ieşind la ei, le-a spus: „N-am găsit nici o vină la 
acest Om. De ce să-l pedepsesc cu moartea?" Marii preoţi au 
spus: „Trebuie pedepsit cu moartea, fiindcă răzvrăteşte po¬ 
porul." Pilat a început deci să-l întrebe pe Isus de faţă cu marii 
preoţi; dar Isus a văzut că aceste întrebări au loc doar de formă 

şi n-a răspuns nimic. Atunci a zis Pilat: „Nu pot să-l osândesc 
singur; duceţi-1 la Irod." Când Isus se afla în faţa lui Irod, n-a 
răspuns nici atunci nimic la învinuirile marilor preoţi, iar Irod, 
care-1 socotea un om simplu, a pus, în bătaie de joc, să fie îm¬ 
brăcat cu o mantie roşie şi l-a trimis înapoi la Pilat. Lui Pilat îi 
era milă de Isus; el căuta să-i înduplece pe marii preoţi să-l 
lase liber pe Isus, fie şi numai de dragul sărbătorii, dar marii 
preoţi nu puteau fi făcuţi să renunţe la planul lor şi strigau, 
iar tot poporul striga împreună cu ei, că Isus trebuie răstignit. 
Pilat a mai încercat o dată să-i înduplece să-l lase liber pe Isus, 
dar marii preoţi şi poporul strigau neîncetat că trebuie să 
moară. Ei ziceau: „Este vinovat fimdcă-şi spune «Fiul lui 
Dumnezeu»." Pilat a pus din nou să fie adus Isus şi l-a întrebat: 
„Ce înseamnă că-ţi spui «Fiul lui Dumnezeu»? Cine eşti Tu?" 
Isus însă nu i-a răspuns nimic. Atunci a zis Pilat: „De ce nu-mi 
răspunzi, mie, care am putere să te osândesc sau să te las liber?" 
Isus a răspuns: „N-ai nici o putere asupra mea. Puterea este 
numai de sus." Şi pentru a treia oară a căutat Pilat să-i înduplece 
pe iudei să-l lase liber pe Isus, dar ei au zis: „Dacă nu-1 osândeşti 
pe acest Om, pe care l-am învinuit ca răsculat împotriva îm¬ 
păratului, atunci nu eşti prieten al împăratului, ci duşmanul 
lui." Iar când Pilat a auzit aceste cuvinte, a cedat şi a poruncit 
uciderea lui Isus. Mai înainte însă a pus să fie dezbrăcat şi bi¬ 
ciuit, iar apoi l-au îmbrăcat din nou cu haina de batjocură, l-au 
lovit, şi-au bătut joc de El şi l-au ocărât. Apoi l-au pus să poarte 
crucea, l-au dus la locul execuţiei şi l-au răstignit. 

Iar când Isus atârna pe cruce, tot poporul îşi bătea joc de 
El. Dar la aceste batjocuri, El răspundea: „Tată, iartă-le, că nu 
ştiu ce fac." Şi apoi, când era deja aproape de moarte, a spus: 
„Tată! în puterea ta îmi încredinţez Duhul" şi, plecându-şi 
capul, şi-a dat duhul. 

Apoi a spus Isus: „Ridicaţi-vă, să mergem, că vine cel care 
mă va trăda." 

Şi abia dacă a spus acestea, când, deodată, Iuda, unul dintre 
cei doisprezece apostoli, a apărut cu o mulţime mare de popor, 
cu ciomege şi cu săbii. 

El le-a spus: „Vă voi duce unde este El, împreună cu ucenicii; 
şi, ca să-l recunoaşteţi printre ceilalţi, să ştiţi că este Cel pe 
care-1 voi săruta mai întâi." 

Şi îndată s-a apropiat de Isus şi a spus: „Bucură-te, învăţă- 
torule", şi l-a sărutat. 

Iar Isus a zis: „Ce anume cauţi, prietene?" Atunci l-au îm¬ 
presurat străjerii şi voiau să-l prindă. 

Atunci Petru i-a scos unui slujitor al marelui preot sabia 
din teacă şi i-a tăiat urechea. 

Isus a spus: „Lasă, nu trebuie să ne împotrivim răului." Şi 
i-a mai zis lui Petru: „Dă sabia înapoi celui de la care ai luat-o. 
Cine ridică sabia de sabie va pieri." 

Iar apoi s-a îndreptat Isus spre mulţime şi a spus: „De ce 
aţi venit împotriva mea ca la un tâlhar, cu arme în mână? Doar 
am fost în fiecare zi printre voi în Templu şi v-am învăţat şi n-aţi 
ridicat mâna asupra mea. 

Acesta însă este ceasul vostru şi puterea întunericului." 

Or, când ucenicii au văzut că a fost prins, au luat-o la fugă. 

Atunci a poruncit căpetenia ostaşilor să-l prindă pe Isus şi 
să-l lege. Ostaşii l-au legat. 

Şi l-au dus mai întâi la Anna, care era socrul lui Caiafa, care 
născocise planul pentru prinderea lui Isus. El era cel care spu¬ 
sese că, pentru binele poporului, este de folos a-1 da pieirii pe 
Isus, fiindcă întregului popor îi va fi mult mai rău dacă Isus 
nu este înlăturat. 

Şi l-au dus pe Isus în curtea casei în care locuia întâiul 
mare preot. 

Când l-au dus pe Isus acolo, unul dintre ucenici, şi anume 
Petru, l-a urmat de departe şi a văzut unde l-au dus. Când l-au 

dus pe Isus în curtea întâiului mare preot, a intrat şi Petru înăun¬ 
tru să vadă cum se va sfârşi. 

Iar o slujitoare din curte l-a privit pe Petru şi i-a spus: „Şi 69 

tu erai cu Isus din Galileea." 

Petru s-a înspăimântat la gândul că putea fi învinuit şi el şi 70 

a zis cu glas tare în faţa întregului popor: „Nu ştiu despre ce 
vorbeşti." 

Când Isus a fost dus în casă, s-a dus şi Petru, împreună cu 71 

poporul, în tindă. Aici se încălzea la foc o femeie, iar Petru s-a 
apropiat. Femeia l-a privit şi a spus poporului: „Iată, acest om 
arată ca şi cum ar fi fost cu Isus Nazarineanul." 


Petru s-a înspăimântat şi mai mult şi a jurat că n-a fost 72 

niciodată cu Isus şi că nu ştie ce fel de om este acest Isus. 

La scurtă vreme după aceea, au mai venit unii la Petru şi 73 

au spus: „Este limpede că şi tu eşti cu răzvrătitorul acesta. După 
graiul tău se cunoaşte că eşti din Galileea." 

Atunci a început Petru să se jure că niciodată nu l-a cunoscut 74 

pe Isus şi nici nu l-a văzut. Abia dacă a spus aceasta şi a cântat 
cocoşul. 

Iar Petru şi-a amintit de cuvintele pe care i le spusese Isus, 75 


când Petru a jurat că şi dacă toţi îl tăgăduiesc, el nu -1 va tăgădui 
niciodată: „Până ce va cânta cocoşul, în noaptea aceasta de trei 
ori mă vei tăgădui." Şi Petru a plecat din curte şi a plâns amar. 

A plâns pentru că nu s-a putut ridica în Duhul atât de mult încât 
să se împotrivească ispitei. întâi căzuse în ispita luptei, când 
l-a apărat pe Isus, iar în al doilea rând, în ispita fricii de moarte, 
când l-a tăgăduit pe Isus. 

Şi s-au adunat la întâiul mare preot marii preoţi dreptcre- Mc 14,53 
dincioşi, cărturarii şi întâi-stătătorii. Iar când s-au adunat toţi, 

Isus a fost dus în faţa lor, şi întâiul mare preot l-a întrebat In 18,19 
în ce constă învăţătura lui şi unde îi sunt ucenicii. 

Iar Isus a răspuns: „Am grăit şi grăiesc totul deschis, în faţa 20 

lumii, şi n-am ascuns şi nu ascund nimic faţă de nimeni. 

Despre ce mă întrebi, dar? întreabă-i pe cei care au ascultat 
învăţătura mea şi au înţeles-o. îţi vor spune ei.“ 

Când Isus a spus acestea, un slujitor al marelui preot l-a 
lovit peste faţă şi i-a spus: „Ştii cu cine vorbeşti? Aşa se răspunde 
marelui preot?" 

Isus a zis: „Dacă am vorbit rău, atunci spune ce rău am zis. 
Iar dacă n-am vorbit rău, n-ai nici un motiv să mă loveşti." 

Marii preoţi dreptcredincioşi căutau să dovedească vina 
lui Isus, dar totuşi la început n-au găsit nici o pricină pentru 
care să-l poată osândi. 

Apoi însă au găsit doi martori. 

Cei doi martori au spus deci despre Isus: „Am auzit chiar 
noi că acest Om a spus: «Voi nimici Templul zidit din munca 
mâinilor voastre şi, în trei zile, voi ridica alt Templu, care nu 
va fi clădit prin munca mâinilor.»" 

Dar nici această mărturie nu era îndeajuns ca să-i găsească 
vină. 

Iar atunci a început marele preot să-l întrebe pe Isus, zicând: 
„De ce nu răspunzi la mărturia lor?" 

Isus însă tăcea. Atunci i-a spus marele preot: „Spune deci 
dacă Tu eşti Hristos, Fiul lui Dumnezeu." 

Isus i-a răspuns, zicând: „Da, Eu sunt Hristos, Fiul lui Dum¬ 
nezeu, şi voi înşivă veţi vedea că Fiul Omului este asemenea lui 
Dumnezeu." 

Atunci a strigat marele preot: „Huleşti! Acum nu mai avem 
nevoie de alte mărturii. Auzim cu toţii că eşti hulitor." 

Iar marele preot s-a întors spre adunare şi a zis: „Acum aţi 
auzit voi înşivă că huleşte. Ce osândă îi daţi?" Iar ei au spus cu 
toţii: „îl osândim la moarte." 

Atunci s-a năpustit tot poporul şi străjerii asupra lui Isus, 
au început să-l scuipe în faţă, să-l lovească pe obraz şi să-l îm¬ 
pingă. I-au acoperit ochii, l-au lovit peste faţă şi l-au întrebat: 
„Ia ghiceşte, profetule, cine te-a lovit?" Iar Isus tăcea. 

După ce l-au batjocorit astfel, l-au lovit şi l-au dus la Ponţiu Mt 27,2 
Pilat. 

Şi l-au dus la pretoriu. In 18,28 

Pilat, guvernatorul, a ieşit la ei şi i-a întrebat: „Cu ce -1 învi- 29 
nuiţi pe acest om?“ 

Ei au zis: „Acest Om face rău şi de aceea l-am adus înain- 30 
tea ta.“ 

Atunci le-a spus Pilat: „Dacă a săvârşit fapte rele împotriva 31 


voastră, atunci judecaţi -1 după Legea voastră." Ei însă au spus: 

„L-am adus la tine, ca tu să-l pedepseşti cu moartea, fiindcă 
nouă nu ne este îngăduit să ucidem pe cineva." 

Şi astfel s-a întâmplat ce se aştepta Isus. El spusese că tre- 32 
buie să fie gata să moară de mâinile romanilor, pe cruce, şi nu 
de moarte bună sau din pricina iudeilor. 

Iar când Pilat i-a întrebat cu ce -1 învinuiesc, au zis că aţâţă Lc 23,2 
poporul, opreşte de la plata tributului către Cezar şi s-a pus 
singur Hristos şi Rege. 

Pilat i-a ascultat şi a poruncit să fie adus Isus înaintea lui. in 18,33 
Când a intrat Isus, Pilat i-a zis: „Aşadar, Tu eşti Regele iudeilor?" 

Isus i-a zis: „Crezi cu adevărat că Eu sunt Rege, sau doar 34 
repeţi ce ţi-au spus alţii?" 

Pilat a spus: „Eu nu sunt iudeu, deci nu poţi fi Regele meu, 35 
dar ai tăi te-au adus la mine. Ce fel de Om eşti?" 

Isus a răspuns: „Sunt Rege, dar împărăţia mea nu este din 36 
lumea aceasta. Dacă aş fi un Rege pământesc, supuşii mei ar 
lupta pentru mine şi n-ar da înapoi în faţa marilor preoţi. Vezi 
deci că împărăţia mea nu este pământească." 

Pilat a spus atunci: „Aşadar te socoteşti totuşi Rege?" Isus 37 
a zis: „Nu doar Eu mă socotesc astfel, ci nici tu nu mă poţi 
socoti decât Rege. învăţătura mea este să le descopăr tuturor 
adevărul împărăţiei Cerurilor. Iar oricine trăieşte în adevăr 
este rege." 

Pilat a spus: „Vorbeşti despre adevăr. Ce este adevărul?" Şi, 38 
spunând acestea, s-a întors şi s-a dus din nou afară, la marii 

preoţi. Le-a spus acestora: „După judecata mea, acest Om n-a 
săvârşit nici un fel de fapte rele." 

Mc 15,3 Marii preoţi însă stăruiau în părerea lor şi ziceau că mult 
rău a făcut, că răzvrăteşte poporul şi a aţâţat întreaga Iudee, 
începând din Galileea. 

4 Atunci a început Pliat să-l întrebe pe Isus de faţă cu marii 
preoţi, dar Isus nu răspundea nimic. Pilat i-a spus: „Nu auzi 
cum te învinuiesc aceştia? De ce nu te justifici?" 

5 Isus însă tăcea în continuare şi n-a scos nici un cuvânt, aşa 
încât Pilat s-a minunat de El. 

Lc 23,6 Pilat şi-a amintit apoi că Galileea era supusă regelui Irod şi 
a întrebat dacă Isus este din Galileea. I s-a răspuns că da. 

7 Atunci a zis: „Dacă e din Galileea înseamnă că îi este supus 
lui Irod. îl voi trimite la el." Irod se afla pe atunci la Ierusalim, 
iar Pilat, ca să scape de ei, l-a trimis pe Isus la el. 

8 Când Isus a fost trimis la Irod, acesta era foarte bucuros să-l 
vadă. Auzise multe despre El şi voia bucuros să-l vadă chiar el. 

9 Irod a pus să fie chemat Isus înaintea lui şi a început să-l 
întrebe despre tot ce voia să ştie; dar Isus nu i-a răspuns. 

10 Marii preoţi şi cărturarii însă au venit la Irod, ca şi la Pilat, 
cu învinuiri grele împotriva lui Isus şi au spus că este un răs¬ 
culat. 

n Iar Irod l-a luat pe Isus drept un om simplu şi, ca să-l bat¬ 
jocorească, a poruncit să fie îmbrăcat într-un veşmânt roşu şi 
l-a trimis aşa înapoi la Pilat. 

12 Irod s-a bucurat că Pilat i-a arătat cinstire trimiţându -1 pe 
Isus la el pentru judecată şi s-au împăcat cu acest prilej, fiindcă 
mai înainte erau duşmani. 

13 Or, când Isus a fost adus înapoi la Pilat, acesta a pus să fie 
chemaţi din nou marii preoţi şi întâi-stătătorii. 

14 Iar El le-a spus: „L-aţi adus pe acest Om înaintea mea fiind¬ 
că ar aţâţa poporul, eu l-am ascultat în faţa tuturor şi nu găsesc 
că este un răsculat. 

Iar eu v-am trimis cu El la Irod şi vedeţi că nici acolo nu i 
s-a găsit nici o vină. După judecata mea, nu merită moartea; 
n-ar fi mai bine să fie bătut cu varga şi apoi lăsat să plece?" 

Dar când marii preoţi au auzit acestea, au strigat cu toţii: 
„Nu, nu, judecă -1 în felul romanilor, răstigneşte -1 pe cruce." 

Pilat i-a auzit pe marii preoţi şi le-a spus: „Atunci să fie după 
cum vreţi. Dar totuşi este obiceiul la voi ca de Paşti să fie eli¬ 
berat un întemniţat. Am în temniţă un ucigaş şi răsculat, pe 
nume Baraba. Pe care dintre cei doi să-l eliberez, pe Isus sau pe 
Baraba?" Lui Pilat i-ar fi plăcut să-l elibereze pe Isus, dar marii 
preoţi au convins poporul ca toţi să strige „Baraba! Baraba!". 

Iar Pilat a spus: „Ce să fac însă cu Isus?" Ei au strigat din 
nou: „Răstigneşte- 1 , răstigneşte-l!" 

Pilat însă căuta să-i înduplece şi a spus: „De ce sunteţi atât 
de porniţi împotriva lui? N-a făcut nimic pentru care să merite 
moartea şi nu v-a făcut nimic rău. 

îl voi lăsa să plece, căci nu găsesc nici o vină la El." 

Dar marii preoţi şi slujitorii lui strigau: „Răstigneşte- 1 , răs- 
tigneşte-l!" Iar Pilat le-a spus: „Foarte bine, luaţi -1 voi şi răstig- 
niţi- 1 , căci eu nu văd nici o vină la El." 

Atunci au răspuns marii preoţi: „Cerem doar ce trebuie să 
se întâmple după Legea noastră. După Lege trebuie să moară, 
fiindcă s-a dat drept Fiul lui Dumnezeu". 

Când Pilat a auzit aceste cuvinte, s-a neliniştit, căci nu ştia 
ce înseamnă „Fiul lui Dumnezeu". 

Iar după ce Pilat s-a întors în pretoriu, l-a chemat pe Isus 
din nou în faţa lui şi l-a întrebat: „Cine eşti şi de unde vii?" 
Isus însă nu i-a răspuns nimic. 

Atunci i-a zis Pilat: „De ce nu-mi răspunzi? Nu vezi că eşti 
în puterea mea şi că pot să te răstignesc sau să te las să pleci?" 

Isus i-a răspuns: „N-ai nici o putere. Puterea este numai la 
Dumnezeu." 

Pilat însă tot mai voia să-l lase liber pe Isus. 

Şi a zis: „Cum puteţi cere ca Regele vostru să fie răstignit?" 

Iudeii însă i-au spus: „Dacă -1 laşi liber pe Isus, atunci arăţi 
că eşti un slujitor necredincios al împăratului, fiindcă cine se 
dă drept Rege este duşmanul împăratului." 

Şi au strigat: „Nu avem alt rege decât pe împărat. Răstig¬ 
neşte-!.“ 

Iar când Pilat a auzit aceste cuvinte, a înţeles că nu poate 
face altfel decât să-l osândească pe Isus. 

Şi a intrat la Isus, a luat apă, s-a spălat pe mâini şi a spus: 
„Nu eu sunt vinovat de sângele acestui Drept." 

Tot poporul a început să strige: „Sângele lui peste noi şi 
peste copiii noştri!" 

Astfel, marii preoţi şi-au păstrat autoritatea. 

Atunci s-a aşezat Pilat pe scaunul de judecată. 

Şi a poruncit ca, mai întâi, Isus să fie biciuit. 

După ce a fost biciuit, ostaşii care l-au biciuit i-au pus o coroa¬ 
nă pe cap şi i-au dat un băţ în mână, iar pe spate i-au aruncat 
o mantie roşie şi au început să-l batjocorească. îngenuncheau 
râzând în faţa lui şi spuneau: „Bucură-te, Regele iudeilor!" Şi-l 
loveau peste obraz şi în cap şi-i scuipau în faţă. 

Marii preoţi însă strigau: „Răstigneşte-l! Răstigneşte-l!" Atunci 
a poruncit, în sfârşit, Pilat să fie răstignit. 

Atunci l-au dezbrăcat pe Isus de mantia roşie şi l-au îmbrăcat 
cu hainele lui şi i-au poruncit să poarte crucea spre locul numit 
Golgota, ca să fie răstignit acolo. Iar El şi-a purtat crucea şi a 
ajuns deci pe Golgota. 

Şi acolo l-au răstignit pe Isus pe cruce şi încă alţi doi oameni 
împreună cu El; aceştia doi de o parte şi de alta, iar Isus, în 
mijloc. 

Când Isus era pironit pe cruce, a spus: „Tată, iartă-i, că nu 
ştiu ce fac." 

Iar când atârna deja pe cruce, l-a înconjurat poporul şi-l bat¬ 
jocorea. 

Au venit la El, clătinau din cap şi spuneau: „Iată, Tu, care Mc 15,29 
nimiceşti Templul din Ierusalim şi vrei să-l reclădeşti în trei 
zile. 

Scapă-te acum pe tine însuţi: coboară de pe cruce." 30 

Marii preoţi însă stăteau şi ei acolo, îl luau în râs şi spuneau: 31 

„Pe alţii voia să-i mântuiască, dar pe sine nu se poate mântui. 

Arată-ne odată că Tu eşti Hristos şi coboară de pe cruce; 32 

atunci vom crede în tine. A zis că este Fiul lui Dumnezeu şi că 
Dumnezeu nu -1 va părăsi. Dar ce vedem acum? Că Dumnezeu 
l-a părăsit." Iar poporul, marii preoţi şi ostaşii îl batjocoreau şi 
chiar unul dintre tâlharii răstigniţi împreună cu El îl lua în râs. 

Tâlharul ce -1 batjocorea i-a spus: „Dacă Tu eşti Hristos, 1x23,39 


scapă-te pe tine şi pe noi." 

Dar celălalt tâlhar a auzit acestea şi a spus: „Nu te temi de 40 

Dumnezeu? Eşti pe cruce şi batjocoreşti un nevinovat. 

Noi doi suntem pedepsiţi pentru faptele noastre rele, dar 41 

acest Om n-a făcut nimic rău. 

Şi s-a întors spre Isus şi i-a spus: „Doamne, aminteşte-ţi de 42 

mine în împărăţia ta." 

Iar Isus i-a spus: „Chiar în ceasul acesta eşti fericit împreună 43 

cu mine." 


Iar în ceasul al nouălea, fiind istovit, a strigat Isus cu glas Mt 27,46 
mare: Eli, Eli, lema sabahtani ?, ceea ce înseamnă: „Dumnezeul 
meu, Dumnezeul meu, pentru ce m-ai părăsit?" 

Când unii din popor au auzit aceasta, au râs, zicând: „Auziţi, 47 

îl strigă pe profetul Ilie! Să vedem dacă vine Ilie." 

Atunci a spus Isus: „Mi-e sete." Iar unul din mulţime a luat 48 

un burete, l-a înmuiat în oţet, care era acolo într-un vas, şi i l-a 
întins lui Isus într-o trestie. Isus a sorbit din burete şi a spus 
cu glas tare: „S-a săvârşit! Tată, în mâinile tale îmi dau Duhul." 

Şi, plecându-şi capul, şi-a dat duhul. 



ÎNCHEIERE 


CUNOAŞTEREA VIEŢII ESTE FACEREA DE BINE 

» > 


CUPRINS 

Vestea mântuirii lui Isus Hristos este vestea cunoaşterii vieţii. 

Cunoaşterea vieţii constă în aceea că Izvorul vieţii este 
Binele desăvârşit. Pentru a înţelege felul acestui Izvor, trebuie 
să înţelegem că Duhul vieţii în om purcede din acest Izvor. 
Omul, care mai înainte nu era, a fost chemat la viaţă prin acest 
Izvor. Acest Izvor i-a dat omului mântuirea şi, de aceea, mân¬ 
tuirea este o însuşire a acestui Izvor. 

Pentru ca omul să nu se îndepărteze de Izvorul vieţii lui, tre¬ 
buie să urmeze singura însuşire a acestui Izvor la care poate 
ajunge, şi anume faptele mântuirii în iubire. Şi, de aceea, viaţa 
omului trebuie să constea în mântuire, adică în facerea de bine 
în iubire. Oamenii nu le pot face bine decât oamenilor. 

Toate poftele personale se împotrivesc Izvorului mântuirii 
şi, de aceea, omul trebuie să se lepede de ele, ca şi, în general, 
de viaţa sa trupească, în favoarea Izvorului iubirii de aproapele, 
aducătoare de mântuire. 

Din cunoaşterea vieţii, pe care a descoperit-o Hristos, izvo¬ 
răşte iubirea faţă de aproapele. în favoarea adevărului acestei 
cunoaşteri sunt două dovezi: una este că, dacă nu recunoaş¬ 
tem această cunoaştere, Izvorul vieţii pare o minciună, care le 
dă oamenilor o dorinţă nesatisfăcută de a ajunge la viaţă şi 
mântuire; cealaltă este că omul simte în inima lui că iubirea de 
aproapele, împreună cu binele pe care i-1 face, este singura viaţă 
veşnică adevărată şi liberă. 

EPISTOLA I 

A EVANGHELISTULUI IOAN TEOLOGUL 

Aceasta este vestea despre cunoaşterea vieţii, în care oamenii '• 2 - 3 

au comuniunea cu Tatăl vieţii, iar astfel, viaţa veşnică. 

Aceasta este vestea mântuirii. 4 

Cunoaşterea mântuirii constă în aceea că Dumnezeu este 5 
viaţa şi mântuirea şi că în viaţă şi mântuire nu este moarte şi 
nici rău. 

Dacă am spune că ne-am unit cu Dumnezeu şi totuşi trăim 6 
în rele şi în moarte, atunci ne înşelăm sau nu facem ce ar trebui. 

Doar dacă trăim acea viaţă pe care o trăieşte El, doar atunci 7 
suntem uniţi cu El. 

Ca învăţător în această viaţă îl avem pe Isus Hristos, cel 2 > 1 
Drept. 

El ne-a răscumpărat pe noi şi întreaga lume de minciună. 2 

Faptul că noi cunoaştem învăţătura lui Isus Hristos se arată 3 
în aceea că-i ţinem poruncile. 

Cel care spune că ştie învăţătura lui Isus Hristos, dar nu-i 4 
ţine poruncile este un mincinos şi adevăr nu este în el. 

Dar cel ce împlineşte poruncile lui are iubirea lui Dumnezeu. 5 

Doar prin iubire ştim că suntem uniţi cu Dumnezeu. 

Cel care spune că este unit cu Isus Hristos trebuie să şi tră- 6 
iască aşa cum a trăit Isus. 

Cel ce-şi spune că este în viaţă şi în mântuire, dar îl urăşte 9 
pe fratele său viu, acela nu este în viaţă şi nici în mântuire, ci 
în moarte şi în rele, şi nici el nu ştie ce face; orb este cel ce 
urăşte viaţa care este în el. 

Dar ca să nu fim orbi, trebuie să ne amintim că toate cele 15 
lumeşti şi pământeşti sunt doar pofte ale trupului şi deşertă¬ 
ciune şi nimic dintre acestea nu este de la Dumnezeu, 

că toate acestea trec şi pier 16 

şi că doar cel ce împlineşte voinţa Tatălui - iubirea - rămâne V 

în veşnicie. 

23 Numai cel ce-şi recunoaşte duhul ca fiu al Tatălui, doar 
acela se uneşte cu Tatăl. 

24 De aceea, rămâneţi la această cunoaştere, că, după Duh, 
sunteţi fii ai lui Dumnezeu-Tatăl, iar atunci veţi avea viaţa veşnică. 

3,1 Dumnezeu ne-a dat prilejul să fim fiii săi şi suntem aseme¬ 
nea lui. 

2 Aşa încât, în viaţa aceasta, să devenim fiii săi. Chiar dacă 
nu ştim ce vom fi, ştim totuşi că vom fi asemenea lui şi vom fi 
uniţi cu El. 

3 Speranţa în această viaţă veşnică îl păzeşte pe om de greşeli 
şi-l face curat, ca să fie asemenea Tatălui. 

4 Oricine săvârşeşte un păcat se împotriveşte voinţei Tatălui. 

5 Isus Hristos a venit să ne înveţe răscumpărarea de păcate 
şi unirea cu Dumnezeu. 

6 De aceea, cel care s-a unit cu El nu mai poate păcătui. Doar 
acela păcătuieşte, care nu-1 cunoaşte. 

7 Cine trăieşte în Dumnezeu face ce este drept. 

8 Doar acela nu face ce este drept, care nu este unit cu Dum¬ 
nezeu. 

9 Cel ce-şi cunoaşte originea de la Dumnezeu nu poate minţi. 

10 De aceea, oamenii se împart în cei ai lui Dumnezeu şi cei 
care nu sunt ai lui Dumnezeu; în cei ce cunosc adevărul şi-i 
iubesc pe fraţii lor, şi cei ce nu cunosc adevărul şi nu-i iubesc 
pe fraţii lor. 

11 Căci potrivit veştii aduse de Isus Hristos, trebuie să-i iubim 
pe fraţii noştri. 

14 Potrivit veştii aduse de Isus Hristos ştim că din moarte tre¬ 
cem în viaţă dacă-i iubim pe fraţii noştri şi că cel ce nu-1 iubeşte 
pe fratele său este în moarte. 

15 Ştim că cel ce nu -1 iubeşte pe fratele său viu nici viaţa n-o 
iubeşte. Iar cel ce nu iubeşte viaţa nici nu poate avea viaţa. 

16 Potrivit veştii aduse de El cunoaştem iubirea prin aceea că 
ne este dată viaţa şi, de aceea, ştim că trebuie să ne dăm viaţa 
pentru fraţi, 

aşa încât cel ce are viaţa şi vede că fratele său este în nevoi 17 
şi nu-şi oferă viaţa fratelui său nu are iubirea lui Dumnezeu. 

Nu cu vorba trebuie să iubim, ci cu fapta şi cu adevărul. 18 

Inima celui ce iubeşte astfel este liniştită, fiindcă este unit 19 
cu Tatăl. 

Iar dacă inima i se împotriveşte, să-şi supună inima lui Dum- 20 
nezeu. 

Căci Dumnezeu este mai mare decât dorinţa inimii. Dacă 21 
inima nu i se împotriveşte, atunci este fericit, 

căci face tot ce poate, face tot ce este cel mai bine şi împli- 22 
neşte ce i s-a poruncit. 

Şi i s-a poruncit să creadă că este fiu al lui Dumnezeu şi 23 
să-l iubească pe fratele său. 

Cei ce fac astfel se unesc cu Dumnezeu şi sunt mai presus 4,4 
de lume, fiindcă ceea ce este în ei este mai mare şi mai important 
decât lumea întreagă. 

De aceea trebuie să ne iubim unii pe alţii. Iubirea este de la 7 
Dumnezeu şi oricine iubeşte este un fiu al lui Dumnezeu şi-l 
cunoaşte pe Dumnezeu. 

Dar cine nu iubeşte nu -1 cunoaşte pe Dumnezeu, căci Dum- 8 
nezeu este Iubire. 

Că Dumnezeu este Iubire cunoaştem din aceea că şi l-a 9 
trimis pe Duhul său, care este asemenea lui însuşi, în lume şi 
ne-a dat viaţă prin El. 

Noi nu existam şi Dumnezeu n-avea nevoie de noi, dar ne-a 10 
dat viaţa ca mântuire, aşadar ne iubeşte. 

Nimeni nu -1 poate vedea pe Dumnezeu. Tot ce putem şti 12 
despre El este că ne-a iubit şi că ne-a dat viaţă prin această 
iubire. 

Şi ca să fim în comuniune cu Dumnezeu, trebuie să fim ase- 11 
menea lui şi să facem ce face El, adică să-i iubim pe oameni. 

Dacă ne iubim unii pe alţii, atunci Dumnezeu este în noi şi 12 
noi suntem în El. 

16 Dacă am înţeles iubirea lui Dumnezeu faţă de noi, atunci 
credem că Dumnezeu este Iubire şi că cel ce iubeşte se uneşte 
cu Dumnezeu. 

17 Iar dacă am înţeles aceasta, atunci nu ne temem de moarte, 
fiindcă, în această lume, am devenit asemenea lui Dumnezeu. 

18 Viaţa noastră a devenit iubire şi a scăpat de teamă şi de 
orice suferinţă. 

19 Noi iubim fiindcă El iubeşte. 

20 Şi nu -1 iubim pe Dumnezeu, care nu poate fi iubit, fiindcă 
nimeni nu -1 vede, ci-i iubim pe fraţi, care pot fi iubiţi. Cine spune 
că -1 iubeşte pe Dumnezeu, dar pe fratele său îl urăşte minte, 
fiindcă cine nu-1 iubeşte pe fratele său, pe care-1 vede, cum 
poate atunci să-l iubească pe Dumnezeu, pe care nu -1 vede? 

21 Căci ni s-a dat porunca să-l iubim pe Dumnezeu în fratele 
nostru. 

5,3.4 Iubirea lui Dumnezeu înseamnă să-i împlinim poruncile. Iar 
poruncile lui nu sunt grele pentru cel ce-şi recunoaşte originea 
de la Tatăl şi se aşază mai sus decât lumea. Credinţa noastră 
ne înalţă deasupra lumii. Adevărata noastră credinţă este ce 
ne-a învăţat Isus, Fiul lui Dumnezeu. 

8 Iar Duhul este în noi şi ne întăreşte în adevărul învăţă¬ 
turii lui. 

9 Dacă credem în ce spun oamenii, cum să nu credem în Duhul 
care este în noi? 

10 Cel ce crede că Duhul vieţii din el este acel Duh ce a coborât 

din înălţimi are mulţumirea în el însuşi. Dar cel ce nu crede 
că viaţa este Duhul care a coborât din înălţimi, de la Tatăl, acela 
îl face mincinos pe Dumnezeu. 

n Duhul întăreşte adevărul că viaţa din noi este viaţa veşnică. 

12 Cel ce crede că acest Duh este Fiu al Duhului veşnic şi este 
asemenea lui, acela are şi viaţa veşnică. 

13 Iar cel ce crede nu are piedici în viaţă, ci tot ce doreşte după 
voinţa Tatălui i se va împlini. 

De aceea, cel ce crede că este fiu al lui Dumnezeu nu trăieşte 18 
în minciună şi este spălat de rele. 

Căci el ştie că lumea pământească este o amăgire, 19 

că în el, în omul însuşi, este putinţa de a recunoaşte că ade- 20 
vărul este viu. Iar adevărul trăieşte doar ca Duh-Fiu-al-Tatălui. 

